**ΣΥΝΤΑΚΤΙΚΟ**

**ΤΗΣ ΑΡΧΑΙΑΣ**

**ΕΛΛΗΝΙΚΗΣ**



**Y Π O K E I M E N O**

Είναι ο όρος της πρότασης (πρόσωπο, ζώο ή πράγμα) για τον οποίο γίνεται λόγος. Φανερώνει ποιος ενεργεί ή παθαίνει κάτι ή βρίσκεται σε μία κατάσταση.

**Ι. ΥΠΟΚΕΙΜΕΝΟ ΠΡΟΣΩΠΙΚΩΝ ΡΗΜΑΤΩΝ**

Το υποκείμενο των προσωπικών ρημάτων τίθεται σε:

**α] Ονομαστική πτώση**

Μπορεί να είναι :

|  |  |
| --- | --- |
| **ΟΥΣΙΑΣΤΙΚΟ** | π.χ. Σωκράτης ἐστί σοφός. |
| **ΕΠΙΘΕΤΟ** | π.χ. Ὅμοιος ὁμοίῳ ἀεί πελάζει. |
| **ΑΝΤΩΝΥΜΙΑ** | π.χ. Τίς ἀγορεύειν βούλεται; |
| **ΑΡΙΘΜΗΤΙΚΟ** | π.χ. Εἷς ὡμολογήκει. |
| **ΕΠΙΘΕΤΙΚΗ ΜΕΤΟΧΗ** | π.χ. Ὁ ζητῶν εὑρίσκει. |
| ΑΡΘΡΟ ονομαστικής + οποιοδήποτε μέρος του λόγου:  α. **Άρθρο + επίρρημα**  (σπάνια και επίρρημα χωρίς άρθρο)  β. **Άρθρο + εμπρόθετος προσδιορισμός**  γ. **Άρθρο + σύνδεσμος**  δ. **Άρθρο + ρήμα** | π.χ. Τό νῦν οὐ πάλαι ἐστί.  π.χ. Τῆς ἡμέρας ὀψέ ἦν.  π.χ. Οἱ ἐν τῇ ἀγορᾷ ἔφυγον.  π.χ. Ὁ μέν ταῦτα εἶπεν, ὁ δέ ἀπεκρίνατο.  π.χ. Τό γνῶθι σαὐτόν. |
| **ΕΝΑΡΘΡΟ ΑΠΑΡΕΜΦΑΤΟ** | π.χ. Ἡδύ ἐστι τό ἔχειν χρήματα. |
| **ΟΛΟΚΛΗΡΗ ΔΕΥΤΕΡΕΥΟΥΣΑ ΑΝΑΦΟΡΙΚΗ ΟΝΟΜΑΤΙΚΗ ΠΡΟΤΑΣΗ**  (**Προσοχή:** Είναι το μόνο είδος ονοματικών που χρησιμοποιείται ως υποκείμενο προσωπικού ρήματος) | π.χ. Ὅν οἱ θεοί φιλοῦσιν, ἀποθνῄσκει νέος. |

**β] Εμπρόθετη Αιτιατική**

|  |  |  |
| --- | --- | --- |
| **ΠΡΟΘΕΣΕΙΣ** | **ΕΚΦΡΑΖΟΥΝ** | **π.χ.** |
| **εἰς (ἐς), ἀμφί, περί, ὡς** | Ποσό κατά προσέγγιση (περίπου….) | Ἔφυγον περί τούς ἑκατόν. |
| **κατά** | Μερισμό – χωρισμό  (καθένας από….) | Καθ’ ἑκάστους ἐκαλοῦντο  Ἕλληνες. |
| **ἐπί** | Τοπική έκταση  (έκταση….) | Ἐπί μέγα μέρος τοῦ τείχους καθῃρέθη. |
| **ὑπέρ** | Υπέρβαση μέτρου ή ορίου  (πάνω από….) | Ὑπέρ τούς πεντακοσίους ἦλθον. |

**ΠΡΟΣΟΧΗ!!**

Πολλές φορές το υποκείμενο του ρήματος ειδικής ή πλάγιας ερωτηματικής ή ενδοιαστικής πρότασης μεταφέρεται από τη δευτερεύουσα, στην πρόταση εξάρτησης ως αντικείμενο ή προσδιορισμός του ρήματός της, το οποίο συνήθως είναι λεκτικό, γνωστικό ή σημαίνει φόβο. Το σχήμα αυτό ονομάζεται **ΠΡΟΛΗΨΗ**.

π.χ. Οἶδα τόν ἄνθρωπον ὡς θνητός ἐστι.

**ΙΙ. ΑΠΡΟΣΩΠΩΝ ΡΗΜΑΤΩΝ και ΕΚΦΡΑΣΕΩΝ**

Το υποκείμενο των απρόσωπων ρημάτων ή εκφράσεων μπορεί να είναι:

|  |  |
| --- | --- |
| α) **ΑΝΑΡΘΡΟ ΑΠΑΡΕΜΦΑΤΟ** (ειδικό – τελικό) | π.χ. Ἔδει πρό τοῦ πολεμεῖν ἐσκέφθαι. |
| β**) ΣΥΣΤΟΙΧΗ ΑΦΗΡΗΜΕΝΗ ΕΝΝΟΙΑ** | (συνήθως με τα: ***μέλει μοί τινος, δεῖ μοί τινος, μεταμέλει μοί τινος, μέτεστί μοί τινος, παρεσκεύασται*).**  π.χ. Δεῖ δή χρημάτων. |
| γ) **ΔΕΥΤΕΡΟΥΣΑ ΟΝΟΜΑΤΙΚΗ ΠΡΟΤΑΣΗ**  (ειδική, πλάγια ερωτηματική, ενδοιαστική) | π.χ. Δέον ἐστι μή οὐ περιγενώμεθα. |

**ΣΥΜΦΩΝΙΑ ΡΗΜΑΤΟΣ – ΥΠΟΚΕΙΜΕΝΟΥ**

1. Όταν το υποκείμενο είναι ένα, **συμφωνεί** με το ρήμα σε **πρόσωπο** και **αριθμό**.

π.χ. Ἡμεῖς ἐπράξαμεν.

1. Όταν τα υποκείμενα είναι **δύο ή περισσότερα**, το ρήμα μπαίνει πάντα σε **πληθυντικό αριθμό**. Και αν τα υποκείμενα είναι του **ίδιου προσώπου**, το ρήμα μπαίνει στο **ίδιο** μ’ αυτά πρόσωπο, ενώ αν τα υποκείμενα είναι διαφορετικών προσώπων, το ρήμα μπαίνει στο επικρατέστερο πρόσωπο. (Το α΄ πρόσωπο είναι επικρατέστερο του β΄ και γ΄ και το β΄ πρόσωπο είναι επικρατέστερο του γ΄).

π.χ. Οὐκ ἐσμέν ποιηταί ἐγώ καί σύ.

1. Μερικές φορές, όταν τα υποκείμενα είναι πολλά, ενδεχομένως, και σε διαφορετικό πρόσωπο, το ρήμα μπορεί να μπει στον αριθμό και το πρόσωπο του πλησιέστερου ή του σπουδαιότερου.

π.χ. Ταῦτα θεοί καί ἐγώ ἐμηχανησάμην.

**ΕΞΑΙΡΕΣΕΙΣ**

**ΑΤΤΙΚΗ ΣΥΝΤΑΞΗ \* :** Όταν το υποκείμενο είναι πληθυντικού αριθμού και ουδετέρου γένους, τότε το ρήμα μπαίνει στο γ’ ενικό πρόσωπο.

π.χ. Τά παιδία παίζει.

\* Η **αττική σύνταξη** δεν τηρείται :

α. όταν το Υποκείμενο δηλώνει πρόσωπο

π.χ. Τά στρατεύματα (=οἱ στρατιῶται) ἐξελαύνουσι.

β. όταν το Υποκείμενο προσδιορίζεται από αριθμητικό

π.χ. Πέντε καί δέκα τάλαντα ἐλήφθησαν.

**ΣΧΗΜΑ ΚΑΤΑ ΤΟ ΝΟΟΥΜΕΝΟ :** Όταν το υποκείμενο είναι όνομα περιληπτικό ενικού αριθμού (***τάξις, βουλή, πόλις, στράτευμα, δῆμος, στρατός, πλῆθος, ἕκαστος***) τότε συντάσσεται με ρήμα πληθυντικού αριθμού.

π.χ. Ἡ βουλή ψηφίζουσι.

**ΣΧΗΜΑ ΠΙΝΔΑΡΙΚΟ ή ΒΟΙΩΤΙΚΟ:** Όταν το υποκείμενο είναι πληθυντικού αριθμού και γ΄προσώπου (αρσενικού ή θηλυκού γένους), τότε το ρήμα μπαίνει στο γ΄ ενικό πρόσωπο.

π.χ. Ἔστιν καί ἐν ταῖς ἄλλαις πόλεσιν ἄρχοντές τε καί δῆμος.

**ΠΑΡΑΛΕΙΨΗ ΥΠΟΚΕΙΜΕΝΟΥ**

Το υποκείμενο **παραλείπεται**:

|  |  |
| --- | --- |
| 1. Όταν εννοείται εύκολα απ’ τα συμφραζόμενα. | π.χ. Κῦρος τάς ναῦς μετεπέμψατο, ὅπως ὁπλίτας ἀποβιβάσειεν. (ενν. Υ = Κῦρος). |
| 1. Όταν πρόκειται για τύπο της προσωπικής αντωνυμίας που φαίνεται εύκολα απ’ την κατάληξη του ρήματος (ἐγώ, σύ, ἡμεῖς, ὑμεῖς). | π.χ. Ἐπιτιμῶ καί κατηγορῶ τῶν καθεστώτων (ενν. Υ = ἐγώ). |
| 3. Όταν το ρήμα της πρότασης προϋποθέτει κάποιο συγκεκριμένο υποκείμενο το οποίο είναι το μόνο που μπορεί να εκτελέσει την ενέργεια του ρήματος. | π.χ. σαλπίζει = (ενν). Υ = ὁ σαλπιγκτής. |
| 4. Στα ρήματα *φασί(ν)* και *λέγουσι(ν)* και *οἴονται,* όταν εννοείται το γενικό υποκείμενο = **τινές, οἱ ἄνθρωποι**. | π.χ. Τάς Ἀθήνας φασί θεοσεβάστας εἶναι.  (Υ = τινές). |
| 5. Όταν το ρήμα δηλώνει φυσικό φαινόμενο ως υποκείμενο εξυπακούεται μια φυσική ή θεϊκή δύναμη *(οὐρανός, Ζεῦς…*). | π.χ. Ὕει ( = βρέχει). |

**ΥΠΟΚΕΙΜΕΝΟ ΑΠΑΡΕΜΦΑΤΟΥ**

1. Όταν το ίδιο πρόσωπο είναι υποκείμενο και του ρήματος και του απαρεμφάτου, τότε έχουμε **ΤΑΥΤΟΠΡΟΣΩΠΙΑ.** Στην περίπτωση αυτή,όπως είναι φυσικό, το κοινό υποκείμενο των δύο ρηματικών τύπων αναγράφεται μία φορά.

π.χ. *Ὁ δέ ὑπέσχετο ἀνδρί ἑκάστῳ δώσειν πέντε μνᾶς.*

1. Τα ρήματα ***οἴομαι, ἡγοῦμαι, φημί,***όταν έχουν ως αντικείμενο τα απαρέμφατα ***δεῖν, χρῆναι, ἀνάγκην***και ***ἀναγκαῖον εἶναι,***συναποτελούν κατά κάποιο τρόπο μια έννοια με αυτά, με αποτέλεσμα το υποκείμενο του απαρεμφάτου, που μπαίνει ως υποκείμενο στα απρόσωπα, να βρίσκεται σε ονομαστική, όταν είναι το ίδιο με το υποκείμενο του ρήματος παρά τη μεσολάβηση του απρόσωπου. Όταν όμως είναι διαφορετικό, εννοείται κανονικά σε αιτιατική.

π.χ. *Οἱ Λακεδαιμόνιοι ἡγήσαντο ἀναγκαῖον εἶναι στρατεύειν* (Υ.απ*. =* οἱ Λακεδαιμόνιοι)

1. Όταν άλλο πρόσωπο είναι υποκείμενο του ρήματος και άλλο του απαρεμφάτου, έχουμε **ΕΤΕΡΟΠΡΟΣΩΠΙΑ**. Στην περίπτωση αυτή, το υποκείμενο του απαρεμφάτου μπαίνει σε **ΑΙΤΙΑΤΙΚΗ**. Στη **μετάφραση** τόσο το υποκείμενο όσο και τα συνακόλουθά του αποδίδονται με **ΟΝΟΜΑΣΤΙΚΗ**.

π.χ. *Δεῖ ἄνδρας ἀγαθούς ὑμᾶς εἶναι.*

**ΠΡΟΣΟΧΗ!** Το υποκείμενο του απαρεμφάτου συχνά δηλώνεται από τα συμφραζόμενα στις εξής περιπτώσεις:

**α.** Όταν προκύπτει από το αντικείμενο του ρήματος, το οποίο θα βρίσκεται σε γενική ή δοτική. Αυτή πρέπει να τραπεί σε αιτιατική και να χαρακτηριστεί ως υποκείμενο του απαρεμφάτου.

π.χ. *Οἱ ἔφοροι ἐπέστησαν Σαμίῳ ὑπηρετεῖν Κύρῳ.*

**β.** Όταν προκύπτει από πρόταση που παρεμβάλλεται.

π.χ. *Ὅμως ἔστιν, ἐάν ὑμεῖς τά δέοντα ποιεῖν βούλησθε, ἔτι πάντα ταῦτα ἐπανορθῶσαι*

**γ.** Θα προκύπτει από την κλητική προσφώνηση που θα υπάρχει στην πρόταση.

π.χ. *Σκοπεῖν δέ χρή καί ἐκ τῶνδε, ὦ ἄνδρες δικασταί.*

1. Στην απρόσωπη σύνταξη έχουμε **υποχρεωτική ετεροπροσωπία**. Το υποκείμενο του απαρεμφάτου θα βρίσκεται ή θα εννοείται σε πτώση **αιτιατική** ή θα προκύπτει από τη μετατροπή της δοτικής προσωπικής σε **αιτιατική**.

π.χ. *Οἷον τ' ἐστιν ἡμῖν ἀγαθούς γενέσθαι.*

1. Το κατηγορούμενο και οι προσδιορισμοί του υποκειμένου του απαρεμφάτου μπαίνουν κανονικά σε περίπτωση ταυτοπροσωπίας σε ονομαστική και ετεροπροσωπίας σε αιτιατική.

π.χ. *Δεῖ ἄνδρας ἀγαθούς ὑμᾶς εἶναι.*

1. Οι προσδιορισμοί, το κατηγορούμενο και η μετοχή που επισυνάπτονται στο υποκείμενο του απαρεμφάτου μπορεί να βρίσκονται σε γενική ή δοτική, γιατί έλκονται είτε από το αντικείμενο του ρήματος είτε από τη δοτική προσωπική.

π.χ. *Ἐδέοντο τοῦ Κύρου γενέσθαι προθυμοτάτου.*

π.χ. *Νῦν σοί ἔξεστιν ἀνδρί ἀγαθῷ γενέσθαι.*

**ΥΠΟΚΕΙΜΕΝΟ ΜΕΤΟΧΗΣ**

|  |  |
| --- | --- |
| α) **ΠΡΟΣΩΠΙΚΩΝ** ρημάτων | Το υποκείμενο της μετοχής βρίσκεται στο ίδιο **ΓΕΝΟΣ**, **ΑΡΙΘΜΟ** και **ΠΤΩΣΗ** με τη μετοχή. |
| π.χ. Ἐλθόντες οἱ πρέσβεις εἶπον. |
| β) **ΑΠΡΟΣΩΠΩΝ** ρημάτων | Ως υποκείμενο μετοχής απροσώπου ρήματος τίθεται συνήθως ένα **ΑΠΑΡΕΜΦΑΤΟ**. |
| [Οι μετοχές απροσώπων ρημάτων βρίσκονται σε **ΑΙΤΙΑΤΙΚΗ** (ονομάζονται **αιτιατικές απόλυτες**) και είναι συνήθως **εναντιωματικές** και σπανιότερα, όταν συνοδεύονται από τα *ὡς, ὥσπερ* είναι **αιτιολογικές**] . |
| π.χ. Σιγᾶς, ἀποκρίνασθαι δέον. |

**ΑΠΡΟΣΩΠΑ ΡΗΜΑΤΑ ΚΑΙ ΑΠΡΟΣΩΠΕΣ ΕΚΦΡΑΣΕΙΣ**

|  |
| --- |
| **Ορισμός** |
| Απρόσωπα ή τριτοπρόσωπα λέγονται τα ρήματα που βρίσκονται σε γ΄ ενικό πρόσωπο και δεν έχουν ως υποκείμενο ένα πρόσωπο ή πράγμα. |

**ΣΧΗΜΑΤΙΣΜΟΣ ΑΠΡΟΣΩΠΩΝ ΡΗΜΑΤΩΝ ΚΑΙ ΑΠΡΟΣΩΠΩΝ ΕΚΦΡΑΣΕΩΝ**

Αποκλειστικώς απρόσωπα ρήματα είναι μόνο το **χρὴ** (= πρέπει, είναι ανάγκη) και το **ἔξεστι** (= είναι δυνατό, επιτρέπεται).

Τα υπόλοιπα προέρχονται από προσωπικά ρήματα:

|  |
| --- |
| **α) ενεργητικά**, όπως: |
| * δοκεῖ (= φαίνεται ότι, νομίζεται, θεωρείται) * δοκεῖ (= φαίνεται καλό να……) * δεῖ, πρέπει, (= πρέπει) * προσήκει, ἁρμόττει (= ταιριάζει) * ἔνεστι (ἔνι) , πάρεστι (πάρι), ἔστιν (= είναι δυνατό) * μέλλει (= πρόκειται να…) * μεταμέλει (μοι) τινός (= μετανιώνω) * σημαίνει (= δίνεται σημείο) * μέλει (μοι) τινός (= φροντίζω, ενδιαφέρομαι να…) * δηλοῖ (= γίνεται φανερό ότι…) * φιλεῖ / εἴωθε (= συνηθίζεται) * συμφέρει / λυσιτελεῖ (= συμφέρει / ωφελεί να…) * παρέχει (= είναι δυνατό να…) * ἔοικε (= φαίνεται) * προχωρεῖ (= είναι δυνατό να…) * ἐγχωρεῖ (= είναι δυνατό, επιτρέπεται) * ἀρκεῖ / ἐξαρκεῖ (= είναι αρκετό) * κινδυνεύει (= φαίνεται πιθανό ότι….) * ἐπ’ ἐμοί ἐστι (= είναι δυνατό να…) * συμβαίνει / συμπίπτει (= συμβαίνει) * διαφέρει (= υπάρχει διαφορά) |

|  |
| --- |
| **β) παθητικά**, όπως: |
| * λέγεται, ἀγγέλλεται, θρυλεῖται, ἄδεται (= λέγεται, διαδίδεται, αναγγέλλεται) * ὁμολογεῖται (=είναι παραδεκτό ότι) * νομίζεται (= θεωρείται ότι…) * παρίσταταί (μοι) / ἐπέρχεταί (μοι) (= μου έρχεται στο νου να…) * πέπρωται / εἵμαρται (= είναι πεπρωμένο, είναι ορισμένο από τη μοίρα) * ἁμαρτάνεται (= γίνεται σφάλμα) * εἰκάζεται (= συμπεραίνεται) * ὥρισται (= είναι καθορισμένο) * ἐνδέχεται, ἐγγίγνεται (= είναι δυνατό, επιτρέπεται) * προβεβούλευται (= έχει βγει προκαταρτική απόφαση) * περιγίγνεται (= απομένει ως κέρδος) * κέκριται / διέγνωστο (= θεωρείται) * παρεσκεύασται (μοι) (= υπάρχει προετοιμασία) |

Οι **απρόσωπες εκφράσεις** σχηματίζονται:

|  |
| --- |
| **α)** από **ουδέτερο επιθέτου** και το ρήμα **ἐστί**: |
| * ῥᾴδιόν ἐστι (= είναι εύκολο) * οἷόν τ΄ἐστι (= είναι δυνατό) * δῆλόν / φανερόν ἐστι (= είναι φανερό) * δεινόν ἐστι (= είναι φοβερό) * χαλεπόν ἐστι (= είναι δύσκολο) * ἀγαθόν / καλόν ἐστι (= είναι καλό) * πλημμελές ἐστι (=υπάρχει σφάλμα) * ἄξιόν ἐστι (= αξίζει να) * αἰσχρόν ἐστι (= είναι ντροπή) * δίκαιόν ἐστι (= είναι δίκαιο να) * ἀηδές ἐστι (= είναι δυσάρεστο να) * εὐπετές / πρόχειρόν ἐστι (=είναι εύκολο να) * ἄπορόν ἐστι (= είναι δύσκολο να) * δυνατόν ἐστι (=είναι δυνατό να) * λυσιτελές ἐστι (= είναι ωφέλιμο να) * λοιπόν ἐστι (= υπολείπεται να) |

|  |
| --- |
| **β)** από **ουδέτερο μετοχής** και το ρήμα **ἐστί**: |
| * εἰκός ἐστι (= είναι φυσικό να) * χρεών ἐστί (= είναι αναγκαίο να) * προσῆκόν ἐστι (= αρμόζει να) * δεδογμένόν ἐστι (= έχει αποφασιστεί να) * καθεστηκός ἐστί (= είναι καθορισμένο να) * εἱμαρμένον ἐστί (= είναι μοιραίο να) |

|  |
| --- |
| **γ)** από **αφηρημένο ουσιαστικό** και το ρήμα **ἐστί**: |
| * ἀνάγκη ἐστί (= είναι ανάγκη) * ὥρα / καιρός ἐστί (= είναι ευκαιρία) * ἀκμή ἐστι (= είναι η πιο κατάλληλη στιγμή) * σχολή ἐστι (= είναι ευκαιρία) * θέμις ἐστί (= είναι δίκαιο) * ἔργον ἐστί (= είναι επίπονο / δύσκολο / κουραστικό) * προὔργου ἐστί (=είναι ωφέλιμο) * κίνδυνός ἐστι (= υπάρχει κίνδυνος) * λόγος ἐστί (= λέγεται, υπάρχει η φήμη) * ἔθος ἐστί (= υπάρχει συνήθεια) * ἐλπίς ἐστί (= υπάρχει ελπίδα) * νόμος ἐστί (= υπάρχει νόμος, συνήθεια) |

|  |
| --- |
| **δ)** από **(τροπικό) επίρρημα** και το ρήμα **ἔχει**: |
| * ῥᾳδίως ἔχει (= είναι εύκολο) * ἀναγκαίως ἔχει (= είναι αναγκαίο) * εὖ ἔχει (= είναι καλό) * ἀρκούντως ἔχει (= είναι αρκετό) * προσηκόντως ἔχει (= είναι πρέπον) * αἰσχρῶς ἔχει (= είναι ντροπή) * καλῶς ἔχει (= είναι καλό) * κακῶς ἔχει (= είναι κακό) * δεινῶς ἔχει (=είναι φοβερό) * ὀρθῶς ἔχει (=είναι ορθό) * ἀπόρως ἔχει (= είναι δύσκολο) |

**ΤΟ ΥΠΟΚΕΙΜΕΝΟ ΤΩΝ ΑΠΡΟΣΩΠΩΝ ΡΗΜΑΤΩΝ ΚΑΙ ΤΩΝ ΑΠΡΟΣΩΠΩΝ ΕΚΦΡΑΣΕΩΝ**

Τα απρόσωπα ρήματα και οι απρόσωπες εκφράσεις δέχονται ως υποκείμενο:

|  |
| --- |
| **α) άναρθρο απαρέμφατο**, τελικό ή ειδικό: |
| π.χ. Τοὺς νόμους δεῖ **τηρεῖν** τοὺς δικάζοντας *(= Oι δικαστές πρέπει να τηρούν τους νόμους)* |

|  |
| --- |
| **β) δευτερεύουσα ονοματική πρόταση**, ειδική, ενδοιαστική ή πλάγια ερωτηματική: |
| π.χ. Ἠγγέλθη **ὅτι ἡττημένοι εἶεν *Λακεδαιμόνιοι***  *(= ανακοινώθηκε ότι οι Λακεδαιμόνιοι είχαν ηττηθεί)* |

|  |
| --- |
| **γ) αφηρημένη σύστοιχη έννοια** |
|  |

Τέτοια **ιδιόρρυθμα απρόσωπα ρήματα** είναι συνήθως:

* δεῖ (ἐνδεῖ, προσδεῖ) τινός [Υποκ. : ἔνδεια] = «υπάρχει ανάγκη από κάτι….»
* παρεσκεύασται [Υποκ. : παρασκευή] = «έχουν γίνει προετοιμασίες….»
* μέλει μοί τινος [Υποκ. : μέλησις] = «φροντίζω για κάτι….»
* μεταμέλει μοί τινος [Υποκ. : μεταμέλεια] = «μετανιώνω για κάτι….»
* μέτεστί μοι τινος [Υποκ. : μετουσία] = «μετέχω σε κάτι….»

**ΠΑΡΑΤΗΡΗΣΕΙΣ**:

1. Οι απρόσωπες εκφράσεις ***«δῆλόν ἐστι»*** και ***«φανερόν ἐστι»*** κατά κανόνα δε δέχονται ως υποκείμενο απαρέμφατο, αλλά ονοματική ειδική ή πλάγια ερωτηματική πρόταση:  
π.χ. Δῆλον ἐγένετο τοῖς Θηβαίοις **ὅτι ἐμβαλοῖεν οἱ Λακεδαιμόνιοι.**  
*(= Έγινε φανερό στους Θηβαίους ότι θα εισβάλουν οι Λακεδαιμόνιοι)*

2. Στην απρόσωπη σύνταξη έχουμε πάντοτε **ετεροπροσωπία**, εφόσον το υποκείμενο του ρήματος δεν γίνεται να συμπίπτει με το υποκείμενο του απαρεμφάτου. Κατά κανόνα το υποκείμενο του απαρεμφάτου βρίσκεται σε **αιτιατική**. Αν δεν υπάρχει αιτιατική, μετατρέπουμε τη **δοτική προσωπική** σε αιτιατική και μας δίνεται το υποκείμενο του απαρεμφάτου. Μεταφράζουμε τόσο την αιτιατική όσο κα τη δοτική προσωπική με **ονομαστική**.

π.χ. Προσήκει ὑμῖν **τιμωρεῖν** τόν Ἀγόρατον.

3. Το ρήμα **«δοκεῖ»** όταν συντάσσεται με **τελικό απαρέμφατο** είναι **απρόσωπο** και μεταφράζεται: «***φαίνεται καλό να..»***. Όταν όμως συντάσσεται με **ειδικό απαρέμφατο** είναι α) **προσωπικό** και μεταφράζεται: ***«νομίζει κάποιος ότι..., φαίνομαι ότι...»*** και β)**απρόσωπο**και μεταφράζεται: ***«φαίνεται ότι...»****.*

4. Όταν στην πρόταση υπάρχει **ονομαστική** τότε η σύνταξη είναι **προσωπική.**   
π.χ. Λέγεται **Ἀλκιβιάδης** εἶναι ἐν Λακεδαίμονι. *(= Λένε ότι ο Αλκιβιάδης βρίσκεται στην Λακεδαίμονα)*

5. Τα απρόσωπα ρήματα **δεῖ** και **χρή** δε συνοδεύονται **ποτέ** από δοτική προσωπική. Στην πρόταση υπάρχει αιτιατική που είναι το υποκείμενο του απαρεμφάτου.

π.χ. Ἔδει ἡμᾶς **λαβεῖν** τότε τά ἐνέχυρα.

6. Όταν το νόημα του απαρεμφάτου έχει μία ισχύ **γενική** και **αόριστη** (συνήθως αυτό συμβαίνει σε γνωμικά) ή όταν το νόημα του απαρεμφάτου κρύβει μία ηθική υποχρέωση, τότε ως υποκείμενό του εννοείται η αιτιατική της αόριστης αντωνυμίας **«τίς».**

π.χ. Ἄξιόν ἐστι εὐεργετεῖν τήν πατρίδα.

**ΚΑΤΗΓΟΡΟYMENO**

Είναι η λέξη εκείνη που αποδίδει μια ιδιότητα στο υποκείμενο ή στο αντικείμενο με τη μεσολάβηση ενός συνδετικού ρήματος. Το κατηγορούμενο είναι κανονικά **άναρθρο**.

**Προσοχή!** Το κατηγορούμενο είναι έναρθρο:

**α.** όταν δηλώνει μια γνωστή ήδη ιδιότητα του υποκειμένου.

π.χ. Περικλῆς ἦν ὁ στρατηγός.

**β.** ότανυποδεικνύει με έμφαση τι είναι το υποκείμενο.

π.χ. Σωκράτης ἐστί ὁ ἀγαθός.

**Το κατηγορούμενο μπορεί να είναι:**

|  |  |
| --- | --- |
| **ΟΝΟΜΑ** (Ουσιαστικό ή Επίθετο) | π.χ. Δερκυλίδας ἔτυχεν ἁρμοστής. |
| **ΑΝΤΩΝΥΜΙΑ** | π.χ. Φίλιππος ἐγένετο τηλικοῦτος. |
| **ΑΡΙΘΜΗΤΙΚΟ** | π.χ. Οἱ στρατηγοί ἦσαν δέκα. |
| **ΕΠΙΘΕΤΙΚΗ ΜΕΤΟΧΗ** (πάντα έναρθρη) | π.χ. Οὗτος ἦν ὁ ἀδικήσας. |
| **ΕΠΙΡΡΗΜΑ** | π.χ. Ἡ ἀγορά ἦν πλησίον. |
| **ΑΠΑΡΕΜΦΑΤΟ** (ΈΝΑΡΘΡΟ ή ΆΝΑΡΘΡΟ) | π.χ. Τό σιγᾶν ἐστί σωφρονεῖν. |
| **ΔΕΥΤΕΡΕΥΟΥΣΑ ΑΝΑΦΟΡΙΚΗ ΟΝΟΜΑΤΙΚΗ ΠΡΟΤΑΣΗ** | π.χ. Οὗτός ἐστιν ὅς ἀπέκτεινεν αὐτούς. |

**Εμπρόθετος προσδιορισμός**

|  |  |  |
| --- | --- | --- |
| **ΠΡΟΘΕΣΕΙΣ** | **ΕΚΦΡΑΖΟΥΝ** | **π.χ.** |
| **εἰς (ἐς), ἀμφί, περί, κατά, πρός** + αιτιατική | Ποσό κατά προσέγγιση (περίπου….) | Οἱ Ἕλληνες ἐγένοντο εἰς ὀκτακοσίους. |
| **ὑπέρ** + αιτιατική | Υπέρβαση μέτρου ή ορίου  (πἀνω από….) | Οἱ στρατιῶται ἦσαν ὑπέρ τούς δισχιλίους. |
| **ἐν** + δοτική | Κατάσταση | Σωκράτης ἀεί ἦν ἐν τῷ φανερῷ. |

**ΕΙΔΗ ΚΑΤΗΓΟΡΟΥΜΕΝΟΥ**

**Με τα συνδετικά ρήματα:**

**Α. ΚΑΤΗΓΟΡΟΥΜΕΝΟ ΥΠΟΚΕΙΜΕΝΟΥ**

|  |
| --- |
| **α)** Το **εἰμί** και τα **συνώνυμά** του:  ὑπάρχω, γίγνομαι, διαγίγνομαι, τυγχάνω(= είμαι)  ἀποβαίνω, καθίσταμαι, ἐκβαίνω (= γίνομαι)  διατελῶ, διαμένω, μένω (= είμαι διαρκώς)  ἔφυν, πέφυκα (= είμαι εκ φύσεως) |
| **β)** Όσα σημαίνουν **εκλογή** (με παθητική διάθεση):  αἱροῦμαι  λαγχάνω / λαγχάνομαι, κληροῦμαι (= εκλέγομαι με κλήρο)  χειροτονοῦμαι (= εκλέγομαι με ανάταση των χεριών)  ἀποδείκνυμαι (=διορίζομαι) |
| **γ)** Όσα σημαίνουν **κλήση** (με παθητική διάθεση):  ὀνομάζομαι  καλοῦμαι  ἀκούω  λέγομαι  προσαγορεύομαι  ὄνομα ἔχω |
| **δ)** Όσα σημαίνουν **δόξα** (=γνώμη) (με παθητική διάθεση):  φαίνομαι, νομίζομαι, κρίνομαι, δοκῶ / δοκοῦμαι, ἔοικα (=φαίνομαι)  ὑπολαμβάνομαι (=θεωρούμαι) |

**Β. ΚΑΤΗΓΟΡΟΥΜΕΝΟ ΑΝΤΙΚΕΙΜΕΝΟΥ**

|  |
| --- |
| **α)** Όσα σημαίνουν **εκλογή** (με ενεργητική διάθεση):  λαγχάνω (=ορίζω με κλήρο κάποιον ως…)  αἱροῦμαι, χειροτονῶ, ἀποδείκνυμι, ἐκλέγω (=εκλέγω κάποιον κάτι….)  ἵσταμαι (=τοποθετώ κάποιον ως κάτι…)  καθίστημι, τάττω (=διορίζω κάποιον κάτι…)  ὁρίζω (=ορίζω κάποιον ως κάτι…) |
| **β)** Όσα σημαίνουν **κλήση** (με ενεργητική διάθεση):  ὀνομάζω  καλῶ  λέγω  προσαγορεύω |
| **γ)**  Όσα σημαίνουν **δόξα** (=γνώμη) (με ενεργητική διάθεση):  ἡγοῦμαι, νομίζω, κρίνω, ὑπολαμβάνω (=θεωρώ κάποιον ως κάτι…)  λαμβάνω (=βρίσκω κάποιον κάπως….)  ποιῶ, τίθημι (=θεωρώ κάτι ως….)  χρῶμαι (=χρησιμοποιώ, θεωρώ, έχω κάποιον ως κάτι…)  **Προσοχή!** Το ρήμα **χρῶμαι** συντάσσεται με **δύο δοτικές** (η μία αντικείμενο και η άλλη κατηγορούμενο του αντικειμένου) και όχι με δύο αιτιατικές. |

**ΠΑΡΑΤΗΡΗΣΕΙΣ**

1. Το κατηγορούμενο συμφωνεί με τον προσδιοριζόμενο όρο υποχρεωτικά στην **ΠΤΩΣΗ**. Όταν είναι επίθετο (ή αντωνυμία ή αριθμητικό ή μετοχή), τότε συμφωνεί κατά **ΓΕΝΟΣ**, **ΑΡΙΘΜΟ** και **ΠΤΩΣΗ**.

π.χ. Οὗτός ἐστι δίκαιος.

1. Όταν το υποκείμενο είναι περιληπτική ή αφηρημένη έννοια, τότε το επίθετο ή η αντωνυμία ως κατηγορούμενο μπαίνει στο ουδέτερο γένος ενικού αριθμού.

π.χ. Ἡ τύχη ἐστί κοινόν.

1. Όταν το ρήμα έχει πολλά υποκείμενα, το κατηγορούμενο μπαίνει πάντα σε πληθυντικό αριθμό, και :

α) στο κοινό γένος των υποκειμένων, όταν είναι **ΕΜΨΥΧΑ** του ιδίου γένους.

π.χ. Ἵππαρχος καί Θετταλός ἀδελφοί ἦσαν.

β) Στο επικρατέστερο γένος, όταν τα υποκείμενα είναι **ΕΜΨΥΧΑ** διαφορετικού γένους.

π.χ. Συνεληλυθότες ἦσαν ἄνδρες, γυναῖκες καί κτήνη πολλά.

γ) Στο ουδέτερο γένος, όταν τα υποκείμενα είναι **ΑΨΥΧΑ** οποιουδήποτε γένους ( σχήμα κατά το νοούμενο ). π.χ. Αἰδώς καί φόβος ἔμφυτα τοῖς ἀνθρώποις ἐστίν.

**ΓΕΝΙΚΗ ΚΑΤΗΓΟΡΗΜΑΤΙΚΗ**

Αν το κατηγορούμενο είναι ουσιαστικό (ή επίθετο ή επιθετική μετοχή) μπορεί να μη συμφωνεί με την πτώση του υποκειμένου, αλλά να βρίσκεται σε **πτώση γενική**. Αυτό το κατηγορούμενο ονομάζεται **ΓΕΝΙΚΗ ΚΑΤΗΓΟΡΗΜΑΤΙΚΗ**.

**Υποδιαιρείται σε:**

|  |  |
| --- | --- |
| Α) **ΚΤΗΤΙΚΗ** | π.χ. Τῶν νικώντων ἐστί τά ὅπλα.  (= Τα όπλα **ανήκουν** στους νικητές.) |
| Β) **ΙΔΙΟΤΗΤΑΣ\*** | π.χ. Τό τεῖχός ἐστι μεγάλου ὕψους. |
| Γ) **ΔΙΑΙΡΕΤΙΚΗ** | π.χ. Σόλων ἐκλήθη τῶν ἑπτά σοφῶν.  (= Ο Σόλωνας ονομάστηκε ένας **από** **τους επτά σοφούς**.) |
| Δ) **ΥΛΗΣ** | π.χ. Ἡ κρηπίς ἦν λίθου.  (= Τα θεμέλια **ήταν φτιαγμένα από** πέτρα.) |
| Ε) **ΑΞΙΑΣ** | π.χ. Ἡ οἰκία ἐστι εἴκοσι μνῶν.  (= Το σπίτι **αξίζει** είκοσι μνες.) |
| στ) **ΚΑΤΑΓΩΓΗΣ**(συνήθως με τα ρήματα ***εἰμί, γίγνομαι, ἔφυν, πέφυκα***) | π.χ. Ἐστέ πατέρων ἀγαθῶν.  (= **Κατάγεστε από** ενάρετους πατέρες.) |

**\*** Φανερώνει:

* ηλικία
* μέγεθος (ύψος, μήκος, πλάτος)
* χαρακτήρα
* ιδιαίτερο γνώρισμα του προσδιοριζόμενου όρου.

Οι λέξεις ***«γνώμης», «συμβουλῆς», «βουλευμάτων»*** συνοδευόμενες από τις λέξεις ***«τῆς αὐτῆς – τών αὐτῶν»***, όταν αποτελούν γενικές κατηγορηματικές, είναι της ιδιότητας.

**ΠΡΟΣΟΧΗ!**

Όταν κοντά στη γενική κατηγορηματική υπάρχει έναρθρο απαρέμφατο (ή άναρθρο σε θέση ενάρθρου), εννοούμε στη μετάφραση τη λέξη «γνώρισμα» ή «χαρακτηριστικό» ή «υποχρέωση». Στην περίπτωση αυτή, αν η γενική είναι:

α) συγκεκριμένου ουσιαστικού  γενική κατηγορηματική κτητική

β) αφηρημένου ουσιαστικού  γενική κατηγορηματική ιδιότητας

π.χ. Τό εὐεργετεῖν τούς πένητάς ἐστιν εὐσεβοῦς *ἀνδρός.* (γενική κατηγορηματική κτητική)

π.χ. Τό εὐεργετεῖν τούς πένητάς ἐστιν *εὐσεβείας.* (γενική κατηγορηματική ιδιότητας)

**ΕΠΙΡΡΗΜΑΤΙΚΟ ΚΑΤΗΓΟΡΟΥΜΕΝΟ**

**Είναι** το επίθετο που βρίσκεται κοντά σε ρήματα που δηλώνουν κίνηση ή δράση ή σκόπιμη ενέργεια.

**Προσδιορίζει** ομοιόπτωτα το υποκείμενο ή το αντικείμενό τους και πολύ σπάνια άλλους όρους.

**Εκφράζει** μια επιρρηματική έννοια (τόπο, τρόπο, τάξη, χρόνο, σκοπό)

**Μεταφράζεται** με το αντίστοιχο επίρρημα ή εμπρόθετο ή πιο σπάνια με επιρρηματική δευτερεύουσα πρόταση.

π.χ. Ἥκομεν βοηθοί Κερκυραίοις.

π.χ. Ἐγώ σέ ἄσμενος ἑόρακα.

**ΕΙΔΗ ΕΠΙΡΡΗΜΑΤΙΚΟΥ ΚΑΤΗΓΟΡΟΥΜΕΝΟΥ**:

* **σειράς / τάξης** (με ποια σειρά;)

ἔσχατος (= τελευταίος)  
πρότερος  
πρῶτος  
τελευταῖος  
ὕστατος (= τελευταίος)  
ὕστερος

* **σκοπού** (με ποιο σκοπό;) [ μτφρ: «για να…/ ως» ]

βοηθὸς (= για βοήθεια)  
σύμμαχος

τιμωρός (=βοηθός)

σύμβουλος

εἰρηνοποιός

διδάσκαλος

* **τρόπου** (πώς;)  
  ἄκων / ἀκούσιος (= χωρίς τη θέλησή του)  
  ἑκὼν / ἑκούσιος (= με τη θέλησή του)  
  ἁθρόος (= σύσσωμος)  
  ἄσμενος (= με ευχαρίστηση)  
  ἄκριτος (= χωρίς δίκη)  
  ἀντίος, ἐναντίος (= αντιμέτωπος)  
  ἄπρακτος (= χωρίς αποτέλεσμα)  
  αὐτοκράτωρ (= με πλήρη εξουσία)  
  ὑπόσπονδος (= με ένορκη συμφωνία)

ὅρκιος (=με όρκους)

αὐτόματος (=από μόνος του)

ἐθελούσιος / ἐθελοντής (= εθελοντικά)

ἀπότομος

ἥσυχος (= ήσυχα)

σποράδες (= διασκορπισμένοι)

* **τόπου** (πού;)

μέσος (= στο κέντρο)  
μετέωρος (= στον αέρα ή ανοιχτά στο πέλαγος)  
πελάγιος (= στο ανοιχτό πέλαγος)  
ὑπαίθριος (= στο ύπαιθρο)  
ὅμορος (= γειτονικός)

* **χρόνου** (πότε;)

τριταῖος (= για τρεις μέρες)  
ἑβδομαῖος (= την έβδομη μέρα)  
ἑσπέριος (= το βράδυ)  
σκοταῖος (= όταν έπεσε το σκοτάδι)  
ὄρθριος (= τα ξημερώματα)

χρόνιος (= μετά από / για πολύ χρόνο)

**ΠΡΟΣΟΧΗ!**

Κατάκανόνα, αν υπάρχει συνδετικό ρήμα, τα παραπάνω επίθετα είναι απλά κατηγορούμενα του υποκειμένου ή του αντικειμένου, και όχι επιρρηματικά κατηγορούμενα.

Υπάρχει όμως περίπτωση στην ίδια πρόταση να υπάρχει και απλό κατηγορούμενο και επιρρηματικό κατηγορούμενο.

π.χ. Μετά ταῦτα ᾑρέθη **πρεσβευτής** **αὐτοκράτωρ δέκατος** αὐτός.

**ΠΡΟΛΗΠΤΙΚΟ ΚΑΤΗΓΟΡΟΥΜΕΝΟ**

**Είναι** άναρθρο επίθετο που αποδίδει εκ των προτέρων μία ιδιότητα στο υποκείμενο ή στο αντικείμενο του ρήματος, ενώ αυτό δεν την έχει αποκτήσει ακόμα, αλλά πρόκειται να την αποκτήσει στο μέλλον.

**Δηλώνει** το αποτέλεσμα της ενέργειας του ρήματος.

**Μεταφράζεται** με δευτερεύουσα συμπερασματική πρόταση (ώστε + ρήμα).

**Εξαρτάται**, κυρίως, από ρήματα που δηλώνουν μεταβολή, εξέλιξη, αύξηση:

αἴρομαι

ῥέω

πνέω

τρέφομαι

αὔξω –ομαι

αὐξάνω –ομαι

ἐῶ, ἀφίημι (=αφήνω)

παρασκευάζω

κομίζω

(ἐκ)διδάσκω

τείνω

ὠθῶ

ἀποτελῶ (=ολοκληρώνω)

κατεργάζομαι, ἀπεργάζομαι

π.χ. Φίλιππος ηὐξήθη μέγας.

π.χ. Ἡ πόλις παρεσκευάσθη αὐταρκεστάτη (= ώστε να είναι πολύ αυτάρκης).

**ΑΝΤΙΚΕΙMENO**

Τα ρήματα τα οποία φανερώνουν ενέργεια του υποκειμένου, η οποία μεταβαίνει σε άλλο πρόσωπο ή πράγμα, δηλ. τα ενεργητικά, μεταβατικά ρήματα, δέχονται κανονικά έναν προσδιορισμό, ο οποίος λέγεται **ΑΝΤΙΚΕΙΜΕΝΟ**αυτών.

Το **ΑΝΤΙΚΕΙΜΕΝΟ**λέγεται έτσι, γιατί *κείται αντίκρυ,* δηλ. βρίσκεται απέναντι από το υποκείμενο. Πρέπει να σημειωθεί ότι αντικείμενο δέχονται όχι μόνο τα ενεργητικά μεταβατικά ρήματα, αλλά και τα μέσης ή παθητικής διάθεσης όταν έχουν μεταβατική έννοια. Το αντικείμενο μπαίνει πάντοτε σε μία από τις πλάγιες πτώσεις (**γενική**, **δοτική**, **αιτιατική**).

Το αντικείμενο το βρίσκουμε με τις ερωτήσεις «τι;» / «(σε), (με) ποιον;»

Το απαρέμφατο και η μετοχή ως ρηματικοί τύποι ακολουθούν την ίδια σύνταξη με το ρήμα.

Το αντικείμενο μπορεί να είναι :

|  |  |
| --- | --- |
| **ΟΥΣΙΑΣΤΙΚΟ** | π.χ. *Πείθομαι τοῖς νόμοις.* |
| **ΕΠΙΘΕΤΟ** | π. χ. *Μίσει τούς δειλούς* |
| **ΑΝΤΩΝΥΜΙΑ / ΑΡΙΘΜΗΤΙΚΟ** | π.χ. *Φίλιππος ἠνώχλει ἡμῖν.*  π.χ. *Ἐτίμησαν τούς τριακοσίους* |
| **ΕΠΙΘΕΤΙΚΗ ΜΕΤΟΧΗ** | π.χ. *Οἱ θεοί οὐκ ἀμελοῦσι τῶν ἀδικούντων.* |
| **ΑΠΑΡΕΜΦΑΤΟ** (ΕΝΑΡΘΡΟ/ ΑΝΑΡΘΡΟ) | π.χ. *Βούλου μετά δόξης ζῆν.* |
| **ΔΕΥΤΕΡΕΥΟΥΣΑ ΟΝΟΜΑΤΙΚΗ ΠΡΟΤΑΣΗ** (ειδική, πλάγια ερωτηματική, ενδοιαστική, αναφορική) | π.χ. *Οὗτοι ἔλεγον ὅτι Κῦρος τέθνηκεν.* |
| **ΑΡΘΡΟ + ΑΚΛΙΤΗ ΛΕΞΗ** (σύνδεσμος, επίρρημα, εμπρόθετος προσδιορισμός, αριθμητικό) | π.χ. *Ξενοφῶν ἑώρα τά πέραν.* |

ΕΜΠΡΟΘΕΤΗ ΑΙΤΙΑΤΙΚΗ

|  |  |  |
| --- | --- | --- |
| **ΠΡΟΘΕΣΕΙΣ** | **ΕΚΦΡΑΖΟΥΝ** | **π.χ.** |
| **εἰς (ἐς), ἀμφί, περί, ὡς** | Ποσό κατά προσέγγιση (περίπου….) | *Διέφθειραν εἰς εἴκοσι ἱππέας.* |
| **κατά** | Μερισμό – χωρισμό  (καθένας από….) | *Ἐξετάζω καθ’ ἕν ἕκαστον αὐτῶν.* |
| **ἐπί** | Τοπική έκταση  (έκταση….) | *Ἡ μηχανή κατέσεισεν ἐπί μέγα τοῦ οἰκοδομήματος.* |
| **ὑπέρ** | Υπέρβαση μέτρου ή ορίου  (πάνω από….) | *Συνέλαβον ὑπέρ τούς πεντακόσιους.* |

**ΣΥΣΤΟΙΧΟ ΑΝΤΙΚΕΙΜΕΝΟ**

Ονομάζεται το αντικείμενο που έχει προέλθει από την ίδια ρίζα με το ρήμα.

**Μορφές Σύστοιχου Αντικειμένου:**

|  |  |
| --- | --- |
| 1. Απλό ουσιαστικό | π.χ. Κινδυνεύω κινδύνους. |
| 2. Απλό ουσιαστικό + επιθετικός  προσδιορισμός | π.χ. Κινδυνεύω τόν ἕσχατον κίνδυνον. |

**ΠΑΡΑΤΗΡΗΣΕΙΣ**

1. Συχνά το σύστοιχο αντικείμενο συνήθως **παραλείπεται** και ο επιθετικός προσδιορισμός εμφανίζεται σε αιτιατική ουδετέρου ενικού ή πληθυντικού αριθμού ή μένει αμετάβλητος.

π.χ. *Δεήσομαι μέτρια* (= μετρίαν δέησιν).

π.χ. *Οὐδέν διαφέρει.*

π.χ. *Βάδιζε τήν εὐθείαν.*

2.Μπορεί να έχουμε σύστοιχο αντικείμενο και με λέξεις που έχουν προέλθει απ’ τη ρίζα άλλου συνώνυμου ρήματος.

π.χ. *Βαδίζω τήν ὁδόν / Ὀρύττω μεγάλην τάφρον / Γράφω ἐπιστολήν*

3. Ιδιόρρυθμα σύστοιχα αντικείμενα:

**νικῶ ναυμαχίαν** (= νικώ σε ναυμαχία) / **νικῶ μάχην, γνώμην**

**καλλίστην μάχην νικῶ** (= νικώ σε μάχη)

**τήν μάχην ἡττῶμαι** (= ηττώμαι στη μάχη)

**Ὀλύμπια νικῶ** (= νικώ στους Ολυμπιακούς αγώνες)

**ἀγωνίζομαι στάδιον, πάλην, δρόμον ...** (= συμμετέχω σε αγώνα σταδίου, πάλης, δρόμου ...)

**σπένδομαι ἀναίρεσιν** (= κάνω ανακωχή για την περισυλλογή των νεκρών ).

**ἀποκρίνομαι τόν ἐρωτώμενον** (= απαντώ σ’ αυτόν που ρωτάει)

**πρεσβεύω ταύτην τήν εἰρήνην** (= κάνω ειρήνη ως πρεσβευτής)

**θύω ἱερεῖα, διαβατήρια, ἐπινίκια** (= θυσιάζω, προσφέρω θυσίες σφάζοντας ζώο…)

**ἀγωνίζομαι γραφήν, δίκην** (= υπερασπίζω υπόθεση στο δικαστήριο μέχρι τέλους)

**διώκω δίκην** (= ζητώ το δίκιο μου στο δικαστήριο)

**εἰσέρχομαι δίκην** (= παρουσιάζομαι στο δικαστήριο)

**φεύγω γραφήν, δίκην** (= κατηγορούμαι για κάτι)

**φεύγομαι ἀειφυγίαν** (= εξορίζομαι για πάντα)

**ὀφλισκάνω δίκην** (= καταδικάζομαι)

**ὀφλισκάνω μωρίαν, ἄνοιαν, δειλίαν, αἰσχύνην, ἀδικίαν** (= κατηγορούμαι για ανοησία, δειλία, ανηθικότητα, αδικία)

**ΜΟΝΟΠΤΩΤΑ ΡΗΜΑΤΑ**

**ΜΕ ΑΙΤΙΑΤΙΚΗ**

Με **αιτιατική** συντάσσονται τα ρήματα που σημαίνουν :

|  |  |
| --- | --- |
| 1. Ωφέλεια, Βλάβη  ή  συντονισμένη ενέργεια | **ὠφελῶ, ὀνίνημι, εὖ λέγω, θεραπεύω, ἀμύνομαι, ἀδικῶ, ὑβρίζω** |
|  | π.χ. Οὗτος ἀδικεῖ τήν πόλιν. |
| 2. Ψυχικό Πάθος, Δικανικά | **φοβοῦμαι, αἰδοῦμαι, κρίνω, αἰτιῶμαι**κ.α. |
| (+ Γενική της Αιτίας) | π.χ. Τήν δυσγένειαν τήν ἐμήν αἰσχύνεται. |
| 3. Ανταλλαγή, Αγορά, Πώληση, | **ὠνοῦμαι, ἀξιῶ, τιμῶ, ἀλλάσσω** κ.α. |
| Εκτίμηση, Κρίση (+ Γενική Αξίας) | π.χ. Τῶν καλλίστων ἑαυτόν ἠξίωσεν. |
| 4. Ονομασία, Γνώμη, Εκλογή, | **ὀνομάζω, νομίζω, διορίζω, ποιῶ** κ.α. |
| Μεταποίηση ( + Κατηγ. Αντ.) | π.χ. Στρατηγόν Ἀθηναῖοι Ἀντισθένη εἵλοντο. |
| 5. Εξέλιξη, Ανάπτυξη | **αὔξω, αἴρω, διδάσκω, παιδεύω**κ.α. |
| (+ Προληπτικό Κατηγορούμενο) | π.χ. Μείζω πόλιν αὔξει. |

**ΜΕ ΓΕΝΙΚΗ**

|  |  |
| --- | --- |
| 1. Μνήμη – Λήθη | **μέμνημαι, ἐπιλανθάνομαι, ἀμνημονῶ, μιμνήσκομαι, ἀναμιμνήσκομαι, μνημονεύω** |
| π.χ. Μηδέ τοῦ ἐπικρεμασθέντος ποτέ δεινοῦ ἀμνημονεῖτε. |
| 2. Έναρξη – Λήξη | **ἄρχω, ἄρχομαι, λήγω**, **παύομαι** |
| π.χ. Ξενοφῶν τοῦ λόγου ἤρχετο. |
| 3. Φροντίδα – Αμέλεια – Φειδώ | **ἐπιμελοῦμαι, κήδομαι, φείδομαι**, **φροντίζω, προνοῶ -οῦμαι, μέλει μοί τινος, μεταμέλει μοι τινός, ἀμελῶ, ὀλιγωρῶ, ἀφειδῶ** |
| π.χ. Χρόνου φείδου. |
| 4. Επιθυμία, Απόλαυση, Μετοχή,  Πλησμονή. | **ἐφίεμαι, ἐπιθυμῶ, ὀρέγομαι, ἐρῶ -ῶμαι, ἀπολαύω, μετέχω, μεταλαμβάνω, κοινωνῶ, μέτεστί μοι τινός, (ἐμ)πίμπλαμαι**, **μεστοῦμαι**, **γέμω** |
| π.χ. Ὁ γέρων ἐνέπλητο ἀγαθῶν. |
| 5. Στέρηση, Απαλλαγή, Απομάκρυνση,  Χωρισμό | **δέω, δέομαι, δεῖ τινός, ἀπορῶ, στεροῦμαι, ἀπολείπομαι, ἀφίεμαι, ἀπαλλάττω, χωρίζομαι, ἀπέρχομαι, ἄπειμι, ἀφίσταμαι, ἀπέχω –ομαι** |
| π.χ. Ὑμεῖς ἀφεστήκατε τῶν πραγμάτων. |
| 6. Αίσθηση (όχι όραση) | **αἰσθάνομαι, ἀκούω, ἀκροῶμαι, γεύομαι**, **ὀσφραίνομαι, ἅπτομαι, ψαύω, λαμβάνομαι, ἀντιλαμβάνομαι** (= πιάνομαι) |
| π.χ. Ἄλγος οὐδέν ἅπτεται νεκρῶν. |
| 7. Απόπειρα, Επιτυχία, Αποτυχία | **πειρῶμαι, ἐπιτυγχάνω, τυγχάνω, ἀποτυγχάνω, σφάλλομαι, ἁμαρτάνω, ψεύδομαι** |
| π.χ. Νίκης τε τετυχήκαμεν καί σωτηρίας. |
| 8. Εξουσία | **ἄρχω, κρατῶ, βασιλεύω, ἡγεμονεύω, στρατηγώ, προΐσταμαι** |
| π.χ. Ἐστρατήγει τῶν νεῶν Ἀριστεύς ὁ Πελλίχου. |
| 9. Σύγκριση (Διαφορά - Υπεροχή) | **πλεονεκτῶ, περιγίγνομαι, ὑστερῶ, ἡττῶμαι, λείπομαι, ἀπολείπομαι, μειονεκτῶ, περιγίγνομαι, περίειμι, διαφέρω, προέχω.** |
| π.χ. *Ἄνθρωπος συνέσει ὑπερέχει τῶν ἄλλων.* |
| 10. Σύνθετα με τις προθέσεις **ἀπό, ἐκ,**  **κατά, πρό, ὑπέρ** | π.χ. *Προκινδυνεύουσι τῶν πολιτῶν.* |

**ΜΕ ΔΟΤΙΚΗ**

|  |  |
| --- | --- |
| 1. «Αρμόζον – Πρέπον» | **πρέπει, ἁρμόττει, προσήκει**, **ἀρκεῖ** |
| π.χ. *Ἀμέλειαι τῷ τοιούτῳ προσήκουσι.* |
| 2. Ομοιότητα – Συμφωνία | **ὁμοιάζω, ἰσοῦμαι, ὁμολογῶ, ὁμοιοῦμαι**, **ἔοικα, συμφωνῶ, συνᾴδω, συναινῶ, συγγιγνώσκω, συγχωρῶ, συναρμόττω** |
| π.χ. *Φιλοσόφῳ ἔοικας*. |
| 3. Φιλική ή Εχθρική διάθεση | **εὐνοῶ, χαρίζομαι, ἀρέσκω, βοηθῶ, παραγίγνομαι** (= βοηθώ), **ἀμύνω, τιμωρῶ, λυσιτελῶ** (= ωφελώ)**, πείθομαι, πιστεύω, μάχομαι, στασιάζω, πολεμῶ, ἐναντιοῦμαι, ἐπέρχομαι, λοιδοροῦμαι, ἐπιτιμῶ, ἀπειθῶ, ἐπιβουλεύω, ἐνοχλῶ, σπένδομαι** |
| π.χ. *Ἀντέλεγον πολλοί μή σπένδεσθαι Ἀθηναίοις.* |
| 4. Ευπείθεια, Υποταγή, Ακολουθία, Προσέγγιση, Συνάντηση | **πείθομαι, ἕπομαι, διαλέγομαι, χρῶμαι, ἀπιστῶ**, **ὑπακούω, δουλεύω, ἀκολουθῶ, πελάζω, πλησιάζω, προσίημι, ἐντυγχάνω, ἀπαντῶ, ὁμιλῶ, συγγίγνομαι, σύνειμι, μείγνυμαι** |
| π.χ. *Ὅμοιος ὁμοίῳ ἀεί πελάζει.* |
| 5. Τα σύνθετα με α' συνθετικό τα: **ἐν, σύν, ἐπί, πρός, ὑπό, περί** και το επίρρημα **ὁμοῦ** | π.χ. *Τοῖς ὅρκοις ἐμμένει ὁ δῆμος.* |

**ΔΙΠΤΩΤΑ ΡΗΜΑΤΑ**

|  |  |
| --- | --- |
| **άμεσο αντικείμενο** | **έμμεσο αντικείμενο** |
| αιτιατική | γενική |
| αιτιατική | δοτική |
| γενική | δοτική |
| αιτιατική (προσώπου) | αιτιατική (πράγματος) |

**ΣΗΜΕΙΩΣΗ:** Τα απαρέμφατα και οι δευτερεύουσες ονοματικές προτάσεις, όταν έχουν συντακτικό ρόλο αντικειμένου, θεωρούνται ότι βρίσκονται πάντα σε αιτιατική πτώση (ενν. πράγματος).

**ΜΕ ΑΙΤΙΑΤΙΚΗ + ΑΙΤΙΑΤΙΚΗ**

|  |  |
| --- | --- |
| 1. Ερώτηση, Απαίτηση, Αποστέρηση, Ένδυση, Έκδυση | **ἀνερωτῶ, αἰτῶ, ἀποστερῶ** |
| π.χ. *Τούτων τήν τιμήν ἀποστερεῖ με.* |
| 2. Διδασκαλία, Υπενθύμιση | **διδάσκω, ἀναμιμνήσκω** |
| π.χ. *Ἀναμνήσω ὑμᾶς καί τούς κινδύνους.* |
| 3. Δράση, Ωφέλεια, Αναφορά | **δρῶ, ἐργάζομαι, ποιῶ, ὠφελῶ** |
|  | π.χ. *Σωκράτης τά μέγιστα πάντας τούς βουλομένους ὠφέλει*. |

**ΜΕ ΑΙΤΙΑΤΙΚΗ + ΓΕΝΙΚΗ**

|  |  |
| --- | --- |
| 1. Πλήρωση - Εκκένωση | **(ἐν)πίμπλημι, πληρῶ, κενῶ, ἐρημῶ** |
| π.χ. *Δακρύων ἔπλησε με.* |
| 2. Κώλυμα, Απαλλαγή, Απόλυση, Παύση | **κωλύω, εἴργω, παύω, ἀπαλλάσσω, ἀπολύω** |
| π.χ*. Ἐμέ ἀπόλυσον ταύτης τῆς ἐπιμελείας.* |
| 3. Αγορά, Πώληση, Εκτίμηση, Ανταλλαγή | **ὠνοῦμαι, ἀγοράζω, πωλῶ, πιπράσκω, ἀποδίδομαι, τιμῶ, ἐκτιμῶ, ἀξιῶ, ἀλλάττω, ἀνταλλάττω** |
| 4. Αίσθησης | **ἀκούω, ἀκροῶμαι, πυνθάνομαι, μανθάνω,** |
|  | π.χ. *Μάθε μου καί τάδε.* |
| 5. Ψυχικού πάθους | **θαυμάζω, ἄγαμαι, ζηλῶ, ἐπαινῶ, μακαρίζω, μισῶ, ὀργίζομαι** |
| 6. Δικαστικά | **αἰτιῶμαι, κατηγορῶ, διώκω, γράφομαι, δικάζω, τιμωροῦμαι, ὀφλισκάνω δίκην, κρίνω, ὑπάγω** |
| 7. Σύνθετα με τις προθέσεις **ἀπό, ἐκ, προ, κατά** |  |

**ΜΕ ΑΙΤΙΑΤΙΚΗ + ΔΟΤΙΚΗ**

|  |  |
| --- | --- |
| 1. Λόγο, Δείξη, , Συνδιαλλαγή, Παροχή | **λέγω, διαλέγομαι, ἀγγέλλω, κηρύττω, ἀποκρίνομαι, παρακελεύομαι, παραινῶ, ἐντέλλομαι, ἐπιστέλλω, σημαίνω, φαίνω, ὑπισχνοῦμαι, δηλῶ, δείκνυμι, ἀντιδίδωμι, ἔχω χάριν τινί, τελῶ, συναλλάττω, δίδωμι, παρέχω, κομίζω, πέμπω, ὑφίημι, χαρίζομαι** |
| π.χ. *Τά ἱερά οἱ θεοί ἡμῖν φαίνουσιν.* |
| 2.Ισότητα, Ομοιότητα, Μείξη | **ἰσῶ, ἐξισῶ, ὁμοιῶ, μείγνυμι, κεράννυμι** |
| π.χ. *Οἱ Ἐπιδάμνιοι ἐδέοντο Κερκυραίων τούς φεύ-γοντας ξυναλλάξαι σφίσιν.* |
| 3. Αντιπαράθεση, Συμφωνία | **ἀντιτάσσω, ἀντιτίθημι, ὁμολογῶ** |
| 4. Διάφορα ρήματα | **δρῶ, ποιῶ, ὄμνυμι, ὀνίνημι, προσέχω τόν νοῦν / τήν γνώμην τινί** (=στρέφω την προσοχή μου σε κάποιον), **(ἐν)φύω, δίδωμι δίκην τινί** (=τιμωρούμαι από κάποιον) |
| 5. Σύνθετα ρήματα με τις προθέσεις **ἐν , πρός, πρό, ἐπί, παρά, σύν** |  |

**ΜΕ ΓΕΝΙΚΗ + ΔΟΤΙΚΗ**

|  |  |
| --- | --- |
| 1. Συμμετοχή, Μετάδοση | **μετέχω, κοινωνῶ, ἀντιποιοῦμαι, μεταδίδωμι, μεταλαμβάνω, ἀμφισβητῶ** (= διεκδικώ) |
| π.χ. *Κοινωνείτω τοῖς γείτοσιν ὕδατος.* |
| 2. Παραχώρηση | **παραχωρῶ, συγγιγνώσκω / ὑπανίσταμαι**  (= παραχωρώ)  π.χ. *Φιλίππῳ Ἀμφιπόλεως παρακεχωρήκαμεν.* |
| 3. Δικαστικά | **τιμῶ, τιμῶμαι** |
|  | π.χ. *Ἐτίμησαν τοῖς ἀνδράσιν θανάτου.* |
| 4. **φθονῶ** (=αρνούμαι κάτι σε κάποιον από φθόνο), **μέμφομαι** | π.χ. *Μή μοι φθονήσῃς εὐγμάτων.* |

**Βασικές συντάξεις δύο πολυσύχναστων ρημάτων**

**1. ἔχω** + αιτιατική = έχω, κατέχω, κρατώ

+ δύο αιτιατικές (αντικείμενο – κατηγορούμενο) = έχω κάποιον κάτι

+ τελικό απαρέμφατο = μπορώ να……

+ πλάγια ερώτηση = γνωρίζω……

+ επίρρημα = είμαι + το αντίστοιχο επίθετο του επιρρήματος

**ἔχει** + επίρρημα (απρόσωπη έκφραση) + τελικό απαρέμφατο (ως υποκείμενο) = είναι + το αντίστοιχο επίθετο του επιρρήματος + να….

**2. ἡγοῦμαι** + δοτική = οδηγώ

+ γενική = είμαι αρχηγός

+ δοτική + γενική = είμαι αρχηγός σε κάτι

+ ειδικό απαρέμφατο = νομίζω ότι…..

+ δύο αιτιατικές (αντικείμενο – κατηγορούμενο) = θεωρώ κάποιον ως κάτι…

**Α. ΟΜΟΙΟΠΤΩΤΟΙ ΠΡΟΣΔΙΟΡΙΣΜΟΙ**

**Π Α Ρ Α Θ Ε Σ Η**

Παράθεση λέγεται το **ουσιαστικό** ή **οποιαδήποτε άλλη λέξη** που παίρνει θέση ουσιαστικού και προσδιορίζει ένα άλλο ουσιαστικό (ή αντωνυμία, κυρίως **προσωπική**) στο οποίο προσθέτει ένα γνώρισμα που ήδη έχει και είναι γνωστό ή το προσδιορίζει ακριβέστερα.

Η κανονική παράθεση **ακολουθεί** το ουσιαστικό, που προσδιορίζει, βρίσκεται στην ίδια πτώση με αυτό και **ισοδυναμεί** με δευτερεύουσα **αναφορική πρόταση**, η οποία μεταφράζεται με την αναφορική αντωνυμία ***«ο οποίος, η οποία, το οποίο»*** και ως ρήμα της έχει πάντα ένα τύπο του ρήματος *εἰμί.*

Η παράθεση συμφωνεί **αναγκαστικά** με το προσδιοριζόμενο ουσιαστικό στην **πτώση** και **τυχαία** στο **γένος** και στον **αριθμό**.

Η παράθεση είναι μία έννοια **γενική**, δηλαδή μία έννοια αόριστη, ενώ το προσδιοριζόμενο είναι έννοια **μερική**, δηλαδή **ειδική**, **συγκεκριμένη**.

Ένα ουσιαστικό μπορεί να προσδιορίζεται ταυτόχρονα όχι μόνο από μία, αλλά από περισσότερες παραθέσεις.

π.χ. Ἀκούω ὑμᾶς **τούς Λακεδαιμονίους**.

π.χ. Περί **χρημάτων** λαλεῖς, αβεβαίου **πράγματος**.

Μπορεί να είναι:

|  |  |
| --- | --- |
| **Ουσιαστικό** | π.χ. Ἡ ἡμετέρα πόλις, κοινή **καταφυγή** τῶν Ἑλλήνων ἀγωνίζεται. |
| **Ουσιαστικοποιημένο επίθετο** | π.χ. Θουκυδίδης **Ἀθηναῖος.**  π.χ. Ἀρισταγόρας **ὁ Μιλήσιος**. |
| **Επιθετική μετοχή** | π.χ.Ἐπιτάδας **ὁ ἄρχων**. |
| **Αναφορική πρόταση** | π.χ. Τούτων Διόμιλος ἦρχεν, **ὅς ἦν φυγάς ἐξ Ἄνδρου**. |

1. Ουσιαστικό ή ουδέτερο επιθέτου σε ονομαστική ή αιτιατική μπορεί να μπει ως παράθεση προηγούμενης πρότασης εκφράζοντας γνώμη για το περιεχόμενο της πρότασης αυτής.

π.χ. **Ἑλένην κτάνωμεν**, Μενελάῳ **λύπην** πικράν.

1. Οι κτητικές αντωνυμίες ***(ἡμέτερος - ὑμέτερος - σφέτερος)*** δέχονται ως παράθεση τη γενική **«αὐτῶν»**. Η γενική αυτή ονομάζεται **παραθετική**. Αυτό συμβαίνει γιατί ισοδυναμούν αντίστοιχα με τα: ἡμῶν, ὑμῶν, σφῶν. Τίθεται για έμφαση και γι΄ αυτό στη μετάφραση **παραλείπεται**.

π.χ. Οἱ πολέμιοι κατέλαβον τήν ἡμετέραν **αὐτῶν** γῆν.

* Η **γενική** που συνοδεύει **γεωγραφικούς όρους** (όπως: ***θάλασσα, ὄρος, ἄκρα, ποταμός, πόλις, ἀκρωτήριον***) και είναι **κύριο γεωγραφικό όνομα** σε γενική (η γενική αυτή είναι η ονομασία των γεωγραφικών όρων) ονομάζεται επίσης **γενική παραθετική.** π.χ. Ἡ πόλις **τῶν Θηβῶν** / Τό ὄρος **τῆς Ἰστώνης**

1. Οι **γεωγραφικοί όροι** χαρακτηρίζονται ως παράθεση, όταν ακολουθούν τα κύρια ονόματα. π.χ. Ῥόδος **ἡ νῆσος**.

4. Η παράθεση πολλές φορές, συνοδεύεται και από άλλες λέξεις, για να δοθεί λεπτομερέστερη περιγραφή στο προσδιοριζόμενο (**περιγραφική παράθεση**).

π.χ. Ἀλεξάνδρεια, **πόλις μεγίστη καί πολυάνθρωπος**.

5. Παράθεση δέχονται και οι **δεικτικές** και οι **προσωπικές** αντωνυμίες κυρίως του **α΄** και του **β΄** προσώπου αρσενικού και θηλυκού γένους. Όταν η παράθεση προσδιορίζει τις αντωνυμίες ***ἐγώ, σύ, ἡμεῖς, ὑμεῖς,*** τότε οι αντωνυμίες συνήθως παραλείπονται.

π.χ. Ἡμεῖς **οἱ στρατηγοί** / **Θεμιστοκλῆς** ἐλήλυθα (ενν. Ἐγώ ὁ Θεμιστοκλῆς)

6. Συχνά κατά παράλειψη των λέξεων ***«υἱός, θυγατήρ, δοῦλος, σύζυγος»*** τίθεται ως παράθεση **άρθρο** (στην ίδια πτώση με το προσδιοριζόμενο ουσιαστικό) + **κύριο όνομα προσώπου (σε γενική).**

π.χ. Θουκυδίδης **ὁ Ὀλόρου.**

**ΕΠΙΜΕΡΙΣΤΙΚΗ ΠΑΡΑΘΕΣΗ**:

Λέγεται ο όρος της πρότασης, ο οποίος προσδιορίζει μια άλλη λέξη, που δηλώνει ένα σύνολο, και είναι ένα μέρος του συνόλου αυτού.

Η επιμεριστική παράθεση βρίσκεται στην **ίδια πτώση** με το προσδιοριζόμενο, που δηλώνει το σύνολο, χωρίς όμως να βρίσκεται πάντα και στον ίδιο αριθμό.

Το προσδιοριζόμενο πάντα **προηγείται** και ακολουθεί η επιμεριστική παράθεση.

Όταν ο όρος που δηλώνει το σύνολο, δεν έχει καμία συντακτική σχέση με το ρήμα της πρότασης, δεν έχει και καμία άλλη συντακτική θέση, αλλά έχει τεθεί **αντί γενικής διαιρετικής** και μεταφράζεται με το **«από….».**

Ως **επιμεριστικές παραθέσεις** χρησιμοποιούνται οι λέξεις:

**ὁ μέν….. ὁ δέ, ἕκαστος, ἄλλος, ἕτερος, οὗτος μέν….οὗτος δέ, ἀμφότεροι, ἑκάτερος.**

Η επιμεριστική παράθεση με το προσδιοριζόμενο ως σχήμα λόγου λέγεται **«καθ’ όλον και μέρος»**

π.χ. Οἱ στρατηγοί βραχέα **ἕκαστος** ἀπελογήσαντο.

**ΠΡΟΕΞΑΓΓΕΛΤΙΚΗ ΠΑΡΑΘΕΣΗ**:

Λέγεται η παράθεση που βρίσκεται **μπροστά** από μία πρόταση, αναφέρεται σε ολόκληρο το περιεχόμενο της πρότασης αυτής και εκφράζει μία κρίση γι’αυτό εκ των προτέρων.

Οι πιο συνηθισμένες προεξαγγελτικές παραθέσεις είναι:

1. Οι εξής λέξεις και φράσεις:

**τό μέγιστον** = το πιο σημαντικό

**τό θαυμαστότατον** = το πιο παράδοξο

**τό δεινότατον** = το πιο φοβερό / το πιο σπουδαίο

**τό λεγόμενον** = όπως λένε

**τό τῆς παροιμίας** = όπως λέει η παροιμία

**σημεῖον δέ** / **τεκμήριον δέ** = απόδειξη

**τό ἔσχατον** = το τελευταίο σημείο

**τό τοῦ Ὁμήρου ὄνομα** = όπως λέει ο Όμηρος

**τοὐναντίον** = το αντίθετο

**τό κεφάλαιον** = το πιο σπουδαίο

π.χ. **Τό λεγόμενον**, κατόπιν ἑορτῆς ἥκομεν.

2. Μια δευτερεύουσα **αναφορική πρόταση** που εισάγεται με το **ὅ, ὅπερ**, **οἷον.**

π.χ. **Ὅπερ φιλεῖ ὅμιλος ποιεῖν**, τόν Περικλέα στρατηγόν εἵλοντο.

**ΠΡΟΣΟΧΗ!!** Οι φράσεις «***τό μέγιστον, τό ἔσχατον, σημεῖον δέ, τεκμήριον δέ»*** δεν αποτελούν προτάσεις. Είναι, όμως, προτάσεις, όταν ακολουθεί πρόταση που εισάγεται κυρίως με τον ειδικό σύνδεσμο **ὅτι** ή με τα : ***γάρ, ὅτε γάρ, ὅταν, ὅταν γάρ, εἰ.*** Στις περιπτώσεις αυτές εννοούνται το **ἐστί** και ως υποκείμενό του το **τοῦτο** ή **τόδε**. Η πρόταση που ακολουθεί είναι **επεξήγηση** στο **τοῦτο** ή **τόδε**.

π.χ. Τό δ΄ ἔσχατον πάντων (εννοείται: ἐστί τοῦτο), ὅτι θόρυβον παρέχοι.

**Ε Π Ε Ξ Η Γ Η Σ Η**

Είναι κυρίως **ουσιαστικό** που τίθεται στην ίδια πτώση μ’ ένα άλλο ουσιαστικό, που προηγείται, για να το επεξηγήσει, να κάνει δηλαδή την έννοια αυτού του ουσιαστικού σαφή. Μεταφράζεται με το **«δηλαδή».** Συχνά πιο πριν τοποθετείται **κόμμα.**

Η επεξήγηση είναι μία έννοια **μερική**, δηλαδή μία έννοια **συγκεκριμένη**, **ειδική**, ενώ ο όρος τον οποίο προσδιορίζει και επεξηγεί είναι μία έννοια **γενική**, μία έννοια δηλαδή αόριστη.

π.χ. Περικλῆς ἐγένετο μαθητής δύο διδασκάλων, **Ἀναξαγόρου** καί **Δάμωνος**.

Εκτός από ουσιαστικό ως επεξήγηση μπορούν να χαρακτηρισθούν:

|  |  |
| --- | --- |
| **α) ΆΝΑΡΘΡΟ ΑΠΑΡΕΜΦΑΤΟ** | π.χ. Εἷς οἱωνός ἄριστος, **ἀμύνεσθαι** περί πάτρης. |
| **β) ΈΝΑΡΘΡΟ ΑΠΑΡΕΜΦΑΤΟ** | π.χ. Τοῦτο ἐστί τό ἀδικεῖν, **τό** πλέον τῶν ἄλλων **ζητεῖν** ἔχειν. |
| **γ) ΔΕΥΤΕΡΕΥΟΥΣΑ ΟΝΟΜΑΤΙΚΗ ΠΡΟΤΑΣΗ** | π.χ. Τοῦτο γιγνώσκω, **ὅτι τόλμῃ δικαίᾳ καί θεός συλλαμβάνει.** |
| **δ) Η ΤΡΟΠΙΚΗ ΜΕΤΟΧΗ** | (στα τροπικά επιρρήματα ***οὕτω(ς)*** και ***ὥδε*** ή σε δοτική του τρόπου) |
| π.χ. Ταύτην τήν ἡμέραν **οὕτως** διῆγον, τά μέν **πορευόμενοι**, τά δέ **ἀναπαυόμενοι**. |
| **ε) ΔΕΥΤΕΡΕΥΟΥΣΑ ΕΠΙΡΡΗΜΑΤΙΚΗ**  **ΠΡΟΤΑΣΗ** | (σε αντίστοιχο επιρρηματικό προσδιορισμό) |
| π.χ. Ἐκκλησίαν **τούτου ἕνεκα** ξυνήγαγον, **ὅπως ὑπομνήσω...** |
| **στ) ΕΠΙΘΕΤΑ + ΜΕΤΟΧΕΣ** | κατά κανόνα έπειτα από τις αντωνυμίες ***τοιοῦτος*** και ***οἷος*** |
| π.χ. Το τῆς πόλεως ἦθος ἴδοι τις ἄν **τοιοῦτον** ὄν, **ἀψευδές** καί **χρηστόν**. |
| **ζ) ΕΜΠΡΟΘΕΤΟΣ ΠΡΟΣΔΙΟΡΙΣΜΟΣ** | (σε αντίστοιχο επιρρ. προσδιορισμό) |
| π.χ. Οἱ Ἀθηναῖοι **ἀμφοτέρωθεν** **ἔκ τε γῆς** καί **ἐκ θαλάσσης** ἠμύνοντο. |

Για έμφαση, η επεξήγηση (συνήθως σε **αιτιατική**) συνοδεύεται από το ρήμα **«λέγω».** Τότε αποτελεί και αντικείμενο του «λέγω».

π.χ. Προσέκρουσα ἀνθρώπῳ πονηρῷ, **Ἀνδροτίωνα λέγω**.

**ΕΠΙΘΕΤΙΚΟΣ ΠΡΟΣΔΙΟΡΙΣΜΟΣ**

Λέγεται το **επίθετο** που προσδιορίζει ένα ουσιαστικό και αποτελεί με το προσδιοριζόμενο ουσιαστικό μια έννοια.

Αποδίδει μια **σταθερή**, **γνωστή** και **μόνιμη** ιδιότητα σ’ αυτό και συμφωνεί μαζί του κατά **γένος**, **αριθμό** και **πτώση**.

Ο επιθετικός προσδιορισμός άλλοτε (συνήθως) έχει άρθρο και άλλοτε δεν έχει.

Συνήθως, ο επιθετικός προσδιορισμός προηγείται και ακολουθεί το προσδιοριζόμενο. Μπορεί, όμως, και να **προηγείται το προσδιοριζόμενο**.

π.χ. Τήν δέ **Ἑλληνικήν** δύναμιν ἤθροιζεν.

Εκτός από επίθετα ως επιθετικοί προσδιορισμοί μπορούν να χαρακτηρισθούν:

|  |  |
| --- | --- |
| **α) ΕΠΙΘΕΤΙΚΕΣ ΜΕΤΟΧΕΣ** | π.χ. **Οἱ νικῶντες** στρατιῶται. |
| **β) ΑΝΤΩΝΥΜΙΕΣ** | π.χ. Στρατιῶταί **τινες** ἀπῆλθον. |
| **γ) ΑΡΙΘΜΗΤΙΚΑ** | π.χ. **Χίλιοι** στρατιῶται ἀπέθανον. |

|  |  |
| --- | --- |
| **δ) Τα γεωγραφικά έναρθρα ΚΥΡΙΑ**  **ΟΝΟΜΑΤΑ** | Όταν είναι **πριν** τους γεωγραφικούς όρους και στο **ίδιο γένος** μ’ αυτούς. |
| π.χ. **Ὁ Πηνειός** ποταμός*.* |
| **ε) ΠΡΟΣΗΓΟΡΙΚΑ ουσιαστικά** | Όταν δηλώνουν **επάγγελμα, ηλικία, εθνικότητα, τάξη, ιδιότητα, αξίωμα** στις λέξεις ***ἀνήρ, γυνή, ἄνθρωπος, νεανίας, ὁπλίτης, πελταστής, παῖς.*** |
| π.χ. **Γέρων** ἀνήρ. |
| **στ) Γενική ή επίρρημα ή εμπρό-θετος με ΑΡΘΡΟ** | π.χ. **Τό Κύρου** στράτευμα.  π.χ. **Τήν πλησίον** τύχην  π.χ. **Αἱ παρά τήν θάλατταν** πόλεις |
| **ζ)** Οι **δευτερεύουσες αναφορικές προσδιοριστικές** προτάσεις, όταν απότελούν **απαραίτητο συμπλήρωμα** του προσδιοριζόμενου όρου. | π.χ. Ἐποιοῦντο διαβάσεις ἐκ τῶν Φοινίκων **οὕς ηὕρισκον ἐκπεπτωκότας.** |

1. Όταν **παραλείπεται** το προσδιοριζόμενο ουσιαστικό, τότε ο έναρθρος επιθετικός προσδιορισμός μπορεί να ουσιαστικοποιηθεί και να πάρει τη συντακτική θέση του παραλειπόμενου.

π.χ. Ὑπομένουσιν **οἱ ἀνδρεῖοι** τόν θάνατον (ενν: ἄνδρες).

2. Τη συντακτική αυτή θέση δεν την παίρνει μόνο ο επιθετικός προσδιορισμός, όταν είναι επίθετο, αλλά κάθε μορφή επιθετικού προσδιορισμού, όπως : γενική + άρθρο, εμπρόθετος + άρθρο (κτλ.) π.χ**. Οἱ ἐν τῇ ἀγορᾷ** ἀπῆλθον.

3. Ως επιθετικοί προσδιορισμοί χρησιμοποιούνται τα ουδέτερα ***πλέον, ἔλαττον, μεῖον*** αντί των αρσενικών ή θηλυκών *πλείων, ἐλάττων, μείων,* όταν ακολουθεί λέξη που δηλώνει ποσό.

π.χ. Μυριάδες **πλέον** ἤ δώδεκα. (αντί: μυριάδες **πλείονες** ή **πλείους**)

**4. ΠΡΟΣΟΧΗ!!!**  Το επίθετο ***«πολύς»*** αποτελεί σε μία συνεκφορά **πάντα** επιθετικό προσδιορισμό, ανεξάρτητα από την παρουσία παρατακτικού συνδέσμου ή κόμματος.

π.χ. Πολλοί καί ἀγαθοί ἄνδρες.

π.χ. Πολλοί, ἀγαθοί ἄνδρες.

π.χ. Πολλοί ἀγαθοί ἄνδρες.

**5.** Οι πιο συνήθεις επιθετικοί προσδιορισμοί, που ουσιαστικοποιήθηκαν ύστερα από την παράλειψη του προσδιοριζόμενου, είναι:

**οἱ θνητοί** (= οι άνθρωποι)

**οἱ ἀθάνατοι**

**ἡ δεξιά** (= το δεξί χέρι)

**ἡ ἀριστερά** (= το αριστερό χέρι)

**ἡ προτεραία** (= η προηγούμενη μέρα)

**ἡ ὑστεραία** (= η επόμενη μέρα)

**ἡ πεντηκόντορος** (= το φορτηγό πλοίο με πενήντα κουπιά)

**τό πεζόν**

**τό ἱππικόν**

**τό ναυτικόν**

**τό ὁπλιτικόν**

**οἱ πολλοί** (= ο λαός / οι δημοκρατικοί)

**οἱ ὀλίγοι** (= οι ολιγαρχικοί)

**ἡ ταχίστη** (= ο πιο γρήγορος δρόμος)

**ἡ ἐναντία** (= η αντίθετη ψήφος)

**τό ἱερόν** (= ο ναός)

**τά ἱερά** (= η θυσία / το θύμα)

**τά οἰκεῖα / τά οἴκοι** (= οι υποθέσεις του σπιτιού μας / της πόλης μας)

**οἱ κάτω** (= οι θεοί του Άδη / οι νεκροί)

**ὁ ἄκρατος** (= το ανόθευτο κρασί)

**οἱ ἐντέλει** ( = οι άρχοντες)

6. Τα ουδέτερα πολλών επιθέτων με άρθρο ύστερα από παράλειψη του προσδιοριζόμενου όρου χρησιμοποιούνται ως ουσιαστικά, όπως: ***τό κακόν, τό δίκαιον, τό ἐλεύθερον, τό ἀληθές, τό εὔδαιμον, τό Ἑλληνικόν, τό βαρβαρικόν.***

**ΚΑΤΗΓΟΡΗΜΑΤΙΚΟΣ ΠΡΟΣΔΙΟΡΙΣΜΟΣ**

Λέγεται το **άναρθρο επίθετο** που προσδιορίζει ένα έναρθρο ουσιαστικό και δεν αποτελεί με αυτό μια έννοια.

Ο κατηγορηματικός προσδιορισμός συμφωνεί πάντα με το προσδιοριζόμενο σε **γένος**, **αριθμό** και **πτώση**.

Ο κατηγορηματικός προσδιορισμός δηλώνει ότι το προσδιοριζόμενο αποκτά εκείνη τη στιγμή μια **παροδική ιδιότητα**.

Συνήθως ο κατηγορηματικός προσδιορισμός προηγείται και ακολουθεί το προσδιοριζόμενο, μπορεί, όμως, να προηγείται το προσδιοριζόμενο και να ακολουθεί ο κατηγορηματικός προσδιορισμός.

π.χ. Κατέλαβεν τάς πόλεις **ἐρήμους**.

Όταν **παραλείπεται** το προσδιοριζόμενο ουσιαστικό, τότε ο κατηγορηματικός προσδιορισμός μπορεί να **ουσιαστικοποιηθεί** και να πάρει τη συντακτική θέση του παραλειπόμενου.

π.χ. **Αὐτός** γεωργῶ (**ἐγώ** αὐτός)

Μπορεί να είναι:

|  |  |
| --- | --- |
| **α) ΕΠΙΘΕΤΟ** | π.χ. Τάς τριήρεις ἀφείλκυσαν **κενάς**. |
| **β)ΆΝΑΡΘΡΗ ΕΠΙΘΕΤΙΚΗ ΜΕΤΟΧΗ** | π.χ. Ἀλέξανδρος προὐχώρει **συντεταγμένῳ** τῷ στρατεύματι. |
| **γ) ΑΝΤΩΝΥΜΙΑ** | π.χ. Τί οὖν δεῖ **ἐκεῖνον** τόν χρόνον αναμένειν; |

**ΔΙΑΚΡΙΣΗ ΕΠΙΘΕΤΙΚΟΥ - ΚΑΤΗΓΟΡΗΜΑΤΙΚΟΥ**

|  |  |
| --- | --- |
| α] ΕΠΙΘΕΤΙΚΟΣ | |
| Ε + Ο | π.χ. Ἀφείλκυσαν κενάς τριήρεις. |
| Α + Ε + Ο | π.χ. Ἀφείλκυσαν τάς κενάς τριήρεις. |
| Α + Ε + Α + Ο | π.χ. Ἀφείλκυσαν τάς κενάς τάς τριήρεις. |
| β] ΚΑΤΗΓΟΡΗΜΑΤΙΚΟΣ | |
| Α + Ο + Ε | π.χ. Ἀφείλκυσαν τάς τριήρεις κενάς. |
| Ε + Α + Ο | π.χ. Ἀφείλκυσαν κενάς τάς τριήρεις. |

**ΕΞΑΙΡΕΣΕΙΣ**

1. Συνήθως **κατηγορηματικοί προσδιορισμοί** μπαίνουν τα εξής επίθετα και αντωνυμίες, όταν είναι **άναρθρα**. **Με άρθρο** λαμβάνονται ως **επιθετικοί προσδιορισμοί**.

***πᾶς, ἅπας, σύμπας, ὅλος, μόνος, ἄκρος, μέσος, ἔσχατος, αὐτός, ἕκαστος, ἑκάτερος, ἔρημος***

2. Οι δεικτικές αντωνυμίες ***οὗτος, ὅδε, ἐκεῖνος***, θεωρούνται **πάντα** **επιθετικοί προσδιορισμοί.**

π.χ. Κατά **τόνδε** τόν νόμον κρίνατε.

**Β.** **ΕΤΕΡΟΠΤΩΤΟΙ ΠΡΟΣΔΙΟΡΙΣΜΟΙ**

|  |  |  |
| --- | --- | --- |
|  | **1. ΓΕΝΙΚΗ** |  |
| **ΕΙΝΑΙ** | **ΔΗΛΩΝΕΙ** | **π.χ.** |
| **1. Κτητική:** | τον κτήτορα ενός συγκεκριμένου πράγματος ή τον κάτοχο μιας ιδιότητας | Ἡ πόλις **ἡμῶν**.  Τό ἦθος **τῶν στρατιωτῶν**. |
| **2. Διαιρετική:** | το διαιρεμένο όλο, μέρος του οποίου είναι το προσδιοριζόμενο επίθετο ή ουσιαστικό («από…..») | Τινές **τῶν στρατιωτῶν**. |
| **3. Αιτίας:** | την αιτία για την οποία ισχύει αυτό που δηλώνει ο προσδιοριζόμενος όρος («εξαιτίας… / για… / λόγω…») | Μεγάλων **ἀδικημάτων** ὀργή. |
| **4. Αξίας:** | την αξία του προσδιοριζόμενου επιθέτου ή ουσιαστικού | Οἰκία εἴκοσι **μνῶν**. |
| **5. Ιδιότητας:** | την ιδιότητα του προσδιοριζόμενου προσώπου ή πράγματος και κυρίως **μέγεθος, έκταση, ηλικία, κοινωνική τάξη, ποσό, μέτρο, αφηρημένη έννοια**. | Παῖς τριῶν **ἐτῶν**. |
| **6. Δημιουργού:** | το δημιουργό του προσδιοριζόμενου ουσιαστικού (δημιουργήματος) | **Ἡρακλέους** ἄθλοι. |
| **7. Ύλης:** | το υλικό απ’ το οποίο είναι κατασκευασμένο το προσδιοριζό-μενο ουσιαστικό | Στέφανος **δάφνης**. |
| **8. Περιεχομένου:** | το περιεχόμενο του προσδιοριζό-μενου ουσιαστικού | Ἄλσος ἡμέρων **δένδρων**. |
| **9. Παραθετική:** | την παράθεση σε γενική πτώση | Τά ἡμέτερα **αὐτῶν**. |
| **10. Συγκριτική:** | τον **β' όρο σύγκρισης**, το πρόσωπο ή το πράγμα με το οποίο συγκρίνεται το προσδιοριζόμενο | Οὐδέν κτῆμα κάλλιον **φίλου**. |
| **11. Υποκειμενική:** | το υποκείμενο της ρηματικής ενέργειας που δηλώνεται με το προσδιοριζόμενο ουσιαστικό | Ὁ φόβος **τῶν βαρβάρων**. |
| **12. Αντικειμενική:** | το αντικείμενο της ρηματικής ενέργειας που δηλώνεται με το προσδιοριζόμενο ουσιαστικό | Στέργει γάρ οὐδείς ἄγγελον κακῶν **ἐπῶν**. |
| **13. Καταγωγής** | τους βαθμούς συγγένειας | Περικλῆς **Ξανθίππου.** | |

**ΠΑΡΑΤΗΡΗΣΕΙΣ**

**1α]** Συνήθη επίθετα που συντάσσονται με **γενική κτητική** είναι τα: ***οἰκεῖος, ἴδιος, κοινός, ἀλλότριος*** (= ξένος)***, ἱερός, συγγενής, ἑταῖρος, φίλος, ἐχθρός, ξένος*** (= φίλος από φιλοξενία)***, σύμμαχος, ὅμοιος, εὔνους, πολέμιος.***

π.χ. Μένων ἦν φίλος καί ξένος **Ἀριαίου**.

**1β]** Με **γενική κτητική** συντάσσεται και το **ουδέτερο δεικτικής ή αναφορικής αντωνυμίας**, όταν δε δηλώνουν ποσό, (όταν δηλώνουν ποσό, η γενική είναι διαιρετική).

π.χ. Τοῦτο ἄξιον ἐπαινεῖν **τῶν ἀνδρῶν**, ὅτι τόν φόβον διέλυσαν τῶν Ἑλλήνων.

**1γ]** Με **γενική κτητική** συντάσσονται και λέξεις που δηλώνουν ιδιότητες της ψυχής ***(ἦθος, ἀρετή, δικαιοσύνη, σοφία, ἀνδρεία, εὐσέβεια, σωφροσύνη, πραότης, εὐγένεια, κακία)*** καθώς και η λέξη ***σῶμα***.

**2α]** Η **γενική διαιρετική** συντάσσεται με: **α)** λέξεις που δηλώνουν **αριθμό**, ή **ποσό**, **β)** **αντωνυμίες** και κυρίως **ουδέτερα αντωνυμιών ή επιθέτων** (θετικού βαθμού), **γ)** **επίθετα υπερθετικού βαθμού** (**\***), **δ) έναρθρες μετοχές** .

π.χ. Ὀλίγοι **τῶν στρατιωτῶν**.

π.χ. Οὐδείς **τῶν ἀνθρώπων**.

π.χ. Οἱ ἀνδρειότατοι **τῶν Ἀθηναίων**.

π.χ. Οἱ κακῶς πράξαντες **τῶν πολιτῶν**.

(**\***) Σπάνια με επίθετα υπερθετικού βαθμού έχουμε **γενική συγκριτική**, αν η γενική δεν εμπεριέχεται στο ίδιο σύνολο με το προσδιοριζόμενο.

π.χ. Πελοποννησιακός πόλεμος ἦν καταστρεπτικότατος **τῶν προγεγενημένων**.

{ Ο Πελοποννησιακός πόλεμος δεν ανήκει στους προηγούμενους. }

**2β]** **Γενική διαιρετική** έχουμε, επίσης, με ονόματα **πόλεων** και **τόπων**. Η γενική αυτή δηλώνει το όνομα κάποιας **χώρας** ή κάποιας **περιοχής**, μέρος της οποίας είναι η πόλη ή ο τόπος.

π.χ. Ὁ στρατός ἀφίκετο εἰς Οἰνόην **τῆς Ἀττικῆς**.

**2γ]** **Γενική διαιρετική** έχουμε, επίσης, με τους εμπρόθετους προσδιορισμούς ***«εἰς τοῦτο», «εἰς τοσοῦτο», «εἰς πᾶν»*** (που δηλώνουν τοπικό όριο μεταφορικά και μεταφράζονται : ***«σ’ αυτό / σε τέτοιο / σε κάθε σημείο – βαθμό»***).

π.χ. Εἰς τοῦτο **θράσους** ἀφῖκται.

**2δ]** Τέλος, **γενική διαιρετική** έχουμε και με τη λέξη **«μέρος»** (η οποία μπορεί να μην υπάρχει, αλλά να εννοείται).

π.χ. Οὐδέ πολλοστόν μέρος **τῶν** ἐκείνοις **πεπραγμένων** εἰρήκασι.

π.χ. Κρατῖνος συνέτριψε **τῆς κεφαλῆς** (ενν: μέρος).

**3α]** Συνήθη ουσιαστικά ή επίθετα που συντάσσονται με **γενική αιτίας** είναι τα δικανικά ή τα ψυχικού πάθους όπως: ***δίκη, γραφή*** (= μήνυση για δημόσιο αδίκημα) ***εἰσαγγελία*** (= μήνυση), ***ἀγών*** (= δίκη***), χαρά, λύπη, ὀργή, φόβος,*** ***αἴτιος, ἀναίτιος, ὑπαίτιος, ὑπεύθυνος, ὑπόδικος, ὑπόλογος, ἔνοχος, ἀθῷος, εὐδαίμων, μακάριος***, ***θαυμαστός, ἀγαστός.***

π.χ. Οὐδείς ἔνοχός ἐστι **λιποταξίου** οὐδέ **δειλίας**.

**3β]** Η γενική που εξαρτάται από το επίθετο ***αἴτιος*** είναι **της αιτίας** όταν έχει αρνητική έννοια, ενώ είναι **αντικειμενική**, όταν έχει θετική έννοια.

π.χ. Ὑπεύθυνος **ἀδικήματος**(γενική αιτίας).

π.χ. Πολλῶν **ἀγαθῶν** αἴτιοι τοῖς Ἕλλησιν γεγόνασιν(γενική αντικειμενική).

**4α]** Συνήθη επίθετα που συντάσσονται με **γενική αξίας** είναι τα: ***ἄξιος, ἀνάξιος, ἀντάξιος, ἀξιόχρεως*** (=αξιόλογος)***, τίμιος*** (=ακριβός)***, ὤνιος*** (=αυτός που είναι για πώληση ή για αγορά)***, ὠνητός*** (=αγοραστός). π.χ. Δόξα **χρημάτων** οὐκ ὠνητή.

**4β]** Η γενική που εξαρτάται από τα παραπάνω επίθετα είναι **γενική της αξίας.** Όταν όμως το επίθετο **ἄξιος** αναφέρεται σε πρόσωπο δέχεται **γενική αντικειμενική**.

π.χ. Πολλῶν **χρημάτων** ἄξιος(γενική αντικειμενική).

π.χ. Αἰσχρόν καί ἀνάξιον **ὑμῶν** ...(γενική αξίας).

**5]** Η **γενική της ιδιότητας** συνήθως συνοδεύεται από **αριθμητικά** ή **επίθετα**.

π.χ. Τεῖχος ὀκτώ **σταδίων**.

π.χ. Ἀνήρ μεγάλης **τόλμης**.

**6]** Η **γενική του δημιουργού** δηλώνει κυρίως πρόσωπο. Συντάσσεται με τις λέξεις: ***νόμος, ἆθλος, ἔργον, ἔπος, λόγος, διάλογος.***

**ΠΡΟΣΟΧΗ!!** Η λέξη «ἔργον», όταν σημαίνει «εργασία, δουλειά», παίρνει γενική υποκειμενική.

**7]** Η **γενική του περιεχομένου** συνήθως συντάσσεται με ουσιαστικά που δηλώνουν περιεκτικότητα, πλήθος (περιεκτικές ή περιληπτικές έννοιες) : ***πλῆθος, ἔθνος, ὅμιλος, στόλος, λαός, στρατιά, ἵλη, σωρός, πλοῖον, κύπελλον, ὑδρία*** (=κανάτα), ***ἀγέλη, ταμεῖον, κοινόν, φιάλη.***

π.χ. Τό πλῆθος **τῶν ἐναντίων**.

**8]** Οι κτητικές αντωνυμίες (**ἡμέτερος - ὑμέτερος - σφέτερος**) δέχονται ως παράθεση τη γενική **«αὐτῶν»**. Η γενική αυτή ονομάζεται **παραθετική**. Αυτό συμβαίνει γιατί ισοδυναμούν αντίστοιχα με τα: *ἡμῶν, ὑμῶν, σφῶν*. Τίθεται για έμφαση και γι΄ αυτό στη μετάφραση **παραλείπεται**.

π.χ. Οἱ πολέμιοι κατέλαβον τήν ἡμετέραν **αὐτῶν** γῆν.

* Η **γενική** που συνοδεύει **γεωγραφικούς όρους** (όπως: ***θάλασσα, ὄρος, ἄκρα, ποταμός, πόλις, ἀκρωτήριον***) και είναι **κύριο γεωγραφικό όνομα** σε γενική (η γενική αυτή είναι η ονομασία των γεωγραφικών όρων) ονομάζεται επίσης **γενική παραθετική.**

π.χ. Ἡ πόλις **τῶν Θηβῶν** / Το ὄρος **τῆς Ἰστώνης**

**9]** Η **γενική συγκριτική** συντάσσεται με:

* επίθετα συγκριτικού βαθμού
* επίθετα με συγκριτική σημασία: ***ἄλλος, ἕτερος, ἀλλοῖος*** (= αλλιώτικος), ***διάφορος,* *ἀλλότριος / ξένος*** (= διαφορετικός), ***ἐναντίος, πρότερος, προτεραῖος, ὕστερος, ὑστεραῖος***
* αριθμητικά σε **–πλοῦς** και **–πλάσιος**

**10α]** Συνήθη ουσιαστικά ή επίθετα που συντάσσονται με **γενική αντικειμενική** είναι όσα σημαίνουν:

- Μνήμη - Λήθη π.χ. Ἡδεῖα **τοῦ γεγενημένου** ἡ μνήμη.

*-* Φειδώ – Επιμέλεια – Αμέλεια *π.χ.* Ἐπιμελής **τῶν φίλων** εἶ.

*-* Συμμετοχή - Πλησμονή π.χ. **Θορύβου** πλήρης ἦν ἡ πόλις.

*-* Στέρηση - Απαλλαγή π.χ. Ἀπαθής ἦν **κακῶν**.

*-* Απομάκρυνση - Χωρισμό π.χ. **Φίλων** ἀγαθῶν ἔρημοι.

*-* Εμπειρία - Απειρία π.χ. Ἔμπειρος εἶ πολλῶν **λόγων**.

*-* Αίσθηση - Επιτυχία π.χ. Δόξα ἐπιτυχής **τῶν καιρῶν**.

*-* Εξουσία - Ικανότητα π.χ. Ζητητικός εἰμί **τῶν πραγμάτων**.

- Έναρξη – Λήξη π.χ. Τέλος **πολέμου**.

- Απόλαυση – Επιθυμία π.χ. Δίψα **μαθήσεως.**

- Επίθετα σύνθετα με το π.χ. Ὁ **γραμμάτων** ἄπειρος.

στερητικό ***α-,*** που έχουν

ενεργητική σημασία

- Ρηματικά ουσιαστικά που π.χ. Φονεύς **ἐκείνων**.

δηλώνουν πρόσωπο που ενεργεί

και λήγουν σε ***–τωρ, -της, -εύς, -μων,***

* ***ος, -ις.***

**10β]** Πολλές φορές το ίδιο ουσιαστικό δέχεται ταυτόχρονα και **γενική υποκειμενική** και **γενική αντικειμενική**.

π.χ. **Τούτου** ἡ ἡγεμονία **τῶν λοχαγῶν**.

**10γ]** **Γενικές αντικειμενικές** μπορεί να είναι και γενικές που μεταφράζονται με εμπρόθετο προσδιορισμό.

π.χ. Ἀγγελία **τῆς Χίου** ( = για τη Χίο).

**ΔΙΑΚΡΙΣΗ ΓΕΝΙΚΗΣ ΥΠΟΚΕΙΜΕΝΙΚΗΣ & ΓΕΝΙΚΗΣ ΑΝΤΙΚΕΙΜΕΝΙΚΗΣ**

**α.** Μετατρέπουμε τον προσδιοριζόμενο όρο σε ρήμα **ενεργητικής διάθεσης** ομόρριζο ή συνώνυμο.

**β.** Αν η γενική μετατραπεί σε **υποκείμενο**, τότε είναι **γενική υποκειμενική**. Αν, όμως, μετατραπεί σε **αντικείμενο**, είναι **γενική αντικειμενική**.

π.χ. Ἄφιξις **πατρός**.

π.χ. Ζήτησις **τῆς ἀληθείας**.

|  |  |  |
| --- | --- | --- |
|  | **2. ΔΟΤΙΚΗ** |  |
| **ΕΙΝΑΙ** | **ΔΗΛΩΝΕΙ** | **π.χ.** |
| **1. ΑΝΤΙΚΕΙΜΕΝΙΚΗ:** | το αντικείμενο μιας ενέργειας ενός ουσιαστικού ή επιθέτου, το οποίο προσδιορίζει η δοτική αυτή | Οἱ ὅμοιοι **τοῖς ὁμοίοις** εὖνοί εἰσι. |
| **2. ΑΝΑΦΟΡΑΣ:** | ως προς τι ισχύει αυτό που δηλώνει ο προσδιοριζόμενος όρος  («ως προς…»). Συνήθως με επίθετα που δεν παράγονται από ρήματα : ***ταχύς, τραχύς, ἰσχυρός, νέος, ἄξιος, δυνατός, ἀδύνατος, ἐπιτήδειος, δεινός.*** | Οὐ **ποσίν** εἰμί ταχύς οὔτε **χερσίν** ἰσχυρός. |

**ΠΑΡΑΤΗΡΗΣΕΙΣ**

|  |  |  |  |  |
| --- | --- | --- | --- | --- |
|  | 1α) Συνήθη ουσιαστικά ή επίθετα που συντάσσονται με **δοτική αντικειμενική** είναι όσα σημαίνουν: | | | |
|  | **- Φιλία ή Έχθρα** | π.χ. Πολλοί ἦσαν πολέμιοι **ἡμῖν**. | | |
|  | **- Ωφέλεια ή Βλάβη** | π.χ. Ἦσαν **τοῖς Ἀθηναίοις** οἱ ἱππεῖς ὠφέλιμοι. | | |
|  | **- Συμφωνία ή Ισότητα** | π.χ. Ἀσύμφωνος **ἐμαυτῷ**. | | |
|  | **- Ταυτότητα ή Ομοιότητα** | π.χ. Πάντες **Ἀλκιβιάδῃ** ὅμοιοι ἐγένοντο. | | |
|  | **- το Αρμόζον ή το Πρέπον** | π.χ. Τό αἰσχρόν ἐστί ἀνάρμοστον **τῷ θεῷ**. | | |
|  | **- Ευπείθεια ή Υποταγή** | π.χ. Ἅπαντα **τῷ πλουτεῖν** ἐσθ' ὑπήκοα. | | |
|  | **- Ακολουθία ή Διαδοχή** | π.χ. Ἀρίσταρχος διάδοχος **Κλεάνδρῳ**. | | |
|  | **- Προσέγγιση ή Μείξη** | π.χ. Χώρα ὅμορος **τῇ Λακεδαίμονι**. | | |
|  | **- και τα σύνθετα με τα: *ὁμοῦ, ἐν, σύν, ἐπί, πρός, παρά, περί, ὑπό.*** | π.χ. Αἰδῶς καί φόβος ἔμφυτα **τοῖς ἀνθρώποις** εἰσί. | | |
|  | | |  |  |
|  | | |  |  |

|  |  |  |
| --- | --- | --- |
|  | **3. ΑΙΤΙΑΤΙΚΗ** |  |
| **ΕΙΝΑΙ** | **ΔΗΛΩΝΕΙ** | **π.χ.** |
| **1. ΑΝΑΦΟΡΑΣ:** | Περιορισμό της έννοιας του προσδιοριζόμενου επιθέτου ή ουσιαστικού («ως προς…..») Συντάσσεται συχνά με τα επίθετα : ***δεινός, καλός, ἀγαθός, βελτίων*** κ.α. | Ἐστί **τό σῶμα** εὔρωστος. |

**ΠΑΡΑΤΗΡΗΣΗ**

|  |  |
| --- | --- |
| Συνήθεις αιτιατικές της αναφοράς είναι οι λέξεις : | |
| ***ὄνομα, ἀριθμόν, μέγεθος, ὕψος, γένος, βάθος, εὗρος, μῆκος, πλῆθος, φύσιν, εἶδος, πλάτος*** | π.χ. Κρηπίς ἦν λιθίνη **τό ὕψος** εἴκοσι ποδῶν. |

**ΔΟΤΙΚΗ ΠΡΟΣΩΠΙΚΗ**

Είναι η δοτική **προσώπου** ή η δοτική **προσωπικής αντωνυμίας** κοντά σε ρηματικό τύπο. Επισυνάπτεται νοηματικά με ρηματικούς τύπους, χωρίς να αποτελεί αντικείμενό τους αλλά και χωρίς να αναπτύσσει επιρρηματική σχέση μαζί τους. Φανερώνει **πρόσωπο** ή **προσωποποιημένη έννοια**.

|  |  |
| --- | --- |
| **1. ΚΤΗΤΙΚΗ \*** | Βρίσκεται κοντά στα ρήματα ***εἰμί, γίγνομαι, ὑπάρχω*** (όταν αυτά είναι υπαρκτικά) και φανερώνει το πρόσωπο που κατέχει κάτι. Επαληθεύεται και μεταφράζεται, αν τραπεί σε ονομαστική ως υποκείμενο του «ἔχω» σε αντικατάσταση του υπαρκτικού. |
| π.χ. Πρόσοδος δέ **μοι**  οὐκ ἐστι ἄλλη = πρόσοδον ἐγώ οὐκ ἔχω ἄλλην. |
| **2. ΧΑΡΙΣΤΙΚΗ / ΑΝΤΙΧΑΡΙΣΤΙΚΗ** | Δηλώνει το πρόσωπο προς **υλική ωφέλεια / υλική βλάβη** του οποίου γίνεται κάτι. |
| π.χ. Διεπραξάμην **ἡμῖν** καί **ὑμῖν** εἰρήνην.  π.χ. Πάντες κακά νοοῦσι **τῷ τυράννῳ**. |
| **3. ΗΘΙΚΗ** | **Προσωπική αντωνυμία** α' / β' προσώπου. Δηλώνει το πρόσωπο που για **χαρά** / **λύπη** του γίνεται αυτό που εκφράζει το ρήμα.  **ΠΡΟΣΟΧΗ:** Ως δοτική ηθική θεωρείται και η δοτική κοντά στη μετοχή των ρημάτων ***βούλομαι, θέλω, ἥδομαι, προσδέχομαι, ἄχθομαι*** και στο ***«ἄσμενος» + εἰμί / γίγνομαι***  Οι περιφράσεις αυτές ισοδυναμούν με τη μετάφραση των αντίστοιχων ρημάτων. |
| π.χ. **Τῷ πλήθει** τῶν Πλαταιῶν οὐ βουλομένῳ ἦν τῶν Ἀθηναίων ἀφίστασθαι. |
| **4. ΣΥΜΠΑΘΕΙΑΣ** | Συγγενής με τη δοτική ηθική.  Δηλώνει το **πρόσωπο** που **συμμετέχει / συμπάσχει** σ’ αυτό που σημαίνει το ρήμα  λογικό υποκείμενο. |
| π.χ. Διέφθαρτο **τῷ Κροίσῳ** ἡ ἐλπίς. |
| **5. ΚΡΙΝΟΝΤΟΣ ΠΡΟΣΩΠΟΥ** | Δηλώνει το **πρόσωπο** κατά την **κρίση** του οποίου ισχύει αυτό που δηλώνει το ρήμα. Συνοδεύει συνήθως **δοξαστικά ρήματα** [***δοκῶ*** (προσωπικό)**\*\* *, φαίνομαι, οἴομαι, νομίζω, ὑπολαμβάνω, κρίνω***]  π.χ. Δοκῶ **ὑμῖν** εἶναι μή κακός.  π.χ. Ἐκεῖνο **πᾶσι** φανερόν ἦν, ὅτι οὐδεμία ἐλπίς σωτηρίας εἴη. |
| 6**. ΕΝΕΡΓΟΥΝΤΟΣ ΠΡΟΣΩΠΟΥ ή**  **ΠΟΙΗΤΙΚΟΥ ΑΙΤΙΟΥ** | Συνήθως με :  α) **Παθητικά ρήματα** συντελικού χρόνου,  β) **Ρηματικά επίθετα** σε -τος / -τέος  γ) **Ιδιόρρυθμα απρόσωπα ρήματα** που έχουν υποκείμενο τη σύστοιχή τους έννοια**\*\*\*** |
| π.χ. Τοῦτο **ἡμῖν** σκεπτέον ἐστί. |
| **7. ΑΠΛΗ** | Εκφράζει το πρόσωπο στο οποίο αναφέρεται το ρήμα. Συντάσσεται με **απρόσωπα ρήματα** ή **απρόσωπες εκφράσεις**.  Αν μετατρέψουμε τη δοτική προσωπική σε αιτιατική, μας δίνεται το υποκείμενο του απαρεμφάτου. Τα ρήματα ***δεῖ, χρή*** δε συνοδεύονται από δοτική προσωπική. Το υποκείμενο του απαρεμφάτου δηλώνεται με **αιτιατική**. |
| π.χ. Ἐξῆν **τῇ πόλει** Φίλιππον τιμωρήσασθαι. |

**\*** Κατά κανόνα, **αποκλείεται η συνύπαρξη** δοτικής προσωπικής κτητικής και κατηγορουμένου. Καλό είναι το επίθετο σ’ αυτές τις περιπτώσεις να το χαρακτηρίζουμε επιθετικό προσδιορισμό. Υπάρχουν, όμως, στα κείμενα κάποιες εξαιρέσεις, που είναι απαραίτητη η συνύπαρξη δοτικής προσωπικής κτητικής και κατηγορουμένου.

π.χ. Πολλαί και καλαί ἐλπίδες **ἡμῖν** εἰσίν σωτηρίας.

**\*\*** Υπάρχει περίπτωση κοντά στο ρήμα ***δοκεῖ***, ενώ είναι **απρόσωπο**, να συναντήσουμε **δοτική προσωπική του κρίνοντος προσώπου**.

π.χ. Δεινόν δέ **μοι** δοκεῖ εἶναι, εἰ οὐκ ἐπεχείρησαν δεῖσθαι…….

**\*\*\* Ιδιόρρυθμα απρόσωπα**

* δεῖ (ἐνδεῖ, προσδεῖ) τινός [Υποκ. : ἔνδεια] = «υπάρχει ανάγκη από κάτι….»
* παρεσκεύασται [Υποκ. : παρασκευή] = «έχουν γίνει προετοιμασίες….»
* μέλει μοί τινος [Υποκ. : μέλησις] = «φροντίζω για κάτι….»
* μεταμέλει μοί τινος [Υποκ. : μεταμέλεια] = «μετανιώνω για κάτι….»
* μέτεστί μοι τινος [Υποκ. : μετουσία] = «μετέχω σε κάτι….»

**Οι Πλάγιες Πτώσεις με** **ΕΠΙΡΡΗΜΑΤΑ ή ΕΠΙΦΩΝΗΜΑΤΑ**

|  |  |  |  |
| --- | --- | --- | --- |
|  | | **1. ΓΕΝΙΚΗ** |  |
| ΕΙΝΑΙ | | ΣΥΝΟΔΕΥΕΙ | π.χ. |
| **1. ΔΙΑΙΡΕΤΙΚΗ** | | Επιρρήματα κυρίως **τοπικά** (***ποῦ, ἐνταῦθα, ὅποι, πανταχοῦ, πόθεν***), **χρονικά** (***πρωί, ὀψέ, πότε***) ή **ποσοτικά** (***δίς, τρίς, πολλάκις, ἅπαξ***) | Ποῖ **τῆς γῆς** πορευσόμεθα; |
| **2. ΑΝΑΦΟΡΑΣ:** | | **Τροπικά** επιρρήματα (***ὥς, οὕτως, πῶς, εὖ, καλῶς, κακῶς***) που προσδιορίζουν τα ρήματα**: *ἔχω, κεῖμαι, καθίσταμαι, ἥκω.*** | Βασιλεύς πῶς ἔχει **παιδείας**; |
| **3. ΑΦΕΤΗΡΙΑΣ:** | | **Τοπικά** επιρρήματα που δηλώνουν χωρισμό ή απομάκρυνση. [***ἔξω, ἐκτός, ἐντός, ἔνδον, εἴσω, ἔσω, ἐναντίον, ἔμπροσθεν, ὄπισθεν, ἑκατέρωθεν, ἀμφοτέρωθεν, ἐγγύς, πλησίον, πόρρω, πέρα, μεταξύ, κρύφα, λάθρᾳ, ἕκας*** (=μακριά από…)]. | Πόρρω ἐστί **τοῦ βίου**, **θανάτου** δέ ἐγγύς. |
| **4. ΑΝΤΙΚΕΙΜΕΝΙΚΗ:** | | Επιρρήματα που παράγονται από επίθετα συντασσόμενα με γενική αντικειμενική. | Ἀμελῶς ἔχω **τῶν γονέων**. |
| **5. ΑΞΙΑΣ:** | | Τα επιρρήματα ***ἀξίως, ἀναξίως, ἀνταξίως****.* | Ἀξίως **λόγου** ἐμάχοντο. |
| **6. ΣΥΓΚΡΙΤΙΚΗ:** | | Επιρρήματα **συγκριτικού βαθμού** και επιρρήματα **θετικού βαθμού**, που παράγονται από επίθετα **συγκριτικής σημασίας**. | Ἐγώ ζῶ ἥδιον **ὑμῶν**. |
| **7. ΑΙΤΙΑΣ:** | | **Επιφωνήματα**  (συνήθως, συναντάται στον ποιη-τικό λόγο) | Οἴμοι τῆς σῆς **ἀνοίας**! |
|  | **2. ΔΟΤΙΚΗ** | |  |
| **1. ΑΝΤΙΚΕΙΜΕΝΙΚΗ:** | Τα επιρρήματα που παράγονται από επίθετα που συντάσσονται με δοτική αντικειμενική και τα : ***ἅμα, ὁμοῦ, ἐξῆς, ἐφεξῆς, ἐγγύς, ἐναντίως, πλησίον, παραπλησίως.*** | | Ὁμοίως **ἐμοί** ἔπραξαν*.* |
|  | **3. ΑΙΤΙΑΤΙΚΗ** | |  |
| **Ομοτική έκφραση:** | Τα ομοτικά επιρρήματα: ***νή***(για βεβαίωση),***μά*** (για άρνηση) | | Νή **τόν Δία**. |

**Οι Πλάγιες πτώσεις ως επιρρηματικοί προσδιορισμοί**

|  |  |  |
| --- | --- | --- |
|  | **1. ΓΕΝΙΚΗ** |  |
| ΕΙΝΑΙ | ΔΗΛΩΝΕΙ | π.χ. |
| **1. Χρόνου** | **Χρονικό διάστημα** και είναι η γενική ονομάτων που δηλώνουν **φυσική διαίρεση του χρόνου: *ἡμέρας, νυκτός, ὄρθρου, μεσημβρίας, ἑσπέρας, δείλης, ἔαρος, θέρους, χειμῶνος, ἐνιαυτοῦ*** | Ἦλθον **νυκτός** αὐτόν ἀποκτενεῖν. |
| **2. Τόπου** | **Τόπο** (διάστημα, αφετηρία, διά μέσου) στον οποίο γίνεται αυτό που δηλώνει ο προσδιοριζόμενος ρηματικός τύπος:***αὐτοῦ, οὗ, οὗπερ****,* ***θαλάττης.*** | **Αὐτοῦ** ἀποθνῄσκει Πολύτροπος. |
| **3. Αιτίας** | **Αιτία** της έννοιας του προσδιοριζόμενου ρηματικού τύπου.  Μετά από **ρήματα ψυχικού πάθους** (***θαυμάζω, ἄγαμαι, ζηλῶ***) και **δικαστικά ρήματα** (***αἰτιῶμαι, κατηγορῶ, διώκω, κρίνω, γράφομαι, τιμωροῦμαι***)**.** | Διώξομαι σε **δειλίας**. |
| **4. Εγκλήματος / Ποινής** | **Έγκλημα** εξαιτίας του οποίου δικάζεται ο κατηγορούμενος, αλλά και την **ποινή** που επιβάλλεται για το έγκλημα (εξαρτώνται κυρίως από **δικαστικά ρήματα**, όπως ***ὀφλισκάνω, τιμῶ, τιμῶμαι***). | Ὀφλισκάνω δίκην **φόνου**.  Σωκράτης **ἀσεβείας** ἔφυγε ὑπὸ Μελήτου.  **Θανάτου** δίκην ὦφλον. |
| **5. Ποσού / Αξίας** | **Ποσό**, **αξία** ή **τίμημα** (συντάσσεται με τα ρήματα : ***ἀξιῶ, τιμῶ, ἐκτιμῶ, πωλῶ, άγοράζω, ὠνοῦμαι, πιπράσκω, ἀποδίδομαι***) | Οἱ βάρβαροι τόν Θεμιστοκλέα μεγίστων **δωρεῶν** ἠξίωσαν. |
| **6. Σκοπού** | **Σκοπό** της ενέργειας του υποκειμένου του ρήματος. Συνήθως είναι η **γενική** του **έναρθρου** **απαρεμφάτου** (κυρίως στο Θουκυδίδη) | Ἔπεμψαν πρέσβεις **τοῦ λαβεῖν** τ’ ἀνδράποδα. |

|  |  |  |
| --- | --- | --- |
|  | **2. ΔΟΤΙΚΗ** |  |
| ΕΙΝΑΙ | ΔΗΛΩΝΕΙ | π.χ. |
| **1. Τόπου (στάση)** | **Τόπο** στον οποίο γίνεται αυτό που φανερώνει ο προδιοριζόμενος ρηματικός τύπος. Συνήθως είναι :   * **τοπωνύμια : *Μαραθῶνι, Σαλαμῖνι, Πλαταιαῖς, Ἐλευσῖνι, Δελφοῖς)*** * **Ουσιαστικά και αντωνυμίες** που λαμβάνονται ως επιρρήματα : ***κύκλῳ, τῇδε*** (=εδώ)***, ταύτῃ*** (=εδώ / εκεί)***, ἐκείνῃ, ἄλλῃ, ᾗ, πάντῃ, ᾗπερ****.* | **Τῇδε** κείμεθα τοῖς΄κείνων ῥήμασι πειθόμενοι.  **Μαραθῶνι** μόνοι προεκινδυνεύ-σαμεν τῷ βαρβάρῳ. |
| **2. Χρόνου** | **Χρόνο** κατά τον οποίο γίνεται αυτό που φανερώνει ο προσδιοριζόμενος ρηματικός τύπος. Συνήθως είναι :   * Ουσιαστικά που φανερώνουν χρόνο : ***ἡμέρᾳ, νυκτί, ἔτει, τῇ ὑστεραίᾳ, μηνί, χρόνῳ, θέρει.*** * Ουσιαστικά που φανερώνουν εορτές:   ***Παναθηναίοις,Διονυσίοις, Θεσμοφορίοις, Ἐλευσινίοις*** | **Τῇ** πρώτῃ **ἡμέρᾳ** ἀφίκοντο ἐπί τόν ποταμόν. |
| **3. Αιτίας \*** | **Αιτία** της έννοιας του προσδιοριζόμενου ρηματικού τύπου. Συντάσσεται συνήθως με **ρήματα ψυχικού πάθους**. | Ξέρξης ἥσθη **τῇ ἐπιστολῇ**. |
| **4. Οργάνου** | **Όργανο** με το οποίο εκτελείται αυτό που φανερώνει ο προσδιοριζόμενος ρηματικός τύπος. Το όργανο είναι κάτι το **υλικό** (απτό / συγκεκριμένο ουσιαστικό). | Τήν θύραν **τῇ βακτηρίᾳ** ἔκρουε. |
| **5. Μέσου \*\*** | **Μέσο** με τη βοήθεια του οποίου γίνεται αυτό που φανερώνει ο προσδιοριζόμενος ρηματικός τύπος. Είναι δοτική **αφηρημένου ουσιαστικού**. Πολλές φορές συνοδεύει τα ρήματα : ***ζημιῶ, κολάζω, τιμωροῦμαι, εἰκάζω, κρίνω, τεκμαίρομαι, γιγνώσκω.*** | Ἡ ψυχή τρέφεται **μαθήμασι**. |
| **6. Τρόπου \*\*** | **Τρόπο** με τον οποίο γίνεται αυτό που δηλώνει ο προσδιοριζόμενος ρηματικός τύπος. Μεταφράζεται με τροπικό επίρρημα ή με εμπρόθετο προσδιορισμό ή με τροπική μετοχή. Συνήθως είναι :  **Ουσιαστικά και αντωνυμίες** που λαμβάνονται ως επιρρήματα :  ***σιγῇ, σιωπῇ, βίᾳ, σπουδῇ***(=βιαστικά)*,* ***πεζῇ***(=με τα πόδια)*,* ***δρόμῳ***(=γρήγορα)*,* ***ἰδίᾳ***(=προσωπικά / στην ιδιωτική ζωή)*,* ***κοινῇ***(=δημόσια / από κοινού)*,* ***δημοσίᾳ, φύσει, λόγῳ, ἔργῳ***(=έμπρακτα)*,* ***ὀνόματι***(=θεωρητικά)*,* ***κραυγῇ, παντί σθένει, πάσῃ τέχνῃ, πανστρατιᾷ, τῷ τρόπῳ, τῷ ὄντι***(=πράγματι)*,* ***σχολῇ***(=αργά)*,* ***ἡσυχῇ,******εἰκῇ***(=απερίσκεπτα)*,* ***κομιδῇ*** (=ακριβώς / εντελώς)*,* ***δίκῃ,******τῇδε*** (=έτσι)***, ταύτῃ*** (=έτσι)***, ἐκείνῃ, ἄλλῃ*** (=αλλιώς)***, ᾗ*** (=όπως)***, πάντῃ*** (=με κάθε τρόπο)***.*** | Τούτῳ **τῷ τρόπῳ** ἐμάχοντο.  Ἦν ἡ πολιτεία **λόγῳ** μέν δημοκρατία, **ἔργῳ** δέ ἑνός ἀνδρός ἀρχή. |
| **7. Συνοδείας** | **Το πρόσωπο** ή το **πράγμα** που **συνοδεύει** το υποκείμενο και τίθεται με **ρήματα κίνησης**. Συνήθως είναι δοτικές πτώσεις στρατιωτικών όρων: ***στόλῳ, στρατῷ, στρατεύματι,******ναυτικῷ, πεζῷ, ναυσίν, τριήρεσι, ἵππῳ, ἱππεῦσι, ὁπλίταις, ἀνδράσι,******στρατιώταις, δυνάμει, πλήθει, πρεσβείᾳ, μυριάσι****.* Μεταφράζεται με την προσθήκη των λέξεων «με», «μαζί με…» | Ἀλκιβιάδης κατέπλευσεν εἰς Πάρον **ναυσίν** εἴκοσι. |
| **8. Ποσού**  **(μέτρου ή διαφοράς)** | **Ποσό**, δηλαδή μέτρο ή διαφορά. Συντάσσεται κυρίως με **συγκριτικό** **βαθμό** επιθέτων και επιρρημάτων και γενικά με **λέξεις** που έχουν έννοια συγκριτικού βαθμού (ακόμα και με ρήματα που έχουν τέτοια σημασία). Συνήθεις δοτικές του ποσού είναι οι ακόλουθες : ***πολλῷ, ὀλίγῳ, μικρῷ, τοσούτῳ, τόσῳ, ὅσῳ.*** | **Ὀλίγῳ** ὕστερον ἀπῆλθον.  Δερκυλίδας **τοσούτῳ** διέφερε τοῦ Θίβρωνος. |
| **9. Αναφοράς** | **Ως προς τι** ισχύει αυτό που φανερώνει ο προσδιοριζόμενος ρηματικός τύπος. Συνήθως προσδιορίζει ρήματα **σύγκρισης, διαφοράς, υπεροχής** : ***ἡττῶμαι, ὑστερῶ, μειονεκτῶ, πλεονεκτῶ, ὑπερέχω, προέχω, διαφέρω.*** Μεταφράζεται : «ως προς…..» | **Ἐμπειρίᾳ** προέχετε τῶν ἄλλων. |

|  |  |  |
| --- | --- | --- |
|  | **3. ΑΙΤΙΑΤΙΚΗ** |  |
| ΕΙΝΑΙ | ΔΗΛΩΝΕΙ | π.χ. |
| **1. Χρόνου** | **Χρονικό διάστημα**, δηλαδή πόσο διαρκεί η πράξη του προσδιοριζόμενου ρηματικού τύπου. Συχνά συνοδεύεται από **τακτικό αριθμητικό** (στην περίπτωση αυτή μεταφράζεται : «εδώ και….»). Επίσης, ενδέχεται να συνοδεύεται και από τη δεικτική ανωνυμία **οὗτος, οὑτοσί**. Συνήθως είναι οι λέξεις:  ***ἡμέραν, νύκτα, μῆνα, ἔτος, χρόνον, ἐνιαυτόν*** (= ένα έτος)***, ἀρχήν, τό πρῶτον, τό πρότερον, τό λοιπόν***(= στο εξής) ***, τό παλαιόν.*** | Πρωταγόρας ἐπιδεδήμηκε τετάρτην ἤδη **ἡμέραν**. |
| **2. Τόπου** | **Τόπο** (δηλαδή απόσταση, έκταση, τέρμα, διεύθυνση της κίνησης). Οι συνηθέστερες είναι:***σταδίους, ὁδόν, παρασάγγας, σταθμούς, πλοῦν.*** | Ἀπέχει ἡ Πλάταια τῶν Θηβῶν **σταδίους** ἐβδομήκοντα. |
| **3. Αιτίας ή Σκοπού** | **Αιτία** ή **Σκοπό**. Είναι αιτιατικές ουδετέρου της ερωτηματικής ή δεικτικής ή αναφορικής αντωνυμίας. Όταν προσδιορίζουν **ρήματα ψυχικού πάθους** (***θαυμάζω, ἄγαμαι, ζηλῶ***), φανερώνουν αιτία. Όταν προσδιορίζουν **ρήματα κίνησης**, δηλώνουν σκοπό. Συνηθέστερες είναι : ***ταῦτα, ὅ,τι, τί, τοῦτο.*** | Ἔγωγε ἀγανακτῶ αὐτό **τοῦτο**.  Ἠρωτῶντο **ὅ,τι** ἥκοιεν. |
| **4. Ποινής** | **Ποινή** που επιβάλλεται σε κάποιον Συντάσσεται με **δικαστικά ρήματα**. Συνήθεις αιτιατικές της ποινής είναι : ***θάνατον , φυγήν***. | Ἀθηναῖοι Σωκράτους **θάνατον** κατέγνωσαν. |
| **5. Ποσού** | **Ποσό**, δηλαδή την ποσοτική βαθμίδα στην οποία συμβαίνει αυτό που φανερώνει ο προσδιοριζόμενος ρηματικός τύπος. Κατά κανόνα συνοδεύονται από αριθμητικά και επίθετα που δηλώνουν ποσό. Συνήθεις αιτιατικές του ποσού είναι  ***ὅσον, τοσοῦτον, πολύ, πλέον, πλεῖον, ὀλίγον, ἧττον, μόνον, ούδέν, μηδέν.*** | **Τοσοῦτον** Θεμιστοκλῆς διήνεγκε τῶν πολιτῶν. |
| **6. Τρόπου** | **Τρόπο** με τον οποίο γίνεται αυτό που φανερώνει ο προσδιοριζόμενος ρηματικός τύπος. Οι συνηθέστερες είναι : ***τρόπον, εὐθεῖαν, κύκλον, τήν ταχίστην, προῖκα*** (=χωρίς πληρωμή, χάρισμα), ***δωρεάν*** (=χωρίς πληρωμή, χάρισμα), ***δίκην*** (=σαν), ***τό σύμπαν***. | Ἐβούλευσαν **τήν ταχίστην** κομίζεσθαι. |
| **7. Αναφοράς** | **Ως προς τι** ισχύει αυτό που φανερώνει ο προσδιοριζόμενος ρηματικός τύπος. Συντάσσεται συνήθως με παθητικά ή αμετάβατα ρήματα, αλλά και με ρήματα που σημαίνουν σύγκριση. Είναι συχνά αιτιατικές που δηλώνουν μέρη σώματος : ***ὀφθαλμούς, σῶμα, ψυχήν, τό σόν μέρος, τήν φύσιν, πάντα, τά μέν…..τά δέ, γνώμην ἐμήν, τό ἐπ’ ἐμοί, τό ἐπ’ ἐμέ.*** | Διαφέρει γυνή ἀνδρός **την φύσιν**. |

**ΕΠΙΡΡΗΜΑΤΙΚΟΙ ΠΡΟΣΔΙΟΡΙΣΜΟΙ**

Είναι οι δευτερεύοντες όροι της πρότασης, με τους οποίους αποδίδεται στο ρήμα ή σε άλλο όρο της πρότασης μια επιρρηματική έννοια: **αιτία, αναφορά, αποτέλεσμα, παραχώρηση - εναντίωση, όργανο - μέσο, σκοπός, συνοδεία, τόπος, τρόπος, χρόνος.**

|  |  |  |
| --- | --- | --- |
| **1. ΑΙΤΙΑ** | | |
| α) Γενική της αιτίας | π.χ. **Ἀσεβείας** φεύγω ὑπό Μελήτου. | |
| β) Δοτική της αιτίας | π.χ. **Δειλίᾳ** ἔλιπον τήν τάξιν. | |
| γ) Αιτιατική της αιτίας | π.χ. **Τί** ταῦτα λέγεις; | |
| δ) Αιτιολογική μετοχή | π.χ. Τόν Περικλέα ἐν αἰτίᾳ εἶχον **ὡς πείσαντα** σφᾶς πολεμεῖν. | |
| ε) Αιτιολογική πρόταση | π.χ. Ἀθηναῖοι ἐνόμισαν λελῦσθαι τάς σπονδάς, **διότι ἐς χεῖρας ἦλθον**. | |
| στ) Αναφορικο – αιτιολογική πρόταση | π.χ. Θαυμαστόν ποιεῖς, **ὅς ἡμῖν οὐδέν δίδως**. | |
| ζ) Εμπρόθετα | | |
| *-* ***ἀντί, ἀπό, ὑπέρ, ὑπό, ἕνεκα, διά, ἐκ*** *+* γενική | π.χ. Ἐπῃνέθη **ἀπό τούτου** τοῦ τολμήματος. | |
| *-* ***διά, κατά, παρά*** *+* αιτιατική | π.χ. Λέγονται Ἀθηναῖοι **διά Περικλέα** βελτίους γεγονέναι. | |
| *-* ***ἐπί*** *+* δοτική | π.χ. Χαίρει **ἐπί τῇ νίκῃ**. | |
| **2. ΑΝΑΦΟΡΑ** | | |
| α) Γενική [σε τροπικά επιρρήματα *+ ἔχω, κεῖμαι*] | π.χ. Ἡ Κέρκυρα καλῶς **παράπλου** κεῖται. | |
| β) Δοτική | π.χ. Ὑμεῖς καί χρήμασι καί **τιμαῖς** τούτων ἐπλεονεκτεῖτε. | |
| γ) Αιτιατική | π.χ. Τυφλός **τά** τ' **ὦτα** **τόν** τε **νοῦν** **τά** τ' **ὄμματ'** εἶ. | |
| δ) Απαρέμφατο άναρθρο / έναρθρο | π.χ. Οὗτος ἱκανός ἐστι καί **λέγειν** καί **πράττειν** ταῦτα. | |
| ε) Εμπρόθετα | | |
| *-* ***κατά, ὑπέρ, ἀμφί, περί, πρός*** *+* γενική | π.χ. Διαφοραί εἰσι **περί γῆς** ὅρων. | |
| *-* ***περί*** *+* δοτική | π.χ. Ἔδεισε **περί τῷ γένει**. | |
| *-* ***κατά, περί, πρός, εἰς*** *+* αιτιατική | π.χ. Ἵνα **πρός τόν** ὑπάρχοντα **καιρόν** θεωρῆτε. | |
| **3. ΑΠΟΤΕΛΕΣΜΑ** | | |
| α) Συμπερασματική πρόταση | π.χ. Καί γάρ ὀμίχλη ἐγένετο, **ὥστε ἔλαθον ἐγγύς προσελθόντες.** | |
| β) Αναφορικο-συμπερασματική πρόταση | π.χ. Οὐδείς οὕτως ἀνόητός ἐστιν, **ὅστις πόλεμον πρός εἰρήνης αἱρεῖται.** | |
| γ) Προληπτικό κατηγορούμενο | π.χ. Φίλιππος **μέγας** ηὔξηται. | |
| δ) Άναρθρο απαρέμφατο | π.χ. Ἐποίησαν τήν πόλιν τοσοῦτον **ἐπιδοῦναι**. | |
| **4. ΠΑΡΑΧΩΡΗΣΗ – ΕΝΑΝΤΙΩΣΗ** | | |
| α) Εναντιωματική Μετοχή | π.χ. Οἱ Ἀθηναῖοι καί **οὐ μεταλαβόντες** τοῦ χρυσίου, ὅμως πρόθυμοι ἐς τόν πόλεμον ἦσαν. | |
| β) Εναντιωματική πρόταση | π.χ. **Εἰ καί χρημάτων εὐποροῦμεν**, ούκ εὐτυχοῦμεν. | |
| **5. ΟΡΓΑΝΟ – ΜΕΣΟ** | | |
| α) Δοτική | π.χ. Ἐζημίωσαν αὐτόν **χρήμασιν**. | |
| β) Εμπρόθετα |  | |
| *-* ***ἐκ, διά, ἀπό, μετά*** *+* γενική | π.χ. Ὁρῶμεν **διά τῶν ὀφθαλμῶν**. | |
| *-* ***ἐν, σύν*** *+* δοτική | π.χ**. Ἐν πυρί** ἐνέπρησαν τήν πόλιν. | |
| **6. ΣΥΝΟΔΕΙΑ** | | |
| α) Δοτική | π.χ. Οὗτος ἀφίκετο διακοσίαις **ναυσίν**. | |
| β) Εμπρόθετα |  | |
| *-* ***ὑπό, μετά*** *+* γενική | π.χ. **Μεθ' ἡμῶν** ἐσώθησαν οὗτοι. | |
| *-* ***σύν*** *+* δοτική | π.χ. Ἐπορεύετο **σύν τοῖς στρατιώταις**. | |
| **7. Σ Κ Ο Π Ο Σ** | | |
| α) Γενική (έναρθρου απαρεμφάτου) | π.χ. Μίνως τό λῃστρικόν καθῄρει ἐκ τῆς θαλάσσης **τοῦ ἰέναι** τάς προσόδους αὐτῷ. | |
| β) Αιτιατική | π.χ. Ἠρώτων **ὅ,τι** ἥκοιεν. | |
| γ) Επιρρηματικό κατηγορούμενο | π.χ. Αἱ νῆες πλέουσι **βοηθοί**. | |
| δ) Τελική μετοχή | π.χ. Ἀνήγοντο ὡς **ἐπεσπλευσούμενοι**. | |
| ε) Τελική πρόταση | π.χ. Τά πλοῖα κατέκαυσεν, **ἵνα μή Κῦρος διαβῇ**. | |
| στ) Αναφορικο – τελική πρόταση | π.χ. Παῖδες δέ μοι οὕπω εἰσι **οἵ με θεραπεύσουσιν.** | |
| ζ) Απαρέμφατο του σκοπού | π.χ. Οἱ Θηβαῖοι ἔπεμψαν αὐτούς **θάψαι** τούς νεκρούς. | |
| η) Εμπρόθετα |  | |
| *-* ***ὑπέρ, ἕνεκα, ἐπί, χάριν, περί*** *+* γενική | π.χ. **Τίνος ἕνεκα** ταῦτα λέγω; | |
| *-* ***ἐπί***  *+* δοτική | π.χ. **Ἐπ’ ὠφελείᾳ**, λέγουσιν ταῦτα. | |
| *-* ***εἰς, ἐπί, πρός, κατά*** *+* αιτιατική | π.χ. **Ἐπί ξένια** τόν κήρυκα ἐκάλεσαν. | |
| **8. Χ Ρ Ο Ν Ο Σ** | | |
| α) Γενική | π.χ. Σωκράτης τό αὐτό ἔφερε **θέρους** τε καί **χειμῶνος**. | |
| β) Δοτική | π.χ. **Τῇ** πρώτῃ **ἡμέρᾳ** ἀφίκοντο. | |
| γ) Αιτιατική | π.χ. **Ἐνιαυτόν** ἀφῆκεν πασῶν τῶν λειτουργιῶν. | |
| δ) Χρονική μετοχή | π.χ. **Ποιήσαντες** ταῦτα ἀπῆλθον. | |
| ε) Χρονική πρόταση | π.χ. **Ὅτε ἡ πρώτη ἐκκλησία περί τῆς εἰρήνης ἐγένετο ...** | |
| στ) Χρονικά επιρρήματα | π.χ. Τί **τηνικάδε** ἀφῖξαι, ὦ Κρίτων: | |
| ζ) Επιρρηματικό κατηγορούμενο | π.χ. **Τριταῖος** ἀφίκετο. | |
| η) Εμπρόθετα |  | |
| *-* ***ἀπό, ἐκ, πρό, διά, ἐπί*** + γενική | π.χ.Ἔκαιαν πυρά πολλά **διά νυκτός**. | |
| *-* ***ἐν, ἐπί*** + δοτική | π.χ*.* **Ἐν σπονδαῖς** ἐπειρῶντο τήν πόλιν καταλαβεῖν. | |
| *-* ***εἰς, διά, ἐπί, κατά, ὑπέρ, ἀνά, ἀμφί, μετά, παρά, περί, ὑπό*** + αιτιατική | π.χ*.* **Μετά ταῦτα** ἀνέστη Περικλῆς. | |
| **9. Τ Ρ Ο Π Ο Σ** | |  |
| α) Δοτική | π.χ. Τούτῳ **τῷ τρόπῳ** ἐπορεύοντο. | |
| β) Αιτιατική | π.χ*.* Τίνα **τρόπον** ταῦτα ποιήσω; | |
| γ) Επιρρηματικό κατηγορούμενο | π.χ. Ἐγώ ἑόρακά σε **ἄσμενος**. | |
| δ) Τροπικά επιρρήματα | π.χ.**Ἐλευθέρως** ἐμάχοντο. | |
| ε) Τροπική μετοχή | π.χ*.* Ἔλεγε ταῦτα **θαρρῶν**. | |
| στ) Εμπρόθετα |  | |
| *-* ***ἀπό, ἐκ, διά, μετά*** + γενική | π.χ.**Διά βραχυτάτων** ἐρῶ. | |
| *-* ***ἐν, σύν*** + δοτική | π.χ*.* **Σύν δίκῃ** ταῦτα ἐποίησαν. | |
| *-* ***ἀνά, κατά*** + αιτιατική | π.χ*.* **Κατά σπουδήν** ταῦτα ἔπραττον. | |
| **10. Τ Ο Π Ο Σ** | |  |
| **Α. ΣΤΑΣΗ ΣΕ ΤΟΠΟ** | | |
| α) Τοπικά επιρρήματα σε ***–ου, -οι, -θι, -σι*** | π.χ. **Ἐνταυθί** ἔμειναν. | |
| β) Γενική | π.χ*.* Τούς ἥκοντας **αὐτοῦ** συνέλαβεν. | |
| γ) Δοτική | π.χ. Οἱ Ἕλληνες ἔστησαν τρόπαια **Μαραθῶνι**. | |
| δ) Επιρρηματικό κατηγορούμενο | π.χ.Παρετάξαντο τάς ναῦς **μετεώρους**. | |
| ε) Εμπρόθετα |  | |
| *-* ***ἀντί, ἐπί, πρό, ὑπέρ*** + γενική | π.χ.Ἡ πόλις **ὑπέρ τοῦ ποταμοῦ** κεῖται. | |
| *-* ***ἐν, παρά, πρός, ὑπό, περί*** + δοτική | π.χ*.* Ὁ στρατός ἔτι **ἐν ταῖς Ἀθήναις** ἦν. | |
| *-* ***ἀνά, κατά, ἀμφί, ἐπί*** + αιτιατική | π.χ*.* **Κατά τούς ἀγρούς** διατρίβουσιν. | |
| **Β. ΚΙΝΗΣΗ ΑΠΟ ΤΟΠΟ** | | |
| α) Τοπικά επιρρήματα σε ***– θεν*** | π.χ. **Ἀθήνηθεν**. | |
| β) Εμπρόθετα | | |
| *-* ***ἐκ, ἀπό*** + γενική | π.χ*.* Κῦρος **ἀπό Σάρδεων** ὡρμᾶτο. | |
| **Γ. ΚΙΝΗΣΗ «ΔΙΑ ΤΟΠΟΥ»** | | |
| α) Τοπικά επιρρήματα σε ***– η*** | π.χ. Ἐκεῖνοι **ἄλλῃ** ἐπορεύθησαν εἰς τήν χώραν αὐτῶν. | |
| β) Εμπρόθετα | | |
| *-* ***διά*** + γενική | π.χ*.* **Διά τῆς χώρας** ταύτης ἀπῆλθον. | |
| *-* ***κατά*** + αιτιατική | π.χ*.* **Κατά γῆν** ἐπορεύοντο. | |
| **Δ. ΚΙΝΗΣΗ ΠΡΟΣ ΤΟΠΟ** | | |
| α) Τοπικά επιρρήματα σε ***–δε, -σε, -ζε*** | π.χ. Πορευθείς **Ἀθήναζε** ταῦτα ἐποίησεν. | |
| β) Αιτιατική | π.χ. Πέμψομεν αὐτόν **Ἑλλάδα**. | |
| γ) Εμπρόθετα | | |
| *-* ***ἐπί, κατά*** + γενική | π.χ*.* Ἀνεχώρησαν **ἐπ’ οἴκου**. | |
| *-* ***εἰς, ἐπί, παρά, πρός, ὡς*** + αιτιατική | π.χ*.* **Ἐπί τό ἄκρον** ἀνεβαίνει Χειρίσοφος. | |

**Σ Υ Γ Κ Ρ Ι Σ Η**

**Είδη Σύγκρισης:**

|  |  |
| --- | --- |
| **1. ΥΠΕΡΟΧΗΣ** | Όταν **συγκρίνονται** δύο ή περισσότερα όντα σε μια **κοινή ιδιότητα**, και το πρώτο ον έχει την ιδιότητα σε μεγαλύτερο ή μικρότερο βαθμό από το άλλο. |
| π.χ. Τούτου τοῦ ἀνθρώπου έγώ σοφώτερός εἰμι. |
| **2. ΑΝΤΙΘΕΣΗΣ** | Όταν συγκρίνονται **δύο ιδιότητες ή καταστάσεις** του ιδίου όντος μεταξύ τους ή |
| όταν γίνεται σύγκριση **προς ιδιότητα αντίθετη** από εκείνη που έχει ο β΄ όρος. |
| π.χ. Λακεδαιμονίοις ἔξεστιν ὑμῖν γενέσθαι φίλους χαρισαμένοις τε μᾶλλον ἤ βιασαμένοις.  π.χ. Φθονεῖσθαι κρεῖσσόν ἐστι ἤ οἰκτίρεσθαι. |

**Β΄ ΟΡΟΣ ΣΥΓΚΡΙΣΗΣ**

**Εξάρτηση:**

|  |  |
| --- | --- |
| 1. Επίθετα ή επιρρήματα  συγκριτικού βαθμού | π.χ. Χρυσός **κρείσσων** μυρίων λόγων. |
| 2. Επίθετα υπερθετικού βαθμού | Όταν ο α' όρος σύγκρισης δεν συμπεριλαμβάνεται στον β' όρο. |
| π.χ. Ἤλπισε τόν πόλεμον τοῦτον **ἀξιολογώτατον** ἔσεσθαι τῶν προγεγενημένων. |
| 3. Επίθετα θετικού βαθμού ή λέξεις ή  αντωνυμίες με συγκριτική σημασία. | ***Ἄλλος, ἀλλοῖος, ἕτερος, διάφορος, -πλοῦς, -πλάσιος, ἀλλοίως, ἑτέρως*** κ.α. |
| π.χ. **Ἕτερον** γίγνεται τό ἡδύ τοῦ ἀγαθοῦ. |
| 4. Ρήματα με συγκριτική σημασία | π.χ. **Μειονεκτοῦσιν** οἱ τύραννοι τῶν ἰδιωτῶν  (= μεῖον ἔχουσιν) |

**Εκφορά:**

|  |  |
| --- | --- |
| 1. **Γενική συγκριτική** | Όταν είναι **ουσιαστικό** ή λέξη που θεωρείται ουσιαστικό. |
| π.χ. Ἡ σιγή ἐστι αἱρετωτέρα **λόγου**. |
| **2. ἤ + ομοιόπτωτα** ή **ομοιότροπα** προς  τον α' όρο | π.χ. Καλῶς ἀκούειν μᾶλλον **ἤ πλουτεῖν** θέλε. |
| **3. ἀντί, πρό + γενική** | π.χ. Αἱρετώτερος ὁ καλός θάνατος **ἀντί τοῦ** αἰσχροῦ **βίου**. |
| **4. παρά, πρός + αιτιατική** | π.χ. Ἡλίου ἐκλείψεις συνέβησαν πυκνότεραι **παρά τά** ἐκ τοῦ πρίν χρόνου **μνημονευόμενα.** |
| **5. ἤ κατά *+* αιτιατική**  **ἤ ὥστε / ὡς *+* απαρέμφατο** | π.χ. Ἆγις ἔτυχε σεμνότερος **ἤ κατ' ἄνθρωπον** ταφῆς. |
| **6.πλήν, πλήν ἤ, ἀλλ' ἤ** + **ομοιόπτωτα** προς τον α' όρο.  Όταν προηγείται άρνηση και τα ***οὐδείς ἄλλος, τις ἄλλος.*** |  |
| π.χ. Αἴτιον τοῦ ταραχωδῶς αὐτούς ζῆν οὐδέν ἄλλο **πλήν ὁ πόλεμος**. |
| **7**. **ἤ *+* οποιαδήποτε πρόταση** | π.χ. Μείζω κακά ἔπαθον **ἤ ἐποίησαν**. |

**Ο β΄όρος σύγκρισης παραλείπεται όταν :**

|  |  |
| --- | --- |
| α) Εννοείται εύκολα από τα συμφραζόμενα | π.χ. *Ἡ τύχη ἐστρατήγησε κάλλιον (τῶν στρατηγῶν).* |
| β) Είναι αντίθετος από τον α' όρο | π.χ. *Ἐν εἰρήνῃ οἱ ἰδιῶται ἀμείνους τάς γνώμας ἔχουσιν (ἤ ἐν πολέμῳ).* |
| γ) Εκφράζει το σύνηθες ή το δίκαιο μέτρο, οπότε εννοούνται οι γενικές *τοῦ δέοντος, τοῦ προσήκοντος, τοῦ εἰκότος* κ.α. (**απόλυτη σύγκριση**) (= κάπως + θετικός) | π.χ. *Τό στράτευμα ἀτακτώτερον ἐχώρει (τοῦ δέοντος).* |

**ΠΑΡΑΤΗΡΗΣΕΙΣ**

1. Μετά από τα ρήματα ***«βούλομαι»***και ***«αἱροῦμαι»***μπορεί να **παραλείπεται** το συγκριτικό ***«μᾶλλον».***

π.χ. Βούλομ' ἐγώ λαόν σῶν ἔμμεναι ἤ ἀπολέσθαι.

2. Η έννοια του συγκριτικού ενισχύεται ή αποδυναμώνεται με τα:

***μᾶλλον, πολύ, πολλῷ, ὀλίγον, ὀλίγῳ, ἔτι, μακρῷ, τοσούτῳ, οὐδέν ἧττον, οὐχ ἧττον.***

π.χ. Οἱ Ἕλληνες ἀπῇσαν **πολύ ἔτι** προθυμότερον ἤ πρόσθεν.

3. Μετά τα συγκριτικά ***πλείων / μείων****,* όταν ο β' όρος είναι αριθμητικό μπορεί να παραλείπεται το *ἤ.*

π.χ. Ἔτη γεγονώς πλείω **ἐβδομήκοντα**(αντί: *ἤ ἐβδομήκοντα).*

4. Όταν ακολουθεί επεξήγηση του β' όρου, τότε το συγκριτικό *ἤ* μπαίνει πλεοναστικά στην αρχή της επεξήγησης.

π.χ. Τίς ἄν αἰσχίων εἴη ταύτης δόξα, **ἤ** δοκεῖν χρήματα περί πλείστου ποιεῖσθαι;

**ΥΠΕΡΘΕΤΙΚΟΣ ΒΑΘΜΟΣ**

**ΕΙΔΗ:**

|  |  |
| --- | --- |
| 1. ΣΧΕΤΙΚΟΣ | όταν ένα ον **(α' όρος)** έχει μια ιδιότητα σε ανώτερο βαθμό συγκριτικά με το καθένα από τα όμοιά του. |
| π.χ. *Περσῶν κάλλιστος ὁ ἐμός πατήρ.* |
| 2. ΑΠΟΛΥΤΟΣ | όταν ένα ον **(α΄ όρος)** έχει μια ιδιότητα σε ανώτατο βαθμό χωρίς σύγκριση με άλλα όμοια. |
| π.χ. *Ἡ πόλις ἔσται μεγίστη.* |

**Η έννοια του ΥΠΕΡΘΕΤΙΚΟΥ ενισχύεται με:**

|  |  |
| --- | --- |
| α) Επιρρηματικούς προσδιορισμούς ποσού | ***πολύ, πλεῖστον, μάλιστα, πολλῷ, μακρῷ ...*** |
| π.χ. *Πλεῖστον ἀνθρώπων ἔφυν κάκιστος.* |
| β) Μόρια | ***ὡς, ὅτι, ᾗ*** |
| π.χ. *Πειράσομαι τά ἐπιτήδεια ὑμῖν ὡς πλεῖστα πορίζειν.* |
| γ) Αναφορικές - επιρρηματικές εκφράσεις | ***ὡς οἷόν τε, ὡς ἔνι*** |
| π.χ. *Θεός ὡς οἷόν τε δικαιότατος.* |
| δ) Επανάληψη του ίδιου επιθέτου σε γενική  πληθυντικού θετικού βαθμού | π.χ. *Ὦ κακῶν κάκιστε.* |

**ΑΠΑΡΕΜΦΑΤΟ**

Εκτός από τις τέσσερις παρεμφατικές εγκλίσεις έχουμε και το απαρέμφατο σαν πέμπτη έγκλιση, άκλιτη όμως και αμετάτρεπτη.

Ονομάστηκε έτσι από τους αρχαίους γραμματικούς γιατί δεν «παρεμφαίνει»,δηλαδή δεν φανερώνει τα πρόσωπα και τους αριθμούς, όπως οι άλλες παρεμφατικές εγκλίσεις. Το πρόσωπο και ο αριθμός καθορίζονται από την σύνταξη.

Το απαρέμφατο είναι όρος με **διπλή φύση**:

|  |  |
| --- | --- |
| **ΡΗΜΑΤΙΚΑ ΣΤΟΙΧΕΙΑ** | **ΟΝΟΜΑΤΙΚΑ ΣΤΟΙΧΕΙΑ** |
| 1. **Παρεπόμενα** (χρόνοι, διαθέσεις) | 1.**Κλίνεται** στο ουδέτερο γένος |
| 2. **Σύνταξη** (Υποκείμενο,Αντικείμενο,  Προσδιορισμός) | 2. Ισοδυναμεί με **αφηρημένο**  **ουσιαστικό** |
| 3. Συνοδεύεται από το **δυνητικό «ἄν»** | 3. Συνδέεται **παρατακτικά** με άλλα  ονόματα |

**Α. ΕΝΑΡΘΡΟ ΑΠΑΡΕΜΦΑΤΟ**

**Το Έναρθρο απαρέμφατο απαντά σε :**

|  |  |  |
| --- | --- | --- |
| **ΠΤΩΣΗ** | **ΧΡΗΣΗ** | **ΠΑΡΑΔΕΙΓΜΑΤΑ** |
|  | | |
| **ΟΝΟΜΑΣΤΙΚΗ** | | |
|  | α) **Υποκείμενο** προσωπικών ρημάτων | Αἰσχρόν ἦν **τό ψεύδεσθαι** καί **τό** **ἐπιορκεῖν**. |
| β) **Επεξήγηση** (επεξηγεί λέξεις που προηγούνται και κυρίως το ουδέτερο της δεικτικής αντωνυμίας **τοῦτο**). | Τοῦτό ἐστι πάντων μέγιστον, **τό** ἑκόντας τούς πολίτας τοῖς νόμοις **πείθεσθαι.** |
| **ΓΕΝΙΚΗ** | | |
|  | α) **Αντικείμενο** ρήματος που συντάσ-σεται με γενική | Ἤρξαντο **τοῦ διαβαίνειν**. |
| β) **Ετερόπτωτος Προσδιορισμός** | Μεγίστη ἔστι ἐπιμέλεια **τοῦ** **παιδεύειν** τά τέκνα. |
| γ) **Εμπρόθετος Προσδιορισμός** | Πῶς οὐ δεινόν, εἰ τότε μέν τοῖς ἠδικηκόσιν ὑμᾶς **ὑπέρ τοῦ μή ψεύσασθαι** τά χρήματα εἰσφέρειν ἠθελήσατε; (εμπρ.προσδ. σκοπού) |
| δ) **Επεξήγηση** | Ἐρᾷ τε τούτου, **τοῦ δικάζειν**. |
| ε) **Γενική του σκοπού**  (κυρίως στο Θουκυδίδη) | Φρούριον ἐπ’ αὐτοῦ ἦν **τοῦ μή ἐκπλεῖν.** |
| **ΔΟΤΙΚΗ** | | |
|  | α) **Αντικείμενο** ρηματικού τύπου που  συντάσσεται με δοτική | Εἴωθας χρῆσθαι **τῷ ἐρωτᾶν** καί **τῷ** **ἀποκρίνεσθαι**. |
| β) **Επεξήγηση** προηγούμενης δοτικής | Δοκεῖ μοι τούτῳ διαφέρειν ἀνήρ τῶν ἄλλων ζώων, **τῷ** τιμής **ὀρέγεσθαι**. |
| γ) **Δοτική του τρόπου** ή **του μέσου** | Ὁ Κῦρος ἔτυχε ταῦτα **τῷ λέγειν** καλῶς. |
| δ) **Δοτική αντικειμενική** | **Τῷ ζῆν** ἐστι τι ἐναντίον, ὥσπερ τῷ ἐγρηγορέναι τό καθεύδειν. |
| ε) **Δοτική της αναφοράς**, μετά από ρήματα ή περιφράσεις που δηλώνουν διαφορά, σύγκριση και υπεροχή. | Πολύ γάρ διενεγκών ἀνθρώπων **τῷ** πλεῖστα ἀνθρώπων **δωρεῖσθαι**... |
| ζ) **Δοτική της αιτίας** μετά από ρήματα ψυχικού πάθους | Ἀγησίλαος ἐφήσθη **τῷ νικᾶν**. |
| η) **Εμπρόθετος προσδιορισμός** | Οἱ Λακεδαιμόνιοι μέγα ἐφρόνουν **ἐπί** **τῷ** ὀλίγα **κεκτῆσθαι**. |

|  |  |  |
| --- | --- | --- |
| **ΑΙΤΙΑΤΙΚΗ** | | |
|  | α) **Αντικείμενο** ρημάτων που συντάσσονται με αιτιατική | **Τό τελευτῆσαι** πάντων ἡ πεπρωμένη κατέκρινε. |
| β) **Υποκείμενο** απαρεμφάτου σε  ετεροπροσωπία | **Τό πράττειν** ἑαυτῷ ἕκαστος προσήκειν ἡγήσατο [τό πράττειν (εδώ τό πράττειν: «η πραγματοποίηση") : είναι υποκείμενο στο απαρέμφατο προσήκειν]. |
| γ) **Επεξήγηση** προηγούμενης  αιτιατικής | Σχεδόν γάρ τι ἔγωγε αὐτό τοῦτο φημί εἶναι σωφροσύνην, **τό γιγνώσκειν** ἑαυτόν. |
| δ) **Αιτιατική της αναφοράς** | **Τό** μέν ἐς τήν γῆν ἡμῶν **ἐσβάλλειν**, κἄν μή ἐκπλεύσωμεν, ἱκανοί εἰσίν. |
| ε) **Εμπρόθετος προσδιορισμός** με πρόθεση που συντάσσεται με αιτιατική | Ὅμως ἐγώ οὔτε ἐν τῷ πρότερον χρόνῳ **διά τό προτιμᾶσθαι** εἶπον παρά γνώμην (εμπρόθετος της αιτίας) |

**ΠΑΡΑΤΗΡΗΣΕΙΣ**

**1.** Το **Έναρθρο απαρέμφατο** μπορεί να μεταφραστεί με:

|  |  |
| --- | --- |
| α) **Αφηρημένο Ουσιαστικό** | π.χ. το λακωνίζειν (= η λακωνικότητα) |
| β) το **να + ρήμα** | π.χ. το λακωνίζειν (= το να είναι κανείς λακωνικός) |
| γ) **Ειδική πρόταση** της οποίας  προτάσσεται το άρθρο **«τό»** | π.χ. τό λακωνίζειν (= το ότι είναι κανείς λακωνικός) |

**2.** Η άρνηση στο έναρθρο απαρέμφατο είναι **«μή»**.

π.χ. Ἐτειχίσθη τοῦ **μή** κακουργεῖν τήν Εὔβοιαν.

**3.** Οι λέξεις που βρίσκονται ανάμεσα στο άρθρο και το απαρέμφατο ανήκουν στη σύνταξη του απαρεμφάτου.

π.χ. Ὑμᾶς δ’ ἐγώ ἀξιῶ προθυμοτάτους εἶναι εἰς τόν πόλεμον **διά τό** οἰκοῦντας ἐν βαρβάροις πλεῖστα κακά ἤδη ὑπ’ αὐτῶν **πεπονθέναι**.

**4.** Οταν συνδέονται δύο ή περισσότερα απαρέμφατα **παρατακτικά**, το άρθρο μπαίνει στο πρώτο απαρέμφατο, ενώ στα επόμενα μπορεί να παραλείπεται.

π.χ. Ἐγώ μεγίστην ἡγοῦμαι συμμαχίαν εἶναι καί βεβαιοτάτην **τό** τά δίκαια **πράττειν** **καί λέγειν** ταῦτα.

**Β. ΑΝΑΡΘΡΟ ΑΠΑΡΕΜΦΑΤΟ**

Το **άναρθρο απαρέμφατο** χρησιμοποιείται άλλοτε ονοματικά (υποκείμενο, αντικείμενο κ.λπ.) και άλλοτε επιρρηματικά ή σε θέση ρήματος.

**ΕΙΔΗ ΑΠΑΡΕΜΦΑΤΟΥ**

|  |  |
| --- | --- |
| **1. ΕΙΔΙΚΟ** | Απαντά σε όλους τους χρόνους, μπορεί να συνοδεύεται από το **δυνητικό «ἄν»**και παίρνει άρνηση **«οὐ»**.Μεταφράζεται με δευτερεύουσα **ειδική πρόταση**. |
| **ΣΗΜΕΙΩΣΗ:** Άρνηση «μή»έχει το ειδικό απαρέμφατο στις εξής περιπτώσεις:  α) Αν βρίσκεται σε πρόταση που παίρνει τέτοια άρνηση.  π.χ. *Εἴ τῳ δοκεῖ τοῦτο* ***μή*** *καλῶς ἔχειν* (το απαρέμφατο παίρνει «μή» γιατί βρίσκεται σε υποθετική πρόταση).  π.χ. *Νόμιζε μηδέν εἶναι τῶν ἀνθρωπίνων βέβαιον* (παίρνει άρνηση «μή» γιατί βρίσκεται σε κύρια πρόταση επιθυμίας).  β) Αν είναι απαρέμφατο Μέλλοντα (σπάνια Αορίστου) που εξαρτάται από τα ρήματα: ***ἐλπίζω, ὄμνυμι, ἀπειλῶ, προσδοκάω -ῶ*** (=περιμένω)***, ὑπισχνοῦμαι, ἐπαγγέλλομαι*** και τα ***συνώνυμά*** τους. Μεταφράζεται: ότι... / να...  π.χ. *Ὀμνύουσι πάντες οἱ πολῖται, ἐπειδάν ἔφηβοι γένωνται, μήτε τήν τάξιν* ***λείψειν****,* ***ἀμυνεῖν*** *δέ τῇ πατρίδι καί ἀμείνω* ***παραδώσειν****.* |
| **2. ΤΕΛΙΚΟ** | Απαντά σε όλους τους χρόνους **εκτός από Μέλλοντα** (εκτός από το ρήμα **«μέλλω»** που συντάσσεται με τελικό απαρέμφατο σε Μέλλοντα). Δεν συνοδεύεται από το δυνητικό «ἄν» και παίρνει άρνηση **«μή».** Μεταφράζεται με το **«να»** (ισοδυναμεί με τη **βουλητική πρόταση** των νέων ελληνικών)  π.χ. *Λέγομεν ὑμῖν σπονδάς* ***μή λύειν*** *...* |
| Άρνηση «οὐ» παίρνει, αν βρίσκεται σε πρόταση που παίρνει τέτοια άρνηση. π.χ. *Οὔκουν χρή οὔθ’ ἡμᾶς ἐθίζειν ὑμᾶς ἐπιορκεῖν, οὔθ’ ὑμᾶς ἐθίζεσθαι* (τα τελικά απαρέμφατα ἐθίζειν - ἐθίζεσθαι έχουν άρνηση «οὐ», γιατί τέτοια άρνηση παίρνει και το ρήμα οὔκουν χρή). |

**ΧΡΗΣΕΙΣ - ΘΕΣΕΙΣ του ΑΝΑΡΘΡΟΥ ΑΠΑΡΕΜΦΑΤΟΥ**

**Α. ΜΕ ΟΝΟΜΑΤΙΚΗ ΣΗΜΑΣΙΑ**

|  |  |
| --- | --- |
| **1. ΥΠΟΚΕΙΜΕΝΟ** | Το άναρθρο απαρέμφατο, ειδικό ή τελικό, χρησιμεύει ως **υποκείμενο** των απρόσωπων ρημάτων και εκφράσεων. |
| π.χ. Δοκεῖ μοι οὐ **δίκαιον εἶναι** δεῖσθαι τοῦ δικαστοῦ. |
| **ΣΗΜΕΙΩΣΗ**: Το άναρθρο απαρέμφατο μπορεί να χρησιμοποιηθεί σπανιότερα για **υποκείμενο προσωπικού ρήματος**, κυρίως του ἐστί. Σ’ αυτή τη περίπτωση υπάρχει **κατηγορούμενο** (σε ονομαστική ή **γενική κατηγορηματική**) και το απαρέμφατο ισοδυναμεί με ουσιαστικό.  π.χ. **Εἶναι** μέν γάρ τιμάς γονέων ἐκγόνοις καλός θησαυρός καί μεγαλοπρεπής (ενν. ἐστί) *(«η ύπαρξη, ή το να υπάρχουν... είναι ωραίος θησαυρός»)*. |
| **2. ΚΑΤΗΓΟΡΟΥΜΕΝΟ** | Χρησιμοποιείται κυρίως σε **ορισμούς**. |
| π.χ. Τό λακωνίζειν πολύ μᾶλλον ἐστιν **φιλοσοφεῖν** ἤ **φιλογυμναστεῖν**. |

|  |  |  |  |
| --- | --- | --- | --- |
| **3. ΑΝΤΙΚΕΙΜΕΝΟ** | α) **Ειδικό** απαρέμφατο παίρνουν τα :  **ΛΕΚΤΙΚΑ** ***[λέγω, φημί, ἀγγέλλω, ἀρνοῦμαι, φάσκω, ὁμολογῶ, πείθω, ὄμνυμι, ὑπισχνοῦμαι, ἐπαγγέλλομαι, ἐγγυῶμαι, πυνθάνομαι, αἰτιῶμαι, τάττω*** (= ορίζω)]  **ΔΟΞΑΣΤΙΚΑ** ***[δοκῶ, νομίζω, φαίνομαι, οἷμαι, ἡγοῦμαι, κρίνω*** (=αποφαίνομαι), ***λογίζομαι*** (= θεωρώ), ***εἰκάζω, ὑποπτεύω / ὑποτοπῶ*** (=υποψιάζομαι), ***ὑπολαμβάνω, ἐλπίζω***]  Πιο σπάνια τα **γνωστικά** και τα **αισθήσεως** (***αἰσθάνομαι, ἀκούω)*** σημαντικά. |  |  |
| π.χ. Φησίν ὁ κατήγορος οὐ δικαίως με **λαμβάνειν** τό παρά τῆς πόλεως ἀργύριον.  π.χ. Δόξετε τοῖς Ἕλλησιν κομπάζειν μᾶλλον ἤ τιμωρεῖσθαι **βούλεσθαι**.  π.χ. Ἔγνω (ὁ Σωκράτης) τοῦ ἔτι ζῆν το τεθνάναι αὑτῷ κρεῖσσον **εἶναι**. |  |  |
| β) **Τελικό** απαρέμφατο παίρνουν τα ρήματα:  **ΒΟΥΛΗΤΙΚΑ** ή **ΕΦΕΤΙΚΑ**, **ΑΠΟΠΕΙΡΑΣ** και **ΑΠΟΦΑΣΗΣ** ***[ βούλομαι, ἐφίεμαι, ἐπιθυμῶ, ἀξιῶ, δέχομαι, τολμῶ, γλίχομαι, ἐράω –ῶ, ἐπιχειρῶ, ὁρμάω -ῶ*** (=επιθυμώ***), αἱροῦμαι, προαιροῦμαι, πειρῶμαι, ἐγχειρῶ, βουλεύομαι, κρίνω, ψηφίζομαι, φεύγω*** (=αποφεύγω), ***σπεύδω]***  **ΑΠΑΓΟΡΕΥΤΙΚΑ** ή **ΚΩΛΥΤΙΚΑ** ***[εἴργω, ἀπαγορεύω, κωλύω, ἀποτρέπω, ἐμποδίζω, ἐμποδών εἰμί / γίγνομαι, δίδωμι*** ( =επιστρέφω)***]***  **ΚΕΛΕΥΣΤΙΚΑ** ή **ΠΡΟΤΡΕΠΤΙΚΑ** και **ΕΥΧΕΤΙΚΑ *[κελεύω, λέγω*** (=διατάζω), ***παραινῶ, συμβουλεύω, τάττω, ἐπιτάττω, πείθω, προτρέπω, διατάττω, ἐπιστέλλω, κηρύττω, παραγγέλλω, εὔχομαι, ἱκετεύω, ἐντέλλομαι,*** ***παρακελεύομαι, φράζω*** (=συμβουλεύω), ***δέομαι*** (=παρακαλώ)***]***  **ΔΥΝΗΤΙΚΑ** ή **ΔΙΣΤΑΚΤΙΚΑ** ή **ΠΑΡΑΧΩΡΗΤΙΚΑ** **[*ἐῶ, ἀφίημι, ἐπιτρέπω, δύναμαι, εἴωθα, ἐθίζω, ἔχω*** (=μπορώ να…), ***οἶος τ’ εἰμί*** (=μπορώ να…), ***ἐπίσταμαι*** (=γνωρίζω καλά), ***οἶδα***(=γνωρίζω, είμαι ικανός), ***διαπράττομαι*** (=κατορθώνω), ***κατεργάζομαι*** (=κατορθώνω), ***ποιῶ, φιλῶ, ὀκνῶ, φοβοῦμαι, δέδοικα, αἰσχύνομαι, αἰδοῦμα****ι****]*** |  |  |
|  |  |  |
|  | π.χ. Κῦρος ἐπειρᾶτο **κατάγειν** τούς ἐκπεπτωκότας.  π.χ. Ἄξια δέ ὑμᾶς καί δέομαι τοῦτο **μεμνῆσθαι**.  π.χ. Ἔλεγον νῦν μέν **πλεῖν** καί **κατασχεῖν** τήν ἀναγωγήν (διέταζαν να...)  π.χ. Εὔχομαι, πρίν ταῦτα ἐπιδεῖν ὑφ’ ὑμῶν γενόμενα, μυρίας ἐμέγε κατά γῆς ὀργυιάς **γενέσθαι**. | | |
| **4. ΕΠΕΞΗΓΗΣΗ** | Είναι και το ειδικό και το τελικό απαρέμφατο και επεξηγεί συνήθως τη δεικτική αντωνυμία ή ουσιαστικά που δηλώνουν νόμους, ψηφίσματα, χρησμούς. | | |
| π.χ. Εἷς οἰωνός ἄριστος, **ἀμύνεσθαι** περί πάτρης.  π.χ. Αὕτη γάρ μόνη ἐστί κακή πρᾶξις, ἐπιστήμης **στερηθῆναι**. | | |

**Β. ΜΕ ΕΠΙΡΡΗΜΑΤΙΚΗ ΣΗΜΑΣΙΑ**

|  |  |
| --- | --- |
| 1. **ΣΚΟΠΟΥ ή του ΑΠΟΤΕΛΕΣΜΑΤΟΣ** | **Επιρρηματικός Προσδιορισμός** του **σκοπού** ή **του αποτελέσματος** που ισοδυναμεί με τελική ή συμπερασματική πρόταση. Εξαρτάται από ρήματα **κίνησης** ***(πέμπω, προπέμπω, βαίνω, ἥκω, φέρω)***και **σκόπιμης ενέργειας** ***[δίδωμι, παρασκευάζομαι, παρέχω, ποιῶ, αἰτῶ, λαμβάνω, αἱροῦμαι, καταλείπω, ἐφίστημι (= διορίζω), τάττω (= διορίζω, διατάζω), μισθοῦμαι]***. Μεταφράζεται : **«ώστε να……»** , **«για να……».** |
| π.χ. Δέκα δέ τῶν νέων προέπεμψαν εἰς τόν μέγα λιμένα **πλεῦσαί** τε καί **κατασκέψασθαι**.  π.χ. Οἱ Λακεδαιμόνιοι ἔδοσαν Αἰγινήταις Θυρέαν **οἰκεῖν.** |

|  |  |
| --- | --- |
| 1. **ΑΝΑΦΟΡΑΣ** | **Προσδιορισμός της αναφοράς** που βρίσκεται κατά κύριο λόγο με **επίθετα** ***(ἱκανός, ῥᾴδιος, φοβερός, ἐπιτήδειος, χαλεπός, ἀγαθός, δεινός, πρόθυμος, ἄξιος, ἡδύς, δυνατός, ἀδύνατος, ἀναγκαῖος, ἕτοιμος, καλός, κύριος, χρήσιμος, βραχύς*** κ.λπ.) ή σπανιότερα με **ουσιαστικά** σημασιολογικά συγγενή των παραπάνω επιθέτων. |
| π.χ. Ἄξιος **θαυμάσαι**.  π.χ. Ὁ χῶρος ἐπιτήδειος Ἀρχιδάμῳ ἐφαίνετο **ἐστρατοπεδεῦσαι**. |

|  |  |
| --- | --- |
| 1. **ΕΠΕΞΗΓΗΣΗ** | Κυρίως στα δεικτικά επιρρήματα ***οὕτως*** και **ὧδε**. |
| π.χ. Ἐγώ, ὦ παῖδες, οὕτως ἐπαίδευον ὑμᾶς, τούς γεραιτέρους **τιμᾶν**. |

|  |  |
| --- | --- |
| 1. **ΑΠΟΛΥΤΟ**   **ΑΠΑΡΕΜΦΑΤΟ** | Δεν εξαρτάται από πουθενά και εκφράζει μια γενική κρίση για το νόημα της πρότασης που ανήκει. Στην περίπτωση αυτή μόνο του ή μαζί με άλλες λέξεις σχηματίζει μικρές **στερεότυπες εκφράσεις** με σημασία επιρρηματική. |
|  | Το **απόλυτο απαρέμφατο** εμφανίζεται με **τρεις μορφές**: |

|  |  |
| --- | --- |
|  | α) **Χωρίς μόριο ή άρθρο**  π.χ. Ἑκών εἶναι(όσο εξαρτάται από τη θέληση κάποιου)  β) **Με άρθρο** που ανήκει όμως όχι στο απαρέμφατο, αλλά στο επίρρημα.  π.χ. Τό νῦν εἶναι(όσο για τώρα)  γ) **Με το μόριο** ***«ὡς»,***που μπήκε μετά.  π.χ. Ὡς εἰκάσαι(όπως συμπεραίνει κάποιος) |

**Οι πιο συνηθισμένες τέτοιες εκφράσεις είναι** **:**

|  |  |
| --- | --- |
| α) Με το απαρέμφατο **εἶναι ** | ***ἑκών εἶναι, ἑκόντες εἶναι*** (=με τη θέληση μου-μας***), τό νῦν εἶναι, τό τήμερον εἶναι*** (= όσο για τώρα, όσο για σήμερα***), τό ἐπ’ ἐμοί εἶναι, τό ἐπί τούτῳ εἶναι, τό ἐπί σφᾶς εἶναι, τό ἐπ’ ἐκεῖνον εἶναι, τό ἐπ’ ἐκείνοις εἶναι*** (= όσο εξαρτάται…)***, τό κατά τοῦτον εἶναι*** (= όσο γι’ αυτόν), ***κατά δύναμιν εἶναι*** (= όσο μπορεί κανένας). |
| β) Με το απαρέμφατο **δεῖν ** | ***ὀλίγου δεῖν, μικροῦ δεῖν,***  ***οὐ πολλοῦ δεῖν***(= λίγο λείπει ή λίγο έλλειψε, σχεδόν…), |
| γ) Με το απαρέμφατο **εἰπεῖν ** | ***ὡς ἔπος εἰπεῖν, ὡς εἰπεῖν***(= για να μιλήσω έτσι) ***ὡς συντόμως εἰπεῖν, (ὡς) συνελόντι εἰπεῖν, ὡς διά βραχέων εἰπεῖν, ὠς διά βραχέων εἰρῆσθαι***(=για να μιλήσω σύντομα, με λίγα λόγια ...), ***ὡς ἁπλῶς εἰπεῖν***(= για να μιλήσω απλά), ***τό σύμπαν εἰπεῖν*** (=με μία λέξη, για να μιλήσω γενικά) ***τἀληθές εἰπεῖν***(= για να πω την αλήθεια), ***τό φερ’ εἰπεῖν*** (παραδείγματος χάριν..) |
| δ) Με το απαρέμφατο **δοκεῖν ** | ***ὡς ἐμοί δοκεῖν*** (= κατά τη γνώμη μου). |
| ε) Με το απαρέμφατο **εἰκάσαι ** | ***ὡς εἰκάσαι, ὡς ἀπεικάσαι*** (= όπως μπορεί κάποιος να συμπεράνει) |

**Γ. ΣΕ ΘΕΣΗ ΡΗΜΑΤΟΣ**

|  |  |
| --- | --- |
| α) Σε **κύριες** προτάσεις **επιθυμίας** | αντί **προστακτικής, ευχετικής ευκτικής** κ.λπ. |
| π.χ. Ὦ ἄνδρες, **ἰέναι** ἐπί τούς πολεμίους(= ἴτε). |
| β) Σε **επιφωνηματικές προτάσεις** | π.χ. Ἐμέ **παθεῖν** τάδε, φεῦ! |
| γ) Σε **δευτερεύουσες προτάσεις** |  |
| 1. **Συμπερασματικές** | π.χ. Ἐπί τούτῳ ἀφίεμεν, ἐφ’ ᾧτε μηκέτι **φιλοσοφεῖν**. |
| 2. **Χρονικές** | π.χ. Εἰσίν τινες οἵ, πρίν **ἀκοῦσαι**, εἰώθασιν ἐρωτᾶν. |
| 3. **Αναφορικές-**  **Συμπερασματικές** | π.χ. Τοιοῦτος φίλος εἶ ὦ Σώκρατες, οἷος **συλλαμβάνειν** ἐμοί. |
|  |  |

**ΑΝΑΛΥΣΗ ΑΠΑΡΕΜΦΑΤΟΥ**

|  |  |
| --- | --- |
| **Α) Το ΕΙΔΙΚΟ ΑΠΑΡΕΜΦΑΤΟ** | |
| Δευτερεύουσα **ειδική πρόταση ** | **ὅτι / ὡς+ Οριστική**  **Ευκτική Πλαγίου λόγου**  **Δυνητική Οριστική**  **Δυνητική Ευκτική** |
| π.χ. Ἤκουεν καλόν κἀγαθόν **εἶναι**  (= ἤκουεν ὅτι αὐτός καλός κἀγαθός εἴη) |
| **Β) Το ΑΠΑΡΕΜΦΑΤΟ του ΣΚΟΠΟΥ** | |
| Δευτερεύουσα **τελική πρόταση ** | **ἵνα+ Υποτακτική**  **Ευκτική πλαγίου λόγου** |
| π.χ. Οἱ στρατιῶται ἐπορεύοντο **τειχίσα**ι τό χωρίον  ( = ἵνα τειχίσαιεν / τειχίσωσι). |

**Υπόδειγμα συντακτικής αναγνώρισης άναρθρου απαρεμφάτου**

Όταν το απαρέμφατο είναι Υποκείμενο ή Αντικείμενο γράφουμε τρία στοιχεία:

α) **Συντακτική θέση** ( Υποκείμενο ή Αντικείμενο)

β) **Ειδικό ή Τελικό**

γ) **Ταυτοπροσωπία ή Ετεροπροσωπία** (+ το υποκείμενο του απαρεμφάτου στην ετεροπροσωπία).

**Μ Ε Τ Ο Χ Η**

Η μετοχή είναι **ρηματικό επίθετο** και ονομάστηκε έτσι γιατί **μετέχει**, έχει δηλαδή χαρακτηριστικά και από το όνομα (επίθετο),όπως το **γένος** και τις **πτώσεις**, συνοδεύει σαν επίθετο ένα ουσιαστικό ή συνδέεται με άλλα επίθετα, μετέχει όμως και στο ρήμα. Η ρηματική χρήση της μετοχής φαίνεται από το ότι έχει **χρόνους**, **διάθεση**, **δέχεται** **υποκείμενο, αντικείμενο**, **επιρρηματικούς προσδιορισμούς** και τέλος από το ότι παίρνει το **δυνητικό «ἄν»**.

|  |  |
| --- | --- |
| **ΟΝΟΜΑΤΙΚΑ ΧΑΡΑΚΤΗΡΙΣΤΙΚΑ** | **ΡΗΜΑΤΙΚΑ ΧΑΡΑΚΤΗΡΙΣΤΙΚΑ** |
| Γένη, πτώσεις | Παρεπόμενα  (συζυγία, διάθεση, φωνή, χρόνοι) |
| Προσδιορίζει ουσιαστικό | Δυνητικό «ἄν». |
| Συνδέεται με άλλα επίθετα | Δέχεται υποκείμενο, αντικείμενο, επιρρηματικούς προσδιορισμούς |

**ΔΙΑΚΡΙΣΗ ΜΕΤΟΧΩΝ**

Οι μετοχές όσον αφορά τη σχέση του υποκειμένου τους με τους όρους του ρήματος της πρότασης στην οποία ανήκουν, διακρίνονται σε **ΣΥΝΗΜΜΕΝΕΣ** και **ΑΠΟΛΥΤΕΣ.**

**ΣΥΝΗΜΜΕΝΗ**είναι η μετοχή της οποίας το υποκείμενο έχει και άλλο συντακτικό ρόλο μέσα στην πρόταση.

Συνημμένες είναι **πάντα** οι:

 **ΕΠΙΘΕΤΙΚΕΣ, ΤΕΛΙΚΕΣ**

 και σχεδόν πάντα οι **ΚΑΤΗΓΟΡΗΜΑΤΙΚΕΣ, ΤΡΟΠΙΚΕΣ**μετοχές.

π.χ. Οὐκ **ἐπιτρέποντες** ἄλλοις ... ἀναγκαζόμεθα (ἡμεῖς) ἁμαρτάνειν αὐτοί **πράττοντες**.

**ΑΠΟΛΥΤΗ**είναι η μετοχή της οποίας το υποκείμενο δεν έχει κανέναν άλλο συντακτικό ρόλο μέσα στην πρόταση.

π.χ. Ταῦτ’ ἐπράχθη Κόνωνος **στρατηγοῦντος**.

**ΕΙΔΗ ΑΠΟΛΥΤΩΝ ΜΕΤΟΧΩΝ**

**ΟΝΟΜΑΣΤΙΚΗ ΑΠΟΛΥΤΗ**

Πρόκειται για σπάνια σύνταξη. Είναι στην ουσία **ΑΝΑΚΟΛΟΥΘΟ ΣΧΗΜΑ.**

π.χ. Ἐν δέ ταῖς Ἀθήναις τῆς Παράλου ἀφικομένης νυκτός ἐλέγετο ἡ συμφορά, ὁ **ἕτερος** τῷ ἑτέρῳ **παραγγέλλων**.

**ΓΕΝΙΚΗ ΑΠΟΛΥΤΗ**

Είναι η πιο συνήθης χρήση απόλυτης μετοχής προσωπικών ρημάτων. Συνήθως, η γενική απόλυτη είναι **χρονική, αιτιολογική** ή **εναντιωματική**.

Το υποκείμενο της γενικής απόλυτης **μπορεί να παραλείπεται**, όταν:

α) Είναι γενικό (π.χ***. ἀνθρώπων*** ή ***πραγμάτων***)

π.χ. Οὕτως **ἐχόντων *(τῶν πραγμάτων)*** οὐκ οἶδα ὅ,τι ἄν τις χρήσαιτο τοῖς στρατιώταις.

β) Εννοείται εύκολα από τα συμφραζόμενα.

π.χ. Οἱ πολέμιοι **προσιόντων** ***(αὐτῶν)*** ἡσύχαζον.

γ) Η μετοχή είναι ρήματος που δηλώνει φυσικό φαινόμενο

π.χ. Παρασκευασάμενος ἀνηγάγετο ἐπί τήν Κύζικον **ὕοντος** *(τοῦ θεοῦ)* πολλῷ.

**ΑΙΤΙΑΤΙΚΗ ΑΠΟΛΥΤΗ**

**1.** Σε αιτιατική απόλυτη χρησιμοποιούνται κυρίως οι μετοχές των **απρόσωπων ρημάτων** και **εκφράσεων** που βρίσκονται σε **ουδέτερο γένος**.

Οι συνηθέστερες **αιτιατικές απόλυτοι** είναι:

α) ***ἐξόν, προσῆκον, ὄν, ἐνόν, μετόν, παρόν, ἐνδεχόμενον, πρέπον, παρέχον, παρασχόν, μέλον, χρεών, δοκοῦν, δόξαν, (τά) δόξαντα, δεδογμένον, μεταμέλον, προσταχθέν, προστεταγμένον, εἰρημένον, γεγραμμένον, δέον, ὑπάρχον.***

π.χ. **Ἐξόν** σοι ἐκθρέψαι και ἐκπαιδεῦσαι τούς παῖδας οἰχήσει καταλιπών.

β) Το ουδέτερο της μετοχής του ***εἰμί*** με μερικά επίθετα***: δυνατόν ὄν, ἀδύνατον ὄν, ῥᾴδιον ὄν, ἄδηλον ὄν, οἷόν τ’ ὄν, αἰσχρόν ὄν***.

π.χ. Σέ οὐχί ἐσώσαμεν **οἷόν τε ὄν**.

γ) Οι περισσότερες αιτιατικές απόλυτοι είναι **εναντιωματικές**, λιγότερες είναι αιτιολογικές ή κάτι άλλο. Συντάσσονται όπως τα απρόσωπα ρήματα, παίρνουν δηλαδή ως υποκείμενο απαρέμφατο και συχνά δοτική προσωπική.

π.χ. Πολλάκις πλεονεκτῆσαι ὑμῖν **ἐξόν** οὐκ ἠθελήσατε.

**2.** Η κατ’ αιτιατική απόλυτη σύνταξη με την πάροδο του χρόνου επεκτάθηκε και χρησιμοποιήθηκε όχι μόνο στα απρόσωπα ρήματα αλλά και σε προσωπικά και επομένως και στα άλλα γένη και όχι μόνο στο ουδέτερο. Η τέτοιου είδους αιτιατική απόλυτη των προσωπικών ρημάτων συνοδεύεται και από τα ***ὡς***και ***ὥσπερ****,* φανερώνει δε κατά κανόνα **δικαιολογία** ή **υπόθεση** που κάποτε μάλιστα δεν αληθεύει.

π.χ. Τούς υἱεῖς οἱ πατέρες ἀπό τῶν πονηρῶν ἀνθρώπων εἴργουσιν **ὡς** τήν μέν τῶν χρηστῶν ὁμιλίαν ἄσκησιν **οὖσαν** τῆς ἀρετῆς...

**ΕΙΔΗ ΜΕΤΟΧΗΣ**

**1. ΕΠΙΘΕΤΙΚΗ**

Είναι η μετοχή που προσδιορίζει **επιθετικά** το ουσιαστικό, και χρησιμοποιείται άλλοτε με άρθρο κι άλλοτε χωρίς αυτό. Βρίσκεται σε όλους τους χρόνους και αναλύεται σε δευτερεύουσα αναφορική πρόταση, γι’ αυτό λέγεται και αναφορική.

Η Επιθετική μετοχή συντακτικά **χρησιμεύει ως**:

|  |  |  |
| --- | --- | --- |
| α) **Επιθετικός προσδιορισμός** | Προσδιορίζει ένα ουσιαστικό ή λέξη ισοδύναμη με ουσιαστικό και δίνει σ' αυτό μια σταθερή και αναγκαία ιδιότητα. | |
| π.χ. ... καί προσέταξεν ἐμοί **τόν νομιζόμενον** λόγον εἰπεῖν. | |
| β) **Παράθεση** | Δίνει στο ουσιαστικό ένα γνωστό γνώρισμα. Αν είναι μετοχή ρήματος συνδετικού, είναι παράθεση μαζί με το κατηγορούμενο. | |
| π.χ. Εἰ θέλοιτε, ἄνδρες δικασταί, σκοπεῖν καί ζητεῖν τῷ ποτ' ἐστέ ὑμεῖς **οἱ** ἀεί **δικάζοντες** ἰσχυροί καί κύριοι...  π.χ. Περικλῆς ὁ Ξανθίππου, **στρατηγός ὤν** δέκατος αὐτός. | |
| γ) **Κατηγορούμενο** | Χρησιμοποιείται με τα ρήματα  ***εἰμί, γίγνομαι*** και ***ὑπάρχω***και είναι πάντα **έναρθρη**. | |
| π.χ. Οὗτοι εἰσίν **οἱ λέγοντες** ταῦτα. | |
| δ) **Κατηγορηματικός**  **προσδιορισμός** | | Εκφράζει, όπως και το επίθετο, όχι μόνιμη ιδιότητα αλλά παροδική. |
|  | | π.χ. Ἐντυγχάνουσιν ἐν τῇ ὁδῷ ἀναπαυομένοις ἐπί τῆς χιόνος τοῖς στρατιώταις **ἐγκεκαλυμμένοις.** |
|  | |  | |
| ε) **Υποκείμενο ρηματικού τύπου** | | π.χ. **Ὁ** μηδέν **ἀδικῶν** οὐδενός δεῖται νόμου. |
| στ) **Αντικείμενο** | | π.χ. Κῦρος ἐπεμέλετο **τῶν ἀσθενούντων** καί **καμνόντων.** |
| ζ) **Επεξήγηση** (συνήθως σε ουδέτερο δεικτικής αντωνυμίας) | | π.χ. Οὗτοι, ὦ ἄνδρες Ἀθηναῖοι, **οἱ** ταύτην τήν φήμην  **κατασκεδάσαντες**, οἱ δεινοί εἰσί μου κατήγοροι. |
| η) **Ετερόπτωτος προσδιορισμός** | | π.χ. **Τῶν δυστυχούντων** εὐτυχής οὐδείς φίλος, **τῶν** δέ **εὐτυχούντων** πάντες εἰσί συγγενεῖς. |
| θ) **Δοτική προσωπική** | | π.χ. Φύσει ὑπάρχει **τοῖς παροῦσι** τά τῶν ἀπόντων. |
| ι) **Εμπρόθετος προσδιορισμός** | | π.χ. Οὐκ **ἐκ τοῦ παρατυχόντος** πυνθανόμενος ἠξίωσα γράφειν. |
| ια) **Ουσιαστικό (\*)** | | Σ’ αυτή την περίπτωση η μετοχή έχει χάσει εντελώς τη ρηματική της φύση, βρίσκεται πάντα με άρθρο και ισοδυναμεί με το παραλειπόμενο ουσιαστικό. |

**(\*)** Οι πιο συνηθισμένες ουσιαστικοποιημένες μετοχές είναι :

|  |  |  |  |
| --- | --- | --- | --- |
| ὁ λέγων | = ο ρήτορας | ἡ πεπρωμένη | = η μοίρα |
| ὁ διώκων | = ο κατήγορος | ἡ εἱμαρμένη | = η μοίρα |
| ὁ φεύγων | = ο κατηγορούμενος | οἱ προσήκοντες | = οι συγγενείς |
| ὁ νικῶν | = ο νικητής | οἱ δικάζοντες | = οι δικαστές |
| ὁ τεκῶν | = ο πατέρας | οἱ θανόντες | = οι νεκροί |
| ὁ ἐρῶν | = ο εραστής | οἱ ἔχοντες | = οι πλούσιοι |
| οἱ κρατοῦντες | = οι άρχοντες | ὁ φυγάς | = ο εξόριστος |
| οἱ πολιτευόμενοι | = οι πολιτευτές | οἱ παριόντες | = οι ρήτορες |
| οἱ συνόντες | = οι μαθητές | τά ὄντα | = η περιουσία |
| ἡ ἐπιοῦσα | = η επόμενη μέρα | οἱ κρίνοντες | = οι δικαστές |
| τά ὡμολογημένα | = οι συμφωνίες | τά ἐψηφισμένα | = οι αποφάσεις |
| οἱ τετελευτηκότες | = οι νεκροί | ὁ συνειδώς | = ο συνένοχος |
| οἱ εὖ πράττοντες | = οι ευτυχείς | οἱ κακῶς πράττοντες | = οι δυστυχείς |
| οἱ προγεγενημένοι | = οι πρόγονοι | οἱ ἐπιγιγνόμενοι | = οι μεταγενέστεροι |

**ΠΑΡΑΤΗΡΗΣΕΙΣ**

**1.** Μια επιθετική μετοχή αποτελεί **επιθετικό προσδιορισμό**, όταν είναι **απαραίτητο συμπλήρωμα** του νοήματος της πρότασης. Αντίθετα, **όταν δεν είναι απαραίτητη** στο νόημα της πρότασης, αποτελεί **παράθεση** (συνήθως, βρίσκεται ανάμεσα σε κόμματα).

**2.** Κατά κύριο λόγο στο Θουκυδίδη χρησιμοποιείται το ουδέτερο μετοχής με άρθρο αντί αφηρημένου ουσιαστικού :

|  |  |  |  |
| --- | --- | --- | --- |
| τό ἐπιθυμοῦν | = η επιθυμία | τό δυνάμενον | = η δύναμη |
|  |  |  |  | |
| τό λυποῦν | = η λύπη | τό τιμώμενον | = η τιμή |
| τό δεδιός | = ο φόβος | τό δοκοῦν | = η δόξα, η γνώμη |
| τό βουλόμενον | = η θέληση | τό λυσιτελοῦν | = η ωφέλεια |

π.χ. **Τό** μέν **βουλόμενον** καί ὕποπτον τῆς γνώμης οὐ δηλοῦντες ἐς τούς Ἀθηναίους ... (την βούλησιν).

**3.** Δύναμη ουσιαστικού έχουν και **μετοχές έναρθρες παθητικού Παρακειμένου σε ουδέτερο γένος πληθυντικού αριθμού.**

|  |  |
| --- | --- |
| τά πεπραγμένα | = οι πράξεις |
| τά εἰρημένα | = τα λόγια, οι συμφωνίες |
| τά ὡμολογημένα | = οι ομολογίες, οι συμφωνίες |

π.χ. Ὁ δέ τά πλεῖστα φαίνεται **τῶν εἰρημένων** διαπραξάμενος.

**4.** Συχνά έχουμε επιθετική μετοχή, όταν κάποιο προσηγορικό όνομα μπαίνει πριν από τη μετοχή χωρίς άρθρο.

π.χ. Ἔχετε **τόπον** κάλλιστα **πεφυκότα** πρός τοῦτο.

π.χ. Προσέβαλαν **πόλιν ἔχουσαν** ναυτικόν.

**5.** Οι λέξεις που βρίσκονται μεταξύ άρθρου και μετοχής ανήκουν στη σύνταξη της μετοχής.

π.χ. Το λέγειν ἅ τις οἴεται χαριεῖσθαι **τῶν** παρακρούσασθαί τι **βουλομένων** εἶναι νομίζω.

**6.** Όταν οι επιθετικές μετοχές συνδέονται **παρατακτικά**, παίρνει άρθρο η πρώτη επιθετική, ενώ στις επόμενες παραλείπεται.

π.χ. Ὁρῶ **τούς** τήν ἀδικίαν **προτιμῶντας** **καί** τό λαβεῖν τι τῶν ἀλλοτρίων μέγιστον ἀγαθόν **νομίζοντας**.

**7.** Όταν τα άρθρα συνοδεύονται από τους αντιθετικούς συνδέσμους ***«μέν» - «δέ», «δέ» - «δέ»,*** οι μετοχές που ακολουθούν συνήθως **δεν** είναι επιθετικές. Τα άρθρα αυτά μεταφράζονται σαν αντωνυμίες (= αυτοί, άλλοι).

π.χ. Νῦν δ’ ὁρῶν **τούς μέν** συναγορεύοντας οἷς οἱ πολέμιοι προστάττουσι, **τούς δ’** οὐκ ἐρρωμένως ἐναντιωμένους.

**8.** Η επιθετική μετοχή, όταν σημαίνει **κάτι το πραγματικό** και συγκεκριμένο, συνοδεύεται από άρνηση **«οὐ»**, όταν όμως έχει **υποθετική έννοια** ή όταν αναφέρεται σε υποκειμενική γνώμη, όχι αυτού που λέει ή γράφει αλλά κάποιου τρίτου, τότε παίρνει άρνηση **«μή».**

Γενικά όταν η μετοχή ισοδυναμεί με πρόταση που δέχεται άρνηση «οὐ», τότε κι αυτή συνοδεύεται από άρνηση «οὐ», όταν όμως ισοδυναμεί με πρόταση που παίρνει άρνηση «μή», τότε κι αυτή συνοδεύεται από άρνηση «μή».

π.χ. Ὁ οὐκ ἀγανακτῶν (= εκείνος που δεν αγανακτεί)

π.χ. Ὁ μή ἀγανακτῶν (= όποιος τυχόν δεν αγανακτεί).

**9.** Έναρθρη μετοχή σε χρόνο Μέλλοντα που εξαρτάται από **ρήματα κινήσεως** ή **σκόπιμης** **ενέργειας**, ισοδυναμεί με αναφορική - τελική πρόταση.

π.χ. «... πάντα τόν ἄλλον χρόνον, εἴ τις αὐτόν αἰτιάσαιτό τι τοιοῦτον, ἀγανακτῶν καί πρέσβεις πέμπων **τούς ἀπολογησομένους**. (= οἵ ἀπολογήσονται, «για να ...»)

**10.** Όταν έχουμε μια επιθετική μετοχή σε αρκτικό χρόνο είναι δυνατόν να αποδοθεί μεταφραστικά με ιστορικό χρόνο αν το ρήμα της πρότασης στην οποία βρίσκεται είναι ιστορικού χρόνου. π.χ. Παρεγενόμην ἀνθρώπῳ τινί **νουθετοῦντι** ἑαυτοῦ ἑταῖρον.

**ΑΝΑΛΥΣΗ ΕΠΙΘΕΤΙΚΗΣ ΜΕΤΟΧΗΣ**

|  |  |  |  |  |
| --- | --- | --- | --- | --- |
| **ΕΝΑΡΘΡΗ** | | | | |
| **Δεικτική αντωνυμία** | **+** | **Αναφορική αντωνυμία** | **+** | **Οριστική** |
| (στο ίδιο γένος, αριθμό και πτώση με τη μετοχή) |  | (σε ονομαστική, στο ίδιο γένος και αριθμό με τη μετοχή) |  | * για μετοχή **Ενεστώτα**, χρησιμοποιούμε **Οριστική Ενεστώτα** ή **Παρατατικού** (ανάλογα με το ρήμα εξάρτησης) * για μετοχή **Αορίστου**, χρησιμοποιούμε **Οριστική Αορίστου** * για μετοχή **Παρακειμέ-**νου χρησιμοποιούμε **Οριστική Παρακειμένου**   ή **Υπερσυντελίκου** (ανάλογα με το ρήμα εξάρτησης) |
| π.χ. Πολλοί εἰσί οἱ φίλοι **τῶν εὐτυχοῦντων** (= Πολλοί εἰσί οἱ φίλοι **τούτων, οἵ εὐτυχοῦσι.**) | | | | |
| **ΑΝΑΡΘΡΗ** | | | | |
|  | | **Αναφορική αντωνυμία** | **+** | **Οριστική** |
| (σε ονομαστική στο ίδιο γένος κι αριθμό με τη μετοχή) |  | * για μετοχή **Ενεστώτα**, χρησιμοποιούμε **Οριστική Ενεστώτα** ή **Παρατατικού** (ανάλογα με το ρήμα εξάρτησης) * για μετοχή **Αορίστου**, χρησιμοποιούμε **Οριστική Αορίστου** * για μετοχή **Παρακειμέ-νου** χρησιμοποιούμε **Οριστική Παρακειμένου** ή **Υπερσυντελίκου** (ανάλογα με το ρήμα εξάρτησης) |
| π.χ. Πράγματα **ἀγνοούμενα** καί μή κοινά (= **ἅ ἀγνοεῖται / ἀγνοοῦνται**) | | | | |
| **ΔΥΝΗΤΙΚΗ (Έναρθρη ή Άναρθρη)** | | | | |
| **Δεικτική αντωνυμία** | **+** | **Αναφορική αντωνυμία** | **+** | **Δυνητική Οριστική ή Δυνητική Ευκτική** |
| (στο ίδιο γένος, αριθμό και πτώση με τη μετοχή) |  | (σε ονομαστική στο ίδιο γένος κι αριθμό με τη μετοχή) |  | (του ρήματος και του χρόνου της μετοχής) |
| π.χ. Καί γάρ **οἱ** μηδέν **ἄν εἰπόντες** αὐτοί βλάσφημον ἄλλου γε λέγοντος χαίρουσιν ἀκούοντες  (= καί γάρ οὗτοι, **οἵ** μηδέν **ἄν** αὐτοί βλάσφημον **εἴποιεν**, ἄλλου γε λέγοντος χαίρουσιν) | | | | |

**2. ΚΑΤΗΓΟΡΗΜΑΤΙΚΗ ΜΕΤΟΧΗ**

* Η **κατηγορηματική μετοχή** εξαρτάται από συγκεκριμένες κατηγορίες ρημάτων.
* Αναφέρεται στο **υποκείμενο** ή **αντικείμενο** του ρήματος. Η κατηγορηματική μετοχή των **απροσώπων ρημάτων** και **εκφράσεων** βρίσκεται σε **αιτιατική** ενικού, **ουδετέρου γένους** και είναι **απόλυτη**. Δέχεται ως υποκείμενο απαρέμφατο.

π.χ. Εἶδον **ἀδύνατον ὄν** τιμωρεῖν τοῖς ἀνδράσιν.

* Μερικές φορές οι κατηγορηματικές μετοχές συνοδεύονται από το ***ὡς*** ή το ***ὅτι.*** Στις περιπτώσεις αυτές πρόκειται για **ΣΥΜΦΥΡΣΗ ΣΥΝΤΑΞΗΣ.** Έπρεπε, δηλαδή, να σχηματισθεί ειδική πρόταση η οποία όμως δεν ολοκληρώθηκε, γιατί, **αντί για ρήμα** ακολουθεί **κατηγορηματική μετοχή**.

π.χ. Γνούς δέ ὁ Κλέων καί ὁ Δημοσθένης **ὅτι διαφθαρησομένους** αὐτούς ὑπό τῆς σφετέρας στρατιᾶς κατέπαυσαν τήν μάχην.

* Χρησιμεύει συντακτικά ως **κατηγορούμενο** ή **κατηγορηματικός προσδιορισμός** του όρου αναφοράς.
* Αποδίδεται ερμηνευτικά με το : ***«που + ρήμα», «να + ρήμα» ή «ὅτι + ρήμα».***
* Δέχεται άρνηση **οὐ** και σπάνια **μή**.
* Μπορεί να συνοδεύεται από το δυνητικό μόριο **ἄν**. (Ισοδυναμεί και μεταφράζεται με δυνητική οριστική ή με δυνητική ευκτική).

Με κατηγορηματική μετοχή που αναφέρεται στο **υποκείμενό** τους συντάσσονται τα εξής ρήματα:

|  |  |
| --- | --- |
| 1. ***εἰμί, ὑπάρχω, γίγνομαι*** | Στην περίπτωση αυτή η μετοχή είναι **κατηγορούμενο** και μαζί με το συνδετικό αποτελούν περίφραση του απλού ρήματος. |
|  | π.χ. κεκτημένος εἰμί = κέκτημαι, ἐγνωκώς ὑπάρχω = ἔγνωκα, πεπαιδευμένος γίγνομαι = πεπαίδευμαι.  π.χ. Καί πεῖραν αὐτῶν πολλάκις δεδώκασιν ὅτι **συμφέροντες** ὑμῖν εἰσίν (= ὅτι συμφέρουσιν ὑμῖν) |
| **2.** ***τυγχάνω, λανθάνω, διατελῶ, οἴχομαι, φθάνω, διάγω, διαγίγνομαι, φαίνομαι, φανερός εἰμί,***  ***δῆλός εἰμι.*** | |
| Τα ρήματα αυτά δηλώνουν σε ποια κατάσταση βρίσκεται το υποκείμενο ή πώς αυτό κάνει κάτι. Στις πιο πολλές περιπτώσεις το βάρος του ρήματος έχει η μετοχή και μπορεί να μεταφράζεται με ρήμα και το ρήμα με επίρρημα ή άλλη επιρρηματική φράση.  Έτσι τα ρήματα αυτά μπορεί να μεταφράζονται:  **τυγχάνω**: τυχαίνει να, κατά τύχη, **τυχαία**.  **λανθάνω**: μένω απαρατήρητος, δεν γίνομαι αντιληπτός, **κρυφά**.  **διατελῶ - διάγω - διαγίγνομαι**: περνώ τον καιρό μου, συνεχίζω χωρίς διακοπή, **διαρκώς, πάντα**.  **φαίνομαι - φανερός εἰμι – δῆλός εἰμι**: φαίνομαι ότι, είναι φανερό ότι, **απροκάλυπτα, φανερά**.  **οἴχομαι**: έχω φύγει, είμαι φευγάτος, **γρήγορα, κατευθείαν**.  **φθάνω**: προφταίνω, φτάνω πρώτος, **αμέσως, μόλις πριν**. | |
| π.χ. Οἱ πρόγονοι **ἀσκοῦντες** διετέλεσαν ἅπερ ἔργα ἀρετῆς νομίζεται (= διαρκώς, σ’ όλη τους τη ζωή ασκούσαν)  π.χ. Κῦρος πάντων τῶν ἡλίκων **διαφέρων** ἐφαίνετο (= ήταν φανερό ότι υπερείχε) | |

**ΠΑΡΑΤΗΡΗΣΕΙΣ**

|  |  |
| --- | --- |
| **Α.** Το ***«λανθάνω ἐμαυτόν»*** δέχεται κατηγορηματική μετοχή σε ***ονομαστική*** | π.χ. Ἐλάθομεν ἡμᾶς αὐτούς παίδων  οὐδέν **διαφέροντες.** |
| **Β.** Το ***φαίνομαι*** + κατηγορηματική μετοχή αντί του ***«δῆλός εἰμι»*** και ***«φανερός εἰμι»*** σημαίνει: ***«αποδεδειγμένα είμαι, πράγματι είμαι»***. Όταν συντάσσεται αυτό το ρήμα με απαρέμφατο σημαίνει: ***«φαίνομαι ότι είμαι»*** (αντί του «δοκεῖ») ***«φαίνεται κάτι να είμαι»,*** τούτο όμως δεν είναι αποδεδειγμένο, αλλά απλή εικασία ή γνώμη  (= δίνω την εντύπωση). | π.χ. Ἡ ψυχή ἀθάνατος φαίνεται **οὖσα.** |
| **3.** Τα ρήματα που δηλώνουν **έναρξη, λήξη, ανοχή, ολιγωρία, υπομονή, επιμονή, καρτερία,** **κόπωση,** όπως τα: ***ἄρχομαι, ἄρχω, ὑπάρχω, παύω, παύομαι, λήγω, οὐ διαλείπω, ἀπολείπω, ἐπιλείπω, ἀπαλλάττομαι, ἐκλείπω, ἀνίημι, ἀνέχομαι, περιορῶ, προΐεμαι, ἐν ὀλιγωρίᾳ ποιοῦμαι, ὑπομένω, ἐπιτρέπω, καρτερῶ, ἀπαγορεύω, πράγματα ἔχω, κάμνω*** | |
| **ΣΗΜΕΙΩΣΗ**: Η μετάφραση στην περίπτωση αυτή γίνεται με: ***να* + *ρήμα***, ή ***που* + *ρήμα***. | π.χ. Ἤ πόθεν ἄν ἀρξαίμεθα ἄνδρας ἀγαθούς  **ἐπαινοῦντες**; *(= από πού μπορούμε να αρχίσουμε*  *να επαινούμε……)*  π.χ. Οὐκ ἠνέσχετο **σιγῶν**  *(= δεν ανεχόταν να σιωπά)* |
| **ΣΗΜΕΙΩΣΗ**: Το ρήμα ***«ἀπαγορεύω»*** έχει την συνήθη αυτού σημασία, εφόσον έχει τη σύνταξη: ***ἀπαγορεύω τι, ἀπαγορεύω τινί*** + απαρέμφατο (= ***δεν επιτρέπω, απαγορεύω***). Σαν **αμετάβατο** όμως ή με **κατηγορηματική** μετοχή σημαίνει ***«κουράζομαι».*** | π.χ.Ἐγώ, ὦ ἄνδρες, ἀπείρηκα ἤδη **συσκευαζόμενος** καί **βαδίζων** καί **τρέχων** καί τά ὅπλα καί ἐν τάξει **ἰών** καί φύλακας **φυλάττων** καί **μαχόμενος**. |
| 4. Τα ρήματα που δηλώνουν **ψυχικό πάθος**: ***χαίρω, ἥδομαι, θαυμάζω, ἀγανακτῶ, ἄχθομαι, ἀγάλλομαι, αἰσχύνομαι, αἰδοῦμαι, ἀγαπῶ, λυπῶ (-οῦμαι), βαρέως φέρω, χαλεπῶς φέρω, μεταμέλομαι, βαρύνομαι, ἀνιῶμαι, οἰκτίρω.*** | Η μετοχή με τα ρήματα αυτά μεταφράζεται: ***που, να + ρήμα***. |
| π.χ. Οὐκ αἰσχύνομαι **μανθάνων**, αλλά πυνθάνομαι καί ἐρωτῶ.  π.χ. Ἥδομαι ὑφ’ ὑμῶν **τιμώμενος**. |
| **ΣΗΜΕΙΩΣΗ**: Σχετικά με αυτή την κατηγορία των μετοχών υπάρχει συχνά διαφωνία σχετικά με το αν είναι κατηγορηματικές ή όχι.  Ορισμένοι τις θεωρούν αιτιολογικές κι άλλοι κατηγορηματικές. Για τη διάκριση αυτών των μετοχών πρέπει να έχουμε υπόψη μας ότι είναι κατηγορηματικές αν συμπίπτουν χρονικά με το ρήμα (σύγχρονο) και αιτιολογικές αν, σχετικά με το ρήμα, η μετοχή δηλώνει **προτερόχρονο**. Συνήθως, οι **αιτιολογικές** χωρίζονται από το ρήμα με **κόμμα**. | π.χ. Μετεμέλοντο τάς σπονδάς **οὐ δεξάμενοι**.  *(=που δε δέχτηκαν, γιατί δε δέχτηκαν.)*  Η μετοχή δηλώνει το **αίτιο της μεταμέλειας.** |
| **5.** Ρήματα που δηλώνουν **ευεργεσία, ευτυχία, χάρη, αδικία, αμαρτία, υπεροχή, νίκη, ήττα**: ***εὖ ποιῶ, καλῶς ποιῶ, κακῶς ποιῶ, χαρίζομαι, χάριν οἶδα, χάριν έχω, ἀδικῶ, οὐ δικαίως ποιῶ, ἁμαρτάνω, περιγίγνομαι, νικῶ, κρατῶ, ἡττῶμαι.*** | π.χ. Εὖ γ’ ἐποίησας **ἀναμνήσας** με.  *(=καλά έκανες που μου θύμισες, ή καλά έκανες*  *και μου θύμισες)* |
| **6.** Ρήματα που δηλώνουν **επάρκεια, πλησμονή, απόλαυση** όπως τα: ***πίμπλαμαι, κορέννυμαι, μεστός εἰμί, πλήρης εἰμί, ἀρκῶ, ἱκανός εἰμί.*** | π.χ. Ἀρκείτω βραχέως **δεδηλωμένον**    π.χ. Μεστός ἦν **θυμούμενος**.  *(= ήταν γεμάτος θυμό)* |

**Κατηγορηματική μετοχή** άλλοτε **στο υποκείμενο** κι άλλοτε **στο αντικείμενο** παίρνουν τα ρήματα:

|  |  |
| --- | --- |
| **1.** Όσα δηλώνουν **αισθητική ή πνευματική αντίληψη, γνώση ή άγνοια, μάθηση ή μνήμη,** όπως: ***ὁρῶ, άκούω, ἀκροῶμαι, αἰσθάνομαι, πυνθάνομαι, μανθάνω, οἶδα, ἐπίσταμαι, νοῶ, ἐννοῶ, κατανοῶ, ἀγνοῶ, γιγνώσκω, σύνοιδα, (συγ)γιγνώσκω, ἐνθυμοῦμαι, μιμνήσκομαι, θεῶμαι, ἐπιλανθάνομαι, εὑρίσκω, λαμβάνω, καταλαμβάνω, έντυγχάνω, ἁλίσκομαι, αἱρῶ.*** | π.χ. ᾘσθάνοντο τούς Ἀθηναίους **πληροῦντας**  τάς ναῦς.  *(= αντιλαμβάνονταν ότι οι Αθηναίοι*  *επάνδρωναν τα πλοία)* |
| **ΣΗΜΕΙΩΣΗ:**  Πολλά από τα παραπάνω ρήματα ταλαντεύονται στη σύνταξη, και συντάσσονται επίσης και με απαρέμφατο και με ειδική πρόταση ή κάπως διαφορετικά. Είναι αυτονόητο ότι ανάλογα με τη σύνταξη ποικίλλει και η μετάφρασή τους. Συγκεκριμένα: | |
| **\* Ἀκούω – αἰσθάνομαι:**  α) + **γενική** + κατηγορηματική μετοχή  (άμεση αντίληψη)  β) + **αιτιατική** + κατηγορηματική μετοχή  (έμμεση αντίληψη)  γ) + **αιτιατική** + ειδικό απαρέμφατο/ ειδική πρόταση  (αβέβαιη αντίληψη, φήμη) | π.χ. Ἐπειδάν ἀκούσῃ **ἐμοῦ** **λέγοντος** περί τῶν πεπραγμένων  π.χ. Ἤκουε **Κῦρον** ἐν Κιλικίᾳ ὄντα.  π.χ. Ἤκουσε **τούς πολεμίους ταράττεσθαι**.  π.χ. Ἤισθετο **ὅτι τό Μένωνος στράτευμα ἦν ἐν Κιλικίᾳ.** |
| **\* Σύνοιδα - συγγιγνώσκω:**  α) **+ δοτική** + κατηγορηματική μετοχή  (γνωρίζω καλά ότι κάποιος ...)  β) **+ δοτική αυτοπαθούς αντωνυμίας**  **+ κατηγορηματικη μετοχή σε δοτική**  ή με παράλειψη της αυτοπαθούς αντωνυμίας  σε ονομαστική *(γνωρίζω καλά, έχω την πεποί- θηση ότι...)* | π.χ. ... ἐν οἷς συνῄδει **τούτοις** ἀρίστοις **οὖσιν**  *(= για όσα γνώριζε καλά ότι αυτοί ήταν άριστοι)*  π.χ. **Ἐμαυτῷ** συνῄδη οὐδέν **ἐπισταμένῳ.**  *(= είχα την πεποίθηση πως δεν ξέρω τίποτα)* |
| **\* Γιγνώσκω - ἐπίσταμαι – οἶδα - μανθάνω:**  α) + **αιτιατική** + κατηγορηματική μετοχή  *(γνωρίζω ότι ...)* ** Γνωστικά**  β) + **αιτιατική** + ειδικό απαρέμφατο  *(θεωρώ ότι ...)* ** Δοξαστικά**  γ) + **τελικό απαρέμφατο**  *(είμαι σε θέση να ...)* ** Δυνητικά**  δ) + **ειδική πρόταση**  *(γνωρίζω, μαθαίνω ότι...)* | π.χ. Ἤιδεσαν Σωκράτη ἀπ’ ἐλαχίστων χρημά-των αὐταρκέστατα **ζῶντα**  *(γνώριζαν ότι ο Σωκράτης)*  π.χ. Σαφῶς οἶδα τούτους οὐδ’ ὁτιοῦν ὑμῶν  φροντίσαντας ἐκείνην **θεραπεύσειν**  *(νομίζω ότι θα ...)*  π.χ. **Εἴκειν** δ’ οὐκ ἐπίσταται κακοῖς  *(δεν μπορεί να)*  π.χ. Ἐγώ δέ σαφῶς οἶδα **ὅτι κινδυνεύσει Μεσσήνη** |
| **2.** Όσα δηλώνουν **αγγελία, έλεγχο, δείξη, δήλωση**: ***ἀγγέλλω, ἐλέγχω, ἐξελέγχω, δείκνυμι, φαίνω, φανερόν ποιῶ, παρέχω, ὁμολογῶ, δηλῶ, δῆλον ποιῶ***, ***ἔοικα*** | π.χ. Σωκράτης ἐδείκνυε τοῖς συνοῦσιν ἑαυτόν καλόν κἀγαθόν **ὄντα**.  π.χ. Ἀπηγγέλθη Φίλιππος Ἡραῖον τεῖχος  **πολιορκῶν**  π.χ. Καί πειράσομαι τῷ λόγῳ ἐπιδεῖξαι τοῦτον μέν **ψευδόμενον** ἑμαυτόν ... δέ **βεβιωκότα** ... ἄξιον ἐπαίνου ... |

**ΡΗΜΑΤΑ ΜΕ ΚΑΤΗΓΟΡΗΜΑΤΙΚΗ ΜΕΤΟΧΗ ή ΑΠΑΡΕΜΦΑΤΟ**

|  |  |  |  |  |
| --- | --- | --- | --- | --- |
| **ΡΗΜΑ** | | **ΚΑΤΗΓΟΡΗΜΑΤΙΚΗ ΜΕΤΟΧΗ** | **ΑΠΑΡΕΜΦΑΤΟ** | |
| **ἀγγέλλω** | | αναγγέλλω πραγματικά γεγονότα | αναγγέλλω υποτιθέμενα γεγονότα | |
| π.χ. Βασιλεῖ Κῦρον **ἐπιστρατεύοντα** πρῶτος ἤγγειλα *(= πρώτος ανήγγειλα ότι ο Κύρος επιστράτευε εναντίον του βασιλιά).*  **(γεγονός πραγματικό )** | π.χ. Αὐτός δέ ἠγγέλλετο βασιλεύς **διανοεῖσθαι** ὡς ἐπιχειρήσων ἐπί τούς Ἕλληνας *(= ότι έχει στο νου του)* | |
| **αἰσχύνομαι, αἰδοῦμαι** | | ντρέπομαι που κάνω κάτι, ντρέπομαι για κάτι που κάνω | ντρέπομαι να κάνω κάτι, δεν κάνω κάτι από ντροπή | |
| π.χ. Τοῦτο μέν οὐκ αίσχύνομαι **λέγων**... *(= δεν ντρέπομαι που λέω αυτό...)* | π.χ. τό δέ ... αἰσχυνοίμην **ἄν λέγειν**  *(= ... εκείνο όμως θα ντρεπόμουνα να το πω ή δε θα το έλεγα από ντροπή)* | |
| **ἀνέχομαι,**  **τολμῶ,**  **ὑπομένω** | | ανέχομαι να ..., υπομένω, υποκύπτω  σε κάτι (που ανήκει στο παρόν ή στο παρελθόν) | τολμώ, έχω το θάρρος να κάνω κάτι (στο μέλλον) (**σπάνια**) | |
| π.χ. Ὑπό γοῦν τοῦ Μήδου δεινότερα τούτων **πάσχοντες** ἠνείχοντο  *(= ανεχόντουσαν να παθαίνουν φοβερότερα...)* | π.χ. Ρᾷον γάρ ἐτόλμα τις **ποιεῖν**  *(= τολμούσε να κάνει ..., από τώρα και στο εξής)*  π.χ. Νῦν δέ μοι δοκῶ εἰς ἔργων ἀφορμήν ὑπομένειν αὐτό **ποιῆσαι**  *(= ότι έχω το θάρρος να κάνω αυτό)* | |
| **ἀποκάμνω** | | κουράζομαι να κάνω κάτι | από κούραση σταματώ να κάνω κάτι. | |
| π.χ. Ὅπως τε ταῦτα γίγνηται τοῖς φίλοις οὐκ ἀποκάμνεις **μηχανώμενος**  *(= δεν κουράζεσαι να βρίσκεις τρόπους ...)* | π.χ. Μήτε ἀποκάμῃς σαὐτόν **σῶσαι**  *(= να μη σταματήσεις από κούραση την προσπάθεια να σωθείς)* | |
| **ἄρχομαι** | αρχίζω να κάνω κάτι, βρίσκομαι στην αρχή μιας νέας ενέργειας (συνεχίζω με κάτι άλλο) | | | αρχίζω να κάνω κάτι, για πρώτη φορά καταπιάνομαι με κάτι (και συνεχίζω με το ίδιο) |
|  | π.χ. Φίλιππος γάρ ἄρχεται περί Ἀλοννήσου **λέγων**  *(= αρχίζει να λέει ... θα συνεχίσει με κάτι άλλο)* | | | π.χ. Ὁπότε παλαίειν ἤρξω **μανθάνειν;**  *(= πότε έκανες την αρχή να μαθαίνεις, πότε για πρώτη φορά καταπιάστηκες με τη μάθηση)* |
| **γιγνώσκω** | γνωρίζω, καταλαβαίνω ότι ... | | | κρίνω, νομίζω, θεωρώ ότι, αποφασίζω να ..., είμαι σε θέση να ..., μαθαίνω πώς να κάνω κάτι |
|  | | |  |
| π.χ. Οἱ δέ ὡς ἔγνωσαν **ἐξηπατημένοι**, ξυνεστρέφοντο ...  *(= μόλις κατάλαβαν ότι είχαν εξαπατηθεί ...)* | | | π.χ. Ἔγνωκας ἀνδρός ἀρετήν **εἶναι**  νικᾶν τούς φίλους εὖ ποιοῦντα  *(= νομίζεις, έχεις τη γνώμη ότι ανδρική αρετή είναι...)* |
| **δείκνυμι** | φανερώνω, αποδεικνύω, ότι ... | | | δείχνω, κατευθύνω πώς να γίνει κάτι (καθοδηγώ κάποιον να ...) . |
| π.χ. Δειχθήσεται τοῦτο **πεποιηκώς**  *(= θα αποδειχθεί ότι έχει κάνει αυτό)* | | | π.χ. Ἀπέδειξαν οἱ ἡγεμόνες **λαμβάνειν** τά ἐπιτήδεια  *(= έδειξαν - κατεύθυναν - οι ηγεμόνες πώς να προμηθεύονται τα αναγκαία)* |
| **δηλῶ** | δηλώνω ότι κάτι ... | | | κάνω κάτι γνωστό, γνωστοποιώ ότι ... |
| π.χ. Τοῦτο τό γράμμα δηλοῖ ψευδῆ τήν διαθήκην **οὖσαν**  *(= δηλώνει, φανερώνει ότι η διαθήκη είναι ψεύτικη)* | | | π.χ. Δηλοῦντες **προσίεσθαι** τά κεκηρυγμένα  (= κάνοντας γνωστό ότι παραδέχονται) |
| **ἐπίσταμαι, οἶδα** | γνωρίζω καλά ότι ... | | | γνωρίζω ότι / να ..., γνωρίζω να ή πώς να κάνω κάτι |
| π.χ. Οὐκ ᾔδεσαν οἱ Ἕλληνες Κῦρον **τεθνηκότα**  *(= δεν γνώριζαν οι Έλληνες ότι ο Κύρος είχε πεθάνει)* | | | π.χ. Καί ἐπνίγετο ὅστις **νεῖν** μη ἐτύγχανεν ἐπισταμένος  *(= όποιος τύχαινε να μη ξέρει να κολυμπάει ή πώς να κολυμπάει...)* |
| **εὑρίσκω** | ευρίσκω ότι, διαπιστώνω ότι... | | | κρίνω ότι, ανακαλύπτω να... |
| π.χ. Εὕροι γάρ ἄν τοῦτο προχειρότατον **ὄν**  *(= θα μπορούσε να διαπιστώσει ότι πάρα πολύ γνωστό είναι το παρακάτω)* | | | π.χ. Εὔρισκεν ὁ θεός οὐδέν ἀνόητον τοῦ νοῦν ἔχοντος ὅλον ὅλου κάλλιον **ἔσεσθαί** ποτέ ἔργον  *( = έκρινε ότι δεν θα είναι)* |
| **ἔοικα** | δίνω την εντύπωση ότι ... . | | | φαίνομαι ότι... |
| π.χ. Ἐοίκατε τυραννίσι **ἡδόμενοι**  *(= δίνετε την εντύπωση ότι ευχαριστιέστε ...)* | | | π.χ. Ἔοικε μέγα τι **εἶναι** ἡ τιμή  *(= φαίνεται ότι κάτι μεγάλο είναι η τιμή)* |
| **ἐπιλανθάνομαι** | ξεχνώ κάτι, ξεχνώ ότι ... | | | ξεχνώ να ... |
| π.χ. Ἐπιλελήσμεθ’ ἡδέως γέροντες **ὅντες**  *(= έχουμε ξεχάσει ότι είμαστε γέροι)* | | | π.χ. Τό προκείμενον μή ἐπιλαθώμεθα δι’ αὐτά **ἰδεῖν**  *(= να μη ξεχάσουμε να δούμε)* |
| **μανθάνω** | μαθαίνω ότι κάτι ... | | | μαθαίνω να ..., συνηθίζω να ... |
|  | π.χ. Χερρόνησον ἔμαθε πόλεις ἕνδεκα ἤ δώδεκα ἔχουσαν  *(= έμαθε ότι η Χερρόνησος είχε ...)* | | | π.χ. Ὁπότε παλαίειν ἤρξω μανθάνειν (= να μαθαίνεις να ή πώς να παλεύεις) |
| **μέμνημαι** | θυμάμαι ότι κάτι ... | | | θυμάμαι να ... |
|  | π.χ. Μέμνημαι Κριτίᾀ τῷδε ξυνόντα σε  *(= θυμάμαι ότι συ συναναστρεφόσουν αυτόν εδώ τον Κριτία)* | | | π.χ. Ἐάν τις μνησθῇ δίχα τό στράτευμα ποιεῖν *(= να διχοτομήσει)* |
| **ὁρῶ** | βλέπω, παρατηρώ ότι ... | | | βλέπω, καταλαβαίνω ότι… |
|  | π.χ. Ἐπειδή ἑώρων πάντας νομίζοντας εἶναι ἄν ἀσφάλειαν τοῖς ἱππεύουσιν ...  *(= επειδή έβλεπα ότι όλοι νόμιζαν...)* | | | π.χ. Ἑώρων οὐκέτι ἄνευ ναυμαχίας οἷόν τε εἶναι εἰς τήν Χίον βοηθῆσαι  *(= νόμιζαν ή γνώριζαν ότι δεν ήταν δυνατό...)* |
| **παύω** | σταματώ κάποιον ώστε να μη…. | | | αποτρέπω, εμποδίζω κάποιον να…. |
|  | π.χ. Οὐδέν πέπαυνται πράττοντες τά τῆς πόλεως  *(= δεν έχουν σταματήσει καθόλου να ασχολούνται με τα πολιτικά)* | | | π.χ.Ἥτις μήτε τούς φύλακας ὡς ἀρίστους εἶναι παύσοι αὐτούς  *(= να μην εμποδίσει τους φύλακες να είναι άριστοι)* |
| **περιορῶ** | ανέχομαι να ..., αδιαφορώ για κάτι που γίνεται | | | αφήνω κάτι να γίνει αδιαφορώ για κάτι που θα γίνει |
|  | π.χ. Ἐβούλετ' ἄν γενέσθαι τήν πόλιν τῆς περιεορακυίας μερίδος ταῦτα γιγνόμενα.  *(= στην πολιτική μερίδα που έχει ανεχθεί να γίνονται αυτά)* | | | π.χ. Εἰ περιόψεσθε τά δύο εἰς ταὐτόν ἐλθεῖν ...  *(= αν αφήσετε αυτά τα δύο να συμφωνή-σουν...)* |
| **ποιῶ** | παρουσιάζω κάποιον να ..., παριστάνω κάποιον να ... | | | βοηθώ κάποιον ώστε να…. κάνω κάποιον ώστε να , κατορθώνω ώστε…. να…. |
|  | π.χ. Πλησιάζοντας τούς θεούς τοῖς ἀνθρώποις οἷόν τ’ αὐτοῖς ποιῆσαι  *(= μπορούν αυτοί να παρουσιάζουν τους θεούς ή να παριστάνουν τους θεούς να έρχονται κοντά στους ανθρώπους)* | | | π.χ. Τόν τότε τῇ πόλει περιστάντα κίνδυνον παρελθεῖν ἐποίησεν  *(= ανάγκασε να περάσει...)* |
| **πυνθάνομαι** | μαθαίνω, πληροφορούμαι ότι ... | | | μαθαίνω..., ακούω…, πληροφορούμαι ότι... |
|  | π.χ. Πυθόμενοι αὐτόθι βασιλέα Ἀρταξέρξην τόν Ξέρξου νεωστί τεθνηκότα ἐπ’ οἴκου ἀνεχώρησαν  *(= μόλις πληροφορήθηκαν ότι είχε πεθάνει...)* | | | π.χ. Τόν δέ Δημοσθένη προσέλαβε πυνθανόμενος τήν ἀπόβασιν αὐτόν ἐς τήν νῆσον διανοεῖσθαι  *(= επειδή από πληροφορίες σχημάτισε τη γνώμη ότι έχει στο νου του...)* |
| **φαίνομαι** | φαίνομαι ότι ..., αποδεικνύομαι ότι ..., **(πραγματικό γεγονός)** | | | φαίνομαι ότι ..., δίνω την εντύπωση ότι **(αβέβαιο γεγονός)** |
|  | π.χ. Ὁ δέ νόμος φαίνεται ἀπαγορεύων  *(= φαίνεται, αποδεικνύεται ότι...)* | | | π.χ. Μηδέ δίκαιαι ἐφαίνοντό σοι αἱ ὁμο-λογίαι εἶναι  *(= δε σου έδιναν την εντύπωση ότι είναι δίκαιες οι ομολογίες...)* |

**ΑΝΑΛΥΣΗ ΚΑΤΗΓΟΡΗΜΑΤΙΚΗΣ ΜΕΤΟΧΗΣ**

Η κατηγορηματική μετοχή αναλύεται σε πρόταση μόνο αν εξαρτάται από τα ρήματα που δηλώνουν: **αίσθηση, γνώση, μάθηση, δείξη, μνήμη, δήλωση, αγγελία, έλεγχο** και τα ***φαίνομαι****,* ***φανερός εἰμί, δῆλός εἰμι*.**

|  |  |  |
| --- | --- | --- |
| **Κατηγορηματική μετοχή**  (χωρίς ἄν)  | **Ειδική πρόταση:** | **ὅτι, ὡς** + **Οριστική** (όταν το ρήμα εξάρτησης είναι **αρκτικού χρόνου**)  ή  **Ευκτική πλάγιου λόγου** (όταν το ρήμα εξάρτησης είναι **ιστορικού χρόνου**) |
|  | | π.χ. Ἑώρων τούς κατηγόρους **βουλομένους** κακῶς ἐμέ ποιεῖν  (= ἑώρων ***ὅτι οἱ κατήγοροι βούλοιντο κακῶς ἐμέ ποιεῖν***) |
| **Κατηγορηματική μετοχή**  (με ἄν)  | **Ειδική πρόταση:** | **ὅτι, ὡς** + **δυνητική Οριστική**  ή  **δυνητική Ευκτική** |
|  | | π.χ. Ἴσμεν ὑμᾶς οὐκ **ἄν** **ἀδικοῦντας**, εἰ βούλοισθε  (= ἴσμεν ***ὅτι ὑμεῖς οὐκ ἄν ἀδικοῖτε***, εἰ βούλοισθε) |

**3. ΕΠΙΡΡΗΜΑΤΙΚΕΣ ΜΕΤΟΧΕΣ**

Οι επιρρηματικές μετοχές είτε προσδιορίζουν κάποιο όρο της πρότασης (συνημμένες) είτε όχι (απόλυτες), εννοιολογικά προσδιορίζουν ρηματικούς τύπους δηλώνοντας έτσι:

**τρόπο, αιτία, χρόνο, προϋπόθεση, σκοπό, εναντίωση**

**ΕΙΔΗ ΕΠΙΡΡΗΜΑΤΙΚΩΝ ΜΕΤΟΧΩΝ**

**1. ΤΡΟΠΙΚΗ ΜΕΤΟΧΗ**

|  |  |
| --- | --- |
| **βρίσκεται** | Σε χρόνο **Ενεστώτα** (συνήθως), σπανιότερα σε Αόριστο ή Παρακείμενο. Δεν τίθεται σε χρόνο Μέλλοντα. |
| **δηλώνει** | Το **μέσο** ή τον **τρόπο** με τον οποίο γίνεται κάτι. |
| **άρνηση** | Δέχεται άρνηση **«οὐ».** |
| **χρήση** | **Επιρρηματικός προσδιορισμός τρόπου**  στο ρηματικό τύπο εξάρτησης, ή **Επεξή-γηση** προηγούμενου προσδιορισμού τρόπου. |
| **ανάλυση** | **Δεν αναλύεται** σε δευτερεύουσα πρόταση. |

**ΠΑΡΑΤΗΡΗΣΕΙΣ**

**1.** Η τροπική μετοχή **μεταφράζεται** με:

|  |
| --- |
| **\* «με το να» + ρήμα** |
| **\* «χωρίς να» + ρήμα** (όταν υπάρχει άρνηση) |
| **\* μετοχή** σε **- οντας ή -ώντας** |
| **\* τροπικό επίρρημα ή εμπρόθετο προσδιορισμό του τρόπου** |
| **\* ρήμα + και** ( ακολουθεί το ρήμα της πρότασης ) |

π.χ. Κραυγήν πολλήν ἐποίουν **καλοῦντες** ἀλλήλους *(= με το να καλεί ο ένας τον άλλο)*

π.χ. Εἰ Φίλιππος ἡσυχίαν ἦγεν, μηδένα τῶν αὑτοῦ συμμάχων μήτε τῶν ἄλλων Ἑλλήνων

μηδέν **λυπήσας**... *(= χωρίς να βλάψει...)*

π.χ. Οὐ χρή τούτων ἕνεκα ἀμελέστερόν τι **παρασκευασμένον** χωρεῖν

*(= με κάπως παραμελημένη προετοιμασία...)*

π.χ. Ἴτε **θαρροῦντες** *(= με θάρρος, θαρραλέα)*

π.χ. **Λῃζόμενοι** ζῶσιν *(= ληστεύουν και ζουν)*

π.χ. Ἀνέωξάς με **φθάσας** *(= με πρόφτασες κι άνοιξες).*

**2.** Οι μετοχές ***ἄγων, ἔχων, φέρων, λαβών, χρώμενος***, όταν προσδιορίζουν ρήματα κίνησης είναι πάντα **τροπικές** και μεταφράζονται με την πρόθεση **με + αιτιατική.**

π.χ. Ἦλθε Γύλιππος Λακεδαιμόνιος στρατιάν **ἔχων** ἐκ Πελοποννήσου

*(= με στράτευμα από την Πελοπόννησο)*

**3.** Οι παρακάτω τροπικές μετοχές χρησιμοποιούνται με ιδιαίτερη σημασία και αποδίδονται ως εξής:

|  |  |
| --- | --- |
| **λαθών** | = κρυφά, ύπουλα... |
| **κλαίων** | = με λύπη... |
| **διατεινάμενος** | = με όλη τη δύναμη, με κάθε προσπάθεια.. |
| **θαρρῶν** | = με θάρρος... |
| **χαίρων** | = χωρίς τιμωρία, ατιμώρητα... |
| **φερόμενος** | = με ορμή... |
| **προλαβών** | = προληπτικά, προκαταβολικά... |
| **συλλαβών** | = συνοπτικά... |
| **προσκείμενος** | = πιεστικά... |
| **κατατείνας** | = με σπουδαιότητα, με σοβαρότητα... |
| **διαλαθών** | = κρυφά, ύπουλα… |
| **ἁνύσας** | = γρήγορα |

π.χ. Καί ὁ Ἀλκιβιάδης **προσκείμενος** ἐδίδασκε τήν Δεκέλειαν τειχίζειν

*(= και ο Αλκιβιάδης πιεστικά τους υποδείκνυε...).*

**2. ΑΙΤΙΟΛΟΓΙΚΗ ΜΕΤΟΧΗ**

|  |  |
| --- | --- |
| **βρίσκεται** | Σε όλους τους χρόνους. |
| **δηλώνει** | Το **αίτιο μιας πράξης.** |
| **άρνηση** | **«οὐ»** - σπανιότερα «μή» κυρίως όταν βρίσκεται σε πρόταση επιθυμίας. |
| **χρήση** | **Επιρρηματικός προσδιορισμός** **της αιτίας** στο ρηματικό τύπο εξάρτησης, ή **Επε-ξήγηση** προηγούμενου εμπρόθετου προσδιορισμού **αιτίας.** |
| **ανάλυση** | δευτερεύουσα αιτιολογική πρόταση  **ἔπεί, ἐπειδή, ὅτι, ὡς** **+ Οριστική** (όταν το ρήμα εξάρτησης είναι **αρκτικού χρόνου**)  **ή**  **Ευκτική πλάγιου λόγου** (όταν το ρήμα εξάρτησης είναι **ιστορικού χρόνου**) |

π.χ. Μετά ταῦτα τρόπαιον ἐστήσαντο **ὡς νενικηκότες** (= ὡς νενικήκοιεν).

**ΠΑΡΑΤΗΡΗΣΕΙΣ**

**1.** Η αιτιολογική μετοχή που εκφράζει **αντικειμενική αιτιολογία** βρίσκεται στο κείμενο όταν συνοδεύεται από τα αναφορικά μόρια: ***ἅτε (δή)***, ***οἷα (δή), οἷον*** ***(δή)*** *«επειδή πραγματικά»..*

π.χ. Κῦρος **ἅτε** παῖς **ὤν** ἤδετο τῇ στολῇ (= ἐπειδή παῖς εἴη ...) **αντικειμενική αιτιολογία**

**2.** Όταν η αιτιολογική μετοχή συνοδεύεται από τον ***«ὡς»*** εκφράζει **υποκειμενική αιτιολογία** και μεταφράζεται: *«με την ιδέα ότι..., με την αντίληψη ότι...».*

π.χ. Κατηγοροῦσί τινες ἡμῶν **ὡς** οὐκ ὀρθῶς **βουλευομένων**.

**3.** Ὀταν η αιτιολογική μετοχή συνοδεύεται από τον ***«ὥσπερ»***εκφράζει **ψευδή - υποθετική αιτιολογία** και μεταφράζεται: «*επειδή τάχα…, σαν να...».*

π.χ. Σιωπῇ ἐδείπνουν **ὥσπερ** τοῦτο **ἐπιτεταγμένον** αὐτοῖς.

**4.** Αν η αιτιολογική μετοχή έχει συγχρόνως και έννοια χρόνου μεταφράζεται με το : *«αφού,μια και...»*

π.χ. Ἔτι δ’ ἀκρίτων ὄντων καί ὑμῖν δόξης καί τῆς ἡμετέρας φιλίας **προσγιγνομένης**, ὑμῖν δέ τῆς ξυμφορᾶς πρό αἰσχροῦ τινος μετρίως **κατατιθέμενης** διαλλαγῶμεν...

*(= αφού δεν έχουν κριθεί... αφού προσφέρεται..., αφού ρυθμίζεται...)*

**5.** Η σχέση της αιτιολογικής μετοχής με το ρήμα από το οποίο εξαρτάται είναι πάντοτε του προτερόχρονου.

π.χ. Ὀλεῖσθε δ’ **ἠδικηκότες** τόν ἄνδρα τόνδε.

**6.** Οι μετοχές: «***τί βουλόμενος; τί παθών; τί μαθών; τί δεδιώς;»***μεταφράζονται με το: «***γιατί, για ποιο λόγο;»***

π.χ. **Τί** γάρ ἄν **βουλόμενο**ι ἄνδρες σοφοί ὡς ἀληθῶς δέσποτας ἀμείνους αὑτῶν φεύγοιεν;

*(= γιατί θα απέφευγαν;)*

π.χ. **Τί παθῶν** ἤ **τί μαθών** ταῦτα ἐποίησας; *(= γιατί έκανες αυτά;)*

**7.** Αν η αιτιολογική μετοχή συνοδεύεται από το **δυνητικό «ἄν»**θα αναλυθεί με: Δυνητική Οριστική ή Δυνητική Ευκτική.

π.χ. Ἔρχεται πρός τόν Κῦρον καί αἰτεῖ αὐτόν εἰς δισχιλίους ξένους, **ὡς** οὕτως **περιγενόμενος ἄν** τῶν ἀντιστασιωτῶν (= ὡς ἄν περιγένοιτο ...)

**8.** Μετά από αιτιολογική μετοχή ακολουθούν μερικές φορές τα: ***διά ταῦτα, διά τοῦτο, ἐκ τούτου, ἕνεκα τούτου, οὕτω***τα οποία ανακεφαλαιώνουν εμφατικά την αιτία. Αν τυχόν **προηγούνται**, η αιτιολογική μετοχή ακολουθεί ως **επεξήγηση**.

π.χ. **Νομίζων** ὑμᾶς ἀμείνους εἶναι, **διά τοῦτο** προσέλαβον.

**9.** Πολύ συχνά αιτιολογικές είναι οι μετοχές των ρημάτων που δηλώνουν **γνώμη, βούληση, αίσθηση, γνώση, ψυχικό πάθος.**

π.χ. Οὐκ ἐθέλω ἐλθεῖν, τό μέν μέγιστον **αἰσχυνόμενος**, ἔπειτα δέ καί **δεδιώς**.

10. Η μετοχή που εξαρτάται από ρήματα ψυχικού πάθους είναι αιτιολογική, όταν δηλώνει το **προτερόχρονο** προς το ρηματικό τύπο εξάρτησης. Συνήθως, μάλιστα, **χωρίζεται με κόμμα** από αυτόν.

**3. ΤΕΛΙΚΗ ΜΕΤΟΧΗ**

|  |  |
| --- | --- |
| **βρίσκεται** | Βρίσκεται (πάντα) σε χρόνο **Μέλλοντα** |
| **δηλώνει** | Το **σκοπό** στον οποίο αποβλέπει η ενέργεια του υποκειμένου. |
| **άρνηση** | Δέχεται άρνηση **«μή»** |
| **χρήση** | **Επιρρηματικός προσδιορισμός** **σκοπού** στο ρηματικό τύπο εξάρτησης. |
| **ανάλυση** | Δευτερεύουσα **τελική πρόταση**: **«ἵνα»** ή **«ὅπως»**  + **Υποτακτική** (όταν το ρήμα εξάρτησης είναι **αρκτικού χρόνου**)  **ή**  **Ευκτική του πλαγίου λόγου** (όταν το ρήμα εξάρτησης είναι **ιστορικού χρόνου**) |

π.χ. Πορεύεται **ποιήσων** ταῦτα (= ἵνα ποίησῃ).

π.χ. Ἔπεμπον καί ἄλλους **σκεψομένους** περί τούτων (= ἵνα σκέψαιντο).

**ΠΑΡΑΤΗΡΗΣΕΙΣ**

**1.** Η τελική μετοχή εξαρτάται συνήθως από ρήματα **κινήσεως σημαντικά ή σκόπιμης ενέργειας : *ἥκω, εἶμι, ἔρχομαι, ἀφικνοῦμαι, ἄγω, πέμπω, φέρω, πλέω, στέλλω, παρασκευάζω -ομαι, πληρόω –ῶ, πορεύομαι.***

π.χ. Προθύμως γάρ τοῖς ἀδικουμένοις ἥξουσιν **βοηθήσοντες**.

(= ἵνα βοηθῶσιν τοῖς ἀδικουμένοις).

**2.** Τα κινήσεως σημαντικά ρήματα δέχονται και σύνταξη με **τελικό απαρέμφατο** ή **τελική πρόταση**. Συμβαίνει μάλιστα να συνυπάρχουν οι ισοδύναμες αυτές συντάξεις στο ίδιο παράδειγμα **(ΠΑΡΑΛΛΑΞΗ)**

π.χ. Ἔδοξεν αὐτοῖς παριτητέα (: δεῖν παριέναι) τούς Λακεδαιμονίους εἶναι τῶν μέν ἐγκλημάτων περί μηδέν **ἀπολογησομένους**…, **δηλῶσαι** δέ...

**3.** Σε μερικές περιπτώσεις είναι δυνατόν να προκύψει σύγχυση κατά την αναγνώριση μετοχών που εκφέρονται σε χρόνο Μέλλοντα, αυτό δε κατεξοχήν συμβαίνει με τις αιτιολογικές μετοχές. Αυτό οφείλεται στο γεγονός ότι υπάρχει συναφής λογική συγγένεια ανάμεσα στην αιτία (αναγκαστικό αίτιο) και στο σκοπό (τελικό αίτιο).

π.χ. Τούτους δ’ αὐτοκράτορας ἐκπέμπομεν **ὡς** ἐκεῖ σοφωτέρους **ἐσομένους** καί ρᾶον **βουλευσομένους** περί τῶν Ἑλληνικῶν πραγμάτων.

π.χ. Καί οἱ μέν Ἕλληνες στραφέντες παρεσκευάζοντο, **ὡς** ταύτῃ **προσιόντος** καί δεξόμενοι.

*(= με την ιδέα ότι σ’ αυτό το μέρος μέλλει να επιτεθεί και για να τον αντιμετωπίσουν).*

**4.** Όταν το ***«ὡς»*** συνοδεύει την τελική μετοχή, δηλώνεται υποκειμενικότητα και επιτείνεται η έννοια του σκοπού. Μεταφράζεται : *«δήθεν για να…»*

π.χ. Ὁ δέ συλλαμβάνει Κῦρον **ὡς ἀποκτενῶν** *(= δήθεν για να τον φονεύσει)*

**4. ΧΡΟΝΙΚΗ ΜΕΤΟΧΗ**

|  |  |
| --- | --- |
| **βρίσκεται** | Σε κάθε χρόνο εκτός από Μέλλοντα. |
| **δηλώνει** | **χρόνο** (προτερόχρονο, σύγχρονο) σε συσχετισμό με το χρόνο του ρήματος της πρότασης. |
| **άρνηση** | **«οὐ»**, όταν δηλώνει **το πραγματικό**, και **«μή»**, όταν συνδυάζει χρόνο **με προϋπόθεση** (χρονικοϋποθετική) |
| **χρήση** | **Επιρρηματικός προσδιορισμός** **χρόνου** στο ρηματικό τύπο εξάρτησης. |
| **ανάλυση** | Δευτερεύουσα **χρονική πρόταση** με εισαγωγή και εκφορά ανάλογα με τη χρονική σχέση που δηλώνει. |

π.χ. **Προϊούσης** μέντοι τῆς νυκτός ταύτης καί τοῖς Ἕλλησι φόβος ἐμπίπτει.

**ΠΑΡΑΤΗΡΗΣΕΙΣ**

**1.** Σε μερικές περιπτώσεις, για να γίνει πιο εμφανής η χρονική σχέση, βρίσκονται κοντά στη μετοχή μερικά χρονικά επιρρήματα και κάποιοι εμπρόθετοι προσδιορισμοί του χρόνου: ***ἅμα, εὐθύς, αὐτίκα, ἔτι, μεταξύ, ἤδη, ἄρτι, ἐξαίφνης, εἶτα, ἔπειτα, ἐνταῦθα, τότε, ἐκ τούτου, ἐν τούτῳ.***

π.χ. **Εὐθύς** με **ἰδών** ὁ Κέφαλος ἠσπάζετο.

**2.** Οι χρονικές μετοχές αναλύονται σε δευτερεύουσες **χρονικές προτάσεις** ως εξής:

|  |  |  |
| --- | --- | --- |
| **Χρονικός σύνδεσμος** | **Έγκλιση** |  |
| **Σύγχρονο** :  **ὅτε, ὁπότε, ὡς** | **+ Οριστική** | * **Ενεστώτα** (όταν η μετοχή είναι χρόνου Ενεστώτα και η εξάρτηση **αρκτικός χρόνος**) * **Παρατατικού** (όταν η μετοχή είναι χρόνου Ενεστώτα και η εξάρτηση **ιστορικός χρόνος**) |
| **Προτερόχρονο :**  **ἐπεί, ἐπειδή** | **+ Οριστική** | * **Αορίστου** (όταν η μετοχή είναι χρόνου Αορίστου) * **Παρακειμένου** (όταν η μετοχή είναι χρόνου Παρακειμένου και η εξάρτηση **αρκτικός χρόνος**) * **Υπερσυντελίκου** (όταν η μετοχή είναι χρόνου Παρακειμένου και η εξάρτηση **ιστορικός χρόνος** |

π.χ. Ἔφη γάρ παραγενέσθαι **ἐρωτωμένῳ** ἑτέρῳ ὑπό ἑτέρου (= ὅτε ἕτερος ἠρωτᾶτο ὑπό ἑτέρου).

**3.** Ορισμένες χρονικές μετοχές έχουν αποκτήσει ιδιαίτερη **επιρρηματική σημασία:**

|  |  |  |  |  |  |
| --- | --- | --- | --- | --- | --- |
| **ἀρχόμενος** | = στην αρχή | | | | |
| **τελευτῶν** | = στο τέλος | | | | |
| **χρονίζων** | = για αρκετό | χρόνο |  |  |  |
| **διαλιπών χρόνον** | = ύστερα από | κάποιο | χρόνο, | μετά | από λίγο |
| **ἐπισχών χρόνον** | = ύστερα από | κάποιο | χρόνο, | μετά | από λίγο |

π.χ. **Τελευτῶν** οὖν ἐπί τούς χειροτέχνας ᾖα *(= στο τέλος λοιπόν πήγα στους χειροτέχνες)*

π.χ. Οὐ πολύν δ’ οὖν **χρόνον ἐπισχών** ἧκε *(= ύστερα από λίγο χρόνο ήλθε)*

**5. ΥΠΟΘΕΤΙΚΗ ΜΕΤΟΧΗ**

|  |  |
| --- | --- |
| **βρίσκεται** | Σε όλους τους χρόνους (εκτός από Μέλλοντα). |
| **δηλώνει** | Την **προϋπόθεση** με την οποία ισχύει η έννοια του ρήματος. |
| **άρνηση** | Δέχεται άρνηση **«μή».** |
| **χρήση** | **Επιρρηματικός προσδιορισμός** της (προ)υπόθεσης στο ρηματικό τύπο εξάρτησης σε συνδυασμό με τον οποίο σχηματίζει λανθάνοντα υποθετικό λόγο. |
| **ανάλυση** | Δευτερεύουσα **υποθετική πρόταση**, της οποίας την εκφορά καθορίζει η απόδοση. |

π.χ. Φαίη δ’ ἄν ταῦτα καί αὐτός **ἐλεγχόμενος** (εἰ ἐλέγχοιτο - φαίη ἄν: απλή σκέψη)

**ΠΑΡΑΤΗΡΗΣΗ**

Υποθετική είναι η μετοχή συνήθως στις εξής περιπτώσεις :

* Αν στην πρόταση υπάρχει **δυνητική έγκλιση** ή **δυνητικό στοιχείο** (δυνητικό απαρέμφατο ή δυνητική μετοχή)
* Αν το **ρήμα** της πρότασης βρίσκεται σε χρόνο **Μέλλοντα**.
* Αν το **ρήμα** της πρότασης είναι **απρόσωπο** ή σε **Προστακτική** ή αν στην πρόταση υπάρχει **ρηματικό επίθετο**.
* Αν προηγείται υποθετική πρόταση.

**ΔΙΑΚΡΙΣΗ της ΧΡΟΝΙΚΗΣ και ΧΡΟΝΙΚΟ-ΥΠΟΘΕΤΙΚΗΣ ΜΕΤΟΧΗΣ**

Βασικό κριτήριο για τη διάκριση της χρονικής από τη χρονικο-υποθετική μετοχή είναι η **χρονική βαθμίδα.** Η **χρονική μετοχή** μεταφράζεται με **Οριστική**, ενώ η **χρονικοϋποθετική** μεταφράζεται με **Υποτακτική**.

|  |  |
| --- | --- |
| α) Όταν η μετοχή εκφράζει προτερόχρονο σε σχέση με το ρήμα, η μετοχή είναι **ΧΡΟΝΙΚΗ** αρκεί τόσο η πράξη της μετοχής, όσο και αυτή του ρήματος να έχουν γίνει. | π.χ. Τοσαῦτα **εἰπών** ἀπεχώρησεν  *(= ἐπεί τοσαῦτα εἶπεν)* |
| β) Όταν η μετοχή εκφράζει το σύγχρονο στο παρελθόν, η μετοχή είναι επίσης **ΧΡΟΝΙΚΗ**. | π.χ. **Ὁπλιζομένων** αὐτῶν ἧκον οἱ σκοποί  *(= ἐν ᾧ αὐτοί ὡπλίζοντο)* |
| γ) Όταν η μετοχή εκφράζει αόριστη επανάληψη στο παρόν και στο μέλλον, χαρακτηρίζεται **ΧΡΟΝΙΚΟ -ΥΠΟΘΕΤΙΚΗ**. Στην απόδοση υπάρχει **Οριστική Ενεστώτα** ή **Γνωμικός Αόριστος**. | π.χ. Λόγων **γιγνομένων** περί τούτων ὑμεῖς οὐδέν ἀκούετε.  *(= ὅταν λόγοι γίγνωνται)* |
| δ) Όταν η μετοχή εκφράζει προσδοκώμενο, χαρακτηρίζεται **ΧΡΟΝΙΚΟ-ΥΠΟΘΕΤΙΚΗ**. Στην απόδοση έχουμε **μελλοντική έκφραση**. | π.χ. Ὑμεῖς ἀκούσαντες ταῦτα κρίνατε  *(= ἐπειδάν ὑμεῖς ἀκούσητε)* |
| **ΣΗΜΕΙΩΣΗ:** Σ’ αυτή την περίπτωση σημασία έχει όχι χρονική βαθμίδα της πράξης της μετοχής αλλά η πράξη καθαυτή.  Αυτή η μετοχή μεταφράζεται με  **αφού + Υποτακτική.** | Έτσι η πρόταση μεταφράζεται ως εξής:  *«Αφού ακούσετε αυτά, κρίνατε»* |
| ε) Όταν η μετοχή εκφράζει Αόριστη Επανάληψη στο παρελθόν είναι **ΧΡΟΝΙΚΟ-ΥΠΟΘΕΤΙΚΗ.** Στην απόδοση υπάρχει **Οριστική Παρατατικού**. | π.χ. **Ἀκούοντες** ταῦτα οὐκ ἐπιστεύετε τοῖς ἄρχουσιν  *(Ὅτε ἀκούοιτε)*  *(= κάθε φορά που ακούγατε)* |

**6. ΕΝΑΝΤΙΩΜΑΤΙΚΗ ή ΕΝΔΟΤΙΚΗ ή ΠΑΡΑΧΩΡΗΤΙΚΗ ΜΕΤΟΧΗ**

|  |  |
| --- | --- |
| **βρίσκεται** | Σε όλους τους χρόνους (σπάνια σε Μέλλοντα). |
| **δηλώνει** | **Εναντίωση ή παραχώρηση** προς το προσδιοριζόμενο ρήμα. |
| **άρνηση** | Δέχεται άρνηση **«οὐ».** |
| **χρήση** | **Επιρρηματικός προσδιορισμός** της **εναντίωσης** ή της **παραχώρησης** στο ρηματικό τύπο εξάρτησης. |
| **ανάλυση** | Δευτ. **εναντιωματική** ή **παραχωρητική** πρόταση (ανάλογα με τη σημασία της). |

π.χ. Καί **μεταπεμπομένου** αὐτοῦ οὐκ ἐθέλω ἐλθεῖν (= καί εἰ μεταπέμπεται)

**ΠΑΡΑΤΗΡΗΣΕΙΣ**

**1.** Αν η μετοχή δηλώνει παραχώρηση προς κάτι πραγματικό, αναλύεται με τα:

**εἰ καί+ Οριστική** ή **ἄν καί + Υποτακτική (σπάνια).**

π.χ. Ἀποπλεῖ οἴκαδε καίπερ χειμῶνος **ὄντος** (= ἀποπλεῖ οἴκαδε εἰ καί χειμών ἐστί)

Αν δηλώνει παραχώρηση προς κάτι ενδεχόμενο ή μη πραγματικό, αναλύεται με τα:

**καί εἰ** ( ή **οὐδ’ εἰ** / **μηδ’ εἰ** ...) **+ Οριστική ή Ευκτική**

**καί ἄν, κἄν** **+ Υποτακτική**

π.χ. Οὗτος ταῦτα ἐρεῖ καί **βουλομένων** ὑμῶν ἕτερα ἀκούειν (= κἄν ὑμεῖς βούλησθε...)

**ΠΡΟΣΟΧΗ** : Το κριτήριο για να χρησιμοποιήσουμε Οριστική, Υποτακτική ή Ευκτική είναι οι υποθετικοί λόγοι. Όπως ακριβώς και στην υποθετική μετοχή, έτσι και στην εναντιωματική, τη μορφή της υπόθεσης καθορίζει η απόδοση.

**Βοηθητικό στοιχείο** : Η πληθώρα των εναντιωματικων μετοχών αναλύεται :

**εἰ καί + Οριστική**

**2.** Πολλές φορές αυτές οι μετοχές για **έμφαση** συνοδεύονται από τα μόρια ***καί, καίτοι, καίπερ, καί ταῦτα,*** ενώ συχνά **μετά** τη μετοχή ακολουθεί η λέξη ***ὅμως.***

π.χ. Ἀγησίλαος **καίπερ αἰσθόμενος** ταῦτα, **ὅμως** ἐνέμενε ταῖς σπονδαῖς.

**ΡΗΜΑΤΙΚΑ ΕΠΙΘΕΤΑ**

**σε *–τός* και *–τέος***

**σε *–τός***

**Δηλώνουν:**

|  |  |
| --- | --- |
| Ό,τι και η μετοχή παθητικού  παρακειμένου ή ενεργητικού ή μέσου Ενεστώτα και Αορίστου. | γραπτός = γεγραμμένος  ἄπρακτος = ὁ μή πράξας, ὁ μή πραχθείς  αἱρετός = ᾑρημένος |
| Αυτό που μπορεί να πάθει ό,τι σημαίνει το ρήμα. | ἰατός = αυτός που μπορεί να γιατρευτεί |
| Αυτό που αξίζει να πάθει ό,τι σημαίνει το ρήμα. | ζηλωτός = ο αξιοζήλευτος |

**Χρήση:**

|  |  |
| --- | --- |
| Στερεότυπα όπως όλα τα επίθετα, δηλαδή υποκείμενα, κατηγορούμενα, αντικείμενα και γενικά  κάθε είδους προσδιορισμός. | π.χ. Οἱ ἐπίκλητοι **ἄπρακτοι** ἀπίασιν. |
| Συνοδευόμενα από το **«ἐστί»** | π.χ. **Προσβατόν ἦν** καί τοῖς ἱππεῦσι. |
| **1. ΠΡΟΣΩΠΙΚΗ ΣΥΝΤΑΞΗ** | |
| Το **ρηματικό επίθετο** συμφωνεί κατά **γένος** / **αριθμό** / **πτώση** με το υποκείμενο του ***«ἐστί».***Το **υποκείμενο** τίθεται σε πτώση **ονομαστική** (ή σε αιτιατική, όταν έχουμε ετεροπροσωπία) σε όλους τους αριθμούς και τα γένη. Έχει **παθητική σημασία**. Συνήθως συνοδεύεται από **δοτική προσωπική του ενεργούντος προσώπου** ή **ποιητικού αιτίου** και πιο σπάνια εμπρόθετος προσδιορισμός. Το ἐστί, αν δεν υπάρχει στην έκφραση, εννοείται. Τα ρηματικά επίθετα σε ***–τος*** κανονικά ***δεν αναλύονται***. | π.χ. Ἡ ἀρετή ἀγῶνι μόνον **κτητή.**  π.χ. Οἱ φιλόσοφοι εἰσί **ἄχρηστοι** τοῖς πολλοῖς. |
| **2. ΑΠΡΟΣΩΠΗ ΣΥΝΤΑΞΗ** | |
| Το ρηματικό επίθετο τίθεται σε ουδέτερο γένος ενικού και **σπάνια** πληθυντικού αριθμού και συνοδεύεται από το ρήμα ***ἐστί*** και από τη **δοτική προσωπική του ενεργούντος προσώπου** ή **ποιητικού αιτίου.**  Αναλύεται με τα ***ἄξιον / δυνατόν ἐστί +* απαρέμφατο** Ενεστώτα ή Αορίστου ενεργητικό ή μέσο του ρήματος από το οποίο παράγεται το ρηματικό επίθετο. Στην ανάλυση **η δοτική προσωπική του ενεργούντος προσώπου** παραμένει **αμετάβλητη**.  Στη σύνταξη αυτή το ρηματικό επίθετο προέρχεται από αμετάβατο ρήμα γι’ αυτό και δεν υπάρχει αντικείμενο, όπως στην αντίστοιχη σύνταξη των σε -*τέος* ρηματικών επιθέτων. | π.χ. Ἆρα οὐ βιωτόν μοι ἐστί.  (= Ἆρα **οὐ δυνατόν/ἄξιόν ἐστι** μοι **ζῆν**) |

**σε *–τέος***

**Δηλώνουν:**

Ότι πρέπει να γίνει αυτό που σημαίνει το οικείο ρήμα από το οποίο παράγονται.**.**

**Χρήση:**

|  |  |
| --- | --- |
| Στερεότυπα όπως όλα τα επίθετα | π.χ. Οἱ Βοιωτοί …. ἀπεκρίναντο αὐτούς γιγνώσκειν τό **ποιητέον** πρᾶγμα. |
| **Συνοδευόμενα από το *«ἐστί»*** | |
| **1. ΠΡΟΣΩΠΙΚΗ ΣΥΝΤΑΞΗ** | |
| Το **ρηματικό επίθετο** συμφωνεί κατά **γένος** / **αριθμό** / **πτώση** με το υποκείμενο του ***«ἐστί»*** και συντακτικά έχει τη θέση του Κατηγορουμένου (του υποκειμένου του ρήματος *ἐστί*).  Το **υποκείμενο** τίθεται σε πτώση **ονομαστική** (ή σε αιτιατική, όταν έχουμε ετεροπροσωπία) σε όλους τους αριθμούς και τα γένη.  Έχει **παθητική σημασία**.  Συνήθως συνοδεύεται από **δοτική προσωπική του ενεργούντος προσώπου ή ποιητικού αιτίου.**  Η δοτική προσωπική και το ρήμα *ἐστί*, όταν δεν υπάρχουν στην έκφραση, εννοούνται.  Αναλύεται με ***δεῖ + απαρέμφατο παθητικού Ενεστώτα ή Αορίστου*** του ρήματος από το οποίο προέρχεται το ρηματικό επίθετο.  Η **δοτική προσωπική του ενεργούντος προσώπου αντικαθίσταται** από τον ***εμπρόθετο ὑπό + γενική***.  Το υποκείμενο του ρηματικού επιθέτου τρέπεται σε **αιτιατική**, γιατί τώρα έχει συντακτική θέση υποκειμένου του απαρεμφάτου (**ετεροπροσωπία**). | π.χ. **Διαβατέος** ἐστίν ἡμῖν ὁ ποταμός.  (= **Δεῖ διαβαθῆναι ὑφ’ ἡμῶν τόν ποταμόν**). |

|  |  |
| --- | --- |
| **2. ΑΠΡΟΣΩΠΗ ΣΥΝΤΑΞΗ** | |
| Το **ρηματικό επίθετο** τίθεται σε ουδέτερο γένος ενικού και **σπάνια** πληθυντικού αριθμού.  Το ρήμα ***ἐστί*** άλλοτε υπάρχει και άλλοτε παραλείπεται.  Συνήθως, το ρηματικό επίθετο συνοδεύεται από **δοτική προσωπική του ενεργούντος προσώπου** και το **αντικείμενό** του.  Στη σύνταξη αυτή **δεν υπάρχει** **υποκείμενο**.  Η σύνταξη έχει **ενεργητική σημασία** και **εξαίρει την πράξη**, αυτό δηλαδή που πρέπει να γίνει.  Αναλύεται με ***δεῖ* + απαρέμφατο Ενεστώτα ή Αορίστου** ενεργητικής φωνής ή μέσης φωνής με ενεργητική σημασία.  Η **δοτική προσωπική του ενεργούντος προσώπου** τρέπεται σε αιτιατική, γιατί αποτελεί πλέον υποκείμενο του απαρεμφάτου.  Το **αντικείμενο** του ρηματικού επιθέτου **παραμένει** ως αντικείμενο του απαρεμφάτου.    **ΠΡΟΣΟΧΗ !!**   * Πρέπει να τονιστεί ότι στα κείμενα το ρήμα ***εἰμί*** δε βρίσκεται μόνο στην Οριστική Ενεστώτα. Εμείς στην ανάλυση θα αντικαθιστούμε το ***εἰμί*** με το ***δεῖ*** στον **ίδιο**, φυσικά, **χρόνο** και στην **ίδια έγκλιση**. * Η διἀκριση προσωπικής – απρόσωπης σύνταξης παρουσιάζει δυσκολία, όταν το ρηματικό επίθετο βρίσκεται σε ουδέτερο γένος ***(-τέον ἐστί)*** και ακολουθείται από ουσιαστικό ουδετέρου γένους. Στην περίπτωση αυτή, αν η πτώση του ουσιαστικού εκληφθεί ως ονομαστική, η σύνταξη είναι προσωπική, ενώ, αν εκληφθεί ως αιτιατική, η σύνταξη είναι απρόσωπη. **Συνιστούμε** ως επιλογή την **απρόσωπη σύνταξη**. | π.χ. **Διαβατέον ἐστίν** ἡμῖν τον ποταμόν  ( = **Δεῖ διαβῆναι ἡμᾶς τον ποταμόν**)  π.χ. Τοῦτο **ποιητέον ἐστί** ἡμῖν.  (= **Δεῖ ποιεῖν ἡμᾶς τοῦτο**) |

**ΠΑΘΗΤΙΚΑ ΡΗΜΑΤΑ**

**Παθητικά** λέγονται τα ρήματα που φανερώνουν ότι το **υποκείμενο** παθαίνει κάτι από κάποιο άλλο. Ο προσδιορισμός που φανερώνει το πρόσωπο ή το πράγμα από το οποίο πάσχει το υποκείμενο, ονομάζεται **ποιητικό αίτιο**.

Το ποιητικό αίτιο **εκφέρεται:**

|  |  |
| --- | --- |
| α) ***ὑπό +* γενική** | π.χ. Τά ἡμέτερα **ὑπό τῶν ἐναντίων** διηρπάζετο. |
| β) **απλή δοτική** (συνήθως όταν το ρήμα είναι συντελικού χρόνου ή με τα ρηματικά επίθετα) | π.χ. Εἴπερ βούλει ἄρχειν, ὠφελητέα **σοι** ἤ πόλις ἔστιν. |
| γ**) *ἀπό, ἐκ, παρά, πρός +* γενική** | π.χ. Ἡ χώρα **ἐκ βασιλέως** ἐδόθη. |

**Μετατροπή της ΕΝΕΡΓΗΤΙΚΗΣ σύνταξης σε ΠΑΘΗΤΙΚΗ**

|  |  |
| --- | --- |
| **1. ΜΟΝΟΠΤΩΤΟ ΡΗΜΑ** | |
| **Μετατρέπονται :** | **Σε :** |
| α) Το ενεργητικό ρήμα | α) Παθητικό ρήμα αντίστοιχο |
| β) Το υποκείμενο του ενεργητικού ρήματος | β) Ποιητικό αίτιο |
| γ) Το αντικείμενο του ενεργητικού ρήματος | γ) Υποκείμενο του παθητικού ρήματος |
| π.χ. *Οἱ Ἀθηναῖοι ἐνίκησαν τούς Πέρσας* (Ε.Σ.) | π.χ. *Οἱ Πέρσαι ἐνικήθησαν ὑπό τῶν Ἀθηναίων* (Π.Σ.) |
| **2. ΔΙΠΤΩΤΟ ΡΗΜΑ** | |
| **Μετατρέπονται :** | **Σε :** |
| α) Το ενεργητικό ρήμα | α) Παθητικό ρήμα αντίστοιχο |
| β) Το υποκείμενο του ενεργητικού ρήματος | β) Ποιητικό αίτιο |
| γ) Το άμεσο αντικείμενο του ενεργητικού  ρήματος | γ) Υποκείμενο του παθητικού ρήματος |
| δ) Το έμμεσο αντικείμενο του ενεργητικού  ρήματος | δ) (παραμένει) αντικείμενο του παθητικού ρήματος στην πτώση που βρίσκεται |
| π.χ. *Οἱ στρατιῶται ἐνέπλησαν τήν πόλιν θορύβου.* (Ε.Σ.) | π.χ. *Ἡ πόλις ἐνεπλήσθη θορύβου ὑπό τῶν στρατιω-τῶν.* (Π.Σ.) |
| **3. ΔΙΠΤΩΤΟ ΡΗΜΑ** | **Με ΔΥΟ ΑΙΤΙΑΤΙΚΕΣ**  **(Αντικείμενο – Κατηγορούμενο)** |
| α) Το ενεργητικό ρήμα | α) Παθητικό ρήμα αντίστοιχο |
| β) Το υποκείμενο του ενεργητικού ρήματος | β) Ποιητικό αίτιο |
| γ) Το αντικείμενο του ενεργητικού ρήματος | γ) Υποκείμενο του παθητικού ρήματος |
| δ) Το κατηγορούμενο του αντικειμένου του  ενεργητικού ρήματος | δ) Κατηγορούμενο του υποκειμένου του παθητικού  ρήματος σε **ονομαστική**. |
| π.χ. *Οἱ Ἀθηναῖοι τόν Περικλέα στρατηγόν εἵλοντο.* (Ε.Σ.) | π.χ. *Περικλῆς ᾑρέθη στρατηγός ὑπό τῶν Ἀθηναίων*.(Π.Σ.) |

**ΠΑΡΑΤΗΡΗΣΕΙΣ**

1. Το υποκείμενο της παραγόμενης πρότασης κατά τη μετατροπή σε παθητική σύνταξη συμπαρασύρει στην πτώση και τους προσδιορισμούς του.

π.χ. **Πολλαί** θεραπεῖαι καί **παντοδαπαί** τοῖς ἱατροῖς εὕρηνται.

2. Σε μερικά ρήματα ***(ἀποκόπτω, ἀποτέμνω, ἐκκόπτω, περικόπτω, ἐπιτάττω, ἐπιτρέπω, αἰτῶ)*** κατά τη μετατροπή σε παθητική σύνταξη μετατρέπεται σε **υποκείμενο** η αιτιατική που δηλώνει το **πράγμα** και όχι το πρόσωπο.

Ε.Σ. Οἱ Κορίνθιοι **χρήματα** ᾒτησαν τούς Θηβαίους.

Π.Σ. **Χρήματα** ᾐτήθησαν τούς Θηβαίους ὑπό τῶν Κορινθίων.

**ΠΡΟΣΟΧΗκ:**

Σε μερικά μεταβατικά ρήματα το παθητικό σχηματίζεται από άλλο ενεργητικό αμετάβατο ρήμα ή περιφραστικά με τα ρήματα ***γίγνομαι, τυγχάνω*** κ.α.

|  |  |
| --- | --- |
| **ΕΝΕΡΓΗΤΙΚΑ** | **ΠΑΘΗΤΙΚΑ** |
| διώκω τινά (= εξορίζω, κατηγορώ κπν) | φεύγω ὑπό τινος (= εξορίζομαι, κατηγορούμαι) |
| ἀποκτείνω (= σκοτώνω) | ἀποθνῄσκω ὑπό τινος (= σκοτώνομαι) |
| αἱρῶ (= συλλαμβάνω, κυριεύω) | ἁλίσκομαι ὑπό τινος (= συλλαμβάνομαι, κυριεύομαι) |
| εὖ λέγω (= επαινώ) | εὖ ακούω ὑπό τινος (= επαινούμαι) |
| εὖ ποιῶ / εὖ δρῶ (= ευεργετώ) | εὖ πάσχω ὑπό τινος (= ευεργετούμαι) |
| κακῶς λέγω (= κακολογώ) | κακῶς ἀκούω ὑπό τινος (= κακολογούμαι) |
| δίκην λαμβάνω παρά τινος (= τιμωρώ) | δίκην δίδωμί τινι (= τιμωρούμαι) |
| κακῶς δρῶ (= κακοποιώ) | κακῶς πάσχω ὑπό τινος (= κακοποιούμαι) |
| ἐκβάλλω (= εξορίζω) | ἐκπίπτω ὑπό τινος (= εξορίζομαι) |
| πράγματα παρέχω τινί (= ενοχλώ) | πράγματα ἔχω (= ενοχλούμαι) |
| αἰτιῶμαι τινά (= κατηγορώ) | αἰτίαν ἔχω / λαμβάνω ὑπό τινος (= κατηγορούμαι) |
| αἰδοῦμαι τινα (= σέβομαι) | αἰδοῦς τυγχάνω ὑπό τινος (= γίνομαι σεβαστός από κπν) |
| ἐπιμελοῦμαι τινος (= φροντίζω) | ἐπιμελείας τυγχάνω ὑπό τινος (= με φροντίζει κάποιος) |

**ΜΕΣΑ ΡΗΜΑΤΑ**

Ονομάζονται τα ρήματα που φανερώνουν ότι η ενέργεια του υποκειμένου τους επιστρέφει πάλι σ’ αυτό το υποκείμενο άμεσα ή έμμεσα.

|  |  |
| --- | --- |
| **Α. ΜΕΣΑ ΑΝΤΑΝΑΚΛΑΣΤΙΚΑ** | |
| **1. ΕΥΘΕΑ / ΑΥΤΟΠΑΘΗΤΙΚΑ** | Η ενέργεια του υποκειμένου επιστρέφει κατευθείαν στο ίδιο το υποκείμενο |
| ΣΗΜΕΙΩΣΗ*:* Όταν αναλύονται στο ενεργητικό τους ρήμα, παίρνουν ως αντικείμενο την αυτοπαθητική αντωνυμία. | π.χ. ὁπλίζομαι = ὁπλίζω ἑμαυτόν.  π.χ. Ἐκέλευον αὑτόν **λούσασθαι**. |
| **2. ΠΛΑΓΙΑ** | Η ενέργεια του υποκειμένου επιστρέφει  σ’ αυτό με έμμεσο τρόπο. |
| i) Διάμεσα : Το υποκείμενο ενεργεί με τη  μεσολάβηση άλλου. | π.χ. Ἡ πόλις τούς υἱεῖς τῶν ὑπέρ πατρίδος τετελευτηκότων **παιδεύεται**. |
| ii)Περιποιητικά ή ωφελείας: Το υποκείμενο ενεργεί για χάρη του ή για ωφέλειά του. Ισοδυναμούν με ενεργητικό ρήμα και τη δοτική της αυτοπαθητικής αντωνυμίας (ως δοτική χαριστική). | π.χ. **Πορίζομαι** χρήματα = πορίζω ἐμαυτῷ χρήματα. |
| **Β. ΜΕΣΑ ΑΛΛΗΛΟΠΑΘΗ** | |
| * Φανερώνουν ότι μια κοινή ενέργεια δύο ή περισσοτέρων υποκειμένων μεταβαίνει από το ένα στο άλλο. Εξαιτίας της σημασίας τους βρίσκονται πάντοτε σε πληθυντικό αριθμό. * Ισοδυναμούν με το ενεργητικό τους ρήμα και τη δοτική ή αιτιατική της αλληλοπαθητικής αντωνυμίας (ως αντικείμενο). | π.χ. Συμβάλλοντες τάς ἀσπίδας **ἐωθοῦντο**.  (= ἐώθουν ἀλλήλους) |
| **Γ. ΜΕΣΑ ΔΥΝΑΜΙΚΑ** | |
| Φανερώνουν ότι το υποκείμενο ενεργεί επιστρατεύοντας όλες του τις δυνάμεις. Συνήθως είναι τα: ***βουλεύομαι, ἀποδείκνυμαι, στρατεύομαι, πολιτεύομαι, πρεσβεύομαι*** κ.α. | π.χ. **Λύομαι** αἰχμάλωτον. |

**ΑΠΟΘΕΤΙΚΑ ΡΗΜΑΤΑ**

Τα μέσα ρήματα που δεν έχουν ενεργητικό τύπο λέγονται αποθετικά:

π.χ. ***ἔρχομαι, ἀγωνίζομαι, αἰσθάνομαι, πυνθάνομαι, δέχομαι, ἀρνοῦμαι, βούλομαι, μέμφομαι, ὠνοῦμαι, ἐπιμελοῦμαι, ἡγοῦμαι, δύναμαι, ἁλίσκομαι, ἄχθομαι, αἰτιῶμαι, ἀπεχθάνομαι, μάχομαι, ἥδομαι, φείδομαι, κήδομαι, κτῶμαι.***

Ανάλογα με τη διάθεση τους διακρίνονται σε:

|  |  |
| --- | --- |
| Ενεργητικά | κήδομαι, φείδομαι |
| Μέσα | ἥδομαι, ὠνοῦμαι, μάχομαι |
| Παθητικά | ἁλίσκομαι, ἀπεχθάνομαι |
| Ουδέτερα | κεῖμαι, κάθημαι |

**ΑΡΝΗΤΙΚΑ ΜΟΡΙΑ**

Η αρχαία ελληνική γλώσσα έχει δύο αρνητικά μόρια, τα:

|  |  |  |
| --- | --- | --- |
| **οὐ**  | αρνείται μια πραγματικότητα | ( = δεν ) |
| **μή**  | αποκρούει την πραγματοποίηση μιας επιθυμίας | ( = μη ) |

**Χρήση:**

|  |  |  |
| --- | --- | --- |
| Χρήση του **οὐ** | Χρήση του **μή** | Χρήση του **οὐ** και του **μή** |
| 1. Κύριες προτάσεις κρίσης | 1. Κύριες προτάσεις επιθυμίας | 1. Συμπερασματικές προτάσεις |
| 2. Ειδικές προτάσεις | 2. Τελικές προτάσεις | 1. Αναφορικές συμπερασματικές προτάσεις |
| 3. Αιτιολογικές προτάσεις | 3. Αναφορικές τελικές  προτάσεις | 1. Χρονικές προτάσεις |
| 4. Αναφορικές αιτιολογικές  προτάσεις | 4. Υποθετικές προτάσεις | 1. Πλάγιες ερωτήσεις |
| 5. Ειδικό απαρέμφατο | 5. Αναφορικές υποθετικές  προτάσεις | 1. Αναφορικές προσδιοριστικές |
| 6. Αιτιολογική μετοχή | 6. Εναντιωματικές προτάσεις | 1. Κατηγορηματική μετοχή |
| 7. Εναντιωματική μετοχή | 7. Τελικό απαρέμφατο | 1. Επιθετική μετοχή |
| 8. Τροπική μετοχή | 8. Απαρέμφατο του σκοπού | 1. Χρονική μετοχή |
|  | 9. Έναρθρο απαρέμφατο |  |
| 10. Τελική μετοχή |
| 11. Υποθετική μετοχή |

**ΕΞΑΙΡΕΣΕΙΣν**

**1.** Ο αιτιολογικές προτάσεις δέχονται άρνηση **«μή»** όταν εισάγονται με το **εἰ**.

π.χ. Θαυμάζω, εἰ **μή** δύνασθε συνιδεῖν.

**2.** Το **ειδικό απαρέμφατο** και οι **μετοχές** που δέχονται άρνηση **«οὐ»** μπορούν δεχτούν και άρνηση **«μή»**, όταν έχουν συμπεριληφθεί μέσα σε πρόταση που παίρνειάρνηση «μή».

π.χ. Νῦν δέ τινες πιστεύουσιν, ἐάν οἱ συκοφάνται λέγωσιν **μή** πράγματα ἡμῖν παρέχειν.

**3.** Το ειδικό απαρέμφατο δέχεται άρνηση **«μή»**, όταν σ' αυτό που λέγεται ή νομίζεται υπάρχει κάποια επιθυμία.

π.χ. Οἱ Λακεδαιμόνιοι ἐνόμιζον τήν πέμψιν τῶν νέων **μή** ἄκαιρον **γενήσεσθαι**.

**ΠΑΡΑΤΗΡΗΣΕΙΣν**

**1.** Μετά από ρήματα αρνητικής έννοιας όπως: ***κωλύω, ἀπαγορεύω, ἀντιλέγω, ἀμφισβητῶ, ἀρνοῦμαι, ἀπιστῶ*** η άρνηση των απαρεμφάτων ή των ειδικών προτάσεων που εξαρτώνται από αυτά **πλεονάζει** και στη μετάφραση παραλείπεται.

π.χ. Ἀπείρξομεν ὑμᾶς μή ἐκπλεῖν *(= θα σας εμποδίσουμε να αποπλεύσετε).*

**2.** Μετά από ρήματα αρνητικής έννοιας (όπως τα παραπάνω) που βρίσκονται σε αποφατική πρόταση (ή σε ερωτηματική που αντιστοιχεί με αποφατική) και αρνητικές απρόσωπες εκφράσεις όπως **οὐκ ἐγχωρεῖ, οὐ καλόν ἐστι**κ.α., το εξαρτώμενο απαρέμφατο δέχεται και τα δύο αρνητικά μόρια ταυτόχρονα οπότε πλεονάζει συνήθως το ένα (**σπάνια** και τα δύο).

π.χ Οὐχ ὅσιόν σοι ἐστιν **μή οὐ** βοηθεῖν δικαιοσύνῃ *(= είναι ανόσιο να μη προστατεύεις τη δικαιοσύνη).*

**3.** Όταν σε μια πρόταση υπάρχουν δύο αλλεπάλληλες αρνήσεις τότε ισοδυναμούν με:

|  |  |
| --- | --- |
| **α) ΚΑΤΑΦΑΣΗ** | Όταν η δεύτερη άρνηση είναι **ΑΠΛΗ** |
|  | π.χ. Ἐγώ οὐκ οἶμαι οὐ δεῖν ὑμᾶς ἀμύνεσθαι *(= Εγώ νομίζω ότι πρέπει να αντιστέκεστε)* |
| **β) ΕΝΤΟΝΗ ΑΡΝΗΣΗ** | Όταν η δεύτερη άρνηση είναι **ΣΥΝΘΕΤΗ** |
|  | π.χ. Μή θῆσθε νόμον μηδένα *(= Μη θεσπίσετε κανένα νόμο).* |

**4.** **ΠΡΟΣΟΧΗ !!** Στα αρνητικά συμπλέγματα: «***μόνον οὐ, μόνον οὐχί, ὅσον οὐ»***.Μεταφράζονται ***«σχεδόν»*** και δεν επηρεάζουν τα όρια της πρότασης στην οποία ανήκουν.

π.χ. Οἱ δ’ ἐν τῷ Πειραιεῖ ᾤοντο τήν Σαλαμῖνα ᾑρῆσθαι καί παρά σφᾶς **ὅσον οὐκ** ἐσπλεῖν αὐτούς.

**5.** Το αρνητικό ***«οὐ»*** πολλές φορές είναι τόσο στενά συνδεδεμένο με κάποια λέξη, ώστε ισοδυναμεί με το στερητικό ἀ - ή την αντίστοιχη αρνητική έννοια της λέξης

**(ΣΧΗΜΑ ΛΙΤΟΤΗΤΟΣ).**

π.χ. Φησίν γάρ ὁ κατήγορος **οὐ δικαίως** (= ἀδίκως) με λαμβάνειν τό ἀργύριον.

**6.** Η άρνηση που υπάρχει μπροστά στα **δοξαστικά ρήματα** και στο ρήμα ***φημί*** πηγαίνει στο απαρέμφατο που ακολουθεί και όχι στο ρήμα.

π.χ. Αὐτός **οὐκ** ἔφη **ἰέναι**.

**ΣΥΝΔΕΣΗ ΠΡΟΤΑΣΕΩΝ**

**ΠΑΡΑΤΑΚΤΙΚΗ ΣΥΝΔΕΣΗ**

**Α΄ ΣΥΜΠΛΕΚΤΙΚΗ ΣΥΝΔΕΣΗ**

|  |  |
| --- | --- |
| **1. ΚΑΤΑΦΑΤΙΚΗ ΣΥΜΠΛΟΚΗ** | |
| **α)** **ΑΠΛΗ** | Χρησιμοποιούνται οι σύνδεσμοι ***«καί», «τέ»***(μετά τη λέξη που συνδέει). |
| π.χ. Ἠσθένει Δαρεῖος **καί** ὑπώπτευεν τελευτήν τοῦ βίου. |
| **β)** **ΕΝΤΟΝΗ** | Ο συμπλεκτικός σύνδεσμος εμφανίζεται από το πρώτο μέλος της σύνδεσης. |
| π.χ. Ἥ **τε** βουλή ἡδέως αὐτῶν κατεψηφίζετο οἵ **τε** ἄλλοι οὐδέν ἤχθοντο. |
| **2. ΑΠΟΦΑΤΙΚΗ ΣΥΜΠΛΟΚΗ** | |
| **α)** οὔτε ... οὔτε ...  μήτε ... μήτε ... | Όταν και τα δύο μέλη της σύνδεσης είναι αποφατικά. |
| π.χ. Ἄνευ ὁμονοίας **οὔτ’** ἄν πόλις εὖ πολιτευθείη, **οὔτ’** οἶκος καλῶς  οἰκηθείη. |
| **β)** … καί οὐ ...  … καί μή ... | Όταν το α' μέλος της σύνδεσης είναι καταφατικό και το β' μέλος είναι αποφατικό. |
| π.χ. Ἐμοί πείθου **καί μή** ἄλλως ποίει. |
| **γ)** οὔτε .. τε  μήτε ... τε | Όταν το α' μέλος της σύνδεσης είναι αποφατικό και το β' μέλος καταφατικό. |
| π.χ. **Οὔτε** ἐπεμείγνυντο ἔτι ἀκηρυκτί, καταστάντες **τε** ξυνεχῶς ἐπολέμουν. |
| **δ)** οὐ ( ) ... οὐδέ ...  μή ( ) ... μηδέ ... | Όταν και τα δύο μέλη της σύνδεσης είναι αρνητικά αλλά το β' μέλος δεν είναι ισοδύναμο με το α' μέλος αλλά συμπλήρωμα του. |
| π.χ. Τούτων **οὐδέν** ἔφερον οἱ Ἕλληνες **οὐδέ** τούς ἀνθρώπους ἐδίωκον. |

**ΠΡΟΣΟΧΗ:**

Οι σύνδεσμοι «οὐδέ, μηδέ» χρησιμοποιούνται και με επιδοτική σημασία (= ούτε, ούτε και ...).

π.χ. Μετά δέ τοῦτο **οὐδ’** οἱ ἡμέτεροι σύμμαχοι ἡμῖν ἐβοήθουν.

|  |  |
| --- | --- |
| **3. ΕΠΙΔΟΤΙΚΗ ΣΥΜΠΛΟΚΗ** | |
| **α)** οὐ μόνον ... ἀλλά καί  μή μόνον ... ἀλλά καί  οὐχ ὅτι ... ἀλλά καί  μή ὅτι ... ἀλλά καί | Όταν και τα δύο μέλη της σύνδεσης είναι καταφατικά (= όχι μόνον ... αλλά και) |
| π.χ. **Οὐ μόνον** ἔπραξαν ταῦτα**, ἀλλά καί** ἥδοντο ἐπ’ αὐτοῖς. |
| **β)** οὐχ ὅπως ... ἀλλ’ οὐδέ / μηδέ μή ὅπως … ἀλλ’ οὐδέ / μηδέ  οὐχ ὅτι ... ἀλλ’ οὐδέ / μηδέ  μή ὅτι ... ἀλλ’ οὐδέ / μηδέ | Όταν και τα δύο μέλη της σύνδεσης είναι αποφατικά (= όχι μόνο δεν ... αλλά ούτε ...) |
| π.χ. **Οὐχ ὅπως** τῆς κοινῆς ἐλευθερίας μετέχομεν, **ἀλλ’ οὐδέ** δουλείας μετρίας ἠξιώθημεν. |
| **γ)** οὐχ ὅπως ... ἀλλά καί  μή ὅπως ... ἀλλά καί | Όταν το α' μέλος της σύνδεσης είναι αρνητικό και το β' μέλος καταφατικό. |
| π.χ. **Οὐχ ὅπως** χάριν αὐτοῖς ἔχεις, **ἀλλά καί** ἀντιπράττεις. |

**ΠΡΟΣΟΧΗ:**

**α)** Η επιδοτική συμπλοκή χρησιμοποιείται όταν το β' μέλος της σύνδεσης παρουσιάζεται πιο σπουδαίο από το α' μέλος.

**β)** Το ***μή ὅτι*** ή ***μή τί γε*** ύστερα από αρνητική έκφραση πολλές φορές σημαίνει: ***«πολύ περισσότερο ή πολύ λιγότερο»***.

π.χ. Οὐκ ἔτρεσεν, **μή ὅτι** ἔφυγεν (= δε φοβήθηκε, πολύ περισσότερο δεν έφυγε).

**Σημασίες καί**

|  |  |
| --- | --- |
| **1.** **Συμπλεκτικός** | π.χ. Ὄλυνθον **καί** Μεθώνην **καί** Ἀπολλωνίαν ἐῶ. |
| **2.** **Προσθετικός** (= επιπλέον και ..) | π.χ. Ἐποίει **καί** τάδε πρός τούς ἐπιτηδείους. |
| **3.** **Μεταβατικός** (= καί έτσι, και επομένως, και τότε ...) | π.χ. Ἐνταῦθα ἔμεινεν ἡμέρας ἑπτά· **καί** ἧκε Μένων. |
| **4. Επιδοτικός** (= ακόμη και) | π.χ. Ἀνάγκᾳ **καί** θεοί πείθονται. |
| **5. Εναντιωματικός** | π.χ. Ἀθηναῖοι **καί**  οὐ μεταλαβόντες τοῦ χρυσίου πρόθυμοι ἦσαν εἰς τόν πόλεμον. |
| **6.** **Ομοιωματικός** (= όμοια, όπως ακριβώς) | π.χ. Κλίμακας ἐποιήσαντο ἴσας **καί** τό τεῖχος. |
| **7.** **Παρακελευσματικός** (συνοδεύει προστακτική) | π.χ. **Καί** μοι δός την χεῖρα. |

**Β΄ ΑΝΤΙΘΕΤΙΚΗ ΣΥΝΔΕΣΗ**

**Αντιθετικοί Σύνδεσμοι***:* ***μέν, δέ, ἀλλά, μήν, μέντοι, ἀλλά μήν, καίτοι, καίπερ, καί μήν, οὐ μήν ἀλλά, ὅμως.***

**Είδη :**

|  |  |  |
| --- | --- | --- |
| **α)** **ΑΠΛΗ ΑΝΤΙΘΕΣΗ** | μέν – δέ | π.χ*.* Ἡγεῖτο **μέν** Χειρίσοφος, ὠπισθοφυλάκει **δέ** Ξενοφῶν. |
| **β)** **ΙΣΧΥΡΗ ΑΝΤΙΘΕΣΗ** | μέν - μέντοι  μέν - ὅμως  μέν - ἀλλά... | π.χ. *«*κἀγώ τά **μέν** κείνοιν ἐτερπόμην, **ὅμως** δ’ ἔκνιζε μ’ ἀεί τοῦθ’...» |

**ΠΑΡΑΤΗΡΗΣΕΙΣ**

1. Οι σύνδεσμοι ***μέν, μέντοι, δέ, μήν*** δεν μπαίνουν **ποτέ** στην αρχή πρότασης αλλά μετά από μία ή περισσότερες λέξεις.

π.χ. Ἦν ἡδύ **μέν**, κεφαλαλγές **δέ**.

1. Ο σύνδεσμος ***«μέν»*** δημιουργεί αντίθεση μ’ αυτά που ακολουθούν ενώ οι άλλοι αντιθετικοί σύνδεσμοι μ’ αυτά που έχουν προηγηθεί.

π.χ. Στέργε **μέν** τά παρόντα, ζήτει δέ τά βέλτιστα.

1. Ο σύνδεσμος **«καίτοι»** συνδέει μόνον περιόδους ή ημιπεριόδους.

π.χ. Οὗτοι εἰσί λόγοι τῶν φθονούντων· **καίτοι** οὐ δικαίως μοι φθονοῦσιν.

1. Οι σύνδεσμοι ***ἀλλά μήν, καί μήν*** χρησιμοποιούνται για να μεταβεί ο λόγος σε κάτι νέο και σπουδαιότερο απ’ τα προηγούμενα.

π.χ. **Ἀλλά μήν** καί περί τοῦ δικαίου οὐκ ἀπεκρύπτετο ἥν γνώμην εἶχεν.

1. Ο σύνδεσμος ***«καίπερ»*** συνήθως συνοδεύει εναντιωματική μετοχή για έμφαση.

π.χ. Ἐπηκολούθουν **καίπερ** γιγνώσκοντες ὅτι κίνδυνος εἴη κυκλωθῆναι.

**Σημασίες μέν**

|  |  |
| --- | --- |
| **1.** **Αντιθετικός** | Εισάγει (ο μόνος) αντίθεση προς τα επόμενα, ως πρώτο μέλος της αντίθεσης. |
| π.χ. Οὗτοι μ’ ἐλεοῦσι **μέν**, ἐκεῖνο δ’ οὐδείς θέλει. |
| **2.**  **Βεβαιωτικός** | Σύμφωνα με την αρχική του σημασία. |
| π.χ. Ἕλλην **μέν** ἐστι και ἑλληνίζει; |
| **3.**  **Ανανταπόδοτος** | Δεν ακολουθεί ό «δέ» ή άλλος αντιθετικός σύνδεσμος. |
| π.χ. Ἡμεῖς **μέν** ἀπέλθωμεν. |

**Σημασίες δέ**

|  |  |
| --- | --- |
| **1.** **Αντιθετικός** | Συνδέει δύο αντίθετα ή διαφορετικά μέλη. |
| π.χ. Ταῦτα πάντες φιλοῦσιν, πράττει **δ’** οὐδείς. |
| **2.**  **Μεταβατικός** | Συνδέει περιόδους ή ημιπεριόδους. |
| π.χ. Ἀφίκοντο **δέ** καί Λακεδαιμονίων πρέσβεις. |

**Σημασίες ἀλλά**

|  |  |
| --- | --- |
| **1.** **Αντιθετικός** | Δηλώνει αντίθεση ανάμεσα σε δύο μέλη από τα οποία το α' είναι αποφατικό και το β' είναι καταφατικό (**σχήμα άρσης** και **θέσης**). |
| π.χ. Ἐγώ οὐ τά πάντα εἰπεῖν ἐσπούδασα, **ἀλλ’** ἤρκεσέ μοι  δηλῶσαι. |
| **2.**  **Περιοριστικός** | Περιορίζει το προηγούμενο ευρύ νόημα ή εμφανίζεται μετά από αποφατική πρόταση που περιέχει τη λέξη ***ἄλλος*** ή ***ἕτερος***  *(= παρά μόνον).* |
| π.χ. Ἡμῖν οὐδείς ἄλλος ἐβοήθησεν **ἀλλ'** ὑμεῖς. |
| **3.**  **Μεταβατικός** | Τίθεται στην αρχή περιόδου ή ημιπεριόδου. |
| π.χ. **Ἀλλά** δέχομαι, ἔφη. |
| **4.**  **Βεβαιωτικός** | Τίθεται ύστερα από υποθετική ή αιτιολογική πρόταση ενώ εισάγει κύρια (= τουλάχιστον). |
| π.χ. Ἐπεί ὑμεῖς οὐ τολμᾶτε λέγειν, **ἀλλ’** ἐγώ ἐρῶ. |
| **5.**  **Παρακελευσματικός** | Τίθεται πριν από προστακτική ή βουλητική υποτακτική και εκφράζει προτροπή *(= εμπρός).* |
| π.χ. **Ἀλλά** πίθεσθε ἐμοί. |

**Γ΄ ΔΙΑΖΕΥΚΤΙΚΗ ΣΥΝΔΕΣΗ**

**Διαζευκτικοί Σύνδεσμοι:*****ἤ, εἴτε, ἤτοι, ἐάντε, ἄντε, ἤντε***.

**Είδη :**

|  |  |  |
| --- | --- | --- |
| **α)** **ΑΠΛΗ ΔΙΑΖΕΥΞΗ** | ... ἤ ... | π.χ. Χρῶ τοῖς εἰρημένοις **ἤ** ζήτει βελτίω τούτων. |
| **β)** **ΕΝΤΟΝΗ ΔΙΑΖΕΥΞΗ** | ἤ ... ἤ ...  ἤτοι ... ἤ ... | π.χ.**Ἤ** λέγε τι σιγῆς κρεῖττον **ἤ** σιγήν ἔχε. |
| **γ)** **ΑΔΙΑΦΟΡΗ ΔΙΑΖΕΥΞΗ** | εἴτε ... εἴτε ...  ἄντε ... ἄντε ...  ἤντε ... ἤντε ...  ἐάντε ... ἐάντε ... | π.χ. Ἐάντε νῦν **ἐάντε** αὖθις ζητήσετε ταῦτα ... |

**Σημασίες ἤ**

|  |  |
| --- | --- |
| **1.** **Διαζευκτικός** | Σε απλή ή έντονη διάζευξη |
| π.χ. Πλούσιος **ἤ** πένης; |
| **2.**  **Επανορθωτικός** | Διορθώνει τα προηγούμενα. |
| π.χ. Λέγε οὖν ἅ ἐμοῦ ἤκουσας· **ἤ** ἐγώ ἐρῶ. |
| **3.**  **Διασαφητικός** | Διασαφηνίζει προηγούμενη ερώτηση υποδεικνύοντας την απάντηση *(= ή μήπως, ή δηλαδή).* |
| π.χ. Τί οὖν ἐρωτᾶς; **ἤ** οὐκ οἶσθα; |
| **4.**  **Αντιθετικός** | Σε αντικατάσταση του «εἰδεμή» *(= διαφορετικά)* |
| π.χ. Οὐκ ἔξεστιν αὐτῷ εἰς τό ἱερόν εἰσιέναι **ἤ** ἀποθανεῖται. |
| **5.**  **Συγκριτικός** | Εισάγει β' όρο σύγκρισης. |
| π.χ. Καλῶς ἀκούειν μᾶλλον **ἤ** πλουτεῖν θέλε. |

**Δ΄ ΑΙΤΙΟΛΟΓΙΚΗ ΣΥΝΔΕΣΗ**

**Αιτιολογικοί σύνδεσμοι:** ***γάρ, ἐπεί, ὡς***.

**Σημασίες γάρ**

Συνδέει πάντοτε παρατακτικά περιόδους ή ημιπεριόδους και δεν μπαίνει ποτέ στην αρχή αλλά μετά από μία ή περισσότερες λέξεις. Εκτός από αιτιολογικός παρατακτικός σύνδεσμος μπορεί να είναι:

|  |  |
| --- | --- |
| **1.** **Βεβαιωτικός** | Σε ζωηρό διάλογο ή σε συνδυασμό με άλλα μόρια (καί γάρ, ἀλλά γάρ, γάρ δή) |
| π.χ. Ὄλωλε **γάρ** δύστηνος; |
| **2.** **Διασαφητικός** | Διασαφηνίζει τα προηγούμενα και συνήθως ακολουθεί μετά από δεικτική αντωνυμία ή δεικτικό επίρρημα ή προεξαγγελτική παράθεση ή στην αρχή μιας διήγησης που έχει προαναγγελθεί. |
| π.χ. Μαρτύριον δέ· Δήλου **γάρ** καθαιρομένης ... |
| **3.** **Παρενθετικός** | Συνοδεύει παρενθετική πρόταση που αιτιολογεί την πρόταση στην οποία παρεμβάλλεται. |
| π.χ. Ὁ δέ, κρίνουσι **γάρ** βοῇ καί οὐ ψήφῳ, οὐκ ἔφη διαγιγνώσκειν τήν βοήν ποτέρα μείζων. |

**Σημασίες ἐπεί / ὡς**

Οι σύνδεσμοι ***ἐπεί*** και ***ὡς***στην **αρχή περιόδου ή ημιπεριόδου,** όταν αιτιολογούν τα προηγούμενα, εισάγουν κύρια πρόταση και θεωρούνται παρατακτικοί αιτιολογικοί σύνδεσμοι.

π.χ. Μέγα δέ τό ὁμοῦ τραφῆναι· **ἐπεί** καί τοῖς θηρίοις πόθος τις ἐγγίγνεται τῶν συντρόφων.

**Ε΄ ΣΥΜΠΕΡΑΣΜΑΤΙΚΗ ΣΥΝΔΕΣΗ**

**Συμπερασματικοί σύνδεσμοι:** ***ἄρα, δή, οὖν, γοῦν, τοίνυν, οὔκουν, οὐκοῦν, τοιγάρτοι, τοιγαροῦν, ὥστε, ὡς.***

**ΠΑΡΑΤΗΡΗΣΕΙΣ**

1. Όλοι οι συμπερασματικοί σύνδεσμοι συνδέουν περιόδους ή ημιπεριόδους.

π.χ. Δικασταί ζῶντες ἦσαν ζώντων· κακῶς **οὖν** αἱ δίκαι ἐκρίνοντο.

1. Οι σύνδεσμοι ***ἄρα, δή, οὖν, γοῦν, τοίνυν,*** μπαίνουν πάντα μετά από μια ή περισσότερες λέξεις.

π.χ. Ἄριστον **ἄρα** ἡ εὐδαιμονία.

|  |  |  |
| --- | --- | --- |
| **3.** **Δηλώνουν:** | | |
| **ἄρα** | Συμπέρασμα **λογικό** | π.χ. Οὐ περί τῆς ἐλευθερίας **ἄρα** τῷ Μήδῳ αντέστησαν. |
| **δή** | Συμπέρασμα **φυσικό** | π.χ. Ἔλεγόν τινες ὅτι κατίδοιεν πυρά· ἐδόκει **δή** τοῖς στρατηγοῖς οὐκ ἀσφαλές εἶναι. |
| **οὖν, τοίνυν** | Συμπέρασμα **πραγματικό** | π.χ. Μετά ταῦτα, **τοίνυν**, ὦ ἄνδρες. |
| **οὔκουν** | Συμπέρασμα **αποφατικό** | π.χ. **Οὔκουν** χρή οὔτε ἡμᾶς ἐθίζειν ὑμᾶς ἐπιορκεῖν. |
| **οὐκοῦν** | Συμπέρασμα **καταφατικό** | π.χ**. Οὐκοῦν** ἅ γ’ ἥξει καί σέ χρή λέγειν ἐμοί. |
| **τοιγάρτοι, τοιγαροῦν** | Συμπέρασμα με **βεβαιότητα** | π.χ. Οἱ μεθύοντες ἀεί τάς μάχας μάχονται. **Τοιγάρτοι** φεύγουσιν ἀεί. |

**4.** Οι σύνδεσμοι ***ὡς*** και ***ὥστε*** στην **αρχή περιόδου και ημιπεριόδου** είναι παρατακτικοί συμπερασματικοί σύνδεσμοι, εισάγουν κύρια πρόταση, εφόσον δε υπάρχει άλλη κύρια πρόταση, και μπορούν να συνταχθούν με οποιαδήποτε έγκλιση.

Μεταφράζονται ***«επομένως»*** ή ***«συνεπώς».***

π.χ. Οὕτως ἔχουσιν ταῦτα· ὥστε θάρρει.

**TΑ ΕΙΔΗ του ΑΝ**

**ΥΠΟΘΕΤΙΚΟ**

**Εισάγει** : υποθετικές προτάσεις.

**Εκφέρεται**: με υποτακτική που δηλώνει **προσδοκώμενο** (αν εξαρτάται από Οριστική Μέλλοντα ή μελλοντικές εκφράσεις)

ή **αόριστη επανάληψη** στο παρόν ή το μέλλον (αν εξαρτάται από Οριστική Ενεστώτα ή ενεστωτικές εκφράσεις).

**Μεταφράζεται**: με ***«αν»***

π.χ. Ἄν ἐμέ ἀποκτείνητε, βλάψετε ὑμᾶς αὐτούς.

π.χ. Ἄν ἐγγύς ἔλθῃ θάνατος, οὐδείς βούλεται θνῄσκειν.

**ΑΟΡΙΣΤΟΛΟΓΙΚΟ**

**Εκφέρεται:**με υποτακτική.

**Προηγούνται:**

α) **αναφορικές αντωνυμίες** ή **αναφορικά επιρρήματα**

(όταν πρόκειται για αναφορικό - υποθετικές προτάσεις).

β) **χρονικοί σύνδεσμοι**

(όταν πρόκειται για χρονικό - υποθετικές προτάσεις).

γ) **τελικοί σύνδεσμοι** (όταν πρόκειται για τελικές προτάσεις).

δ) **ερωτηματικές αντωνυμίες** ή **ερωτηματικά επιρρήματα**

(όταν πρόκειται για πλάγιες ερωτηματικές προτάσεις).

**Μεταφράζεται**: με τα: ***«τυχόν», «ἴσως»***

π.χ. Λέγουσιν **ὅ,τι ἄν βούλωνται** *(= Λένε ό,τι τυχόν θέλουν)*.

π.χ. **Ἐπειδάν παρέλθῃ** ὁ πόλεμος, ἀποδώσομεν ὑμῖν ταῦτα. *(Ἐπειδάν = ἐπειδή + ἄν = χρονικός σύνδεσμος + αοριστολογικό ἄν).*

π.χ. Ἄκουσον **ὡς ἄν μάθῃς***. (Το ὡς είναι εδώ τελικός σύνδεσμος).*

**ΔΥΝΗΤΙΚΟ**

**Εκφέρεται:**

α) με **Οριστική ιστορικού χρόνου** (Παρατατικού, Αορίστου, Υπερσυντελίκου)  Δυνητική Οριστική.

β) με **Ευκτική** κάθε χρόνου (**εκτός** από **Μέλλοντα**)  Δυνητική Ευκτική.

γ) με **απαρέμφατο**  Δυνητικό απαρέμφατο που είναι πάντα ειδικό.

δ) με **μετοχή**  Δυνητική μετοχή (συνήθως κατηγορηματική, πιο σπάνια επιθετική, αιτιολογική, τροπική).

π.χ. Τήν πόλιν ἄν ἡγήσω πολέμου ἐργαστήριον εἶναι.

π.χ. Οὐκ ἄν τις ζῴη, εἰ μή τρέφοιτο.

π.χ. Οἴομαι τούτους εἰπεῖν ἄν ταῦτα.

π.χ. Οἶδα τούτους εἰπόντας ἄν ταῦτα.

**Μεταφράζεται:**

α) η Δυνητική Οριστική με ***«θα + Παρατατικό»***

π.χ. ἔλεγον ἄν = θα έλεγα.

π.χ. εἶπον ἄν / εἰρήκειν ἄν = θα έλεγα

β) η Δυνητική Ευκτική με τα ***«είναι δυνατόν να ...»*** ή ***«μπορεί να ...»*** ή ***«θα μπορούσε να ...»*** ή **«πρόκειται να ...»** + **Υποτακτική**.

π.χ. Λέγουσιν ὅτι **οὐκ ἄν γένοιτο** ὁ δίκαιος ἄδικος.

**Προσοχή !!.**

α) Το δυνητικό «ἄν» δεν είναι ποτέ πρώτη λέξη στην πρόταση

β) Συνήθως μπαίνει μετά το ρηματικό τύπο με τον οποίο εκφέρεται, μερικές φορές όμως προηγείται όταν πρόκειται να δοθεί έμφαση σε μια λέξη (συνήθως αντωνυμία ή άρνηση).

π χ. Τίς ἄν εἴποι ταῦτα;

γ) Μερικές φορές το δυνητικό «ἄν» επαναλαμβάνεται όταν μεσολαβήσουν πολλές λέξεις μεταξύ αυτού και του ρηματικού τύπου με τον οποίο εκφέρεται.

π.χ. Τίς ἄν, εἴ τις τῶν ἀγαθῶν πολιτῶν ἤρετο, ἔλεγεν ἄν;

δ) Το δυνητικό «ἄν» (καθώς και η ενδεχόμενη άρνηση) αποτελεί ένα σύνολο με το ρηματικό τύπο που προσδιορίζει, και γι’αυτό, όταν συντάσσουμε, λέγονται μαζί.

**ΕΡΩΤΗΜΑΤΙΚΟ**

**Εισάγει:** Πλάγιες ερωτηματικές προτάσεις ολικής άγνοιας

**Εκφέρεται:** με απορηματική Υποτακτική που δηλώνει απορία του υποκειμένου.

π.χ. Ἐρωτᾷ **ἄν** ἔλθωσιν οἱ πρέσβεις.

**Προσοχή !!.**

Οι πλάγιες ερωτηματικές προτάσεις μπορούν να περιλαμβάνουν το αοριστολογικό **«ἄν»** πάντα όμως μετά την ερωτηματική λέξη (άρα οι προτάσεις θα είναι μερικής άγνοιας ).

π.χ. Ἀποροῦσιν οἱ πολέμιοι πῇ **ἄν** φύγωσιν.

**Ε Γ Κ Λ Ι Σ Ε Ι Σ**

**Α) Σημασία ΕΓΚΛΙΣΕΩΝ στις ΚΥΡΙΕΣ προτάσεις**

**1. Ο Ρ Ι Σ Τ Ι Κ Η**

**α) Απλή Οριστική**

**Eίναι** η Οριστική κάθε χρόνου **χωρίς** δυνητικό «ἄν».

**Βρίσκεται** σε προτάσεις κρίσεως, κύριες και δευτερεύουσες.

**Δηλώνει** το ***Πραγματικό***.

**Μεταφράζεται** ανάλογα με τη σημασία του κάθε χρόνου.

π.χ. Ἐνταῦθα ἔμειναν ἡμέρας τρεῖς.

**Προσοχή !!.**

α) Έχουμε περιορισμό της σημασίας του πραγματικού με τις εκφράσεις ***«τό ἐπ' ἐμοί», «ὡς ἐμοί δοκεῖν», «ὡς ἐγώ νομίζω»*** και άλλες ανάλογες.

π.χ. Ἐνταῦθα ἔμειναν, ὡς ἐγώ νομίζω, ἡμέρας τρεῖς.

β) Οι φράσεις ***«ὀλίγου δεῖν»*** ή ***«μικροῦ δεῖν»*,** ή απλά ***«ὀλίγου /μικροῦ*** + Οριστική Αορίστου που μεταφράζονται ***«σχεδόν»*** ή ***«λίγο έλειψε να...»,*** εκφράζουν το αντίθετο του πραγματικού.

π.χ. Ὀλίγου δεῖν ἀπέθανον ( = λίγο έλειψε να πεθάνουν).

π.χ. Μικροῦ ἀπέκτειναν Ἀλκιβιάδην.

**β) Δυνητική Οριστική**

**Eίναι** η Οριστική Ιστορικών χρόνων (Παρατατικού - Αορίστου - Υπερσυντελίκου) + δυνητικό **«ἄν».** Ισοδυναμεί με **ιστορικό χρόνο.**

**Βρίσκεται** σε προτάσεις κρίσεως, κύριες και δευτερεύουσες.

**Δηλώνει** το ***Αντίθετο του Πραγματικό*** ή το ***Δυνατόν στο παρελθόν***.

**Μεταφράζεται**: με «***θα*** + **Παρατατικό».**

π.χ. Οὐκ ἄν τήν πόλιν ἑώρας εὐπραγοῦσαν *=* δεν θα έβλεπες την πόλη να ευημερεί.

**Προσοχή !!.**

α) Ο Παρατατικός των απρόσωπων ρημάτων και εκφράσεων και ο Παρατατικός των ***«βούλομαι, μέλλω, κινδυνεύω, ἀξιῶ, δύναμαι»***μπορεί να δηλώνει αντίθετο του πραγματικού, ακόμα κι αν δεν συνοδεύεται απ’ το δυνητικό **«ἄν».** Αυτό συμβαίνει κυρίως στην απόδοση υποθετικών λόγων που δηλώνουν το αντίθετο του πραγματικού.

π.χ. Εἰ ποτε ἠδίκησέ με, ἄξιον ἦν αὐτῷ δίκην διδόναι.

π.χ. Ἔδει σέ τούς ἐχθρούς πεῖσαι.

β) Η Δυνητική Οριστική κατά κανόνα του Αορίστου και σπανιότερα του Παρατατικού - Υπερσυντελίκου ισοδυναμεί και μεταφράζεται με απλό Παρατατικό, όταν είναι απόδοση υποθετικών λόγων που δηλώνουν την αόριστη επανάληψη στο παρελθόν.

π.χ Ἀγησίλαος, εἰ ἴδοι τοῦς νέους γυμναζομένους, ἐπῄνεσεν ἄν.

**γ) Ευχετική Οριστική**

**Είναι** η Οριστική Παρατατικού και σπανίως Αορίστου με τα μόρια ***«εἴθε»,*** ***«εἰ γάρ»,***πριν από αυτήν.

**Βρίσκεται** σε κύριες προτάσεις επιθυμίας (πολύ σπάνια σε αναφορικές).

**Δηλώνει**   **Ευχή ανεκπλήρωτη** (άρνηση «μή»).

**Μεταφράζεται**: **«μακάρι να»** + **Παρατατικός** ή **Υπερσυντέλικος**.

π.χ. Εἰ γάρ ἐφυλάττομεν αὐτούς ἐν ἀκροπόλει (= μακάρι να τους φυλάγαμε στην ακρόπολη).

**Προσοχή !!.**

α) Για να δηλωθεί ευχή ανεκπλήρωτη πολλές φορές χρησιμοποιείται και η φράση ***«εἴθε»*** ή ***«εἰ γάρ ὤφελον»***+ **Απαρέμφατο Ενεστώτα** ή **Αορίστου**.

π.χ. Εἴθ’ ὤφελον οἱ πολλοί οἷοί τ’εἶναι ...(= μακάρι να μπορούσαν οι πολλοί...).

β) Όταν η ευχή αναφέρεται στο παρόν χρησιμοποιείται Παρατατικός, ενώ όταν αναφέρεται στο παρελθόν χρησιμοποιείται Αόριστος.

**2. Υ Π Ο Τ Α Κ Τ Ι Κ Η**

**α) Βουλητική Υποτακτική**

**Eίναι** η Υποτακτική κάθε χρόνου **χωρίς** το αοριστολογικό **«ἄν»**.

**Βρίσκεται** σε κύριες προτάσεις επιθυμίας και σπάνια σε αναφορικές.

**Διακρίνεται** σε:

**Ι. Προτρεπτική Υποτακτική**

**Είναι** η Υποτακτική που εκφράζει προτροπή και συνήθως είναι σε **α' πρόσωπο**.

**Μεταφράζεται: *«ας»***.

Μπροστά, για έμφαση, μπορούν να τεθούν τα παρακελευστικά μόρια: ***ἄγε (δή),*** ***φέρε(δή), ἔα (δή), ἴθι (δή), δεῦρο, δεῦτε*** [= εμπρός (λοιπόν)].

π.χ. Ἴθι ἐξετάσωμεν τα ἔργα τῶν θεῶν.

π.χ. Τάς ἡμετέρας ἀτυχίας ὑπομένωμεν.

**II. Αποτρεπτική ή Απαγορευτική Υποτακτική**

**Είναι** η Υποτακτική που εκφράζει απαγόρευση ή αποτροπή. Έχει μπροστά το ***«μή»*** και συνήθως είναι σε **β'** ή **γ' πρόσωπο** Αορίστου. Αν είναι σε α' πρόσωπο μπορεί να χρησιμοποιηθεί η Υποτακτική Ενεστώτα ή Αορίστου.

π.χ. Καί μηδενί τοῦτο παραστῇ.

π.χ. Μή καταπροδιδῶμεν τούς συμμάχους.

**β) Απορηματική Υποτακτική**

**Είναι** η Υποτακτική κάθε χρόνου (+/- αοριστολογικό **«ἄν»**).

**Βρίσκεται** σε ερωτηματικές προτάσεις είτε ευθείες είτε πλάγιες.

**Δηλώνει** **Απορία** του υποκειμένου (άρνηση  **«μή»**).

**Μεταφράζεται:** **«*πρέπει να»* + Υποτακτική**

π.χ. Ἀπορεῖ ποτέραν τῶν ὁδῶν τράπηται.

π.χ. Τί φῶμεν πρός ταῦτα, ὦ Κρίτων;

**Προσοχή !!.**

Μερικές φορές προηγούνται τα **«βούλει»**ή ***«βούλεσθε»***για να δηλωθεί σαφέστερα ότι η πράξη εξαρτάται απ’ τη θέληση αυτού που ερωτάται.

π.χ. Βούλει συλλογισώμεθα ταῦτα;

**3. Ε Υ Κ Τ Ι Κ Η**

**α) Ευχετική Ευκτική**

**Είναι** η Ευκτική κάθε χρόνου **χωρίς** το δυνητικό «ἄν»*.*

**Βρίσκεται** σε κύριες προτάσεις επιθυμίας και σπανίως σε αναφορικές.

**Δηλώνει**  Ευχή που μπορεί να πραγματοποιηθεί (άρνηση «μή»). Μερικές φορές συνοδεύεται από τα μόρια **«εἴθε, εἰ γάρ, ὡς»**(σπάνια).

**Μεταφράζεται**: ***«μακάρι να»*** + Υποτακτική.

π.χ. Ὦ παῖ, γένοιο εὐτυχέστερος πατρός *(*= μακάρι να γίνεις ...)

**β) Δυνητική Ευκτική**

**Είναι** η Ευκτική κάθε χρόνου εκτός από Μέλλοντα **με** το δυνητικό «ἄν»*.*

**Βρίσκεται** σε προτάσεις κρίσεως κύριες ή δευτερεύουσες.

**Δηλώνει** ένα **γεγονός που μπορεί να πραγματοποιηθεί** σε **παρόν ή μέλλον**. Ισοδυναμεί με **αρκτικό χρόνο**.

**Μεταφράζεται:** ***«είναι δυνατόν να..., μπορεί να..., θα μπορούσε να..., πρόκειται να ...»*** + **Υποτακτική**.

π.χ. Λέγουσιν ὅτι οὐκ ἄν γένοιτο ὁ δίκαιος ἄδικος.

π.χ. Γνοίης ἄν ταῦτα(= μπορείς να καταλάβεις αυτά).

**Προσοχή !!.**

Μερικές φορές η Δυνητική Ευκτική χρησιμοποιείται αντί για Μέλλοντα για να δηλώσει το πιθανό ή αντί Προστακτικής ή Ευκτικής για να εκφράσει ήπια προσταγή.

π.χ. Χωροῖς ἄν εἴσω(= μπες μέσα).

**4. Π Ρ Ο Σ Τ Α Κ Τ Ι Κ Η**

**Βρίσκεται** μόνο σε κύριες προτάσεις επιθυμίας και δέχεται άρνηση ***«μή»****.*

**Εκφράζει:**

|  |  |
| --- | --- |
| α) Προσταγή ή απαγόρευση | π.χ. Ἄπιτε, ὦ στρατιῶται.  π.χ. Μή οὕτω λέγε*.* |
| β) Προτροπή ή αποτροπή | π.χ. Ἀλλ’ ἐμοί πείθου, ὦ Σώκρατες, καί μή ἄλλως ποίει. |
| γ) Παράκληση, ευχή, κατάρα, δέηση | π.χ. Ὑγίαινε. |
| δ) Συγκατάθεση ή παραχώρηση | π.χ. Ἔστω ταῦτα. |

**Προσοχή !!.**

α) Μερικές φορές για έμφαση η Προστακτική συνοδεύεται από παρακελευστικά μόρια: «***ἄγε, ἄγετε, ἴθι, φέρε (δή)»***. π.χ. Ἄγετε, ὦ ἄνδρες, δειπνήσατε.

β) Στον Αόριστο για να δηλωθεί προσταγή χρησιμοποιείται η Προστακτική, ενώ για να δηλωθεί αποτροπή - απαγόρευση χρησιμοποιείται η αποτρεπτική Υποτακτική.

π.χ. Ἄκουσον / Μή ἀκούσῃς.

**Β) Σημασία ΕΓΚΛΙΣΕΩΝ στις ΔΕΥΤΕΡΕΥΟΥΣΕΣ προτάσεις**

Οι εγκλίσεις στις δευτερεύουσες προτάσεις έχουν τις ίδιες σημασίες τις οποίες έχουν και στις Κύριες προτάσεις εκτός από την Υποτακτική και την Ευκτική που έχουν και τις εξής **επιπλέον σημασίες**:

**1. Υ Π Ο Τ Α Κ Τ Ι Κ Η**

**α) Απλή Υποτακτική**

**Eίναι** η Υποτακτική κάθε χρόνου (+/- αοριστολογικό **«ἄν»).**

**Βρίσκεται** σε ενδοιαστικές, τελικές, υποθετικές, χρονικές, εναντιωματικές δευτερεύουσες προτάσεις.

**Δηλώνει** **προσδοκώμενο** ή **αόριστη επανάληψη** σε παρόν ή μέλλον.

**Μεταφράζεται** με την Υποτακτική του ίδιου χρόνου.

π.χ. Φοβοῦνται μή ἀποστῶσιν οἱ ξύμμαχοι.

**2. Ε Υ Κ Τ Ι Κ Η**

**α) Απλή Ευκτική**

**ΕΙναι** η Ευκτική κάθε χρόνου **χωρίς** το δυνητικό **«ἄν».**

**Βρίσκεται** σε υποθετικές, χρονικο - υποθετικές, εναντιωματικές, αναφορικο – υποθετικές προτάσεις όταν εξαρτώνται από δυνητική Ευκτική.

**Δηλώνει**  την **απλή** **σκέψη.**

π.χ. Εἴ τινα ἕλοιεν, ἀποκτείνειαν ἄν *(= αν κάποιον πιάσουν, μπορεί να τον σκοτώσουν).*

**β) Επαναληπτική Ευκτική**

**Είναι** η Ευκτική κάθε χρόνου **εκτός** από Μέλλοντα **χωρίς** το δυνητικό **«ἄν».**

**Δηλώνει** την **αόριστη επανάληψη** στο παρελθόν.

**Μεταφράζεται:** ***«κάθε φορά που»*** + **Παρατατικός**.

**Βρίσκεται** σε υποθετικές, χρονικο – υποθετικές, εναντιωματικές, αναφορικο-υποθετικές προτάσεις όταν εξαρτώνται από Οριστική ιστορικού χρόνου.

π.χ. Ὁπότε χειμών εἴη νοτερός, ἀπέλειπον τάς ἐπάλξεις.

π.χ. Εἴ τίνα λάβοιεν τῶν ἐχθρῶν, ἀπέκτεινον.

**γ) Ευκτική Πλάγιου Λόγου**

**Είναι** η απλή Ευκτική κάθε χρόνου.

**Αντικαθιστά** την Οριστική ή την Υποτακτική των δευτερευουσών προτάσεων, όταν εξαρτώνται από ιστορικό χρόνο και προσδίδει στο περιεχόμενο τους υποκειμενικότητα.

π.χ. Ἔλεγαν ὅτι ἡττημένοι εἶεν οἱ Λακεδαιμόνιοι *(= ἡττημένοι ἦσαν).*

**Χ Ρ Ο Ν Ο Ι**

**Η σημασία των ΧΡΟΝΩΝ**

**στις ΕΓΚΛΙΣΕΙΣ, ΑΠΑΡΕΜΦΑΤΟ, ΜΕΤΟΧΗ**

Στις άλλες εγκλίσεις, στο απαρέμφατο και τη μετοχή εκφράζεται μόνο το ίδιο «ποιόν ενέργειας» του αντίστοιχου χρόνου της Οριστικής όχι όμως το ίδιο χρονικό σημείο.

|  |  |
| --- | --- |
| **α) Στις ΚΥΡΙΕΣ προτάσεις** | **β) Στις ΔΕΥΤΕΡΕΥΟΥΣΕΣ προτάσεις** |
| Όλοι οι χρόνοι  **ΥΠΟΤΑΚΤΙΚΗΣ,**  **ΕΥΚΤΙΚΗΣ,**  **ΠΡΟΣΤΑΚΤΙΚΗΣ**  αναφέρονται στο **παρόν** ή το **μέλλον**. | Όλοι οι χρόνοι  **ΥΠΟΤΑΚΤΙΚΗΣ,**  **ΕΥΚΤΙΚΗΣ,**  **ΑΠΑΡΕΜΦΑΤΟΥ,**  **ΜΕΤΟΧΗΣ**  αναφέρονται είτε στο **παρόν**, είτε στο  **παρελθόν**, είτε στο **μέλλον** ανάλογα με το  χρόνο του ρήματος απ’ το οποίο εξαρτώνται. |
| π.χ. Ἴωμεν καί ἀκούσωμεν τοῦ ἀνδρός. | π.χ. Λέγω ταῦτα ἵνα πεισθῆτε  (ο αόριστος αναφέρεται στο παρόν)  π.χ. Ἔλεγον ταῦτα ἵνα πεισθῆτε  (ο αόριστος αναφέρεται στο παρελθόν)  π.χ. Ἐρῶ ταῦτα ἵνα πεισθῆτε  (ο αόριστος αναφέρεται στο μέλλον) |

|  |  |
| --- | --- |
| **ΒΑΣΙΚΕΣ ΚΑΤΗΓΟΡΙΕΣ ΤΩΝ ΧΡΟΝΩΝ** | |
|  | |
| **ΑΡΚΤΙΚΟΙ ΧΡΟΝΟΙ** | **ΙΣΤΟΡΙΚΟΙ ΧΡΟΝΟΙ** |
| **α) Στην Οριστική** | |
| ΕΝΕΣΤΩΤΑΣ | ΠΑΡΑΤΑΤΙΚΟΣ |
| ΜΕΛΛΟΝΤΑΣ | ΑΟΡΙΣΤΟΣ |
| ΠΑΡΑΚΕΙΜΕΝΟΣ | ΥΠΕΡΣΥΝΤΕΛΙΚΟΣ |
| ΓΝΩΜΙΚΟΣ ΑΟΡΙΣΤΟΣ | ΙΣΤΟΡΙΚΟΣ ΕΝΕΣΤΩΤΑΣ |
| **β) Στις άλλες Εγκλίσεις** | |
| **1.** Όλοι οι χρόνοι στις κύριες προτάσεις |  |
| 2. **Υποτακτική, Ευκτική** όλων των χρόνων στις δευτερεύουσες προτάσεις όταν εξαρτώνται από **αρκτικό χρόνο** | **Υποτακτική, Ευκτική** όλων των χρόνων στις δευτερεύουσες προτάσεις, όταν εξαρτώνται από **ιστορικό χρόνο**. |
| **γ) Απαρέμφατο και Μετοχή** | |
| Όλοι οι χρόνοι  όταν εξαρτώνται  από **αρκτικό χρόνο**. | Όλοι οι χρόνοι  όταν εξαρτώνται  από **ιστορικό χρόνο**. |

**ΕΙΔΗ ΠΡΟΤΑΣΕΩΝ**

Μια **κύρια** ή **δευτερεύουσα** πρόταση μπορεί να είναι:

**Α.** Ως προς τους **όρους:**

|  |  |
| --- | --- |
| **Α π λ ή** | Έχει μόνο ένα υποκείμενο και ένα κατηγόρημα. |
| π.χ. ὁ Κρίτων ἦλθε. |
| **Σ ύ ν θ ε τ η** | Έχει περισσότερους από έναν κύριους όρους (υποκείμενο, αντικείμενο ή κατηγορούμενο). |
| π.χ. Ὑμεῖς καί οἱ ὑμέτεροι στρατιῶται ἐστέ ἀμείνους καί κρείττους τῶν πολεμίων. |
| **Ε π α υ ξ η μ έ ν η** | Οι κύριοι όροι της έχουν ως συμπλήρωμα διάφορους προσδιορισμούς. |
| π.χ. Κλέαρχος ὁ Λακεδαιμόνιος ἦν ποτε στρατηγός μέγας. |
| **Ε λ λ ι π ή ς** | Ένας ή περισσότεροι κύριοι όροι της παραλείπονται, επειδή εύκολα εννοούνται. |
| π.χ. Μέτρον ἄριστον. |

**Β.** Ως προς το **περιεχόμενο:**

|  |  |
| --- | --- |
| **Κρίσεως** | π.χ. Ἦλθον οἱ πρέσβεις. |
| **Επιθυμίας** | π.χ. Μή βλάπτετε τούς συμμάχους. |
| **Ερωτηματική** | π.χ. Τί φῶμεν πρός ταῦτα, ὦ Κρίτων; |
| **Επιφωνηματική** | π.χ. Ὡς καλός μοι ὁ πάππος! |

**Γ.** Ως προς την **άρνηση:**

|  |  |
| --- | --- |
| **Καταφατική** | Όταν δεν έχει άρνηση |
| π.χ. Οὗτοι λέγουσιν ταῦτα. |
| **Αποφατική** | Όταν έχει άρνηση |
| π.χ. Θνητῶν οὐδείς ἔστι εὐδαίμων. |

**Δ.** Ως προς την **πληρότητα του νοήματος:**

|  |  |
| --- | --- |
| **Κύρια ή ανεξάρτητη** | Εκφράζει πλήρες νόημα. |
| π.χ. Ταῦτα εἰπόντες ἔφυγον. |
| **Δευτερεύουσα ή εξαρτημένη** | Εξαρτάται από άλλη πρόταση της οποίας το νόημα συμπληρώνει ή προσδιορίζει. |
| π.χ.Ἐπεί ἔφυγον οἱ πρέσβεις, ἐκκλησίαν ἐποιήσαμεν. |

**ΕΡΩΤΗΜΑΤΙΚΕΣ ΠΡΟΤΑΣΕΙΣ**

**ΕΥΘΕΙΕΣ ΕΡΩΤΗΣΕΙΣ**

**Διακρίνονται σε:**

|  |
| --- |
| **α) ΟΛΙΚΗΣ ΑΓΝΟΙΑΣ (μονομελείς ή διμελείς)** |
| - Η απορία αναφέρεται σε ολόκληρο το περιεχόμενο της πρότασης. |
| - Αναμένεται απάντηση **«ναι»**ή **«όχι»**ή κάποια ισοδύναμη έκφραση. |
| - Μερικές φορές εισάγονται με ένα ερωτηματικό μόριο: ***ἄρα, ἦ, οὔκουν*** |
| - Όταν η ερώτηση είναι διμελής στο α' μέρος προηγείται το ***«πότερον / α»*** και στο β' μέρος τίθεται το ***«ἤ»*** |

|  |
| --- |
| **β) ΜΕΡΙΚΗΣ ΑΓΝΟΙΑΣ** |
| - Η απορία αναφέρεται σε ένα μέρος της πρότασης. |
| - Εισάγονται με ερωτηματικές λέξεις (αντωνυμίες ή επιρρήματα). |

**Εκφέρονται με:**

|  |  |
| --- | --- |
| **α)** Όλες τις εγκλίσεις των ανεξάρτητων  προτάσεων | π.χ. Τί τηνικάδε ἀφῖξαι, ὦ Κρίτων; |
| **β)** Υποτακτική απορηματική | π.χ. Εἴπωμεν ἤ σιγῶμεν; |

**ΣΗΜΕΙΩΣΗ**

Αν η ερώτηση γίνεται όχι για να δοθεί απάντηση αλλά για να γίνει ο λόγος ζωηρότερος και να δηλωθεί έντονη άρνηση ή βεβαίωση ή προτροπή ή υπόθεση, τότε λέγεται **ρητορική.**

π.χ. Ἐξήμαρτε τίς ἄκων; Συγγνώμη αὐτῷ.

Οὐ βάρβαρος ὁ Φίλιππος;

**ΔΕΥΤΕΡΕΥΟΥΣΕΣ ΠΡΟΤΑΣΕΙΣ**

**ΔΕΥΤΕΡΕΥΟΥΣΕΣ** λέγονται οι προτάσεις που δεν μπορούν να σταθούν στο λόγο μόνες τους, γιατί **δεν εκφράζουν ένα αυτοτελές νόημα,** αλλά εξαρτώνται από μια άλλη πρόταση συνήθως κύρια και σπανίως δευτερεύουσα.

**Εισάγονται** με:

**α)**  τους **υποτακτικούς συνδέσμους**

(**ειδικοί, αιτιολογκοί, τελικοί, υποθετικοί, χρονικοί, συμπερασματικοί *«ὥστε»*** και *«****ὡς»*),**

**β)** το **ενδοιαστικό μόριο** ***«μή»*** και τις **αναφορικές λέξεις** (αντωνυμίες και επιρρήματα).

**Χωρίζονται** στις εξής κατηγορίες:

**1. Ονοματικές 2. Επιρρηματικές**

1. Οι **Ονοματικές** χωρίζονται σε:

α) **Ουσιαστικές** και β) **Επιθετικές**

**ΟΥΣΙΑΣΤΙΚΕΣ** είναι οι:

**Ειδικές, Πλάγιες ερωτηματικές, Ενδοιαστικές** και **Αναφορικές.**

Ισοδυναμούν με ουσιαστικό ή απαρέμφατο και χρησιμοποιούνται ως υποκείμενο ή αντικείμενο του ρήματος, από το οποίο εξαρτώνται ή ως επεξήγηση κάποιου όρου της πρότασης από την οποία εξαρτώνται (συνήθως ουδέτερο δεικτικής αντωνυμίας).

**ΕΠΙΘΕΤΙΚΕΣ** είναι οι:

**Αναφορικές**

Προσδιορίζουν κάποιον όρο της πρότασης από την οποία εξαρτώνται και τότε λέγονται **Αναφορικές Προσδιοριστικές**.

1. **Επιρρηματικές** είναι οι: **Αιτιολογικές, Τελικές, Υποθετικές, Παραχωρητικές-Εναντιωματικές, Συμπερασματικές, Χρονικές, Αναφορικές Επιρρηματικές** και **Αναφορικές Μικτές.**

Προσδιορίζουν επιρρηματικά το ρήμα από το οποία εξαρτώνται.

|  |  |  |  |
| --- | --- | --- | --- |
| **ΔΕΥΤΕΡΕΥΟΥΣΕΣ ΠΡΟΤΑΣΕΙΣ** | | | |
| **Α. ΟΝΟΜΑΤΙΚΕΣ** | | **Β. ΕΠΙΡΡΗΜΑΤΙΚΕΣ** | |
| **1. ΟΥΣΙΑΣΤΙΚΕΣ** | **2. ΕΠΙΘΕΤΙΚΕΣ** |  | |
| **α)** Ειδικές | Αναφορικές Προσδιοριστικές |  | **α)** Αιτιολογικές |
| **β)** Πλάγιες  Ερωτηματικές |  | **β)** Τελικές |
| **γ)** Ενδοιαστικές |  |  | **γ)** Υποθετικές |
| **δ)** Αναφορικές  Ουσιαστικές |  | **δ)** Εναντιωματικές –  Παραχωρητικές |
|  |  | **ε)** Χρονικές |
|  | **στ)** Συμπερασματικές |
|  | **ζ)** Αναφορικές -  Επιρρηματικές |
| **1.** Αναφορικές – Αιτιολογικές  **2.** Αναφορικές – Τελικές  **3.** Αναφορικές – Υποθετικές  **4.** Αναφορικές – Συμπερασματικές  **5.** Αναφορικές – Παραβολικές | |

**Α. ΟΝΟΜΑΤΙΚΕΣ ΠΡΟΤΑΣΕΙΣ**

**α) Ε Ι Δ Ι Κ Ε Σ**

Είναι προτάσεις κρίσεως και αποτελούν συμπλήρωμα της πρότασης από την οποία εξαρτώνται και της οποίας το νόημα ειδικεύουν.

 Δέχονται άρνηση **«οὐ»*.***

**Εξαρτώνται από:**

|  |
| --- |
| **α)** προσωπικά ή απρόσωπα ρήματα ή απρόσωπες εκφράσεις. |
| ***«μνήμης, μάθησης, λεκτικά, γνωστικά, δηλωτικά, αισθητικά, δεικτικά»*** |
| **β)** ουδέτερο δεικτικής αντωνυμίας. |
| **γ)** και πιο σπάνια από ένα ουσιαστικό αφηρημένο ίδιας σημασίας με τα ρήματα. |

**Εισάγονται με τους Ειδικούς συνδέσμους:**

|  |  |
| --- | --- |
| **ὅτι** | Όταν εκφράζουν **αντικειμενική γνώμη**. |
| π.χ. Βασιλεύς ἤκουσεν ὅτι οἱ Ἕλληνες νικῷεν. |
| **ὡς** | Όταν εκφράζουν **υποκειμενική γνώμη** (= ότι τάχα). |
| π.χ. Λέγει δ' ὡς ὡβριστής εἰμί. |
| **ὡς ἄρα** | Όταν εκφράζεται **ξένη γνώμη** που αντικρούεται ως απαράδεκτη,  ανυπόστατη απ’ τον ομιλητή. |
| π.χ. Λέγει ὡς ἄρα ἐγώ ὑμᾶς πειράσομαι πείθειν. |
| **ὅπως** | Ισοδύναμο με το ὅτι·χρησιμοποιείται **από τον Ξενοφώντα**. |
| π.χ. Ἀλλ' ὅπως μέν οὐκ ἐγεγένητο ἁμαρτήματα ... οὐκ ἄν ἔχειν μοι δοκῶ εἰπεῖν. |

**Εκφέρονται με:**

|  |  |
| --- | --- |
| **α) ΟΡΙΣΤΙΚΗ** | Δηλώνουν το **πραγματικό.** |
| π.χ. Οὐκ ἄδηλόν ἐστι ὅτι ῥᾀδίως τῶν πολεμίων ἐπικρατήσομεν. |
| **β) ΔΥΝΗΤΙΚΗ**  **ΟΡΙΣΤΙΚΗ** | Δηλώνουν **το μη πραγματικό** ή **το δυνατόν στο παρελθόν.** |
| π.χ. Ἀπαγγέλλετε Άριαίῳ ὅτι ἐπορευόμεθα ἄν ἐπί βασιλέα. |
| **γ) ΔΥΝΗΤΙΚΗ**  **ΕΥΚΤΙΚΗ** | Δηλώνουν το **δυνατόν στο παρόν** ή **στο μέλλον.** |
| π.χ. Εὔδηλος ἦν ὅτι ἡττηθέντων αὐτῶν οὐδείς ἄν λειφθείη. |
| **δ) ΕΥΚΤΙΚΗ**  **ΠΛΑΓΙΟΥ ΛΟΓΟΥ** | Μετά από ιστορικό χρόνο, εφόσον το περιεχόμενο παρουσιάζεται ως υποκειμενικό κι αβέβαιο.  Οριστική |
| π.χ. Εἶπεν ὅτι βούλοιτο διαλεχθῆναι τοῖς ἄρχουσιν. |

**Χρησιμεύουν ως:**

|  |  |
| --- | --- |
| **ΥΠΟΚΕΙΜΕΝΟ** | απρόσωπων εκφράσεων ή ρημάτων. |
| π.χ. Σαφές ἐστι ὅτι ἠδίκουν. |
| **ΑΝΤΙΚΕΙΜΕΝΟ** | προσωπικών ρημάτων. |
| π.χ. Ἔλεγον ὅτι ἀφίκετο ἡ ναῦς. |
| **ΕΠΕΞΗΓΗΣΗ** | ουδετέρου δεικτικής αντωνυμίας ή ουσιαστικού αφηρημένου. |
| π.χ. Ἀγγέλλουσι τοῦτο, ὅτι ἦλθε ὁ Κῦρος. |

**ΠΑΡΑΤΗΡΗΣΕΙΣ**

1. Πολλές φορές, μετά από ιστορικό χρόνο δεν ακολουθεί Ευκτική του πλάγιου λόγου, αλλά Οριστική, όταν πρόκειται για πραγματικό γεγονός, βέβαιο.

π.χ. Ἤισθετο ὁ δῆμος ὅτι οὐ τέθνηκε Ἀλκιβιάδης.

1. Μπορεί όμως, μετά από ιστορικό χρόνο να ακολουθούν δύο ειδικές προτάσεις, η μία με **Οριστική** και εκφράζει **βέβαιο γεγονός**, και η άλλη με **Ευκτική του πλάγιου λόγου** και εκφράζει **υποκειμενική γνώμη**. Το φαινόμενο αυτό λέγεται **εναλλαγή εγκλίσεων**.

π.χ. ... διδάσκαλοι τοῖς ἄλλοις γενόμενοι, ὅτι οὐκ ἄμαχος **εἴη** ἡ Περσῶν δύναμις, ἀλλά πᾶν πλῆθος καί πᾶς πλοῦτος ἀρετῇ **ὑπείκει** ...

1. Μια ειδική πρόταση μπορεί να είναι απόδοση εξαρτημένου υποθετικού λόγου.

π.χ. Δῆλον (ἐστί) ὅτι οὐκ ἄν προύλεγεν εἰ μή ἐπίστευεν ἀληθεύσειν.

1. Από τα λεκτικά ρήματα το ***«φημί»*** σπανιότατα βρίσκεται, συντεταγμένο με ειδική πρόταση.

π.χ. Καί μήν ὅτι μέν προσήκει πάντας κολάζειν τούς ἀδικοῦντας εὖ οἶδ' ὅτι πάντες ἄν, εἴ τις ἔροιτο, φήσαιτε.

1. Μερικές φορές ο ουσιαστικός χαρακτήρας της ειδικής πρότασης είναι τόσο έντονος ώστε πριν από αυτήν τίθεται το άρθρο ***«τό»***.

π.χ. **Τό ὅτι** καλῶς ἐποίησε ταῦτα, πᾶσι δῆλον ἦν.

1. Ο σύνδεσμος ***«ὅτι»*** (μερικές φορές και ο ***«ὡς»***) πολλές φορές πλεονάζει, γιατί αντί για ρήμα ειδικής πρότασης, ακολουθεί ειδικό απαρέμφατο ή κατηγορηματική μετοχή ή κύρια πρόταση.

Στην περίπτωση αυτή πρόκειται για **ΣΥΜΦΥΡΣΗ ΣΥΝΤΑΞΕΩΝ**. Οι δυσχέρειες εξομαλύνονται με την παράλειψη του «ὅτι» ( ή του «ὡς»).

π.χ. Εἶπεν ὅτι οὐδέν ἄν, ὅ,τι τῇ πόλει δοκοίῃ, ἀντειπεῖν (αντί: ... ἄν ἀντείποι).

1. Αρκετές φορές το περιεχόμενο της ειδικής πρότασης ανακεφαλαιώνεται με έμφαση με (επόμενο) ουδέτερο δεικτικής ή επαναληπτικής αντωνυμίας. Στην περίπτωση αυτή, η ειδική πρόταση δεν είναι επεξήγηση της αντωνυμίας η οποία λειτουργεί ως **«όρος επανάληψης ή έμφασης».** Συνήθως οι αντωνυμίες αυτές είναι υποκείμενα ή αντικείμενα επαναληπτικά ή εμφα(ν)τικά.

π.χ Ὦ παῖδες, ὅτι μέν ἐστέ πατέρων ἀγαθῶν, αὐτό μηνύει τό νῦν παρόν.

1. Οι φράσεις ***δῆλον ὅτι, οἶδ’ ὅτι, ἴσθ’ ὅτι, εὖ οἶδ’ ὅτι*** λαμβάνονται **ως επιρρήματα** και μεταφράζονται αντίστοιχα: ***φανερά, βέβαια, βεβαιότατα*** όταν βρίσκονται ανάμεσα σε κόμματα, όταν οι όροι πριν από αυτές σχετίζονται συντακτικά με όρους μετά απ' αυτές ή όταν μετά το ὅτι δεν ακολουθεί ρήμα.

π.χ Ἅπαντες **εὖ οἶδ' ὅτι** τόν λόγον τοῦτον ἀκηκόατε.

**β) ΠΛΑΓΙΕΣ ΕΡΩΤΗΜΑΤΙΚΕΣ**

Είναι προτάσεις **κρίσεως** ή **επιθυμίας. Συγκεκριμένα είναι:**

* **κρίσεως όταν εκφέρονται με:**
* Οριστική
* Δυνητική Οριστική
* Δυνητική Ευκτική
* **επιθυμίας όταν εκφέρονται με:**
* απορηματική Υποτακτική
* **Άλλοτε κρίσεως και άλλοτε επιθυμίας όταν εκφέρονται με:**
* Ευκτική πλαγίου λόγου

Αν η Ευκτική πλαγίου λόγου εκφράζει το **πραγματικό** και ισούται με Οριστική, τότε η πρόταση είναι **κρίσεως.**

Αν η Ευκτική πλαγίου λόγου εκφράζει απορίακαι ισούται με Υποτακτική, τότε η πρόταση είναι **επιθυμίας.**

**Εκφράζουν:** Ερώτηση σε **πλάγιο λόγο**. Η ερώτηση αυτή είτε έχει διατυπωθεί κάποτε ως ευθεία, είτε τώρα εκφράζεται ως **απορία** ή **σκέψη**.

 Δέχονται άρνηση **«οὐ»**ή**«μή»*.***

**Εξαρτώνται από:**

|  |
| --- |
| **α)** προσωπικά ή απρόσωπα ρήματα ή απρόσωπες εκφράσεις που δηλώνουν ερώτηση, απορία, άγνοια, αμηχανία, σκέψη, φροντίδα, απόπειρα ή είναι λεκτικά, δεικτικά κ.α. (όπως στις ειδικές). |
| **β)** ουδέτερο δεικτικής αντωνυμίας. |
| **γ)** αφηρημένα ουσιαστικά ιδίας σημασίας με τα ρήματα. |

**Διακρίνονται σε:**

**α)** **ΟΛΙΚΗΣ ΑΓΝΟΙΑΣ** (όταν η απορία αναφέρεται σε ολόκληρο το περιεχόμενο της πρότασης και τότε η απάντηση είναι **«ναι»** ή **«όχι»**ή κάποια αντίστοιχη έκφραση) και

**β)** **ΜΕΡΙΚΗΣ ΑΓΝΟΙΑΣ** (όταν η απορία αναφέρεται σε μέρος της πρότασης και τότε η απάντηση δεν είναι απλά «ναί» ή «οὐ»).

 Οι πλάγιες ερωτηματικές **ΟΛΙΚΗΣ ΑΓΝΟΙΑΣ**διακρίνονται σε:

**α)** **ΜΟΝΟΜΕΛΕΙΣ**και εισάγονται με τα :

εἰ(σπανίως με τα «ἄν, ἤν, ἐάν»)

εἰ οὐ

εἰ μή

π.χ. Πρωταγόρας ἐρωτᾷ εἰ οὐκ αἰσχύνομαι.

**β)** **ΔΙΜΕΛΕΙΣ**και εισάγονται με τα:

εἰ - ἤ (=αν…ή)

εἴτε – εἴτε (=αν…ή)

πότερον - ἤ(=ποιο από τα δύο …ή)

πότερα - ἤ(=ποιο από τα δύο …ή)

π.χ. Αὐτό οὖν τοῦτο προσήκει σκοπεῖν, πότερον ἀγαθά ἤ κακά ἐστί τά πεπραγμένα.

 Οι πλάγιες ερωτηματικές **ΜΕΡΙΚΗΣ ΑΓΝΟΙΑΣ**εισάγονται με :

**α)** ερωτηματικές αντωνυμίες και ερωτηματικά επιρρήματα,

**β)** αναφορικές αντωνυμίες και αναφορικά επιρρήματα.

π.χ. Μειδιάς ἠρώτα ἐπί τίσιν ἄν σύμμαχος γένοιτο.

**Συγκεκριμένα εισάγονται με:**

**Ερωτηματικές αντωνυμίες:**

Τίς, πότερος, πόσος, ποῖος, πηλίκος, ποδαπός

**Ερωτηματικά επιρρήματα:**

ποῦ, ποῖ(= προς ποιο μέρος;), πόθεν, πῇ(= σε ποιο μέρος; πού; - ή πώς;), πῶς

**Αναφορικές αντωνυμίες:**

ὅς, ὅστις, ὁπότερος, ὅσος, ὁπόσος, οἷος, ὁποῖος, ἡλίκος, ὁπηλίκος, ὁποδαπός

**Αναφορικά επιρρήματα:**

οὗ, ὅπου, οἷ, ὅποι, ὁπόθεν, ᾗ, ὅπῃ, ὡς, ὅπως

**ΠΡΟΣΟΧΗ!**

Οι αναφορικές αντωνυμίες και τα αναφορικά επιρρήματα όταν εισάγουν πλάγιες ερωτηματικές προτάσεις **μεταφράζονται** όπως τα αντίστοιχα ερωτηματικά.

**Εκφέρονται με :**

|  |  |
| --- | --- |
| **ΟΡΙΣΤΙΚΗ** | Δηλώνουν το πραγματικό. |
| π.χ. Τοῦτ’ ἀπόκριναι, εἰ ἀληθῆ λέγομεν ἤ οὐκ ἀληθῆ. |
| **ΔΥΝΗΤΙΚΗ ΟΡΙΣΤΙΚΗ** | Δηλώνουν το μη πραγματικό ή το δυνατό στο παρελθόν. |
| π.χ. Ἡδέως ἄν ὑμῶν πυθοίμην τίν’ ἄν ποτέ γνώμην περί ἐμοῦ εἴχετε. |
| **ΔΥΝΗΤΙΚΗ ΕΥΚΤΙΚΗ** | Δηλώνουν το δυνατό στο παρόν - μέλλον. |
| π.χ. Ἠρώτων ἐκεῖνοι εἰ δοῖεν ἄν τά πιστά. |
| **ΑΠΟΡΗΜΑΤΙΚΗ ΥΠΟΤΑΚΤΙΚΗ**  (συχνά συνοδεύεται από το αοριστολογικό «ἄν») | Δηλώνουν απορία του υποκειμένου για το τι πρέπει να γίνει με ισχύ στο παρόν - μέλλον. |
| π.χ. Οὐκ ἔχω ὅ,τι χρήσωμαι τούτῳ τῷ ἀνθρώπῳ. |
| **ΕΥΚΤΙΚΗ ΠΛΑΓΙΟΥ ΛΟΓΟΥ** μετά από ιστορικό χρόνο, εφόσον το περιεχόμενο παρουσιάζεται ως υποκειμενικό και αβέβαιο και αντικαθιστά **ΥΠΟΤΑΚΤΙΚΗ** ή **ΟΡΙΣΤΙΚΗ.** |  |
| π.χ. Τόν θεόν ἐπήροντο εἰ παραδοῖεν Κορινθίοις τήν πόλιν. |

**Χρησιμεύουν ως:**

|  |  |
| --- | --- |
| **ΥΠΟΚΕΙΜΕΝΟ**  απρόσωπων ρημάτων ή εκφράσεων | π.χ. Ἄδηλον ἐστιν εἴ τις ἐστ’ ἀδίκως διαβεβλημένος. |
| **ΑΝΤΙΚΕΙΜΕΝΟ**  προσωπικών ρημάτων | π.χ. Ἐπήροντο εἰ παραδοῖεν Κορινθίοις τήν πόλιν. |
| **ΕΠΕΞΗΓΗΣΗ**  ουδετέρου δεικτικής αντωνυμίας ή αφηρημένου ουσιαστικού. | π.χ. Ἡμεῖς τοῦτο σκοποῦμεν, τί ἄν οὗτοι μαθόντες ἄριστοι γένοιντο. |

**ΠΡΟΣΟΧΗ!**

1. Προκειμένου να δηλωθεί προσταγήή προτροπή*,* παραλείπεται το ρήμα που φανερώνει επιμέλεια ή φροντίδα και τότε η πλάγια ερωτηματική με το ***«ὅπως»***+ **Οριστική Μέλλοντα (ή Υποτακτική Αορίστου)** **φαίνεται ως ανεξάρτητη.**

π.χ. [Ὁρᾶτε (ἤ Σκοπεῖτε)] ὅπως ἔσεσθε ἄνδρες ἄξιοι τῆς ἐλευθερίας, ἧς κέκτησθε.

1. Μετά από ρήματα που δηλώνουν φροντίδα *,* η πρόταση που εισάγεται με τα «**ὅπως» / «ὅπως μή»και εκφέρεται με Οριστική Μέλλοντα ή Υποτακτική Αορίστου** ( + / - **«ἄν»**αοριστολογικό) ή **Ευκτική πλαγίου Λόγου** μπορεί να χαρακτηρισθεί ως πλάγια ερωτηματική ή τελική (ή ενδοιαστική).

Το φαινόμενο αυτό ονομάζεται τριπλή(ή διπλή) σύμπτωσηκαι με τη βοήθεια των συμφραζομένων καταλήγουμε σ’ έναν χαρακτηρισμό.

**Συνήθως** όμως μ’ αυτές τις προτάσεις δε δηλώνεται η τελική κατεύθυνση, ο σκοπός αλλά **ο τρόπος** με τον οποίο η ενέργεια βαίνει προς τον σκοπό, γι’ αυτό και ονομάζονται επίσης πλάγιες ερωτηματικές προτάσεις του τρόπου.

π.χ. Κῦρος ἐπεμέλετο ὅπως οἱ δουλεύοντες μή ἄσιτοι ἔσονται.

1. Και ύστερα από ιστορικό χρόνο είναι δυνατόν να χρησιμοποιηθεί Οριστική ή Υποτακτική αντί για Ευκτική πλαγίου λόγου όταν το περιεχόμενο της πλάγιας ερώτησης εξακολουθεί να ισχύει για το παρόν του ομιλητή, με βεβαιότητα.

π.χ. Ἀλλ’ αὐτό ἐσκόπουν, εἰ πέφυκε τό ἀδίκημα βλάπτειν τήν πόλιν.

1. Σε πλάγιες ερωτήσεις που συνδέονται κατά παράταξη είναι δυνατόν να παρατηρηθεί **εναλλαγή εγκλίσεων ή εναλλαγή στον τρόπο εισαγωγής.**

π.χ. Ἐκ δέ τούτου ὁ Κῦρος ἐπυνθάνετο ἤδη αὐτῶν καί ὁπόσην ὁδόν διήλασαν καί εἰ οἰκοῖτο ἡ χώρα*.*

1. Είναι δυνατόν να συνδεθούν κατά παράταξη πλάγια ερώτηση και ειδική πρόταση **(ΠΑΡΑΛΛΑΞΗ)**. Αυτό συμβαίνει επειδή εξαρτώνται από κοινά ρήματα, είναι ουσιαστικές προτάσεις και είναι και οι δύο μορφές πλάγιου λόγου.

π.χ. Πάντες ἴσμεν ποία ἐστιν ἡ τῶν θεῶν ἐπιμέλεια καί ὅτι χρή πιστεύειν αὐτοῖς.

1. Συχνά στις πλάγιες ερωτήσεις παρατηρείται το φαινόμενο της **πρόληψης του υποκειμένου.** Αυτό συμβαίνει όταν το **υποκείμενο δευτερεύουσας** ονοματικής (ειδικής, ενδοιαστικής και κυρίως πλάγιας ερωτηματικής) πρότασης μετακινείται και προλαμβάνει και μπαίνει **σε αιτιατική ως αντικείμενο της κύριας**. Το αντικείμενο που προέρχεται από πρόληψη υποκειμένου το ονομάζουμε αντικείμενο κατά πρόληψη. Η δευτερεύουσα ονοματική πρόταση είναι το κανονικό αντικείμενο. Μεταφράζουμε σαν να μην είχε συμβεί η πρόληψη.

π.χ. Πρότερον μέν γάρ ἔδει **τήν ἔχθραν** τούς κατηγοροῦντας ἐπιδεῖξαι, **ἥτις εἴη προς τούς φεύγοντας.** (=γιατί νωρίτερα έπρεπε να αποδεικνύουν οι κατήγοροι ποια έχθρα υπήρχε προς τους κατηγορουμένους)

**τήν ἔχθραν=** αντικείμενο κατά πρόληψη του ἐπιδεῖξαι.

**ἥτις εἴη προς τούς φεύγοντας=** δευτερεύουσα ονοματική πλάγια ερωτηματική πρόταση, αντικείμενο του ἐπιδεῖξαι.

**ἡ ἔχθρα=** υποκείμενο του ρήματος της δευτερεύουσας ονοματικής πλάγιας ερωτηματικής πρότασης.

1. Μετά από προτάσεις που εκφράζουν απόπειρα,ακολουθούν πολλές φορές πλάγιες ερωτηματικές με το ***«ἐάν» (ἄν, ἤν)*** *+* **Υποτακτική** (μετά από αρκτικό χρόνο) ή με το **«εἰ»** **+ Ευκτική του πλάγιου λόγου** (μετά από ιστορικό χρόνο).

Στις περιπτώσεις αυτές συνήθως εννοείται το ***πειρώμενος ἰδεῖν*** ή ***σκεψόμενος,*** ***ὀψόμενος, ἰδεῖν, ὥστε ἰδεῖν***.

π.χ. Τάδε δέ σκόπει ἐάν ἄρα καί σοί ἀρέσῃ.

π.χ. Ποτειδεᾶται ἔπεμψαν παρ’ Ἀθηναίους πρέσβεις, εἴ πῶς πείσειαν μή περί σφῶν νεωτερίζειν.

**γ) ΕΝΔΟΙΑΣΤΙΚΕΣ ΠΡΟΤΑΣΕΙΣ**

Είναι προτάσεις **επιθυμίας.**

**Εκφράζουν:** το αντικείμενο **φόβου** ή **δισταγμού** ή **επιφύλαξης**.

 Δέχονται άρνηση**«οὐ»*.***

**Εξαρτώνται από:**

|  |  |
| --- | --- |
| **α)** Προσωπικά ή Απρόσωπα ρήματα ή  απρόσωπες εκφράσεις που δηλώνουν: | Φόβο, δισταγμό, ενδοιασμό, κίνδυνο, προσοχή, προφύλαξη, υποψία, φροντίδα, προσπάθεια κ.λπ. |
| **β)** Ουδέτερο Δεικτικής αντωνυμίας ή αφηρημένο ουσιαστικό ιδίας σημασίας  με τα ρήματα. |  |

**Εισάγονται με τα:**

|  |  |  |
| --- | --- | --- |
| **«μή», «ὅπως μή»** (= μήπως) | Όταν δηλώνουν φόβο μήπως γίνει κάτι το ανεπιθύμητο. | |
| π.χ.Δέδοικα μή μάτην τά τοιαῦτα λέγωμεν. | |
| **«μή οὐ»** *=* (μήπως δεν) | Όταν δηλώνουν φόβο μήπως δε γίνει κάτι το επιθυμητό. |
| π.χ.Ὑποπτεύομεν καί ὑμᾶς μή οὐ κοινοί ἀποβῆτε. |

**Εκφέρονται με:**

|  |  |
| --- | --- |
| **ΥΠΟΤΑΚΤΙΚΗ** | Όταν ο φόβος είναι προσδοκώμενος. |
| π.χ. Φοβερόν μή στερηθῶσιν τῆς ἀρχῆς. |
| **ΕΥΚΤΙΚΗ**  **ΠΛΑΓΙΟΥ ΛΟΓΟΥ** | Μετά από ιστορικό χρόνο εφόσον το περιεχόμενο παρουσιάζεται ως υποκειμενικό και αβέβαιο και αντικαθιστά Υποτακτική . |
| π.χ. Ξενοφῶν ἔδεισε μή κακά γένοιτο τῇ πόλει. |
| **ΟΡΙΣΤΙΚΗ** | Όταν ο φόβος είναι πραγματικός. |
| π.χ. Δέδοικά σε, μή πληγῶν δέει. |
| **ΔΥΝΗΤΙΚΗ ΟΡΙΣΤΙΚΗ** | Όταν ο φόβος ήταν δυνατό να συμβεί στο παρελθόν αλλά δεν συνέβη. |
| π.χ. Ὀκνῶ μή περί τῆς Μακεδονίας ἄν κατέστησέ μοι τόν λόγον. |
| **ΔΥΝΗΤΙΚΗ ΕΥΚΤΙΚΗ** | Όταν ο φόβος είναι δυνατό να συμβεί στο παρόν  ή το μέλλον. |
| π.χ. Προσδοκία οὐδεμία ἦν μή ἄν ποτέ οἱ πολέμιοι ἐπιπλεύσειαν. |

**Χρησιμεύουν ως:**

|  |  |  |
| --- | --- | --- |
| **ΥΠΟΚΕΙΜΕΝΟ** | απρόσωπων ρημάτων και εκφράσεων. | π.χ. Κίνδυνος ἐστι μή οὐ δυνηθῶμεν πράξαι ταῦτα. |
| **ΑΝΤΙΚΕΙΜΕΝΟ** | προσωπικών ρημάτων | π.χ.Φοβούμεθα μή ἀμφοτέρων ἡμαρτή-καμεν. |
| **ΕΠΕΞΗΓΗΣΗ** | σε ουδέτερο δεικτικής αντωνυμίας ή αφηρημένο ουσιαστικό. | π.χ. Ἐγώ δ’ αὐτό τοῦτο φοβοῦμαι, μή διά τήν ἀπειρίαν οὐ δυνηθῶ δηλῶσαι ὑμῖν. |

**ΠΑΡΑΤΗΡΗΣΕΙΣ**

* Μερικές φορές στην αρχή περιόδου εισάγεται πρόταση με το «μή» ή «ὅπως μή», χωρίς να υπάρχει ρήμα εξάρτησης. Η πρόταση αυτή κανονικά θα πρέπει να χαρακτηρίζεται ως ενδοιαστική και να εννοείται ως ρήμα εξάρτησης το «ὅρα - ὁρᾶτε» ή άλλο παρόμοιο.

π.χ Ἀλλά μή οὐχ οὕτως ἔχῃ.

* Και ύστερα από ιστορικό χρόνο μπορεί να ακολουθήσει Υποτακτική (και όχι Ευκτική πλάγιου λόγου) όταν πρόκειται να δηλωθεί ότι σίγουρα θα ακολουθήσει κάτι το φοβερό.

π.χ Καί τούς ξυμμάχους ἅμα ἐδέδισαν σφῶν μή ἀποστῶσιν.

* Σε ενδοιαστικές προτάσεις που εξαρτώνται από ιστορικό χρόνο και συνδέονται κατά παράταξη **εναλλάσσεται** η Υποτακτική με την Ευκτική του πλάγιου λόγου όταν υπάρχει διαφορά βεβαιότητας γι’ αυτό που θα ακολουθήσει ή διαφορά για το χρονικό σημείο στο οποίο ανήκουν τα περιστατικά ( **ΕΝΑΛΛΑΓΗ ΕΓΚΛΙΣΕΩΝ**).

π.χ. Δεινόν ἐφαίνετο εἶναι, μή τίνα καί εἰς τούς ἄλλους Ἕλληνας διαβολήν σχοῖεν καί οἱ στρατιῶται δύσνοι πρός τά πράγματα ὦσιν.

* Επίσης το **“οὐ μή + οριστική ή υποτακτική”** = με κανένα τρόπο δεν, ποτέ προέκυψε από τη συγχώνευση δύο προτάσεων: οὐ (δέος ἐστί) μή...

π.χ Οὐ μή γένηται τοῦτο.

π.χ Τούς πονηρούς οὐ μή βελτίους ποιήσετε.

**δ) ΑΝΑΦΟΡΙΚΕΣ ΟΝΟΜΑΤΙΚΕΣ**

Είναι οι προτάσεις που αναφέρονται σε κάποιο όρο άλλης πρότασης, υπάρχοντα ή εννοούμενο.

**Εκφράζουν** άλλοτε **κρίση** και άλλοτε **επιθυμία**.

 Δέχονται άρνηση  **«οὐ»** ή **«μή»*.***

**Εισάγονται** με αναφορικές αντωνυμίες:

**Αναφορικές αντωνυμίες:**

ὅς, ὅστις, ὅσπερ, ὁπότερος, ὅσος, ὁπόσος, οἷος, ὁποῖος, ἡλίκος, ὁπηλίκος, ὁποδαπός

**Εκφέρονται** με όλες τις εγκλίσεις, αφού μπορούν να εκφράσουν και **κρίση** και **επιθυμία**. Μερικές φορές εκφέρονται και με Ευκτική από επίδραση του πλάγιου λόγου ή από **έλξη** προς μια προηγούμενη Ευκτική ή γιατί εκφράζεται ευχή.

**Διακρίνονται σε:**

**1. ΑΝΑΦΟΡΙΚΕΣ ΟΥΣΙΑΣΤΙΚΕΣ**

**που χρησιμεύουν ως:**

|  |  |
| --- | --- |
| **ΥΠΟΚΕΙΜΕΝΟ** | π.χ. Ὅστις αὐτόν φιλεῖ, μετ’ ἐμοῦ μαχέσθω. |
| **ΑΝΤΙΚΕΙΜΕΝΟ** | π.χ. Λέξω ἅ ἤκουσα. |
| **ΚΑΤΗΓΟΡΟΥΜΕΝΟ** | π.χ. Οὗτός ἐστιν ὅς ἀπέκτεινε τούς στρατηγούς. |
| **ΠΡΟΣΔΙΟΡΙΣΜΟΣ**  **ετερόπτωτος** | π.χ. Σατράπης κατεπέμφθη ὧν ἦρχε Κῦρος. |

**2. ΑΝΑΦΟΡΙΚΕΣ ΕΠΙΘΕΤΙΚΕΣ**

**που χρησιμεύουν ως:**

|  |  |
| --- | --- |
| **ΠΑΡΑΘΕΣΗ** | Αναφέρονται συχνά σε κύριο όνομα ή προσωπική, αυτοπαθή, αλληλοπαθή αντωνυμία. Προσθέτουν ένα ιδιαίτερο, μη αναγκαίο γνώρισμα. |
| π.χ. Λεωτυχίδης, ὅσπερ ἡγεῖτο τῶν ἐν Μυκάλῃ Ἑλλήνων,  ἀπεχώρησεν ἐπ’ οἴκου. |
| **ΕΠΙΘΕΤΙΚΟΣ ΠΡΟΣΔΙΟΡΙΣΜΟΣ** | Αποδίδουν ένα αναγκαίο στοιχείο και κανονικά δεν χωρίζονται με κόμμα. |
| π.χ. Ἔτυχεν ἡ πρύμνα ἐστεμμένη τοῦ πλοίου, ὅ εἰς Δῆλον Ἀθηναῖοι πέμπουσιν. |
| **ΕΠΕΞΗΓΗΣΗ** | Παρέχουν ένα αναγκαίο για τη σαφήνεια στοιχείο. Προσδιορίζουν συνήθως δεικτική, αόριστη, ερωτηματική ή επιμεριστική αντωνυμία. |
| π.χ. Λέγε τοῦτο, ὅ,τι σοι δοκεῖ. |

Οι Αναφορικές Επιθετικές χαρακτηρίζονται ως **προσδιοριστικές** ή **διασαφητικές**.

**ΠΑΡΑΤΗΡΗΣΕΙΣ**

1. Οι αναφορικές προσδιοριστικές προτάσεις κανονικά ακολουθούν τον όρο στον οποίο αναφέρονται. Μερικές φορές προηγούνται, όμως **για λόγους έμφασης**. Τότε γίνονται αναφορικές ουσιαστικές, παίρνουν τη συντακτική θέση του όρου αναφοράς και το δεικτικό που ακολουθεί, ανακεφαλαιώνει το περιεχόμενο της αναφορικής και χαρακτηρίζεται ως **όρος κατ’ επανάληψη.**

π.χ. Ὅ δέ πάντες λέγουσι, τοῦτο καί ἐγώ λέξω.

1. Όταν παραλείπεται ο προσδιοριζόμενος όρος, τότε τη συντακτική του θέση παίρνει η αναφορική πρόταση και από αναφορική - προσδιοριστική γίνεται αναφορική - ουσιαστική ως κύριος όρος της πρότασης εξάρτησης ή ως προσδιορισμός της.

π.χ. Σατράπης κατεπέμφθη ὧν ἦρχε Κῦρος.

1. Αναφορικές προτάσεις που εισάγονται με ουδέτερο αναφορικής αντωνυμίας και κυρίως: «ὅ, ὅπερ, οἷον» ( = πράγμα που ) αποδίδονται και ως (προεξαγγελτικές) παραθέσεις σε όρο, φράση ή ολόκληρη πρόταση που ακολουθεί ή προηγείται.

π.χ. Ἐστάθη τήν ἀσπίδα ἔχων, ὅ δοκεῖ κηλίς εἶναι τοῖς σπουδαίοις.

1. Η αναφορική αντωνυμία **«ὅς, ἥ, ὅ»** ή μερικά αναφορικά επιρρήματα (***οὗ, ὅπου, ἔνθεν, ἔνθα, ὅθεν, ὁπόθεν***) **μετά από ισχυρό σημείο στίξης** (άνω τελεία, τελεία ή ερωτηματικό), όταν αναφέρονται στα προηγούμενα και **εφόσον δεν υπάρχει άλλη κύρια** πρόταση στην ημιπερίοδο ή την περίοδο, ισοδυναμούν με τη δεικτική αντωνυμία οὗτος, αὕτη, τοῦτο και **εισάγουν κύρια πρόταση.**

π.χ. Μέμνησθε τούς ἀπαγομένους εἰς τό δεσμωτήριον· οἵ ἠναγκάζοντο ἀπόλλυσθαι.

1. Τα συμπλέγματα: ***ὅστις / ὁποῖος / ὁπόσος*** + **δη / δήποτε / οῦν** έχουν αοριστολογική σημασία και μετάφραση (= οποιοσδήποτε) και **δεν εισάγουν αναφορικές προτάσεις**.

π.χ. Ἐγώ πάσχειν **ὁτιοῦν** ἕτοιμος (= είμαι έτοιμος να πάθω οτιδήποτε).

**Β. ΕΠΙΡΡΗΜΑΤΙΚΕΣ ΠΡΟΤΑΣΕΙΣ**

**α) ΑΙΤΙΟΛΟΓΙΚΕΣ ΠΡΟΤΑΣΕΙΣ**

Είναι προτάσεις **κρίσεως,** που κανονικά αιτιολογούν την κύρια πρόταση της περιόδου και σπανιότερα μια δευτερεύουσα.

* Δέχονται άρνηση **«οὐ»** και σπάνια **«μή».**

**Εξαρτώνται από:**

|  |  |
| --- | --- |
| **α)** προσωπικά ρήματα κάθε σημασίας κυρίως όμως **ΨΥΧΙΚΟΥ ΠΑΘΟΥΣ** | ἀγανακτῶ, ἥδομαι, ἄχθομαι ... |
| **β)** **ΔΙΚΑΣΤΙΚΑ** | τιμωρῶ, κολάζω, αἰτιῶμαι ... |
| **γ)** απρόσωπες εκφράσεις ψυχικού πάθους | αἰσχρόν ἐστι, δεινόν ἐστι, χαλεπόν ἐστι ... |
| **δ)** εμπρόθετους προσδιορισμούς του  αναγκαστικού αιτίου |  |

**Εισάγονται με:**

|  |  |
| --- | --- |
| **α)** τους αιτιολογικούς συνδέσμους | |
| **ὅτι, διότι** | Για να εκφράσουν **αντικειμενική αιτιολογία** |
| & |  |
| **ὡς** | Για να εκφράσουν **υποκειμενική αιτιολογία** |
|  | π.χ. Χαίρω ὅτι εὐδοκιμεῖς.  π.χ. Τούς στρατηγούς ἐζημίωσαν ὡς δώροις πεισθέντες ἀποχωρήσειαν.  π.χ. Ἐτύγχανε ἐφ’ ἁμάξης πορευόμενος διότι ἐτέτρωτο. |
| **β)** τους αιτιολογικούς συνδέσμους | |
| **ὅτε, ὁπότε, ἐπεί, ἐπειδή**  (=αφού) | Όταν λανθάνει η έννοια του χρόνου. |
| π.χ. Χαλεπά τά παρόντα, ὁπότε στρατηγῶν στερόμεθα. |
| **γ)** το **εἰ** (=που) | |
|  | Για να εκφράσουν **υποθετική αιτιολογία.** Στην περίπτωση αυτή το **εἰ** μεταφράζεται με ***«που»*** και οι προτάσεις έχουν άρνηση **«μή»** αναλογικά με τις υποθετικές. |
| π.χ. Ἔγωγ’ ἀγανακτῶ, εἰ τά χρήματα λυπεῖ τινάς ὑμῶν. |

**Εκφέρονται με:**

|  |  |
| --- | --- |
| **α)**  **ΟΡΙΣΤΙΚΗ** | Δηλώνουν το πραγματικό  π.χ. Χαίρω ὅτι εὐδοκιμεῖς. |
| **β) ΔΥΝΗΤΙΚΗ ΟΡΙΣΤΙΚΗ** | Δηλώνουν αυτό που μπορούσε να συμβεί στο παρελθόν και δε συνέβη.  π.χ. Ἄκοντας προσάγουσι τούς πολλούς ἐς τόν κίνδυνον, ἐπεί οὐκ ἄν ποτέ ἐνεχείρησαν ἡσσηθέντες αὖθις ναυμαχεῖν. |
| **γ) ΔΥΝΗΤΙΚΗ ΕΥΚΤΙΚΗ** | Δηλώνουν αυτό που μπορεί να συμβεί στο παρόν ή το μέλλον.  π.χ. Δέομαί σου παραμεῖναι ἡμῖν, ὥς ἐγώ οὐδ’ ἄν ἑνός ἥδιον ἀκούσαιμι ἤ σοῦ. |
| **δ**) **ΕΥΚΤΙΚΗ**  **ΠΛΑΓΙΟΥ ΛΟΓΟΥ** | Μετά από ιστορικό χρόνο, εφόσον το περιεχόμενο παρουσιάζεται ως υποκειμενικό και αβέβαιο.  π.χ. Τόν Περικλέα ἐκάκιζον ὅτι στρατηγός ὤν οὐκ ἐπεξάγοι. |

**Χρησιμεύουν ως:**

|  |  |
| --- | --- |
| **1.** **ΕΠΙΡΡΗΜΑΤΙΚΟΣ ΠΡΟΣΔΙΟΡΙΣΜΟΣ** **ΤΗΣ ΑΙΤΙΑΣ**  στο ρηματικό τύπο εξάρτησης. | π.χ. Τούτου ἀπεψηφίσαντο ὡς εἴη εὐερ-γέτης. |
| **2.** **ΕΠΕΞΗΓΗΣΗ** σε προηγούμενο εμπρόθετο  προσδιορισμό αιτίας ή σε ουδέτερο δεικτικής  αντωνυμίας. | π.χ. Διά ταῦτ’ ἐπιτιμῶ, ὅτι πάλαι ἄν ἅπα-ντα ἀπωλέσατε, εἰ μή θεός τις ἐβοήθει. |
| **3. ΥΠΟΚΕΙΜΕΝΟ** σε απρόσωπες εκφράσεις ψυχικού πάθους (ότανεισάγονται με το ***εἰ***). | π.χ. Αἰσχρόν ἐστι εἰ τοῦτο ποιεῖτε. |

**ΠΑΡΑΤΗΡΗΣΕΙΣ**

Μεταξύ της αιτιολογικής και της κύριας πρότασης υπάρχει η λογική σχέση του αιτίου προς το αποτέλεσμα.

π.χ Μετεμέλοντο ὅτι οὐ ξυνέβησαν.

1. Οι σύνδεσμοι **«ἐπεί»** και **«ὡς»** μπορούν να εισάγουν κ**ύρια** πρόταση, όταν βρίσκονται στην αρχή περιόδου ή ημιπεριόδου και δεν υπάρχει άλλη κύρια πρόταση στη περίοδο.

π.χ. Μέγα δέ τό ὁμοῦ τραφῆναι· ἐπεί καί τοῖς θηρίοις πόθος τις ἐγγίγνεται τῶν συντρόφων.

1. Ο αιτιολογικός σύνδεσμος **«ὅτι»** κανονικά βρίσκεται μετά από ρήματα που εκφράζουν **ψυχικό πάθος** ή μετά από τις φράσεις ***«αἰσχρόν ἐστιν»***, ***«δεινόν ἐστιν***, ***«θαυμαστόν ἐστίν»***, ***«ἀγαπητόν ἐστιν», «πλημμελές ἐστιν»*** και δηλώνει αντικειμενική αιτιολογία.

π.χ. Ἀθυμεῖ ὅτι ἡμῖν οὐκ εἰσιν ἱππεῖς.

1. Όταν όμως το αίτιο είναι πιθανό ή μπορεί να αμφισβητηθεί ή προβάλλεται ως υπόθεση ή απορία, τότε μετά τα παραπάνω ρήματα και τις εκφράσεις, η αιτιολογική πρόταση έχει υποθετική απόχρωση και εισάγεται με το ***«εἰ»***. Όταν εξαρτηθεί από απρόσωπο ρήμα ή απρόσωπη έκφραση, τότε το περιεχόμενο της λειτουργεί ως νοηματικό ***υποκείμενο του ρηματικού τύπου*** εξάρτησής της.

π.χ. Αἰσχρόν εἰ ὄντες Ἀθηναῖοι βάρβαρον ἄνθρωπον φοβήσεσθε.

1. Όταν εξαρτώνται από ***ιστορικό χρόνο*** μπορεί να εκφέρονται με Οριστική κι όχι με Ευκτική πλάγιου λόγου όταν υπάρχει **έντονη βεβαιότητα**.

Επίσης ισχύει η **εναλλαγή των εγκλίσεων** όπως και στις ειδικές προτάσεις.

π.χ. Ἐθαύμαζον ὅτι οὐδαμοῦ Κῦρος φαίνοιτο οὐδ’ ἄλλος ἀπ’ αὐτοῦ παρῄει.

1. Αρκετές φορές το περιεχόμενο αιτιολογικής πρότασης ανακεφαλαιώνεται για έμφαση με τα επόμενα ***(διά) τοῦτο*** ή ***διά ταῦτα***. Στην περίπτωση αυτή, βέβαια, η αιτιολογική πρόταση **δεν** είναι **επεξήγηση** των προσδιορισμών αυτών, οι οποίοι λειτουργούν ως **εμφατική ανακεφαλαίωση** της πρότασης.

π.χ. Ὅτι τούτῳ πολεμῶ, διά τοῦτο μ’ ἀναιρήσετε;

π.χ. Δημοσθένης, εἰ μή τῶν Ἑλλήνων ἐναντίον ἀναρρηθήσεται, τοῦτ’ ἀγανακτεῖ.

**ΙΣΟΔΥΝΑΜΕΣ ΣΥΝΤΑΚΤΙΚΕΣ** **ΜΟΡΦΕΣ**

|  |  |
| --- | --- |
| **α)** **Αιτιολογικές μετοχές** | π.χ. Φοβούμενος μή συλληφθῇ, ἐκέλευσεν ἀνοῖξαι. |
| **β)** **Αναφορικο-αιτιολογικές προτάσεις** | π.χ Θαυμαστόν ποιεῖς, ὅς ἡμῖν οὐδέν δίδως. |
| **γ) Γενική της αιτίας** | π.χ. Θαυμάζω σε τῆς τόλμης. |
| **δ)** **Δοτική της αιτίας** | π.χ. Δειλίᾳ, ἔλιπον τήν τάξιν. |
| **ε)** **Αιτιατική της αιτίας** | π.χ. Αὐτά νῦν ἥκω παρά σε. |
| **ζ)** **Εμπρόθετοι προσδιορισμοί της αιτίας** | ***ἀντί, ἀπό, ἐκ, ὑπέρ, ἕνεκα*** + γενική / ***διά, κατά, παρά*** + αιτιατική / ***ἐπί*** + δοτική |

**β) ΤΕΛΙΚΕΣ ΠΡΟΤΑΣΕΙΣ**

Είναι προτάσεις ε**πιθυμίας** και δηλώνουν το τ**ελικό αίτιο**, δηλ. το **ΣΚΟΠΟ**.

 Δέχονται άρνηση **«μή».**

**Εξαρτώνται από:**

|  |  |
| --- | --- |
| **1.** Ρήματα **σκόπιμης ενέργειας** | ***αἱροῦμαι, καταλείπω, ἄγω, φέρω, παρασκευάζομαι.*** |
| **2.** Ρήματα **κίνησης** | ***ἔρχομαι, φθάνω.*** |
| **3.** Εμπρόθετο προσδιορισμό **σκοπού** |  |

**Εισάγονται με:**

|  |  |
| --- | --- |
| **α)** τους τελικούς συνδέσμους  **ἵνα, ὅπως, ὡς**  ( = για να) | π.χ. Ἔπραξεν ταῦτα, ἵνα τύχοι συγγνώμης. |
| **β)** την άρνηση **«μή»**  ( = για να μη ) | π.χ. Ἐδόκει αὐτοῖς ἀπιέναι, μή τις ἐπίθεσις γένηται. |

**Εκφέρονται με:**

|  |  |
| --- | --- |
| **ΥΠΟΤΑΚΤΙΚΗ** | Όταν δηλώνουν **προσδοκώμενο** **σκοπό**.  π.χ. Τιμωρεῖται τόν ἀδικοῦντα, ἵνα μή αὖθις ἀδικήσῃ. |
| **ΟΡΙΣΤΙΚΗ**  **ΙΣΤΟΡΙΚΟΥ ΧΡΟΝΟΥ** | Όταν η κύρια πρόταση εκφράζει ευχή ανεκπλήρωτη. Στην περίπτωση αυτή η τελική πρόταση εκφράζει **σκοπό απραγματοποίητο**.  π.χ. Ἐχρῆν αὐτούς ζῆν ἵνα ἀπηλλάγμεθα τούτου τοῦ δημαγωγοῦ*.* |
| **ΕΥΚΤΙΚΗ**  **ΠΛΑΓΙΟΥ ΛΟΓΟΥ** | Μετά από ιστορικό χρόνο, εφόσον το περιεχόμενο παρουσιάζεται ως **υποκειμενικό** ή **αβέβαιο**.  π.χ. Φίλων ᾤετο δεῖσθαι ὡς συνεργούς ἔχοι. |
| **ΕΥΚΤΙΚΗ** | Χωρίς να προηγείται ιστορικός χρόνος, είτε εξαιτίας **έλξης** προς προηγούμενη ευκτική, είτε όταν ο σκοπός παρουσιάζεται ως **υποκειμενική γνώμη** ή ως **επιθυμία** του λέγοντος.  π.χ. Ἆρ’ οὖν οὐκ ἄν ἐπί πᾶν ἔλθοι βασιλεύς ὡς πᾶσιν ἀνθρώποις φόβον παράσχοι;  π.χ. Ἴσως δέ που ἀποσκάπτει, ὡς ἄπορος εἴη ἡ ὁδός. |
| **ΔΥΝΗΤΙΚΗ ΕΥΚΤΙΚΗ**  (σπανίως) | Όταν ο σκοπός είναι **δυνατό** να πραγματοποιηθεί στο **παρόν** ή στο **μέλλον**.  π.χ. Γύμναζε σαυτόν πόνοις ἑκουσίοις, ὅπως ἄν δύναιο καί τούς ἀκουσίους ὑπομένειν. |

**Χρησιμεύουν ως:**

|  |  |
| --- | --- |
| **1.** **ΕΠΙΡΡΗΜΑΤΙΚΟΣ ΠΡΟΣΔΙΟΡΙΣΜΟΣ** **ΤΟΥ** **ΣΚΟΠΟΥ** στο ρηματικό τύπο εξάρτησης, ο οποίος κανονικά προηγείται. | π.χ. Ἔπραξεν ταῦτα, ἵνα τύχοι συγγνώμης. |
| **2.** **ΕΠΕΞΗΓΗΣΗ** σε προηγούμενο εμπρόθετο  προσδιορισμό του σκοπού. | π.χ. Τούτου ἕνεκα ταῦτα ἐποίησεν,  ἵνα δοκῇ ἀγαθός εἶναι. |

**ΠΑΡΑΤΗΡΗΣΕΙΣ**

1. Ο σύνδεσμος **ἵνα + Οριστική αρκτικού χρόνου (σπανίως ιστορικού) ή ἵνα + ἄν + Υποτακτική** έχει κατά κανόνα την αρχική του επιρρηματική σημασία (ἵνα = όπου) και εισάγει αναφορικές ή πλάγιες ερωτηματικές προτάσεις.

π.χ. Σύ ... οὐ βλέπεις ἵν’ εἶ κακοῦ.

1. Μερικές φορές τους τελικούς συνδέσμους **ὡς, ὅπως + Υποτακτική** ακολουθεί το αοριστολογικό **«ἄν».** Στην περίπτωση αυτή η πραγματοποίηση του σκοπού εξαρτάται από προϋπόθεση που δηλώνεται ή όχι και **λανθάνει υπόθεση.**

π.χ. Ὡς ἄν μάθῃς, ἀντάκουσον.

1. Από την παράλειψη του τελικού συνδέσμου «ἵνα» τα ρήματα «βούλει» ή «βούλεσθε» προτάσσονται Υποτακτικής ως απλά παρακελευστικά μόρια.

π.χ. Βούλει (ενν. ἵνα) συλλογισώμεθα αὐτά;

1. Μερικές φορές μπαίνει **παρενθετικά** τελική πρόταση (φαινομενικά) χωρίς εξάρτηση, οπότε εννοείται φράση του τύπου «λέγω δέ τοῦτο». Έτσι προήλθαν οι **στερεότυπες εκφράσεις**: **ἵνα καθ’ Ὅμηρον εἴπω** (= για να μιλήσω σαν τον Όμηρο), **ἵνα μή λέγων** (= για να μη χρονοτριβώ με τα λόγια ...).

π.χ. Ἔτι τοίνυν Κῦρος, ἵνα μνησθῶμεν καί περί τῶν βαρβάρων (ενν. λέγω τούτο), εἰς τοσαύτην ἦλθε μεταβολήν, ὥσθ’ ἁπάσης τῆς Ἀσίας γενέσθαι δεσπότης.

1. Από παράλειψη του τύπου ***«γένηται»*** της τελικής πρότασης προήλθαν οι στερεότυπες φράσεις με επιρρηματική σημασία: **ἵνα τί; ὡς τί;** (= για ποιο σκοπό, για ποιο λόγο, γιατί;).

π.χ. Ὦ Μέλητε, ἵνα τί ταῦτα λέγεις; (= ἵνα τί γένηται, ταῦτα λέγεις;)

1. Είναι δυνατόν και **ύστερα από ιστορικό χρόνο** να ακολουθεί **Υποτακτική** και όχι Ευκτική πλαγίου λόγου όταν ο σκοπός εξακολουθεί να έχει ισχύ για το παρόν του ομιλητή, με **βεβαιότητα.**

π χ. Ἐκκλησίαν ἕνεκα τούτου ξυνήγαγον, ὅπως ὑπομνήσω.

1. Σε τελικές προτάσεις που εξαρτώνται από ιστορικό χρόνο και συνδέονται κατά παράταξη είναι δυνατόν να παρατηρηθεί **εναλλαγή εγκλίσεων** δηλαδή εναλλάσσεται η Υποτακτική (εκφράζει σκοπό που σίγουρα θα πραγματοποιηθεί) και η Ευκτική πλαγίου λόγου (εκφράζει αμφιβολία για την πραγματοποίηση του σκοπού).

π.χ. Καί ἑξακοσίους λογάδας ἐξέκρινον πρότερον, ὅπως τῶν Ἐπιπολῶν εἶεν φύλακες καί ταχύ ξυνεστῶτες παραγίγνωνται.

**ΙΣΟΔΥΝΑΜΕΣ ΣΥΝΤΑΚΤΙΚΕΣ ΜΟΡΦΕΣ**

|  |  |
| --- | --- |
| **α) Τελικές μετοχές** | π. χ. Ἥκομεν ἱκετεύσοντες ὑμᾶς. |
| **β) Αναφορικές- τελικές προτάσεις** | π.χ. Πρεσβείαν πέμπει ἥτις ταῦτ’ ἐρεῖ. |
| **γ) Απαρέμφατα σκοπού** | π.χ. Λακεδαιμόνιοι ἔδοσαν Αἰγινήταις Θυρέα οἰ-κεῖν. |
| **δ) Γενική έναρθρου απαρεμφάτου** | π.χ. Περικλῆς ἐκκλησίαν αὐτῶν οὐκ ἐποίει τοῦ μή ἐξαμαρτεῖν τι. |
| **ε) Επιρρηματικό κατηγορούμενο του σκοπού** | π.χ. Αἱ νῆες ἔπλευσαν βοηθοί. |
| **ζ) Εμπρόθετος προσδιορισμός σκοπού** | π.χ. Ὁ πατήρ ἐξέπεμψέ με κατ’ ἐμπορίαν καί θεω-ρίαν. |

**γ) ΥΠΟΘΕΤΙΚΕΣ ΠΡΟΤΑΣΕΙΣ**

Είναι προτάσεις κ**ρίσεως** και σπανίως **επιθυμίας**.

**Συγκεκριμένα:**

* είναι **κρίσεως** όταν εισάγονται με το **εἰ**
* είναι **επιθυμίας** όταν εισάγονται μετα **ἐάν, ἄν, ἤν**

**Δηλώνουν** την προϋπόθεση που χρειάζεται, για να αληθεύει κάτι.

 Δέχονται άρνηση **«μή»** και πολύ σπάνια **«οὐ»** (όταν η άρνηση αναφέρεται σε μια λέξη της πρότασης - σχήμα λιτότητας - ή όταν η υπόθεση εκφράζει κάτι το απόλυτα βέβαιο.)

|  |  |
| --- | --- |
| **ΥΠΟΘΕΤΙΚΕΣ ΠΡΟΤΑΣΕΙΣ** | |
| **ΕΙΣΑΓΟΝΤΑΙ** | Με τους υποθετικούς συνδέσμους: **εἰ, ἐάν, ἄν, ἤν.** |
| **ΕΚΦΕΡΟΝΤΑΙ** | Με: **α. εἰ + οριστική ή ευκτική**  **β. ἐάν, ἄν, ἤν + υποτακτική** |
| **ΧΡΗΣΗ** | **Ως επιρρηματικοί προσδιορισμοί της προϋπόθεσης, ώστε να εκπληρωθεί και το περιεχόμενο μιας άλλης πρότασης, της κύριας.** |

**Υ Π Ο Θ Ε Τ Ι Κ Ο Ι Λ Ο Γ Ο Ι**

Υποθετικός λόγος είναι ο σύνθετος λόγος, που αποτελείται κατά κανόνα από μια υποθετική πρόταση (υπόθεση*)* και από μια κύρια πρόταση (απόδοση), της οποίας το περιεχόμενο ισχύει με την προϋπόθεση, ότι ισχύει το περιεχόμενο της υποθετικής.

Οι υποθετικοί λόγοι εμφανίζονται με πάρα πολλές μορφές. Για λόγους όμως καθαρά μεθοδολογικούς διακρίνουμε τα εξής **ΕΞΙ (6) ΕΙΔΗ:**

|  |  |  |  |
| --- | --- | --- | --- |
| **είδη υποθετικών λόγων** | | | |
| **είδος** | **υπόθεση** | **απόδοση** | **παραδείγματα** |
| **1ο είδος**  **πραγματικό** | **εἰ + οριστική**  **οποιουδήποτε χρόνου** | **οποιαδήποτε**  **έγκλιση**  (εκτός δυνητικής ορ.) | **Εἰ** σύ **βούλει**, **ἐπανέλθωμεν.** |
| **2ο είδος**  **μη**  **πραγματικό** | **εἰ + οριστική**  **ιστορικού χρόνου** | **δυνητική οριστική**  το δυνητικό ἄν **μπορεί να παραλείπεται**, αν έχουμε Παρατατικό απρόσωπου ρήματος ή έκφρασης) | **Εἰ ἐκεκτήμην** οὐσίαν, ἐπ’ ἀστράβης **ἄν ὠχούμην**.  **Ἐξῆν** ὑμῖν ἐπικουρεῖν αὐτοῖς, **εἰ ἐβούλεσθε**. |
| **3ο είδος**  **απλή σκέψη**  **του λέγοντος** | **εἰ + ευκτική** | **δυνητική ευκτική**,  **οριστική αρκτικού χρόνου,** προστακτική  δυνητ. απαρεμφ. | **Εἰ** οἱ πολῖται **ὁμονοοῖεν**, εὐδαίμων **ἄν γίγνοιτο** ἡ πόλις. |
| **4οείδος**  **αόριστη**  **επανάληψη**  **στο παρελθόν** | **εἰ + ευκτική**  (***επαναληπτική***) | **οριστική ιστορικού χρόνου με ἄν ή χωρίς ἄν** | **Εἴ** τι **μή φέροιμεν**, **ὤτρυνε** φέρειν. |
| **5ο είδος**  **προσδοκώμενο** | **ἐάν, ἄν, ἤν + υποτακτική** | **οριστική μέλλοντα**  **ή μελλοντική έκφρα-ση:**  1. Προστακτική  2.Βουλητική Υποτακτική  3. Ευχετική Ευκτική  4. Δυνητική Ευκτική  5. Ρηματικά επίθετα σε *-τος, -τεος*  6. Απρόσωπο ρήμα +  τελικό απαρέμφατο  7. Δευτερεύουσα  Ενδοιαστική πρόταση  8. Δευτερεύουσα τελική πρόταση  9. Οριστική Ενεστώτα ή Αορίστου ή Παρακει-μένου (με σημασία Μέλλοντα)  10. Ειδικό απαρέμφατο  11. Τελική μετοχή  12. Τελικό απαρέμφατο  13.Απαρέμφατο του σκοπού | **Ἐάν** πάντα **ἀκούσητε**, **κρί-νατε**. |
| **6ο είδος**  **αόριστη**  **επανάληψη στο παρόν – μέλλον** | **ἐάν, ἄν, ἤν + υποτακτική** | **Οριστική Ενεστώτα**  **ή**  **γνωμικός Αόριστος**  (αόριστος που μεταφρά-ζεται με ενεστώτα)  **ή**  **Παρακείμενος με ση- μασία Ενεστώτα** | **Ἤν μένωμεν**, σπονδαί **εἰσί**. |

**ΠΑΡΑΤΗΡΗΣΗ**

 Οταν στην **ΥΠΟΘΕΣΗ** υπάρχει εἰ + **Οριστική Μέλλοντα** και στην **ΑΠΟΔΟΣΗ** **Οριστική Μέλλοντα**, ο υποθετικός λόγος στην πραγματικότητα δηλώνει προσδοκώμενο, που όμως ο λέγων θεωρεί τόσο σίγουρο και βέβαιο, ώστε εξέφρασε ως πραγματικό. Άλλωστε η υπόθεση εκφράζεται ζωηρότερα με Οριστική Μέλλοντα παρά με Υποτακτική. Τον αναγνωρίζουμε ως **πραγματικό στο μέλλον ή πραγματικό-προσδοκώμενο.**

π.χ. **Εἰ ἀφήσεις** τούς Θηβαίους ἄνευ μάχης, **κινδυνεύσεις** ὑπό τῆς πόλεως τά ἔσχατα παθεῖν.

**ΕΛΛΙΠΕΙΣ ΥΠΟΘΕΤΙΚΟΙ ΛΟΓΟΙ**

Σ’ έναν υποθετικό λόγο μπορεί να λείπει:

**1. Η AΠΟΔΟΣΗ** *:* Συνήθως **παραλείπεται** στον ***πρώτο*** από δύο αντιτιθέμενους υποθετικούς λόγους και εννοείται μια στερεότυπη έκφραση ***«καλῶς ἔχει»***.

π.χ. Εἰ μέν τήν ρητορικήν ἐδίδαξεν σε· εἰ δέ μή, τί σοι ὄφελος;

**2. ΟΛΗ Η ΥΠΟΘΕΣΗ: Εννοείται** και συμπληρώνεται από τα συμφραζόμενα.

π.χ. Οὐκ ἐσθίουσιν πλείω ἤ δύνανται φέρειν· διαρραγεῖεν γάρ ἄν (εἰ πλείω ἐσθίοιεν).

**3. ΤΟ ΡΗΜΑ ΤΗΣ ΥΠΟΘΕΣΗΣ**

Σχηματίστηκαν έτσι ορισμένες ***ελλειπτικές φράσεις με επιρρηματική σημασία*** που δεν χαρακτηρίζουν την πρόταση. Οι συχνότερες από αυτές είναι:

|  |  |
| --- | --- |
| ***εἰ δέ μή*** | = ειδεμή, άλλωστε, διαφορετικά |
| ***εἰ μή (μετά από άρνηση)*** | = εκτός μόνον, παρά μόνον |
| ***εἰ μή ἄρα*** | = εκτός αν ίσως |
| ***ἐάν μόνον*** | = αρκεί μόνο να |
| ***εἴπερ τις καί ἄλλος – εἴ τις (ἄλλος)*** | = περισσότερο από κάθε άλλον |
| ***εἴπερ ποτέ,***  ***εἴ ποτε καί ἄλλοτε,***  ***εἴπερ ποτέ καί ἄλλοτε*** | = περισσότερο από κάθε άλλη φορά |
| ***ὥσπερ εἰ*** | = κατά κάποιο τρόπο |
| ***ὥσπερ ἄν εἰ*** | = σαν |
| ***ὡς εἰ :*** | = σαν |
| ***εἴπερ που*** | = περισσότερο από κάθε άλλο μέρος |
| ***εἰ δέ*** | = διαφορετικά |
| ***εἰ μη εἰ*** | = παρά μόνο |
| ***ἐάν μή, ἤν μή*** | = εκτός αν |
| ***πλήν εἰ, πλήν ἐάν*** | = εκτός μόνον |
| ***πλήν εἰ μή*** | = εκτός από |
| ***εἰ δέ ἄγε*** | = εμπρός λοιπόν |

**ΣΥΝΘΕΤΟΙ ΥΠΟΘΕΤΙΚΟΙ ΛΟΓΟΙ**

Ένας υποθετικός λόγος μπορεί να χαρακτηριστεί **σύνθετος** όταν:

|  |
| --- |
| **1. Δύο υποθέσεις** (που συνδέονται παρατακτικά) έχουν **κοινή απόδοση**. |
| π.χ. Ἤν τό τεῖχος ὑπερβῆτε καί ἡ πόλις ἁλῷ, πάντα τά τούτων ἀγαθά ὑμέτερα ἔσονται. |
| **2.** Υπάρχει **μία υπόθεση** & **δύο αποδόσεις** (που συνδέονται παρατακτικά). |
| π.χ. Ἤν μή ποιῆτε ταῦτα, πολλά δεινά πείσεσθε καί οὐκ ἔσται σωτηρία. |
| **3.** Περιέχει **πολλές υποθέσεις** και **πολλές αποδόσεις** (παρατακτικά συνδεόμενες). |
| π.χ. Εἰ τούτων μή ἀμελήσομεν καί τοῖς συμμάχοις βοηθήσομεν, αὐτούς μέν ποιήσομεν, ἡμῖν αὐτοῖς δέ σωτηρία ἔσται. |

**ΛΑΝΘΑΝΟΝΤΕΣ ΥΠΟΘΕΤΙΚΟΙ ΛΟΓΟΙ**

**Κάποιες φορές** ένας υποθετικός λόγος (***η υπόθεση***) μπορεί να λανθάνει (δηλ. να ***κρύβεται****)* μέσα σ’ άλλες λέξεις της πρότασης. Αυτός ο υποθετικός λόγος ονομάζεται ***λανθάνων υποθετικός λόγος*** και ίσως ζητηθεί να αναλυθεί.

Μια υπόθεση μπορεί να λανθάνει σε:

|  |  |
| --- | --- |
| **υποθετική**  **μετοχή** | π.χ.Ταῦτα **παραβάς** καί **ἐξαμαρτάνων**, τί ἀγαθόν **ἐργάσει**;  Ἐάν ταῦτα παραβῇς καί ἐξαμαρτάνῃς, τί ἀγαθόν ἐργάσει; |
| **χρονικοϋποθετική**  **μετοχή** | π.χ. **Ἐλθόντος** του θανάτου οὐδείς βούλεται ἀποθνῄσκειν. (ὅταν ἔλθη….) |
| **χρονικοϋποθετική**  **πρόταση** | π.χ. **Ἐπειδάν ἅπαντα ἀκούσητε**, κρίνατε.  (ἐάν ἅπαντα ἀκούσητε….) |
| **αναφορικοϋποθετική**  **μετοχή** | π.χ. Λύουσι σπονδάς **οἱ μή βοηθοῦντες** οἷς ἄν ξυνομόσωσι ( οἵ ἄν μή βοηθῶσι) |
| **αναφορικοϋποθετική**  **πρόταση** | π.χ. **Οὕς ἄν γνῶσι τούτων ἀδικοῦντας**, τιμωροῦνται (ἄν τινας γνῶσι….) |
| **επιρρηματικό**  **προσδιορισμό** | π.χ. **Οὕτω** γάρ προς τό ἐπιέναι τοῖς ἐναντίοις, εὐψυχότατοι ἄν εἶεν (εἰ μή εἴη ὁμόνοια…) |
| **εμπρόθετο**  **προσδιορισμό** | π.χ. **Ἄνευ ὁμόνοίας** οὔτ’ ἄν πόλις εὖ πολιτευθείη οὔτ’ οἶκος καλῶς οἰκηθείη (εἰ μή εἴη ὁμόνοια…)  **῎Ανευ χρημάτων** οὐδέν ἐστι γενέσθαι τῶν δεόντων ( = εἰ μή εἰσι χρήματα). |
| **δεικτική αντωνυμία**  **(σπανιότατα)** | π.χ. Μάλιστα γάρ **ἄν ὁ τοιοῦτος** καί τά τῆς πόλεως **βούλοιτο** ὀρθοῦσθαι (εἰ εἴη τοιοῦτος….ἄν βούλοιτο) |
| **ευθεία ερώτηση** | π.χ. **Ἐξήμαρτέ τις ἄκων;** συγγνώμη τούτῳ [εἴ τις ἐξήμαρτε ἄκων συγγνώμη (ἔστω) τούτῳ]. |
| **εναντιωματική**  **πρόταση** | π.χ. Γελᾷ ὁ μωρός, **κἄν τι μη γελοῖον ᾖ.** |

Τη μορφή της υπόθεσης καθορίζει η απόδοση. Για να βρούμε δηλαδή το είδος του υποθετικού λόγου που λανθάνει, ακολουθούμε αντίστροφη πορεία:

* κοιτάζουμε πρώτα την ***απόδοση***.
* με βάση την απόδοση επιλέγουμε το ***είδος του υποθετικού λόγου***.
* σχηματίζουμε την υπόθεση είτε ***αναλύοντας την υποθετική μετοχή*** σε πρότα­ση, είτε ***διώχνοντας το χρονικό σύνδεσμο***, είτε ***αντικαθιστώντας*** την αναφο­ρική αντωνυμία με την αόριστη «**τίς»** ή τη δεικτική «**οὗτος»** ανάλογα με το νόημα.

|  |  |  |
| --- | --- | --- |
| **Απόδοση** | **Είδος** | **Υπόθεση** |
| ***Οριστική Ενεστώτα*** | ***Πραγματικό*** | εἰ + Οριστική |
| ***Δυνητική Οριστική*** | ***Μη πραγματικό*** |
| ***Δυνητική Ευκτική*** | ***Απλή σκέψη*** | εἰ + Ευκτική |
| ***(ἄν) + Οριστική***  ***ιστορικού χρόνου*** | ***Αόριστη επανάληψη στο παρελθόν*** |
| ***Οριστική Μέλλοντα*** | ***Προσδοκώμενο*** | ἄν + Υποτακτική |
| ***Οριστική Ενεστώτα*** | ***Αόριστη επανάληψη στο παρόν - μέλλον*** |

**ΜΕΤΑΤΡΟΠΗ ΥΠΟΘΕΤΙΚΟΥ ΛΟΓΟΥ ΣΤΑ ΑΛΛΑ ΕΙΔΗ**

Για να ***μετατρέψουμε*** έναν υποθετικό λόγο στα άλλα είδη ή σε ένα από τα είδη που μας ζητούν, ακολουθούμε τα εξής **βήματα**:

**1ο** Γράφουμε την υ**πόθεση, την απόδοση** και αναγνωρίζουμε το ε**ίδος** του  
υποθετικού λόγου που μας δίνεται. Και τα 5 είδη που θα φτιάξουμε, θα τα μετατρέψουμε με βάση το είδος του υποθετικού λόγου που μας δόθηκε (χωρίς δηλαδή να επηρεάζονται αυτά τα 5 είδη το ένα από το άλλο, αλλά καθένα χωριστά θα φτιάχνεται μόνο από το αρχικό είδος).

**2ο**  Ξεκινάμε τις μετατροπές από εκείνο το είδος που η υπόθεση του συγγενεύει με την υπόθεση που μας δίνεται.

**3ο**  Κατά τη μετατροπή **δεν αλλάζουμε τους χρόνους, ούτε τα πρόσωπα, ούτε τη**   
**φωνή των ρημάτων. Μόνο αν μας περιορίζουν οι υποθετικοί λόγοι,** αλλάζουμε  
**μόνο το χρόνο, επιλέγοντας όμως πάλι τον πιο συγγενή.**

Συγκεκριμένα:

|  |  |
| --- | --- |
| **Ενεστώτας** | **Παρατατικός** |
| **Μέλλοντας** | **Αόριστος** |
| **Παρακείμενος** | **Υπερσυντέλικος** |

**4ο** Για απόδοση επιλέγουμε το συνηθέστερο είδος απόδοσης κάθε υποθετικού λόγου, σύμφωνα με τον παρακάτω πίνακα:

|  |  |
| --- | --- |
| **Είδος** | **Συνήθης απόδοση** |
| **Πραγματικό** | **Οριστική Ενεστώτα** |
| **Μη πραγματικό** | **Δυνητική Οριστική**  (απρόσωπο ρήμα ή απρόσωπη έκφραση χωρίς ἄν) |
| **Απλή σκέψη** | **Δυνητική Ευκτική**  **Προσοχή!!!**Η Δυνητική Ευκτική δεν μπορεί να είναι χρόνου Μέλλοντα. Επομένως, αν μας δοθεί ***Μέλλοντας*** τον μετατρέπουμε σε ***Αόριστο + ἄν***. |
| **Αόριστη επανάληψη στο παρελθόν** | (ἄν) + **Οριστική ιστορικού χρόνου**  Το «ἄν» μπήκε σε παρένθεση, για να δείξουμε ότι μπορεί να υπάρχει οριστική με ή χωρίς το «ἄν». |
| **Προσδοκώμενο** | **Οριστική Μέλλοντα** |
| **Αόριστη επανάληψη στο παρόν - μέλλον** | **Οριστική Ενεστώτα** |

π.χ Εἰ εἰσί βωμοί εἰσί και θεοί.

Εἰ **εἰσί** + **εἰσί** = Πραγματικό

Εἰ **ἦσαν** + **ἄν ἦσαν** = Μη πραγματικό

Εἰ **εἴησαν** + **ἄν εἴησαν** = Απλή σκέψη

Εἰ **εἴησαν** + **(ἄν) ἦσαν**  = Αόριστη επανάληψη στο παρελθόν

Ἐάν **ὦσι** + **ἔσονται** = Προσδοκώμενο

Ἐάν **ὦσι** + **εἰσί** = Αόριστη επανάληψη στο παρόν – μέλλον

**ΠΑΡΑΤΗΡΗΣΕΙΣ ΣΤΟΥΣ ΥΠΟΘΕΤΙΚΟΥΣ ΛΟΓΟΥΣ**

**1.** Συχνά δύο υποθετικές προτάσεις ή όροι μιας υποθετικής διαζευγνύονται, οπότε μπορούν να εισάγονται με το ***«εἴτε – εἴτε, ἄντε - ἄντε, ἤντε - ἤντε, ἐάντε - ἐάντε»***.

π.χ. Ἐνόμιζεν, εἴτε νίκην διδοῖεν οἱ θεοί, τόν κάλλιστον κόσμον τῷ νικητῇ πρέπειν, εἴτε τελευτᾶν δέοι, ὀρθῶς ἔχειν τυγχάνειν ἐν τούτοις τῆς τελευτῆς.

**2.** Άλλες φορές τίθεται ***ερωτηματική πρόταση*** είτε στην υπόθεση, είτε στην απόδοση, οπότε ο λόγος γίνεται ζωηρότερος.

π.χ. Ἐξήμαρτε τις ἄκων; Συγγνώμη τούτῳ.

**3.** Για να σχολιάσουμε έναν υποθετικό λόγο εκτός από το είδος του **πρέπει να** **αναφέρουμε** αν είναι:

|  |  |  |  |
| --- | --- | --- | --- |
| **α)** | **ΑΠΛΟΣ** ή **ΣΥΝΘΕΤΟΣ** | | |
| **β)** | **ΕΞΑΡΤΗΜΕΝΟΣ** ή **ΑΝΕΞΑΡΤΗΤΟΣ** | | (ανεξάρτητος χαρακτηρίζεται ο υποθετικός λόγος που **η απόδοση του είναι ρήμα κύριας πρότασης).** |
| **γ)** | **ΛΑΝΘΑΝΩΝ** ή **μη** | | |
| **ε)** | **ΣΥΝΕΠΤΥΓΜΕΝΟΣ ή μή** | Είτε **κατά την ΥΠΟΘΕΣΗ**, οπότε εμφανίζεται ως μετοχή, είτε **κατά την ΑΠΟΔΟΣΗ**, οπότε εμφανίζεται ως μετοχή ή ως απαρέμφατο. | |

**δ) ΕΝΑΝΤΙΩΜΑΤΙΚΕΣ ή ΠΑΡΑΧΩΡΗΤΙΚΕΣ ή ΕΝΔΟΤΙΚΕΣ ΠΡΟΤΑΣΕΙΣ**

Πρόκειται κατ’ ουσίαν για υποθετικές προτάσεις με επιδοτικό **καί** ή το **οὐδέ (μηδέ)** και με νόημα αντιθετικό προς το νόημα της πρότασης εξάρτησης.

**Δηλώνουν** παραχώρηση ή εναντίωση προς το περιεχόμενο της πρότασης εξάρτησης, και γι’ αυτό πολλές φορές υπάρχουν σε αυτήν τα «ὅμως, ἀλλά, ἀλλ’ οὖν».

π.χ. Εἰ καί μή βλέπεις, φρονεῖς δ’ ὅμως.

 Δέχονται άρνηση **«μή»** και πολύ σπάνια **«οὐ».**

**Εισάγονται με τα:**

|  |  |
| --- | --- |
| **εἰ καί, ἄν καί, ἤν καί** ( = αν και, μολονότι) | Όταν η εναντίωση γίνεται **προς κάτι το πραγματικό**. |
|  | π.χ. Τέθνηκεν ἐν τῇ μάχῃ, εἰ καί αὐτῷ ἐξῆν σωθῆναι. |
| **καί εἰ, και ἄν, και ἐάν**  (= ακόμη κι αν, κι αν ακόμη, έστω κι αν) | Όταν η εναντίωση γίνεται **προς κάτι το ενδεχόμενο ή αβέβαιο**, αρκεί να υπάρχει ***καταφατική εξάρτηση***. |
|  | π.χ. Διό καί τούς υἱεῖς οἱ πατέρες, κἄν σώφρονες ὦσιν, ὅμως ἀπό τῶν πονηρῶν ἀνθρώπων εἴργουσιν. |
| **οὐδ’εἰ, οὐδ’ ἄν, οὐδ’ ἐάν,**  **οὐδ’ ἤν** ή **μηδ’ εἰ (ἐάν, ἄν, ἤν)**  (= ούτε κι αν) | Όταν η εναντίωση γίνεται **προς κάτι το ενδεχόμενο ή αβέβαιο** με ***αποφατική εξάρτηση***. |
|  | π.χ. Οὐκ ἄν συνεβούλευσα ὑμῖν τούτους ἑλέσθαι, οὐδ’ εἰ πάνθ' ὑμῖν ὑπισχνοῦντο ποιήσειν. |

**Εκφέρονται :** με τις εγκλίσεις των υποθετικών προτάσεων.

|  |  |
| --- | --- |
| **ΟΡΙΣΤΙΚΗ** | Όταν εκφράζουν **γεγονός πραγματικό** ή **μη πραγματικό**  π.χ. Φήσουσιν σοφόν εἶναι, εἰ καί μή εἰμι. |
| **ΥΠΟΤΑΚΤΙΚΗ** | Όταν εκφράζουν κάτι **προσδοκώμενο** ή **αόριστα επαναλαμβανόμενο στο παρόν και στο μέλλον**  π.χ. Γελᾷ ὁ μωρός, κἄν τι μή γελοῖον ᾖ. |
| **ΕΥΚΤΙΚΗ** | Όταν εκφράζουν **πράξη επαναλαμβανόμενη στο παρελθόν** ή **μια απλή σκέψη**.  π.χ. Οὐδείς ἄν ἔτι πιστεῦσαι δύναιτο ὑμῖν, οὐδ’ εἰ πάνυ προθυμοῖτο. |

**Χρησιμεύουν ως**:

|  |  |
| --- | --- |
| **ΕΠΙΡΡΗΜΑΤΙΚΟΣ ΠΡΟΣΔΙΟΡΙΣΜΟΣ**  της **ΕΝΑΝΤΙΩΣΗΣ**στο ρηματικό τύπο εξάρτησης. | π.χ. Τά δίκαια πάντες, ἐάν καί μή βούλωνται …., αἰσχύνονται μή πράττειν. |

**ΠΑΡΑΤΗΡΗΣΗ**

Ο **«καί»** μπροστά από τον υποθετικό σύνδεσμο μπορεί να μην εισάγει εναντιωματική πρόταση. Μπορεί απλά να είναι ***προσθετικός*** ( = επίσης, επιπλέον) ή ***συνδετικός*** ή ***μεταβατικός*** (= κι έτσι, και τότε).

π. χ. Προσεξεταζέτω, κἄνπερ ὀρθῶς βούληται σκοπεῖν, εὑρήσει.

(ο «καί» συνδέει τις δύο κύριες προτάσεις)

π.χ. Εἰ μή τούτων ἀμελήσομεν καί εἰ τοῖς συμμάχοις βοηθήσομεν, οὐδέν δεινόν συμβήσεται.

(ο «καί» συνδέει τις δύο υποθετικές προτάσεις).

**ε) ΧΡΟΝΙΚΕΣ – ΧΡΟΝΙΚΟΫΠΟΘΕΤΙΚΕΣ ΠΡΟΤΑΣΕΙΣ**

Είναι προτάσεις **κρίσεως** ή **επιθυμίας** που δηλώνουν χρόνο.

**Συγκεκριμένα:**

* είναι **κρίσεως** όταν εκφέρονται με **οριστική**
* είναι **επιθυμίας** όταν εκφέρονται με όλες τις **υπόλοιπες εγκλίσεις**

**Προσοχή:**

**Καθαρά χρονικές** θεωρούνται μόνο όσες εκφέρονται με **οριστική**. Σε όλες τις **υπόλοιπες περιπτώσεις** θεωρούνται **χρονικοϋποθετικές**.

* Δέχονται άρνηση **«οὐ»** (οι καθαρά χρονικές) και **«μή»** (οι χρονικοϋποθετικές).

**Εκφράζουν:**

|  |  |
| --- | --- |
| Το **ΠΡΟΤΕΡΟΧΡΟΝΟ** | Όταν η πράξη που εκφράζει η **χρονική πρόταση** ***προηγείται*** της πράξης που εκφράζει η κύρια.  π.χ. Ἐπειδή ἔτεμον τό πεδίον, παρῆλθον. |
|  |
|  |  |
| Το **ΥΣΤΕΡΟΧΡΟΝΟ** | Όταν η πράξη που εκφράζει **η χρονική πρόταση** ***ακολουθεί*** σε σχέση με την πράξη της κύριας.  π.χ. Πρίν καταλῦσαι τό στράτευμα πρός ἄριστον, βασιλεύς ἐφάνη. |
| Το **ΣΥΓΧΡΟΝΟ** | Όταν η πράξη που εκφράζει **η χρονική πρόταση** ***γίνεται ταυτόχρονα*** με την πράξη της κύριας.  π.χ. Ἐν ᾧ ἡ βουλή ἐκάθητο, ἦν ἐρημία ἐν ταῖς ὁδοῖς. |

**Εισάγονται με:**

|  |  |  |
| --- | --- | --- |
| **α)** | τους χρονικούς συνδέσμους | **ὅτε, ὁπότε, ἐπεί, ἐπειδή, ὡς, ἕως, ἔστε, ἄχρι, μέχρι, ἡνίκα, ὁπηνίκα, πρίν**. |
| **β)** | τα χρονικά επιρρήματα | **ὁσάκις, ὁποσάκις**. |
| **γ)** | τις εμπρόθετες αναφορικές  εκφράσεις που δηλώνουν χρόνο | **ἀφ’ οὗ, ἀφ’ ὅτου, ἐξ οὗ, ἐξ ὅτου, ἐν ᾧ, μέχρι οὗ, ἕως οὗ, ἕως ὅτου, εἰς ὅ, εἰς ὅτε**. |

|  |  |  |  |  |
| --- | --- | --- | --- | --- |
| **Όταν εκφράζουν** | | **συνήθως εισάγονται με τα :** | **π.χ.** | |
|  | | | | |
| **ΠΡΟΤΕΡΟΧΡΟΝΟ** | **ἐπεί, ἐπειδή, ὡς** = όταν, αφού  **ἐξ οὗ, ἐξ ὅτου, ἀφ’ οὗ, ἀφ’ ὅτου**  **=** από τότε που  **πρίν** (+ έγκλιση) | | | Ἐπεί προσέλαβον Κερκυραῖοι Ἰλλυρίους, στρατεύουσιν ἐπ’ αὐτούς. |
| **ΣΥΓΧΡΟΝΟ** | **ὅτε, ὁπότε, ἡνίκα, ὁπηνίκα**=όταν  **ὁσάκις, ὁποσάκις=**όσες φορές  **ἐν ᾧ=** ενώ  **ἕως, ἔστε, ἄχρι (οὗ), μέχρι (οὗ) + Οριστ. - Υποτ. Ενεστ. / Παρτ.=**έως ότου | | | Ἐν ᾧ πᾶν τό στράτευμα παρῆν, οἱ Ἀθηναῖοι διπλῷ τείχει τούς Συρακοσίους ἀπετείχιζον. |
| **ΥΣΤΕΡΟΧΡΟΝΟ** | **ἕως, ἔστε, ἄχρι (οὗ), μέχρι (οὗ) + Οριστ. Αορ. / Υποτ. / Ευκτ. =** έως ότου  **πρίν** + **απαρέμφατο** | | | Πρίν τήν βουλήν χρηματίσαι καί προβουλεῦσαι, ἅπας ὁ δῆμος ἄνω καθῆτο. |

* Οι **χρονικο-υποθετικές** εισάγονται με τους συνδέσμους του **σύγχρονου** ή του **προτερόχρονου** και μερικές φορές συνεκφέρονται με το **«ἄν»** το αοριστολογικό.

π.χ. πρίν ἄν, ἡνίκα ἄν, ὅταν (ὅτε + ἄν), ὁπόταν (ὁπότε + ἄν), ἐπάν (ἐπεί + ἄν), ἐπειδάν (ἐπειδή + ἄν)...

**Εκφέρονται με :**

|  |  |  |
| --- | --- | --- |
| **ΟΡΙΣΤΙΚΗ** | όταν εκφράζουν κάποιο βέβαιο γεγονός **(καθαρά χρονικές)** | π.χ. Ταῦτα ἐποίουν, μέχρι σκότος ἐγένετο. |
| **ΥΠΟΤΑΚΤΙΚΗ** | όταν εκφράζουν κάτι προσδοκώμενο ή επαναλαμβανόμενο στο παρόν και στο μέλλον. **(χρονικο-υποθετικές)** | π.χ. Ἐπειδάν τάχιστα ἡ στρατεία λήξῃ, εὐθύς ἀποπέμψει αὐτόν. |
| **ΕΥΚΤΙΚΗ** | Όταν εκφράζουν πράξη επαναλαμ-βανόμενη στο παρελθόν (Ευκτική επαναληπτική) ή μια υποκειμενική γνώμη - απλή σκέψη**(χρονικο-υποθετικές)** | π.χ. Κῦρος ἐθήρευεν ἀπό ἵππου, ὁπότε γυμνάσαι βούλοιτο ἑαυτόν τε καί τούς ἵππους. |
| **ΕΥΚΤΙΚΗ**  **ΠΛΑΓΙΟΥ ΛΟΓΟΥ**  (σπάνια) | αντί για Υποτακτική όταν εξαρτώνται από ιστορικό χρόνο και δηλώνουν υποκειμενική γνώμη. | π.χ. Ἤλπιζον ὑπό τῶν σφετέρων αὐτῶν παίδων, ἐπειδή τελευτήσειαν τόν βίον, ταφήσεσθαι. |

**Χρησιμεύουν ως :**

|  |  |
| --- | --- |
| **Α΄ (χρονικές)**  **Επιρρηματικοί προσδιορισμοί** του **χρόνου** στο ρηματικό τύπο εξάρτησης. | π.χ. Ἐπεί ὁ Κριτίας ταῦτα ἤκουσεν, ἀπῆλθε. |
| **Β΄ (χρονικο-υποθετικές)**  **Επιρρηματικοί προσδιορισμοί** του **χρόνου** και της **προϋπόθεσης** στο ρηματικό τύπο εξάρτησης και ταυτόχρονα ως υπόθεση σε λανθάνοντα υποθετικό λόγο με απόδοση το ρηματικό τύπο εξάρτησης. | π.χ. Ὁπότε ἀφικνοῖτο πρός Φαρνάβαζον, ἀεί ἦγε δῶρα αὐτῷ. |

**ΠΑΡΑΤΗΡΗΣΗ**

Μερικοί χρονικοί σύνδεσμοι μετά από συχνή **στερεότυπη χρήση** λειτουργούν ως ***χρονικοί επιρρηματικοί προσδιορισμοί*** :

|  |  |
| --- | --- |
| ***ὅτε μεν - ὅτε δε*** | = άλλοτε μεν, άλλοτε δε |
| ***ἔστιν ὅτε ή ἔσθ’ ὅτε*** | = μερικές φορές |
| ***ὅτε μη*** | = πλην όταν, εκτός αν |

π.χ Κινοῦσιν τάς πολιτείας ὅτε μεν διά βίας ὅτε δέ δι’ ἀπάτης.

**Ο ΣΥΝΔΕΣΜΟΣ «ΠΡΙΝ»**

* Ο σύνδεσμος **«πρίν»**, που αρχικά ήταν επίρρημα, συντάσσεται με:

|  |  |  |
| --- | --- | --- |
| **ΟΡΙΣΤΙΚΗ**  (Ιστορικού χρόνου) | Όταν η πρόταση εξάρτησης είναι **αρνητική** (και σπανιότατα κατα-φατική). | Δηλώνει ***πραγματικό γεγονός*** και μεταφράζεται **παρά μόνον όταν, παρά αφού.**  (***προτερόχρονο***) |
| π.χ. Οὔτε τότε Κύρῳ ἰέναι ἤθελε, πρίν ἡ γυνή αὐτόν ἔπεισε. | |
|  | |  |
| **ΥΠΟΤΑΚΤΙΚΗ**  (με ή χωρίς «ἄν» αοριστολογικό) | Όταν η κύρια πρόταση είναι **αρνητική** (και σπανιότατα κατα-φατική) | Δηλώνει το ***προσδοκώμενο*** ή το ***επαλαμβανόμενο στο παρόν και το μέλλον***.  (***προτερόχρονο***) |
| π.χ. Πρίν ἄν μῦθον ἀκούσῃς.  οὐκ ἄν δικάσαις. | |
| **ΕΥΚΤΙΚΗ**  (σπάνια) | Όταν η κύρια πρόταση είναι αποφατική (και σπανίως κατα-φατική) | Οφείλεται σε ***ιστορική εξάρτηση*** (Ευκτική πλαγίου λόγου) ή έλξη από ***άλλη Ευκτική***.  (***προτερόχρονο***) |
| π.χ. Ἀπηγόρευε μηδένα βάλλειν, πρίν Κῦρος ἐμπλησθείη θηρῶν. | |
| **ΑΠΑΡΕΜΦΑΤΟ** | Όταν η κύρια πρόταση είναι καταφατική και σπανίως αρνητική. | Δηλώνει ***πιθανό γεγονός***.  (***υστερόχρονο***) |
| π.χ. Ἐμοί δοκεῖ πλεῖν ἡμᾶς ἐπί Μυτιλήνην, πρίν ἐκπύστους γενέσθαι. | |

**ΠΑΡΑΤΗΡΗΣΕΙΣ**

1. Η σύνταξη του **«πρίν»** + **Δυνητική Ευκτική** (μετά από αποφατική εξάρτηση) οφείλεται σε κακή αντιγραφή, γι’ αυτό πολλοί εκδότες οβελίζουν το «ἄν».
2. Ο **«πρίν»** εκφέρεται με **απαρέμφατο, Αορίστου** συχνότερα, αντί Υποτακτικής (μετά από αποφατική εξάρτηση), όταν δηλώνει ***πιθανό γεγονός***, **προτερόχρονο** ως προς την κύρια πράξη [πρίν = προτού (να), πρίν + Υποτακτική].

π.χ. Μή θορύβησῃ μηδείς πρίν ἀκοῦσαι.

1. Εκφέρεται επίσης με **Οριστική Αορίστου** συνήθως (μετά από καταφατική εξάρτηση ιστορικού χρόνου), όταν δηλώνει ***πραγματικό γεγονός***, **υστερόχρονο** ως προς την κύρια πράξη [πρίν = έως ότου, ώσπου + Οριστική].

π.χ. Ἡγούμην δ’ ἀνήρ ἀστῶν μέγιστος τῶν ἐκεῖ, πρίν τοιάδε μοι τύχῃ ἐπέστη.

**στ) ΣΥΜΠΕΡΑΣΜΑΤΙΚΕΣ ή ΑΠΟΤΕΛΕΣΜΑΤΙΚΕΣ ΠΡΟΤΑΣΕΙΣ**

**Δηλώνουν:** το αποτέλεσμα της ενέργειας του ρήματος της πρότασης από την οποία εξαρτώνται. Είναι προτάσεις **κρίσεως, όταν εκφέρονται με:**

* **οριστική**
* **δυνητική οριστική**
* **δυνητική ευκτική**
* **ευκτική πλαγίου λόγου**

Είναι προτάσεις **επιθυμίας, όταν εκφέρονται με:**

* **απαρέμφατο**

 Δέχονται άρνηση **«οὐ»** και **«μή».**

**Εισάγονται με:**

**Εκφέρονται με:**

|  |  |
| --- | --- |
| **α)** τους συμπερασματικούς συνδέσμους | **ὥστε, ὡς** |
| **β)** τους εμπρόθετους προσδιορισμούς συμφωνίας | **ἐφ’ ᾧ και ἐφ’ ᾧτε**  (= με τον όρο, με την προϋπόθεση) |

|  |  |  |
| --- | --- | --- |
| **ΟΡΙΣΤΙΚΗ** | Όταν το αποτέλεσμα παρουσιάζεται **ως πραγματικό.** | π.χ. Καί γάρ ὁμίχλη ἐγένετο, ὥστε ἔλαθον  ἐγγύς προσελθόντες. |
| **ΔΥΝΗΤΙΚΗ**  **ΟΡΙΣΤΙΚΗ** | Όταν το αποτέλεσμα μπορού-σε να γίνει στο παρελθόν, αλ- λά δεν έγινε **(δυνατό στο παρελθόν, μη πραγματικό).** | π.χ. Πάντες ὅπλα κατεσκεύαζον, ὥστε τήν πόλιν ὄντως ἄν ἡγήσω πολέμου ἐργαστήριον εἶναι. |
| **ΔΥΝΗΤΙΚΗ**  **ΕΥΚΤΙΚΗ** | Όταν το αποτέλεσμα παρου-σιάζεται ως **δυνατό** να πρα-γματοποιηθεί **στο παρόν ή στο μέλλον.** | π.χ. Πλοῖα δ’ ὑμῖν πάρεστιν, ὥστε ἐξαίφνης ἄν ἐπιπέσοιτε. |
| **ΕΥΚΤΙΚΗ**  **ΠΛΑΓΙΟΥ ΛΟΓΟΥ** | Αντί για Οριστική, **μετά από ιστορικό χρόνο** εφόσον το περιεχόμενο παρουσιάζεται ως **υποκειμενικό ή αβέβαιο.** | π.χ. Ἀλλά οὐκ ἐδίδαξεν ὥστε ἡμᾶς αὐτούς δέοι τούς τε ἀγαθούς καί τούς κακούς κρίνειν. |
| **ΑΠΛΗ ΕΥΚΤΙΚΗ** | **Λόγω έλξης**. | π.χ. Καταγελαστότερον, εἰ ἡμεῖς εἰς τοσοῦτον μικροψυχίας ἔλθοιμεν, ὥστε τά προστάγματα ὑπομείναιμεν. |

**Επίσης εκφέρονται με :**

|  |  |  |
| --- | --- | --- |
| **ΑΠΑΡΕΜΦΑΤΟ**  όταν δηλώνει: | **Αποτέλεσμα ενδεχόμενο και δυνατό, φυσικό, λογικό επακόλουθο**, σύμφωνα με το υποκείμενο. | π.χ. Τίς οὕτω δεινός λέγειν, ὥστε σε πεῖσαι; |
|  | **Αποτέλεσμα** / **επιδιωκό-μενο σκοπό**  (σπάνια) | π.χ. Οἱ τριάκοντα ἐβουλήθησαν Ἐλευσῖνα ἐξιδιώσασθαι, ὥστε εἶναι σφίσιν καταφυγήν. |
|  | **Όρο/προϋπόθεση/συμφωνία** | π.χ. Πολλά μέν ἄν ἔδωκε χρήματα Φιλιστίδης, ὥστ’ ἔχειν Ὠρεόν. |
|  | **Αποτέλεσμα αδύνατο να πραγματοποιηθεί**.  (σπάνια) | π.χ. Βραχύτερα ἠκόντιζον ἤ ὥστε ἐξικνεῖσθαι τῶν σφενδονητῶν. |
| **ΔΥΝΗΤΙΚΟ**  **ΑΠΑΡΕΜΦΑΤΟ** | που ισοδυναμεί με ***Δυνητική Οριστική*** ή με ***Δυνητική Ευκτική*** και δηλώνει **αποτέλεσμα με κάποια προϋπόθεση**. | π.χ. Οὕτως ἐσήμηναν οἱ θεοί, ὥστε και ἰδιώτην ἄν γνῶναι. |

**Χρησιμεύουν ως :**

|  |  |
| --- | --- |
| **ΕΠΙΡΡΗΜΑΤΙΚΟΣ ΠΡΟΣΔΙΟΡΙΣΜΟΣ** του  **ΑΠΟΤΕΛΕΣΜΑΤΟΣ** στο ρηματικό τύπο της εξάρτησης. | π.χ.Εἰς τοῦτο ἔχθρας ἐληλύθασιν ὥστε ἐπι-βουλεύουσιν ὑμῖν. |
|  |  |
| **ΕΠΙΡΡΗΜΑΤΙΚΟΣ ΠΡΟΣΔΙΟΡΙΣΜΟΣ** του **ΟΡΟΥ -** **ΠΡΟΥΠΟΘΕΣΗΣ** στον ρηματικό τύπο εξάρτησης όταν εισάγεται με τα ἐφ’ ᾧ, ἐφ’ ᾧτε. | π.χ. Οἱ τριάκοντα ᾑρέθησαν ἐφ’ ᾧτε συγγράψαι νόμους. |
| **ΕΠΕΞΗΓΗΣΗ** σε εμπρόθετες δεικτικές αντωνυμίες (π,χ, ἐπί τούτῳ, ἐπί τούτοις, ἐπί τοῖσδε). | π.χ. Ἀφίεμεν σέ ἐπί τούτῳ, ἐφ’ ᾧτε μηκέτι φιλοσοφεῖν. |

**ΠΑΡΑΤΗΡΗΣΕΙΣ**

1. Οι σύνδεσμοι **«ὥστε, ὡς»** στην αρχή περιόδου ή ημιπεριόδου μετά από ισχυρό σημείο στίξης (τελεία, άνω τελεία, ερωτηματικό) εισάγουν **κύρια πρόταση** όταν στην περίοδο **δεν υπάρχει άλλη κύρια.** Τότε συντάσσονται με οποιαδήποτε έγκλιση και μεταφράζονται με το **επομένως.**

π.χ. Οὕτως ἔχουσιν ταῦτα· ὥστε θάρρει.

1. Όταν η συμπερασματική πρόταση εκφράζει **όρο / προϋπόθεση ή συμφωνία**, το ***«ὥστε»***μπορεί να αντικατασταθεί με τα ***«ἐφ’ ᾧ» ή «ἐφ’ ᾧτε»*** και το απαρέμφατο με **Οριστική Μέλλοντα.**

Συχνά αυτές οι προτάσεις λειτουργούν **ως επεξήγηση** σε επιρρηματικούς προσδιορισμούς ***«ἐπί τούτοις»*** ή ***«ἐπί τοῖσδε»****.*

π.χ. Οἱ δ’ ἐν Ἰθώμῃ ξυνέβησαν πρός τούς Λακεδαιμονίους, ἐφ’ ᾧτε ἐξίασιν ἐκ Πελοποννήσου.

1. Όταν η συμπερασματική πρόταση εκφράζει αποτέλεσμα αδύνατο να πραγματοποιηθεί, τότε στην πρόταση εξάρτησης υπάρχει συγκριτικός βαθμός και η δευτερεύουσα συμπερασματική λειτουργεί ως β' όρος σύγκρισης ( ισχύει η **ασύμμετρη** ή **δυσανάλογη σύγκριση** ).Το ***ἤ ὥστε / ὡς***μεταφράζεται με τα: *«απ’ όσο μπορεί να*, *απ’ όσο απαιτείται ώστε…».*

π.χ. Κατενόησαν τήν ἀγυιάν στενοτέραν οὖσαν ἤ ὥστε ἐπί μετώπου πάντας διιέναι.

**ζ) ΑΝΑΦΟΡΙΚΕΣ ΕΠΙΡΡΗΜΑΤΙΚΕΣ ΠΡΟΤΑΣΕΙΣ**

Είναι προτάσεις που αναφέρονται σε κάποιον όρο μιας άλλης πρότασης, αλλά παράλληλα προσδιορίζουν επιρρηματικά και το περιεχόμενο αυτής της πρότασης.

**Εκφράζουν** άλλοτε **κρίση** και άλλοτε **επιθυμία**.

**Εκφέρονται** με όλες τις εγκλίσεις, αφού μπορούν να εκφράσουν και **κρίση** και **επιθυμία**.

**Συγκεκριμένα:**

* **είναι κρίσεως**, όταν εκφέρονται με: **οριστική, δυνητική οριστική, δυνητική ευκτική.**
* **είναι επιθυμίας,** όταν εκφέρονται με: **υποτακτική, ευχετική ευκτική.**
* είναι άλλοτε **κρίσεως και** άλλοτε **επιθυμίας,** όταν εκφέρονται με**: ευκτική πλαγίου λόγου, ευκτική λόγω έλξης από άλλη ευκτική.**

 Δέχονται άρνηση  **«οὐ»** (κρίσεως)ή **«μή»** (επιθυμίας)*.*

**Εισάγονται με:**

|  |  |
| --- | --- |
| **αναφορικά επιρρήματα** | **οὗ, ὅπου, ἔνθα** = εκεί όπου  **οἷ, ὅποι** = προς τα εκεί όπου  **ὅθεν, ὁπόθεν, ἔνθεν** = από όπου  **ᾗ, ὅπῃ** = όπου/όπως |
| π.χ. Ἀνεπαύοντο **ὅπου ἐτύγχανον.** |
| **εμπρόθετο προσδιορισμό** | π.χ. Πέμψουσιν ὡς αὐτούς πρέσβεις **περί ὧν ἔλεγον.**  (=εμπρόθετος προσδιορισμός της αναφοράς) |

**Διακρίνονται: σε**

|  |  |
| --- | --- |
| **1** | **Αναφορικές Αιτιολογικές** |
| **2** | **Αναφορικές Τελικές** |
| **3** | **Αναφορικές Συμπερασματικές** |
| **4** | **Αναφορικές Υποθετικές** |
| **5** | **Αναφορικές Παραβολικές** |

**Επίσης μπορεί να χρησιμεύουν ως:**

* **επιρρηματικοί προσδιορισμοί (τόπου, χρόνου, μέσου…).**

π.χ. Ὅπλα κτῶνται, **οἷς ἀμύνονται τούς ἀδικοῦντας.** (δοτική του οργάνου)

**1) ΑΝΑΦΟΡΙΚΕΣ ΑΙΤΙΟΛΟΓΙΚΕΣ**

Φανερώνουν **αιτία**.

Εκφέρονται με τις εγκλίσεις των αντίστοιχων αιτιολογικών προτάσεων και είναι **κρίσεως**.

Συνήθως εξαρτώνται από ρήματα **ψυχικού πάθους***.*

* Δέχονται άρνηση **«οὐ»** και σπανίως «μή».

**Μετάφραση:** ***«επειδή (γιατί)»*** + η αναφορική αντωνυμία με **δεικτική** ή προσωπική β΄ προσώπου.

π.χ. Θαυμάζω τῶν κατηγόρων, **οἵ ἐπιμελοῦνται τῶν ἀλλοτρίων.**

*( =απορώ με τούς κατηγόρους, επειδή αυτοί φροντίζουν για τα ξένα).*

|  |  |  |
| --- | --- | --- |
| **ΕΞΑΡΤΩΝΤΑΙ** | **από** | ρήματα **ΨΥΧΙΚΟΥ ΠΑΘΟΥΣ** |
| **ΕΙΣΑΓΟΝΤΑΙ** | **με** | **ΑΝΑΦΟΡΙΚΕΣ ΑΝΤΩΝΥΜΙΕΣ** / ή **ΑΝΑΦΟΡΙΚΑ ΕΠΙΡΡΗΜΑΤΑ**  (= ***«επειδή (γιατί)»*** + προσωπική / δεικτική αντωνυμία ) |
| **ΕΚΦΕΡΟΝΤΑΙ** | **με** | **ΟΡΙΣΤΙΚΗ**  Πραγματικό |
| **ΔΥΝΗΤΙΚΗ ΟΡΙΣΤΙΚΗ**  μη Πραγματικό |
| **ΔΥΝΗΤΙΚΗ ΕΥΚΤΙΚΗ**  δυνατό στο παρόν – μέλλον |
| **ΕΥΚΤΙΚΗ ΠΛΑΓΙΟΥ ΛΟΓΟΥ**  Μετά από ιστορικό χρόνο, εφόσον το περιεχόμενο παρουσιάζεται ως υποκειμενικό και αβέβαιο και αντικαθιστά Οριστική. |
| π.χ. Ἄξιον ἐπαινεῖν τούτους ἄνδρας, οἵ (  ὅτι οὗτοι) ὑπέρ τῆς πατρί-δος ἀπέθανον. |
| **ΧΡΗΣΙΜΕΥΟΥΝ** | **ως** | Επιρρηματικοί προσδιορισμοί της αιτίας στο ρηματικό τύπο από τον οποίο εξαρτώνται. |

**2) ΑΝΑΦΟΡΙΚΕΣ ΤΕΛΙΚΕΣ**

Φανερώνουν **σκοπό**.

Εκφέρονται με **Οριστική** **Μέλλοντα.**

Συνήθως εξαρτώνται από ρήματα **ΚΙΝΗΣΗΣ** ή **ΣΚΟΠΙΜΗΣ ΕΝΕΡΓΕΙΑΣ**.

* Δέχονται άρνηση **«μή».**

**Μετάφραση: *«για να»*** + η αναφορική αντωνυμία με δεικτική.

π.χ. Παρεσκεύαζον τό ναυτικόν, **ὅ,τι πέμψουσιν ἐς τήν Λέσβον.***(= προετοίμαζαν το ναυτικό, για να το στείλουν στη Λέσβο).*

|  |  |  |
| --- | --- | --- |
| **ΕΞΑΡΤΩΝΤΑΙ** | **από** | Ρήματα **ΣΚΟΠΙΜΗΣ ΕΝΕΡΓΕΙΑΣ - ΚΙΝΗΣΗΣ** |
| **ΕΙΣΑΓΟΝΤΑΙ** | **με** | **ΑΝΑΦΟΡΙΚΕΣ ΑΝΤΩΝΥΜΙΕΣ**  ὅς, ὅστις |
| **ΕΚΦΕΡΟΝΤΑΙ** | **με** | **ΟΡΙΣΤΙΚΗ ΜΕΛΛΟΝΤΑ** |
| π.χ. Λακεδαιμόνιοι πρέσβεις ἔπεμψαν οἵ ( ἵνα οὗτοι) Ἀλκιβιάδου κατη-γορήσουσιν. |
| **ΧΡΗΣΙΜΕΥΟΥΝ** | **ως** | Επιρρηματικοί προσδιορισμοί του σκοπού στο ρηματικό τύπο από τον οποίο εξαρτώνται. |

**3) ΑΝΑΦΟΡΙΚΕΣ ΥΠΟΘΕΤΙΚΕΣ**

Φανερώνουν **ΥΠΟΘΕΣΗ**.

Εκφέρονται με τις εγκλίσεις των αντίστοιχων υποθετικών προτάσεων. Στις αναφορικές υποθετικές διακρίνουμε και τα **(ΕΞΙ) 6 είδη** των υποθετικών λόγων.

Ανάλογα με τον τρόπο εκφοράς, είναι **άλλοτε κρίσεως** και **άλλοτε επιθυμίας**.

* Δέχονται άρνηση **«μή».**

**Μετάφραση:** οι αναφορικές αντωνυμίες και ταεπιρρήματα αποδίδονται με **υποθετικό σύνδεσμο και αόριστη αντωνυμία ή επίρρημα.** Επίσης η αναφορική λέξη μπορεί να αποδοθεί με **απλή αναφορική αντωνυμία της νεοελληνικής**.

π.χ. ὅς = εἴ τις = οποιοσδήποτε

ὅποι = εἴ ποι = αν κάπου, οπουδήποτε

Πάντας οἱ Λακεδαιμόνιοι, οὕς λάβοιεν (=όσους λάμβαναν), διέφθειρον.

**ΠΑΡΑΤΗΡΗΣΕΙΣ:**

* Στη μετάφραση συχνά, για να φανεί **η αοριστία των αναφορικοϋποθετικών προτάσεων,** προσθέτουμε το: **«*τυχόν, ίσως»*.**

π.χ. **Ἅ μή οἶδα,** οὐδέ οἴομαι εἰδέναι. ( = όσα τυχόν δε γνωρίζω…).

* Οι αναφορικές αντωνυμίες και τα αναφορικά επιρρήματα, που εισάγουν τις αναφορικές υποθετικές προτάσεις, μεταφράζονται ως εξής:

|  |  |  |
| --- | --- | --- |
| **Αναφορικά υποθετικά** | **Ισοδύναμα** | **Μετάφραση** |
| **ὅς, ὅστις** | εἴ τις | = αν κάποιος |
| **ὅς ἄν, ὅστις ἄν** | ἄν τις | = αν κάποιος |
| **ὅπου** | εἴ που | = αν κάπου |
| **ὅπου ἄν** | ἄν που | = αν κάπου |
| **ὅποι ἄν** | ἄν ποι | = αν κάπου |
| **ὅπῃ ἄν** | ἄν πῃ | = αν κάπου |

|  |  |  |
| --- | --- | --- |
| **ΕΙΣΑΓΟΝΤΑΙ** | **με** | **ΑΝΑΦΟΡΙΚΕΣ ΑΝΤΩΝΥΜΙΕΣ / ΕΠΙΡΡΗΜΑΤΑ** |
| **ΕΝΔΕΙΞΕΙΣ** |  | **α)** αναφορική αντωνυμία + ἄν + Υποτακτική  **β)** ὅστις  **γ)** μή  **δ)** συνδυασμός εγκλίσεων  **ε)** έλλειψη όρου αναφοράς  π.χ.Τῷ ἀνδρί, ὅν ἄν (  ἄν τινα) ἕλησθε, πείσομαι. |
|  |  |  |
| **ΧΡΗΣΙΜΕΥΟΥΝ** | **ως** | Επιρρηματικοί προσδιορισμοί της (προ)υπόθεσης στο ρηματικό τύπο από τον οποίο εξαρτώνται. Ενίοτε μπορεί να έχουν και ονοματικό ρόλο (υποκείμενο, αντικείμενο….). |
|  |  |

**Εκφέρονται με :**

|  |  |
| --- | --- |
| **ΟΡΙΣΤΙΚΗ** | Όταν εκφράζουν κάτι **πραγματικό** ή **μη πραγματικό**. |
| π.χ. Ὅτῳ δοκεῖ ταῦτα, ἀνατεινάτω τήν χεῖρα. |
| **ΥΠΟΤΑΚΤΙΚΗ** + ***«ἄν»*** (αοριστολογικό) | Όταν εκφράζουν το **προσδοκώμενο** ή την **αόριστη επανάληψη στο πα-ρόν και το μέλλον**. |
| π.χ. Τῷ ἀνδρί, ὅν ἄν ἕλησθε, πείσομαι. |
| **ΕΥΚΤΙΚΗ** | Όταν εκφράζουν την **απλή σκέψη** του λέγοντος ή **την αόριστη επα-νάληψη στο παρελθόν**. |
| π.χ. Οὕς βουληθείης, θᾶττον ἄν καταστρέψαιο. |

**4) ΑΝΑΦΟΡΙΚΕΣ ΣΥΜΠΕΡΑΣΜΑΤΙΚΕΣ**

Φανερώνουν **αποτέλεσμα**.

Εκφέρονται όπως και οι αντίστοιχες συμπερασματικές προτάσεις.

Ανάλογα με τον τρόπο εκφοράς, είναι **άλλοτε κρίσεως** και **άλλοτε επιθυμίας**.

* Δέχονται άρνηση **«οὐ»** και **«μή»** (μόνο όταν εκφέρονται με απαρέμφατο).

Συνήθως στη πρόταση από την οποία εξαρτάται η αναφορική συμπερασματική, υπάρχει μια δεικτική λέξη: ***οὕτω,*** ***τοιοῦτος***, ***τοσοῦτος*** κ.λπ.

**Έτσι δημιουργούνται τα εξής ζεύγη:**

|  |  |
| --- | --- |
| **κύρια πρόταση** | **εισαγωγή δευτερεύουσας** |
| ***τοιοῦτος***  ***τοιαύτη***  ***τοιαῦτα***  ***τοσοῦτος***  ***τοσοῦτον***  ***οὕτω(ς)*** | ***οἷος***  ***οἵα***  ***οἷα***  ***ὅσος***  ***ὅσον***  ***ὅστις*** |

**ΠΑΡΑΤΗΡΗΣΗ:**

Ακόμα κι αν δεν υπάρχει δεικτική λέξη στην κύρια, την προσθέτουμε στη μετάφραση.

π.χ. Οὐ γάρ ἦν **οἷος ἀπό παντός κερδαίνειν.**

( = γιατί δεν ήταν (τέτοιος) ώστε αυτός να κερδίζει από παντού).

**Μετάφραση:** ***«ώστε»*** *+* η αναφορική αντωνυμία αποδίδεται με **δεικτική**.

π.χ. Τοιοῦτος ὁ Στάσιππος ἦν, οἷος μή βούλεσθαι πολλούς ἀπόκτείνειν.

( = τέτοιος ήταν ο Στάσιππος, ώστε αυτός να μη θέλει να σκοτώνει πολλούς).

|  |  |  |
| --- | --- | --- |
| **ΕΝΔΕΙΞΗ** | = | Δεικτική λέξη (αντωνυμία / επίρρημα) |
| **ΕΙΣΑΓΟΝΤΑΙ** | **με** | **Αναφορικές αντωνυμίες:** ὅς, ὅστις |
| **ΕΚΦΕΡΟΝΤΑΙ** | **όπως** | οι **συμπερασματικές** |
| π.χ. | Τίς οὕτω μαίνεται, ὅστις (= ὥστε οὗτος ) οὐ βούλεται σοι φίλος εἶναι; |
| **ΧΡΗΣΙΜΕΥΟΥΝ** | **ως** | Eπιρρηματικός προσδιορισμός του αποτελέσματος στον ρηματικό τύπο από τον οποίο εξαρτάται. |

**ΠΑΡΑΤΗΡΗΣΕΙΣ**

* Οι αναφορικές αντωνυμίες ***οἷος*** και ***ὅσος*** όταν εκφέρονται **με απαρέμφατο** αντί για ρήμα αποτελούν τις α**ναφορικές συμπερασματικές απαρεμφατικές προτάσεις.** Στην περίπτωση αυτή, στην πρόταση εξάρτησης υπάρχουν ή εννοούνται οι Δεικτικές Αντωνυμίες ***τοιοῦτος*** και ***τοσοῦτος*** αντίστοιχα και οι Αναφορικές Αντωνυμίες αποδίδονται με το  ***"ὥστε"***.

*π.χ. ᾿Αεί τοιοῦτος (εἰμί), οἷος μηδενί ἄλλῳ πείθεσθαι ἤ τῷ λόγῳ.*

**5) ΑΝΑΦΟΡΙΚΕΣ ΠΑΡΑΒΟΛΙΚΕΣ**

Με αυτές γίνεται **συσχετισμός - παραβολή - σύγκριση - παρομοίωση**με την εξάρτηση τους ως προς:

|  |  |  |
| --- | --- | --- |
| **α) τον τρόπο** | **β) το ποσό** | **γ) την ποιότητα** |

|  |  |  |
| --- | --- | --- |
| **ΕΙΣΑΓΟΝΤΑΙ** | **με** | ***ὡς, ὥσπερ, ὅπως, ᾗ, ᾗπερ, καθάπερ, ὅπῃ***  **ΤΡΟΠΟΣ**  ***ὅσος, ὁπόσος, ἡλίκος, ὁπηλίκος, ὅσον, ὅσῳ***  **ΠΟΣΟ**  ***οἷος, ὁποῖος***  **ΠΟΙΟΤΗΤΑ** |
| **ΕΚΦΕΡΟΝΤΑΙ** | **με** | **α) ΟΡΙΣΤΙΚΗ**  Σύγκριση πραγματικών καταστάσεων  **β) ΥΠΟΤΑΚΤΙΚΗ**  Σύγκριση υποτιθέμενων καταστάσεων  **γ) ΔΥΝΗΤΙΚΗ ΟΡΙΣΤΙΚΗ**  Σύγκριση υποτιθέμενων καταστάσεων  δ) **ΔΥΝΗΤΙΚΗ ΕΥΚΤΙΚΗ**  Σύγκριση υποτιθέμενων καταστάσεων  ε) **ΕΥΚΤΙΚΗ**  Σύγκριση υποτιθέμενων καταστάσεων |
| π.χ. | Σίτῳ τοσούτω ἐχρῆτο, ὅσον ἡδέως ἤσθιε. |
| **ΧΡΗΣΙΜΕΥΟΥΝ** | **ως** | **επιρρηματικός προσδιορισμός της σύγκρισης** ως προς τον **τρόπο, ποσό, ποιότητα** ή απλά ως ε**πιρρηματικός προσδιορισμός τρόπου** ή ως **β' όρος σύγκρισης**. |

**ΠΑΡΑΤΗΡΗΣΕΙΣ**

1. Όταν οι παραβολικές προτάσεις εκφέρονται με **Υποτακτική (+/- αν αοριστολογικό) ή Ευκτική**, τότε **λανθάνει υποθετικός λόγος** που δηλώνει **προσδοκώμενο** ή **αόριστη επανάληψη στο παρόν ή στο μέλλον** (όταν εκφέρεται με Υποτακτική) και **απλή σκέψη** ή **αόριστη επανάληψη στο παρελθόν** (όταν εκφέρονται με Ευκτική). Η τελική αναγνώριση του είδους του υποθετικού λόγου εξαρτάται άμεσα από τον συνδυασμό της έγκλισης της δευτερεύουσας με το ρηματικό τύπο εξάρτησης, σύμφωνα με τα βασικά είδη των υποθετικών λόγων.

π.χ. **Ὁποῖοί τινες ἄν οἱ προστάται ὦσιν,** τοιοῦτοι καί οἱ ὑπ’ αὐτούς ὡς ἐπί τό πολύ γίγνονται.

1. Τα αναφορικά εισαγωγικά συσχετίζονται με δεικτικές αντωνυμίες ή επιρρήματα σχηματίζοντας μαζί τους τα λεγόμενα **παραβολικά ζεύγη**:

|  |  |  |
| --- | --- | --- |
| ***τοιοῦτος – οἷος*** | ***τοσοῦτον - ὅσον*** | ***οὕτω - ὡς*** |
| ***τοιόσδε - οἷος*** | ***τόσον - ὅσον*** | ***οὕτω – οἷον*** |
| ***τοιοῦτος - ὁποῖος*** | ***τοσούτῳ - ὅσῳ*** | ***οὕτω - ὥσπερ*** |
| ***τοσοῦτος - ὅσος*** | ***τοσούτῳ - ὅσον***  ***ῶ - όσον*** | ***ταύτῃ - ᾗ*** |
| ***τηλικοῦτος - ἡλίκος*** | ***τοσόσδε - ὅσος*** | ***ὧδε - ὡς*** |

π.χ. Οὕτως ἔχει ταῦτα, ὥσπερ ἐγώ οἴομαι.

1. Το ***ρήμα*** μιας παραβολικής πρότασης (καθώς και άλλοι όροι αυτής) ***παραλείπεται*** συνήθως, όταν είναι το ίδιο με το ρήμα ή ένα ρηματικό τύπο της κύριας πρότασης, δημιουργώντας **ΒΡΑΧΥΛΟΓΙΑ.**

π.χ. Ὀργίσθητε ὥσπερ (ενν. ὠργίσθητε) ὅτ’ ἐφεύγετε.

1. Αν **προηγείται** ανάλογη **δεικτική λέξη τρόπου** ή **ποσού** η παραβολική πρόταση λειτουργεί ως ***επεξήγηση***. Αν όμως για λόγους έμφασης προηγείται η παραβολική, τότε το δεικτικό που ακολουθεί, ανακεφαλαιώνει το περιεχόμενο της παραβολικής.

π.χ. Δοκεῖ μοι, ὥσπερ ἔχομεν, οὕτως ἰέναι ἐπί τούς πολεμίους.

**ΕΛΞΗ του ΑΝΑΦΟΡΙΚΟΥ**

Κανονικά μια αναφορική αντωνυμία πρέπει να **συμφωνεί** με **το όνομα** ή **τη δεικτική αντωνυμία**, στην οποία αναφέρεται, κατά **το γένος** και τον **αριθμό**∙ η πτώση της όμως ρυθμίζεται από τη σύνταξη της προτάσεως, στην οποία ανήκει.

π.χ. Καταλαμβάνουσιν τάς ἁμάξας, ἅς Κῦρος παρεσκευάσατο.

Πολύ συχνά όμως η αναφορική αντωνυμία αντί να βρίσκεται σε **πτώση αιτιατική**, όπως απαιτεί η σύνταξή της, βρίσκεται σε πτώση γενική ή δοτική, επειδή το όνομα ή η αντωνυμία στην οποία αυτή αναφέρεται βρίσκεται σε **πτώση γενική ή δοτική**.

π.χ. Σύν τοῖς θησαυροῖς **οἷς** ὁ πατήρ κατέλιπε.

**Κανονικά:** Σύν τοῖς θησαυροῖς **οὕς** ὁ πατήρ κατέλιπε. (καταλείπω + αιτιατική)

Όταν η έλξη γίνεται προς ***Γενική*** ή ***Δοτική δεικτικής αντωνυμίας***, τότε μετά την έλξη η δεικτική αντωνυμία αποβάλλεται και ολόκληρη η Αναφορική πρόταση παίρνει τη συντακτική της θέση και γίνεται Αναφορική Ουσιαστική πρόταση.

*π.χ. ᾿Αμελῶ ὧν μέ δεῖ πράττειν.*

**Προϋποθέσεις για την ύπαρξη της έλξης του αναφορικού:**

* η αναφορική **αντωνυμία** να είναι σε **γενική ή δοτική**
* το **ρήμα** της αναφορικής πρότασης **να συντάσσεται** με αντικείμενο σε **αιτιατική**.

**Κατά την έλξη του αναφορικού συμβαίνουν τα εξής:**

|  |  |
| --- | --- |
| Αν ο προσδιοριζόμενος όρος είναι **δεικτική αντωνυμία, παραλείπεται**· την εννοούμε με όλα τα στοιχεία του αναφορικού (γένος, αριθμό και πτώση) και τρέπουμε την **αναφορική αντωνυμία σε αιτιατική.** | π.χ. Ἐμμένομεν **οἷς** ὡμολογήσαμεν (**τούτοις, ἅ** ὡμολογήσαμεν). |
| Αν ο προσδιοριζόμενος όρος είναι **ουσιαστικό**, συνήθως μετατίθεται **στο τέλος της αναφορικής πρότασης** μετά την αντωνυμία (κατά κανόνα χωρίς άρθρο). Το φαινόμενο αυτό ονομάζεται **ΜΕΤΑΘΕΣΗ***.* Για να συντάξουμε, επαναφέρουμε το ουσιαστικό στη πρώτη του θέση και τρέπουμε την αναφορική **αντωνυμία σε αιτιατική.** | π.χ. Ὁ Σόλων ἐποιεῖτο πρόνοιαν ἐν ἅπασι οἷς ἐτίθει νόμοις (αντί: ἐν ἅπασι τοῖς νόμοις, οὕς ἐτίθει).  *᾿*Αμαθέστατοί ἐστε ὧν ἐγώ οἶδα ῾Ελλήνων. |

Υπάρχει περίπτωση να συμβεί το ***αντίθετο*** της έλξης του αναφορικού: ***δηλαδή*** να ***αλλάξει πτώση το ουσιαστικό καθ᾿έλξη προς την αντωνυμία που το προσδιορίζει***. Για να συντάξουμε, αρκεί να το επαναφέρουμε στην πτώση που απαιτεί η συντακτική του θέση. Το φαινόμενο αυτό ονομάζεται ***ΑΝΤΙΣΤΡΟΦΗ ΕΛΞΗ*.**

*π.χ. Τάσδε τάς γυναῖκας, ἅσπερ εἰσορᾷς, χωροῦσιν πρός σέ.*

Πιο σπάνια μπορεί να συμβεί ταυτόχρονα ***ΑΝΤΙΣΤΡΟΦΗ ΕΛΞΗ* και *ΜΕΤΑΘΕΣΗ*.**

*π.χ. Εἰς ἥν ἀφίκοντο κώμην, μεγάλη ἧν.*

**Βοηθητικό στοιχείο!!**

**Τα πιο συνηθισμένα ρήματα που εμπλέκονται σε αναφορικές έλξεις είναι τα εξής:**

* ***ἔχω***
* ***ποιῶ***
* ***πράττω***
* ***λέγω***
* ***οἶδα***
* ***πάσχω***
* ***ἐρωτῶ***
* ***λαμβάνω***
* ***κτῶμαι***
* ***ὑπισχνοῦμαι***
* ***(κατα)λείπω***

**Αντίστροφη έλξη**

Στην αντίστροφη έλξη **ο προσδιοριζόμενος όρος** παίρνει **την πτώση του αναφορικού** που ακολουθεί. Στην περίπτωση αυτή, καθώς η δευτερεύουσα πρόταση παρεμβάλλεται, διασπάται η συνοχή της κύριας.

π.χ. Τήν οὐσίαν, ἥν κατέλιπε τῷ υἱεῖ, ἀξία ἐστί δέκα ταλάντων (αντί ἡ οὐσία, ἥν…)

**ΕΛΛΕΙΠΤΙΚΕΣ ΑΝΑΦΟΡΙΚΕΣ ΕΚΦΡΑΣΕΙΣ**

Λόγω βραχυλογίας ορισμένες ***ελλειπτικές εκφράσεις*** απέβαλαν την αναφορική και πήραν **αόριστη** ή **επιρρηματκή σημασία**. Οι κυριότερες είναι οι εξής:

|  |  |
| --- | --- |
| **ἐστίν ὅς (ὅστις)** = κάποιος / **οὐκ ἔστιν ὅστις** = κανείς **οὐκ** **ἔστιν ὅστις οὐκ** = καθένας | π.χ. Ἔστιν ὅστις κατελήφθη.  (= κατελήφθη τις) |
| **ἔστίν οὗ** / **ὅπου** / **ἵνα** / **ἔνθα** /**ὅποι** = κάπου  **οὐκ ἔστιν οὗ** / **ὅπου** /**ἵνα / ἔνθα /ὅποι** = πουθενά  **οὐκ ἔστιν οὗ** / **ὅπου** /**ἵνα** / **ἔνθα** /**ὅποι** **οὐκ** = παντού | π.χ. Ἔστιν οὗ ἰσχυρῶς ὤφελοῦσιν σφενδονῆται παρόντες. |
| **ἔστιν ὅτε** = κάποτε  **οὐκ ἔστιν ὅτε** = ποτέ  **οὐκ ἔστιν ὅτε οὐκ** = πάντοτε | π.χ. Ἔστιν ὅτε βέλτιον τεθνάναι ἤ ζῆν. |
| **ἔστιν ὅπως** / **ὅπῃ** = κάπως  **οὐκ ἔστιν ὅπως** / **ὅπῃ** = με κανέναν τρόπο  **οὐκ ἔστιν ὅπως** / **ὅπῃ οὐκ** = οπωσδήποτε, εξάπαντος | π.χ. Οὐκ ἔστιν ὅπως αἱ αἱτίαι κωλύσου-σιν ἡμᾶς. |
| **ὅσον τάχος** = το ταχύτερο  **ὅσον οὐκ ἤδη** = σχεδόν αμέσως  **ὅσον αὐτίκα** = σχεδόν αμέσως, στη στιγμή  **ὅσον οὔπω** = μετά από λίγο  **ὅ,τι μή** = εκτός, παρά μόνο  **ὡς (ἐπί) τό πολύ** = συνήθως | π.χ. Ἐνόμισαν ὅσον οὐκ ἤδη ξυλλη-φθήσεσθαι. |

**ΑΝΑΛΥΣΗ ΜΕΤΟΧΩΝ ΣΕ ΠΡΟΤΑΣΗ**

**Γενικές γνώσεις για την ανάλυση των μετοχών σε πρόταση:**

* αναζητούμε το **είδος της μετοχής**
* **υποκείμενο της μετοχής:** αν δεν είναι σε ονομαστική, το μετατρέπουμε **σε ονομαστική**.
* **έγκλιση** (για **αιτιολογικές, τελικές** και **κατηγορηματικές** μετοχές):

**1. οριστική ή υποτακτική** (εξάρτηση αρκτικός χρόνος)

**2. ευκτική πλαγίου λόγου** (εξάρτηση ιστορικός χρόνος)

* **χρόνος:** συνήθως δεν αλλάζουμε το χρόνο της μετοχής.

**Όμως:**

|  |  |  |
| --- | --- | --- |
| **εξάρτηση**  **ιστορικός**  **χρόνος** | **ΜΕΤΟΧΗ** | **ΡΗΜΑ** |
| **ενεστώτα** | **παρατατικού** |
| **παρακειμένου** | **υπερσυντελίκου** |
| **μέλλοντα** | **διατηρούν το**  **χρόνο τους** |
| **αορίστου** |

**Εξαίρεση:**

**Η τελική μετοχή,** αν και βρίσκεται πάντοτε σε μέλλοντα, όταν αναλύεται σε πρόταση, μετατρέπεται σε **αόριστο.**

**Αναλυτικά:**

|  |  |
| --- | --- |
| **τροπική μετοχή** | **δεν αναλύεται** |

|  |  |  |
| --- | --- | --- |
| **αιτιολογική μετοχή** | | **αιτιολογική πρόταση** |
| 1. Όταν η αιτιολογία είναι πραγματική:   ***ἐπεί, ἐπειδή, ὅτι, διότι +*** | ***Οριστική*** *του ίδιου χρόνου*  (εξάρτηση από Α.Χ.)  ή  ***Οριστική*** *πλησιέστερου Ι.Χ.*  (εξάρτηση από Ι.Χ.) | |
| 1. Όταν η αιτιολογία είναι υποκειμενική:   ***ὡς +*** | ***Οριστική*** *του ίδιου χρόνου*  (εξάρτηση από Α.Χ.)  ή  ***Ευκτική*** *(Π.Λ.)*κ΄  ***Οριστική*** *πλησιέστερου Ι.Χ.*  (εξάρτηση από Ι.Χ.) | |

π.χ.

1. **Βουλόμενοι** αὐτόν ἀποκτεῖναι πέμπουσι τήν Σαλαμινίαν ναῦν.

*=* ***Ἐπειδή βούλονται αὐτόν ἀποκτεῖναι****, πέμπουσι τήν Σαλαμινίαν ναῦν.*

1. Ἔπεμπον ἐς τήν Λακεδαίμονα πρέσβεις **ἡγούμενοι** ἡσυχίαν ἔχειν.

*= Ἔπεμπον ἐς τήν Λακεδαίμονα πρέσβεις* ***ἐπεί ἡγοῖντο*** *ἡσυχίαν ἔχειν.*

**Ση­μεί­ω­ση**:

-Η με­το­χή δη­λώ­νει πρα­γμα­τι­κή αι­τι­ο­λο­γί­α ό­ταν δε συ­νο­δεύ­ε­ται α­πό κα­νέ­να μό­ρι­ο ή ό­ταν συ­νο­δεύ­ε­ται α­πό τα μό­ρι­α ***ἅ­τε, οἷ­ον, οἷ­α* (± *δή*)**.

-Οι σύν­δε­σμοι ***ἐ­πεί, ἐ­πει­δή*** προ­τι­μώ­νται ό­ταν στη με­το­χή λαν­θά­νει η έν­νοι­α του χρό­νου.

-Ό­ταν η ε­ξάρ­τη­ση εί­ναι α­πό ρή­μα ψυ­χι­κού πά­θους, α­ντί του συν­δέ­σμου ***ὅ­τι*** μπο­ρεί να χρη­σι­μο­ποι­η­θεί ο σύν­δε­σμος ***εἰ***.

* *Ὀλεῖσθε δέ* ***ἠδικηκότες*** *τόν ἄνδρα τόνδε → ὅτι ἠδικήκατε...*
* *Κῦρος* ***ἄτε*** *παῖς* ***ὤν*** *ἥδετο τῇ στολῇ → ὅτι παῖς ἦν.*
* *Με­τά ταῦ­τα τρό­παι­ον ἐ­στή­σα­ντο* ***ὡς νε­νι­κη­κό­τες*** *→ ὡς νε­νι­κή­κοι­εν / νε­νι­κη­κό­τες εἴ­η­σαν / εἶ­εν* ή *ἐ­νε­νι­κή­κε­σαν.*
* *Ἐγώ* ***ἀκούσας*** *ἐξεπλάγην → ἐπεί ἤκουσα.*
* *Ἔρ­χε­ται πρός Κῦ­ρον καί αἰ­τεῖ αὐ­τόν εἰς δι­σχι­λί­ους ξέ­νους,* ***ὡς*** *οὕ­τως* ***πε­ρι­γε­νό­με­νος******ἄν*** *τῶν ἀ­ντι­στα­σι­ω­τῶν → ὡς οὕτως περιγένοιτο ἄν...*

|  |  |  |
| --- | --- | --- |
| **τελική μετοχή** | **τελική πρόταση** | |
| **ἵνα**  ή  **ὡς**  (αν συνοδεύει τη μετοχή) | + **υποτακτική**  (ρήμα εξάρτησης αρκτικού χρόνου) | **ΑΟΡΙΣΤΟΥ** |
| + **ευκτική πλαγίου λόγου**  (ρήμα εξάρτησης ιστορικού χρόνου) |

π.χ.

1. Οὗτος ἥκει **ἀμφισβητήσων**.

*= Οὗτος ἥκει,* ***ἵνα ἀμφισβητήσῃ.***

1. Προσβολάς παρεσκευάζοντο τῷ τείχει **ποιησόμενοι.**

*= Προσβολάς παρεσκευάζοντο τῷ τείχει* ***ἵνα ποιήσαιντο.***

**Ση­μεί­ω­ση**: Το ρή­μα της α­να­λυ­ό­με­νης τε­λι­κής πρό­τα­σης μπαί­νει σε **α­ό­ρι­στο**, δι­ό­τι η τε­λι­κή με­το­χή εί­ναι συ­νή­θως σε χρό­νο μέλ­λο­ντα. Αν εί­ναι σε χρό­νο ε­νε­στώ­τα, κι αυ­τό συμ­βαί­νει σπά­νι­α, το ρή­μα μπαί­νει σε ε­νε­στώ­τα.

Ο σύνδεσμος **ὡς** προτιμάται όταν η μετοχή συνοδεύεται από το μόριο **ὡς**:

* *Πο­ρεύ­ε­ται* ***ποι­ή­σων*** *ταῦ­τα → ἵ­να ποι­ή­σῃ ταῦτα.*
* *Ἔ­πλε­ον ἐ­πί τήν Ἐ­πί­δα­μνον Κερ­κυ­ραί­οις* ***πο­λε­μή­σο­ντες*** *→ ἵ­να πο­λε­μή­σαι­εν/-ει­αν* ή *πο­λε­μή­σω­σι Κερκυραίοις.*

|  |  |
| --- | --- |
| **υποθετική μετοχή** | **υποθετική πρόταση** |

**Τη μορφή της υπόθεσης**, που κρύβεται μέσα στη μετοχή, **καθορίζει η απόδοση** (δηλαδή το ρήμα της πρότασης από το οποίο εξαρτάται η μετοχή). Επομένως, πάμε αντίστροφα: πρώτα **κοιτάζουμε την απόδοση**, και όταν αυτή μας οδηγεί σε περισσότερα από ένα είδη υποθετικού λόγου, τότε ανατρέχουμε στο νόημα, σύμφωνα και με τον παρακάτω πίνακα.

|  |  |  |
| --- | --- | --- |
| **Αν η απόδοση είναι** | **Δηλώνεται** | **Υπόθεση** |
| Μέλλοντας ή  μελλοντική  έκφραση | **προσδοκώμενο** | **ἐάν + Υποτακτική** |
| Δυνητική Ευκτική | **απλή σκέψη** | **εἰ + Ευκτική** |
| Δυνητική Οριστική | **μη πραγματικό**  **ή** | **εἰ + Οριστική ιστορικού χρόνου** |
|  | **αόριστη επανάληψη στο παρελθόν** | **εἰ + Ευκτική** |
| Οριστική Ενεστώτα | **πραγματικό**  **ή**  **Αόριστη επανάληψη στο παρόν - μέλλον**  (ανάλογα με το νόημα) | **εἰ + Οριστική** |
|  | **ἐάν + Υποτακτική** |

π.χ.

1. **Εἰρήνης γενομένης** ἡ πόλις εὐδαίμων ἔσται.

= **Ἐάν εἰρήνη γένηται** ἡ πόλις εὐδαίμων ἔσται. (προσδοκώμενο)

2. Πῶς νῆσον **οἰκούντων** ταῦτ’ ἄν ἐγίγνετο.

= **εἰ ᾤκουν**…. (μη πραγματικό)

* *Τοῦ­τ'* ***ἔ­χων****, ἅ­πα­ντα ἔ­χω → εἰ ἔ­χω τοῦτο.* (πρα­γμα­τι­κό)
* ***Νι­κή­σα­ντες*** *δ' ἄν τού­τοις ἐ­δου­λεύ­ε­τε → εἰ ἐ­νι­κή­σα­τε.* (μή πρα­γμα­τι­κό)
* *Κα­κοῖς* ***ὁ­μι­λῶν*** *καὐ­τός ἐκ­βή­σει κα­κός → ἐ­άν ὁ­μι­λῇς κακοῖς.* (προσ­δο­κώ­με­νο)
* *Οἱ κο­λα­κεύ­ο­ντες καί οἱ ἐ­ξα­πα­τῶ­ντες* ***πι­στευ­θέ­ντες*** *τούς πι­στεύ­σα­ντας ἀ­δι­κοῦ­σιν → ἐ­άν πι­στευ­θῶ­σιν.* (α­ό­ρι­στη ε­πα­νά­λη­ψη στο πα­ρόν-μέλ­λον)
* *Οὐ­δείς* ***ἐ­πι­ορ­κή­σας*** *τούς θε­ούς ἄν λά­θοι → εἰ ἐ­πι­ορ­κή­σαι/-ει­ε.* (α­πλή σκέ­ψη)
* *Τά ὄρ­νε­α* ***γευ­σά­με­να*** *δι­ε­φθεί­ρε­το → εἰ γεύ­σαι­το.* (α­ό­ρι­στη ε­πα­νά­λη­ψη στο πα­ρελ­θόν)

|  |  |
| --- | --- |
| **εναντιωματική μετοχή** | **εναντιωματική πρόταση** |
| α) Αν η μετοχή δηλώνει παραχώρηση προς το πραγματικό (δηλαδή, αν μεταφράζεται: αν και) αναλύουμε: **εἰ καί** + **Οριστική**  **ἄν καί + Υποτακτική**  β) Αν η μετοχή δηλώνει παραχώρηση προς το αβέβαιο (δηλαδή, αν μεταφράζεται: ακόμα κι αν) αναλύουμε: **καί εἰ +** **Οριστική**  **καί ἄν + Υποτακτική**  γ) Αν η πρόταση, στην οποία ανήκει η μετοχή, έχει άρνηση οὐδέ ή μηδέ, αναλύουμε:  **οὐδ’ εἰ** ή **μηδ’ εἰ + Οριστική**  **οὐδ’ ἄν ή μηδ’ ἄν + Υποτακτική**  **ΣΗΜΕΙΩΣΗ:***εξάρτηση από Α.Χ. →* ***Οριστική*** *του ίδιου χρόνου*  *εξάρτηση από Ι.Χ. →* ***Οριστική*** *του πλησιέστερου Ι.Χ.* ***ή Υποτακτική*** *του ίδιου χρόνου*  **Προσοχή!** Το κριτήριο για να χρησιμοποιήσουμε Οριστική ή Υποτακτική είναι οι υποθετικοί λόγοι. Όπως ακριβώς και στην υποθετική μετοχή, έτσι και στην εναντιωματική, **τη μορφή της υπόθεσης καθορίζει η απόδοση** (σύμφωνα και με τον παραπάνω πίνακα της υποθετικής μετοχής).  ***Συνήθως*** αναλύεται σε: ***εἰ καί + Οριστική*** | |

π.χ. Ἕλληνες **ὄντες** κατά τῆς Ἑλλάδος μάχονται.

= **Εἰ καί εἰσί Ἕλληνες** κατά τῆς Ἑλλάδος μάχονται.

* *Ἕλ­λην* ***ὤν*** *Ἕλ­λη­νας ἀ­δι­κεῖ → εἰ καί Ἕλ­λην ἐ­στί.*
* *Σω­κρά­της* ***ὤν*** *χρη­στό­τα­τος, ὅ­μως φάρ­μα­κον ἔ­πι­ε → εἰ καί ἦν...*
* *Οὗ­τος ταῦ­τα ἐ­ρεῖ καί* ***βου­λο­μέ­νων*** *ὑ­μῶν ἕ­τε­ρα ἀ­κού­ειν → καί ἄν ὑ­μεῖς βού­λη­σθε...*
* *Καί* ***ἀ­πο­στᾶ­σα*** *ἡ πό­λις ἀ­φί­ξε­ται εἰς ξύμ­βα­σιν → κἄν ἀ­πο­στῇ ἡ πό­λις.*
* *Οὐ­δέ δίς* ***ἀ­πο­θα­νό­ντες*** *ἱ­κα­νήν δί­κην δοῦ­ναι δύ­ναι­ντ' ἄν → οὐ­δ' εἰ δίς ἀ­πο­θά­νοι­εν.*
* *Το­σαῦ­τα πε­πόν­θα­σι κα­κά, ὅ­σα ἄν οὐ­δέ* ***κα­τα­ρώ­με­νος*** *εὗ­ρέ τις αὐ­τοῖς → οὐ­δ' εἰ κα­τη­ρᾶ­τό τις.*

|  |  |
| --- | --- |
| **χρονική μετοχή** | **χρονική πρόταση** |
| Όταν η μετοχή δηλώνει το: **Προτερόχρονο: ἐπεί, ἐπειδή**  **+ Οριστική Σύγχρονο: ὅτε, ὁπότε** | |
| **Χρόνοι:**  **μετοχή ενεστώτα ενεστώτας (εξάρτηση ρήμα αρκτικού χρόνου)**  **παρατατικός** **(εξάρτηση ρήμα ιστορικού χρόνου)**  **μετοχή αορίστου**  **αόριστος**  **μετοχή παρακειμένου παρακείμενος (εξάρτηση ρήμα αρκτικού χρόνου)**  **υπερσυντέλικος** **(εξάρτηση ρήμα ιστορικού χρόνου)** | |

π.χ.

1. **Κλίνας** τήν κεφαλήν παρέδωκε τό πνεῦμα =**Ἐπεί ἔκλινε τήν κεφαλήν** παρέδωκε τό πνεῦμα.

2. **Ἀποβλέψας** πρός ἡμᾶς εἶπε.= **Ἐπεί ἀπέβλεψε** πρός ἡμᾶς εἶπε.

**ΠΡΟΣΟΧΗ**: Η κα­θα­ρώς χρο­νι­κή με­το­χή δεν με­τα­τρέ­πε­ται **πο­τέ** σε Ευ­κτι­κή του Πλα­γί­ου Λό­γου.

* ***Ὁ­πλι­ζο­μέ­νων*** *δ' αὐ­τῶν ἧ­κον οἱ σκο­ποί → ἐν ᾧ ὡ­πλί­ζο­ντο αὐτοί*
* *Με­τά ταῦ­τα* ***συ­γκα­λέ­σας*** *λο­χα­γούς καί στρα­τη­γούς ἔ­λε­ξε τοι­ά­δε → ἐ­πεί συ­νε­κά­λε­σε...*

Μια χρονική μετοχή μπορεί να εκφράζει και **υπόθεση**. Σε αυτή την περίπτωση την ονομά-ζουμε **χρονικοϋποθετική.**

**Τρόποι αναγνώρισης:**

* η **χρονική** μετοχή μεταφράζεται με **οριστική**, ενώ η **χρονικοϋποθετική** με **υποτακτική**

π.χ. ἐλθόντες = *«αφού ήρθαν»* (χρονική μετοχή)

ἐλθόντες = *«αφού έρθουν»* (χρονικοϋποθετική μετοχή)

* η **χρονικοϋποθετική** μπορεί να δηλώνει το **αορίστως επαναλαμβανόμενο στο παρελθόν**.
* αν η μετοχή είναι **συνημμένη σε** όρο **τελικού απαρεμφάτου** ή **υποτακτική** ή **προστακτική**, τότε είναι **χρονικοϋποθετική**.

**Ανάλυση:**

***ὅταν, ὁπόταν***  (σύγχρονο)//**ἐπειδάν** (προτερόχρονο) **+ υποτακτική του ίδιου χρόνου** (αν δηλώνεται το προσδοκώμενο ή η αόριστη επανάληψη στο παρόν - μέλλον).

π.χ. **Βουλευόμενος** παραδείγματα **ποιοῦ** τά παρεληλυθότα.

= **Ἐπειδάν βουλεύῃ** παραδείγματα **ποιοῦ** τά παρεληλυθότα.

***ὅτε,*ὁπότε** (σύγχρονο)// ***ἐπεί, ἐπειδή*** (προτερόχρονο) **+ ευκτική**του ίδιου χρόνου(αν δηλώνεται η αόριστη επανάληψη στο παρελθόν).

π.χ.Τούτου **ἀκούων** καί τῶν ἄλλων ἡγούμην καλῶς λέγειν.

= **Ὁπότε ἀκούοιμι τούτου** καί τῶν ἄλλων ἡγούμην καλῶς λέγειν.

* *Ὑ­μεῖς* ***ἀ­κού­σα­ντες*** *ταῦ­τα, κρί­να­τε → ἐ­πει­δάν ὑ­μεῖς ἀ­κού­ση­τε ταῦτα.* (προσ­δο­κώ­με­νο)
* *Τοῖς πρε­σβυ­τέ­ροις* ***ἐ­ξα­μαρ­τά­νου­σι*** *πά­ντες ἐ­πι­τι­μῶ­σιν → ὅ­ταν οἱ πρε­σβύ­τε­ροι ἐ­ξα­μαρ­τά­νω­σι.* (α­ό­ρι­στη ε­πα­νά­λη­ψη στο πα­ρόν και μέλ­λον)
* ***Ἀ­κού­ο­ντες*** *ταῦ­τα οὐκ ἐ­πι­στεύ­ε­τε τοῖς ἄρ­χου­σιν → ὅ­τε ἀ­κού­οι­τε ταῦτα.* (α­ό­ρι­στη ε­πα­νά­λη­ψη στο πα­ρελ­θόν)

**Ση­μεί­ω­ση**: Οι με­το­χές που δη­λώ­νουν το προσ­δο­κώ­με­νο ή την α­ό­ρι­στη ε­πα­νά­λη­ψη στο πα­ρόν-μέλ­λον και σχη­μα­τί­ζουν λαν­θά­νο­ντα ε­ξαρ­τη­μέ­νο υ­πο­θε­τι­κό λό­γο με ε­ξάρ­τη­ση α­πό Ι­στο­ρι­κό Χρό­νο, εί­ναι δυ­να­τό να α­να­λυ­θούν σε **ὅ­τε-ὁ­πό­τε / ἐ­πεί-ἐ­πει­δή + Ευ­κτι­κή (Π.Λ.)**.

* *Ὁ δέ ἐ­βού­λε­το θαρ­σῦ­ναί τε καί* ***ἀ­πα­γα­γών*** *τό ὁρ­γι­ζό­με­νον τῆς γνώ­μης πρός τό ἡ­πι­ώ­τε­ρον καί ἀ­δε­έ­στε­ρον κα­τα­στῆ­σαι → ἐ­πεί ἀ­πα­γά­γοι* ή *ἐ­πάν ἀ­πα­γά­γῃ...* (προσ­δο­κώ­με­νο)

|  |  |
| --- | --- |
| **κατηγορηματική μετοχή** | **ειδική πρόταση,**  ό­ταν ε­ξαρ­τά­ται α­πό ρή­μα­τα που δή­λω­νουν ***αί­σθη­ση, γνώ­ση, μά­θη­ση, μνή­μη, δεί­ξη, δή­λω­ση, αγ­γε­λί­α, έ­λεγ­χο***και α­πό τα ***φαί­νο­μαι*, *δῆ­λός εἰ­μι*** και ***φα­νε­ρός εἰ­μι*.** |
| **ὅτι**  ή  **ὡς** | + **οριστική** *του ίδιου χρόνου*  (ρήμα εξάρτησης αρκτικού χρόνου) |
| + **ευκτική πλαγίου λόγου** *κ´*  ***Οριστική*** *πλησιέστερου Ι.Χ.*  (ρήμα εξάρτησης ιστορικού χρόνου) |

π.χ.

1. Ἐγώ δε ξύνοιδα ἐμαυτῷ σοφός **ὤν**.

= Ἐγώ δε ξύνοιδα ἐμαυτῷ **ὅτι σοφός εἰμί.**

2. Ἤκουσε τριήρεις **περιπλεούσας**.

= Ἤκουσε **ὅτι τριήρεις περιπλέοιεν**.

* *Ὁ­ρῶ­μεν πά­ντα ἀ­λη­θῆ* ***ὄ­ντα*** *→ ὅ­τι πάντα ἀ­λη­θῆ ἐ­στίν.*
* *Ἠγ­γέλ­θη Φί­λιπ­πος* ***ἀ­σθε­νῶν*** *→ ὅ­τι Φί­λιπ­πος ἀ­σθε­νοῖ /-οί­η* ή *ἠ­σθέ­νει.*
* *Ἑ­ώ­ρα τό πα­ρα­τεί­χι­σμα ῥᾳ­δί­ως* ***ἄν λη­φθέν*** *→ ὅ­τι το παρατείχισμα ῥᾳ­δί­ως ἄν λη­φθεί­η.*
* *Τόν λό­γον ᾑ­σθό­μην δι­πλά­σι­ον* ***ἄν γε­νό­με­νον*** *τοῦ νῦν ἀ­να­γι­γνω­σκο­μέ­νου → ὅ­τι ὁ λό­γος δι­πλά­σι­ος ἐ­γέ­νε­το ἄν. . .*

**Ση­μεί­ω­ση**: Αν η κα­τη­γο­ρη­μα­τι­κή με­το­χή βρί­σκεται σε χρό­νο μέλ­λο­ντα, τό­τε η ει­δι­κή πρό­τα­ση εκ­φέ­ρε­ται εί­τε με **Ο­ρι­στι­κή μέλλοντα**, αν η ε­ξάρ­τη­ση εί­ναι αρ­κτι­κού χρό­νου, εί­τε με **Ευ­κτι­κή (Π.Λ.) μέλλοντα**, αν η ε­ξάρ­τη­ση εί­ναι α­πό Ι­στο­ρι­κό Χρό­νο.

* *Γνούς ὁ Κλέ­ων καί ὁ Δη­μο­σθέ­νης* ***δι­α­φθα­ρη­σο­μέ­νους*** *αὐ­τούς ὑ­πό τῆς σφε­τέ­ρας στρα­τι­ᾶς κα­τέ­παυ­σαν τήν μά­χην → ὅ­τι δι­α­φθα­ρή­σοι­ντο αὐτοί...*

|  |  |
| --- | --- |
| **επιθετική ή αναφορική μετοχή** | **αναφορική πρόταση** |
| α) **Έναρθρη**  **(χωρίς όρο αναφοράς):** **1ο** **εννοούμε δεικτική αντωνυμία**  (στο ίδιο γένος, αριθμό και πτώση με τη μετοχή)  +  **2ο αναφορική αντωνυμία σε ονομαστική**  (ὅς, ἥ, ὅ)  (στο ίδιο γένος και αριθμό με τη μετοχή)  +  **3ο οριστική**  β)**Έναρθρη ή Άναρθρη**  **(με όρο αναφοράς) :** **1ο αναφορική αντωνυμία σε ονομαστική**  (ὅς, ἥ, ὅ)  (στο ίδιο γένος και αριθμό με τη μετοχή)  +  **2ο οριστική** | |
| **Χρόνοι:**  **μετοχή ενεστώτα ενεστώτας** (εξάρτηση ρήμα αρκτικού χρόνου)  **παρατατικός** (εξάρτηση ρήμα ιστορικούχρόνου)  **μετοχή αορίστου**  **αόριστος**  **μετοχή παρακειμένου παρακείμενος** (εξάρτηση ρήμα αρκτικού χρόνου)  **υπερσυντέλικος** (εξάρτηση ρήμα ιστορικού χρόνου) | |

π.χ.

1. Ἀκούω **τούς ἀπολογοῦντας** = **τούτους, οἵ ἀπολογοῦνται**

2. **Οἱ νικήσαντες** ἐχθροί ἔφευγον = **οἱ ἐχθροί, οἵ ἐνίκησαν**

**ΣΗΜΕΙΩΣΗ:** Με εξάρτηση από ιστορικό χρόνο η αναφορική πρόταση μπορεί να εκφέρεται και με ευκτική του πλαγίου λόγου.

* *Κῦ­ρος ἐ­πει­ρᾶ­το κα­τά­γειν* ***τούς ἐκ­πε­πτω­κό­τας*** *→ τού­τους, οἵ ἐ­ξε­πε­πτώ­κε­σαν (*και: *ἐκ­πε­πτω­κό­τες εἴ­η­σαν/εἶ­εν).*
* *Ἀ­πέ­κτει­ναν* ***τούς βο­η­θοῦ­ντας*** *ἡ­μῖν → τού­τους, οἵ ἐ­βο­ή­θουν (*και: *βο­η­θοῖ­εν)...*
* *Λύ­σαν­δρος πα­ρέ­πλει εἰς Λάμ­ψα­κον,* ***οὖ­σαν*** *σύμ­μα­χον Ἀ­θη­ναί­ων → Λάμ­ψα­κον, ἥ ἦν (*και: *εἴ­η)...*
* *Τοι­οῦ­τον ἦν τό* ***συμ­βε­βη­κός*** *πά­θος → τό πά­θος, ὅ συ­νε­βε­βή­κει (*και: *συμ­βε­βη­κός εἴ­η).*
* *Πο­λι­τεί­αν* ***τήν*** *ὀρ­θῶς ἄν τοῖς πρά­γμα­σι* ***χρη­σα­μέ­νην*** *οὔ­τε ἔ­χο­μεν οὔ­τε κα­λῶς ζη­τοῦ­μεν → πο­λι­τεί­αν, ἥ χρή­σαι­το ἄν...*

**ΠΡΟΣΟΧΗ:** Αν σε μι­α έ­ναρ­θρη ε­πι­θε­τι­κή με­το­χή λαν­θά­νει ταυ­τό­χρο­να υ­πο­θε­τι­κός λό­γος (**εν­δεί­ξεις** σ' αυ­τή την πε­ρί­πτω­ση α­πο­τε­λούν η άρ­νη­ση ***«μή»*** της με­το­χής ή το ε­πίρ­ρη­μα **«ἀ­εί»** ή η α­βέ­βαι­η και υ­πο­κει­με­νι­κή χροι­ά) γι­α την α­νά­λυ­ση πρέ­πει να λη­φθούν υ­πό­ψη οι κα­νό­νες των υ­πο­θε­τι­κών λό­γων.

|  |  |
| --- | --- |
| **αναφορικοϋποθετική μετοχή** | αναφορικοϋποθετική πρόταση |
| **Ανάλυση:**  **αναφορική αντωνυμία σε ονομαστική ὅς + ἄν** (αοριστολογικό) **+ μή + υποτακτική**  (στο ίδιο γένος και αριθμό και με τη μετοχή) | |

π.χ.

**Ὁ μή ἐπιμείνας** νηί χειμαζομένῃ δεσπότης αὐτῆς οὐκ ἔστω.= **Ὅς ἄν μή ἐπιμείνῃ**

***Οἱ βου­λό­με­νοι*** *εἰς ἑ­τέ­ραν ἐκ­κ­λη­σί­αν λέ­ξου­σιν → οὗ­τοι, οἵ ἄν βού­λω­νται.*

Ε­πί­σης, **μι­α έ­ναρ­θρη με­το­χή χρό­νου μέλ­λο­ντα** ι­σο­δυ­να­μεί με α­να­φο­ρι­κή-τε­λι­κή πρό­τα­ση, ο­πό­τε με­τα­τρέ­πε­ται σε **Ο­ρι­στι­κή μέλ­λο­ντα**, αν ε­ξαρ­τά­ται α­πό Αρ­κτι­κό Χρό­νο ή σε **Ευ­κτι­κή (Π.Λ.) μέλλοντα**, αν ε­ξαρ­τά­ται α­πο Ι­στο­ρι­κό Χρό­νο.

* *Πέ­μπει πρέ­σβεις* ***τούς ἀ­πο­λο­γη­σο­μέ­νους*** *→ πρέσβεις, οἵ ἀ­πο­λο­γή­σο­νται.*

**Δυνητική μετοχή**

(συνήθως κατηγορηματική, σπανίως επιθετική ή αιτιολογική)

1. Αναλύεται σε πρόταση με δυνητική οριστική ή δυνητική ευκτική χω­ρίς να λαμ­βά­νου­με υ­πό­ψη την ε­ξάρ­τη­ση.

π.χ. Οἶδα τόν πόλεμον **οὐκ ἄν γενόμενον**, εἰ ἠθελήσατε τάς σπονδάς ποιεῖσθαι.

= Οἶδα **ὅτι ὁ πόλεμος οὐκ ἄν ἐγένετο**, εἰ ἠθελήσατε τάς σπονδάς ποιεῖσθαι.

π.χ. Ἴσμεν ὑμᾶς **οὐκ ἄν ἀδικοῦντας**, εἰ βούλοισθε.

= Ἴσμεν **ὅτι οὐκ ἄν ἀδικοῖτε**, εἰ βούλοισθε.

**ΣΥΜΠΤΥΞΗ ΔΕΥΤΕΡΕΥΟΥΣΑΣ ΠΡΟΤΑΣΗΣ ΣΕ ΜΕΤΟΧΗ**

Σε μετοχή συμπτύσσονται όλες οι δευτερεύουσες προτάσεις **εκτός από τις πλάγιες ερωτηματικές τις ενδοιαστικές και τις συμπερασματικές.**

Πρόκειται για την αντίστροφη διαδικασία από την ανάλυση μιας μετοχής. Μια δευτερεύουσα πρόταση δηλαδή συμπτύσσεται στο αντίστοιχο είδος μετοχής (εφόσον φυσικά υπάρχει η αντίστοιχη μετοχή).

Είναι αυτονόητο ότι μετά τη σύμπτυξη δεν υπάρχει πλέον ο σύνδεσμος και το ρήμα της δευτερεύουσας πρότασης, αλλά στη θέση τους υπάρχει η μετοχή στο κατάλληλο γένος, αριθμό και πτώση.

Κατά τη σύμπτυξη προσέχουμε δύο πράγματα: σε ποια πτώση και σε ποιο χρόνο  
θα μπει η μετοχή.

**Πτώση της μετοχής:**

* Αν το υποκείμενο της δευτερεύουσας είναι το ίδιο με το υποκείμενου του ρήματος της κύριας, η μετοχή μπαίνει σε ονομαστική (συνημμένη μετοχή).

π.χ. Εἰ ἐκεῖνα πέπραχεν, καλῶς ἄν ἔσχεν. = Ἐκεῖνα πεπραχώς…

* Αν το υποκείμενο της δευτερεύουσας αναφέρεται σε κάποιον όρο της κύριας, η μετοχή μπαίνει στην ίδια πτώση με τον όρο αυτό (συνημμένη μετοχή).

π.χ. Οἱ Ἕλληνες Κῦρον ἐθαύμαζον ὅτι οὐδαμοῦ φαίνοιτο. = οὐδαμοῦ φαινόμενον

* Αν το υποκείμενο της δευτερεύουσας δεν έχει καμία συντακτική σχέση με την κύρια, η μετοχή μπαίνει σε:
  + γενική (μαζί και το υποκείμενο), αν το ρήμα της δευτερεύουσας είναι προσωπικό (γενική απόλυτη μετοχή)
  + αιτιατική, αν το ρήμα της δευτερεύουσας είναι απρόσωπο (αιτιατική απόλυτη μετοχή)

π.χ. Οὐκ ἄν ἦλθον δεῦρο, εἰ μή ἐκελεύσατε ὑμεῖς. = ὑμῶν μή κελευσάντων

π.χ. Εἰ καί εἴρηται μή ἐπιφέρειν ὅπλα, αὐτοί οὐχ ὑπήκουον = εἰρημένον

* Κα­τά τη σύ­μπτυ­ξη α­φαι­ρεί­ται η υ­πο­τα­κτι­κή λέ­ξη.
* Αν η δευ­τε­ρεύ­ου­σα πρό­τα­ση εκ­φέ­ρε­ται με δυ­νη­τι­κή έ­γκλι­ση, το δυ­νη­τι­κό ἄν πα­ρα­μέ­νει (δυ­νη­τι­κή με­το­χή).

**Χρόνος της μετοχής**

* Η μετοχή μπαίνει στον ίδιο χρόνο με το ρήμα της δευτερεύουσας πρότασης που θέλουμε να συμπτύξουμε.
* Αν όμως τύχει να έχουμε στη δευτερεύουσα Παρατατικό ή Υπερσυντέλικο, τότε αυτοί μετατρέπονται σε μετοχές Ενεστώτα ή Παρακειμένου αντίστοιχα.

π.χ. Ὁ δέ Βρασίδας ὡς οὐκ ἔπειθεν, ἀνεχώρησε πάλιν. = οὐ πείθων.

π.χ. Ἐγώ δ’ εἰ μέν τις τῶν εἰθισμένων ἐν ὑμῖν ἀγορεύειν ἀξίως τῆς πόλεως εἰρήκει, πολλήν ἄν ἡσυχίαν ἦγον = τινος εἰρηκότος.

• **Εξαίρεση:** η τελική πρόταση συμπτύσσεται σε τελική μετοχή χρόνου Μέλλοντα  
πάντοτε.

π.χ. Ἔλεγον ψευδῆ τοῖς δικασταῖς, ὡς τύχοιεν παρ’ αὐτῶν εὐνοίας = ὡς τευξόμενοι.

**ΠΑΡΑΤΗΡΗΣΕΙΣ:**

* οι προσδιορισμοί ή οι αρνήσεις που υπάρχουν στη δευτερεύουσα πρόταση διατηρούνται και μετά τη σύμπτυξη.

π.χ. Οὗτος δέ μου καταγελᾷ, ὅτι οὐδέ πολλοστόν μέρος εἴρηκα τῶν τούτοις ὑπαρχόντων κακῶν = *οὐδέ πολλοστόν μέρος* ***εἰρηκότος*** *τῶν τούτοις ὑπαρχόντων κακῶν.*

* + Εξαιρούνται οι **εναντιωματικές μετοχές**, που παίρνουν άρνηση **οὐ**, ανεξάρτητα από την άρνηση που παίρνουν οι αντίστοιχες εναντιω­ματικές προτάσεις.

π.χ. Ὅμως κἄν ὑμεῖς μή πεισθῆτε, οὐκ ἀποτρέψομαι λέγειν ταῦτα

= ***ὑμῶν οὐ πεισθέντων.***

* αν η δευτερεύουσα πρόταση εκφέρεται με Δυνητική Οριστική ή Δυνητική Ευκτική, η αντίστοιχη μετοχή [κατηγορηματική ή επιθετική ή αιτιολογική] που θα σχηματίσουμε, θα πάρει το δυνητικό ἄν (δυνητική μετοχή).

π.χ. Διά τοῦτο ἐπιτιμῶ, ὅτι πάλαι ἄν ἅπαντα ἀπωλέσατε = ***ἄν ἀπολεσάντων ὑμῶν.***

1. **ΑΙΤΙΟΛΟΓΙΚΕΣ ΠΡΟΤΑΣΕΙΣ**

Συμπτύσσονται σε **αιτιολογική μετοχή**.

|  |  |
| --- | --- |
| **ΠΡΟΣΟΧΗ!** | Αν η αιτιολογική πρόταση εισάγεται με το σύνδεσμο «ὅτι» και δηλώνει εμφανώς αντικειμενική αιτιολογία, η μετοχή μπορεί να συνοδεύεται από τα μόρια ***ἅτε, οἷον, οἷα*** (με ή χωρίς «δή»). Αν εισάγεται με το σύνδεσμο **«ὡς»**, η μετοχή συνοδεύεται από το μόριο **«ὡς»**. |

* *Παράδοτε ἡμῖν τά ὅπλα, ὡς οὐκ ἄν λάβοιτε βοήθειαν →* ***ὡς οὐκ ἄν λαβόντες βοήθειαν.***
* *Οἱ στρατιῶται ἠθύμησαν, ὅτι οὐδαμοῦ σωτηρία φαίνοιτο →* ***οὐδαμοῦ σωτηρίας φαινομένης.***
* *Οἱ στρατιῶται Ξενοφῶντι ἐνεκάλουν, ὅτι οὐκ εἶχον τόν μισθόν → (****ἅτε) οὐκ ἔχοντες τόν μισθόν.***

1. **ΤΕΛΙΚΕΣ ΠΡΟΤΑΣΕΙΣ**

Συμπτύσσονται σε **τελική μετοχή χρόνου μέλλοντα**.

|  |  |
| --- | --- |
| **ΠΡΟΣΟΧΗ!** | 1. Αν το ρήμα εξάρτησης δεν είναι κινήσεως, η τελική μετοχή συνοδεύεται από το μόριο **«ὡς»**. 2. Αν το υποκείμενο του ρήματος της τελικής πρότασης δεν έχει συντακτικό ρόλο μέσα στην πρόταση εξάρτησης, η τελική πρόταση **δε συμπτύσσεται**, καθώς δεν υπάρχει τελική απόλυτη μετοχή. |

* *Κῦρος πολλάς προφάσεις ηὕρισκεν, ἵνα ἡμᾶς ἐνθάδε ἀγάγοι →* ***ὡς ἄξων ἡμᾶς ἐνθάδε.***
* *Εἰς καιρόν ἥκεις, ὅπως τῆς δίκης ἀκούσῃς →* ***τῆς δίκης ἀκουσόμενος.***

1. **ΥΠΟΘΕΤΙΚΕΣ ΠΡΟΤΑΣΕΙΣ**

Συμπτύσσονται σε **υποθετική μετοχή** .

* *Φῶς εἰ μή εἴχομεν, ὅμοιοι τοῖς τυφλοῖς ἄν ἦμεν →* ***φῶς μή ἔχοντες.***
* *Ἐάν ἐμέ ἀποκτείνητε, ὑμᾶς αὐτούς βλάψετε →* ***ἐμέ ἀποκτείναντες.***
* *Τῶν ἐχθρῶν εἴ τινα λάβοιεν, ἀπέκτεινον →* ***λαβόντες τινά τῶν ἐχθρῶν.***

1. **ΧΡΟΝΙΚΕΣ – ΧΡΟΝΙΚΟΫΠΟΘΕΤΙΚΕΣ ΠΡΟΤΑΣΕΙΣ**

Συμπτύσσονται σε **χρονική - χρονικοϋποθετική μετοχή** .

|  |  |
| --- | --- |
| **ΠΡΟΣΟΧΗ!** | Δεν συμπτύσσονται οι χρονικές – χρονικοϋποθετικές προτάσεις που εισάγονται με το σύνδεσμο **«πρίν».** |

* *Ὡς ᾔσθετο Ἀρταξέρξης ἐν ἔργῳ ὄντα τόν Κῦρον, ἐπιτίθεται καί αὐτός →* ***αἰσθόμενος Ἀρταξέρξης...***
* *Ἐπειδή ἐτελεύτησεν Δαρεῖος, Τισσαφέρνης διαβάλλει τον Κῦρον →* ***Δαρείου τελευτήσαντος.***
* *Μαινόμεθα πάντες, ὁπόταν ὀργιζώμεθα →* ***ὀργιζόμενοι.***

1. **ΕΝΑΝΤΙΩΜΑΤΙΚΕΣ - ΠΑΡΑΧΩΡΗΤΙΚΕΣ ΠΡΟΤΑΣΕΙΣ**

Συμπτύσσονται σε **εναντιωματική – παραχωρητική μετοχή** .

|  |  |
| --- | --- |
| **ΠΡΟΣΟΧΗ!** | Αν η εναντιωματική πρόταση έχει άρνηση «μή», τη μετοχή συνοδεύει το αρνητικό μόριο «**οὐ**». |

* *Εἰ καί μή βλέπεις, φρονεῖς δ' ὅμως →* ***οὐ βλέπων.***
* *Οὐδείς ἄν ἔτι πιστεῦσαι δύναιτο ὑμῖν, οὐδ' εἰ πάνυ προθυμοῖτο →* ***πάνυ προθυμούμενος.***
* *Μή μοι θορυβήσητε, μηδ' ἐάν δόξω τι ὑμῖν μέγα λέγειν →* ***ἐμοί δόξαντι...***

**ΙΔΙΑΙΤΕΡΕΣ ΠΕΡΙΠΤΩΣΕΙΣ ΚΑΤΑ ΤΗ ΣΥΜΠΤΥΞΗ**

* Η **ειδική πρόταση** συμπτύσσεται σε **κατηγορηματική μετοχή**, εφόσον όμως το ρήμα εξάρτησης της ειδικής πρότασης συντάσσεται με κατηγορηματική μετοχή (αν εξαρτάται από ρήματα γνωστικά, αισθητικά, μάθησης, μνήμης, σκέψης, δείξης, δήλωσης, αγγελίας, ελέγχου).

Η κατηγορηματική μετοχή τίθεται σε πτώση ονομαστική, αν το υποκείμενο του ρήματος της ειδικής πρότασης ταυτίζεται με το υποκείμενο του ρηματικού τύπου εξάρτησης. Στην αντίθετη περίπτωση η μετοχή τίθεται σε αιτιατική (ή σε δοτική μετά από το ρήμα «σύνοιδα» ή σε γενική μετά από ρήματα μνήμης), αφού τεθεί στην ίδια πτώση το υποκείμενό της.

**Ειδικότερα:**

α) αν το υποκείμενο του ρήματος εξάρτησης και το υποκείμενο του ρήματος της ειδικής πρότασης είναι το ίδιο, η μετοχή μπαίνει σε ονομαστική.

π.χ. Πάντες ἴσμεν ὅτι πολλῷ μᾶλλον νῦν κινδυνεύσομεν *= κινδυνεύσοντες*.

β) αν όμως η ειδική πρόταση είναι Αντικείμενο στο ρήμα εξάρτησης, τότε το υποκείμενο της ειδικής πρότασης και η μετοχή μπαίνουν σε αιτιατική (έτσι το αντικείμενο του ρήματος εξάρτησης είναι ταυτόχρονα πλέον και υποκείμενο της κατηγορηματικής μετοχής).

π.χ. Βασιλεύς ἤκουσε ὅτι οἱ Ἕλληνες νικῷεν = *τούς Ἕλληνας νικῶντας.*

Πάντες ἴστε ὅτι οὐκ ἐν Ἑλλάδι ἐστέ → *οὐκ ἐν Ἑλλάδι ὄντες.*

Οὐκ ἀκούεις ὅτι Θεμιστοκλῆς ἀνήρ ἀγαθός ὅδε γέγονε; → *Θεμιστοκλέα ἄνδρα ἀγαθόν τόνδε γεγονότα;*

Ἐγώ γάρ εὖ οἶδα ὅτι τούτους τούς λόγους πάνυ ἄν ὀλίγοι ἀγαπῷεν *→ τούτους τούς λόγους πάνυ ἄν ὀλίγους ἀγαπῶντας.*

**Εξαίρεση:**

Το ρ. **σύνοιδα + δοτική** και το ρ. **μέμνημαι + γενική** (αντί αντικείμενο σε αιτιατική).

π.χ. Σύνοιδα ὅτι ὑμεῖς οὐκ ἐπράξατε καλῶς = ὑμῖν οὐ πράξασι.

π.χ. Μέμνημαι ὅτι ὑμεῖς οὐκ ἠθελήσατε ἀκοῦσαι = ὑμῶν οὐκ ἐθελησάντων.

**ΠΡΟΣΟΧΗ:** Η **ειδική πρόταση** **συμπτύσσεται σε ειδικό απαρέμφατο**, αν εξαρτάται από λεκτικά ή απρόσωπα ρήματα.

* Οἱ πρέσβεις εἶπον ὅτι αὐτοκράτορες ἥκοιεν περί τῆς εἰρήνης → *αὐτοκράτορες ἥκειν*...
* Δῆλον ὅτι βασιλεύς ἐγγύς ἦν → *βασιλέα ἐγγύς εἶναι*.
* Η **αναφορική πρόταση** συμπτύσσεται σε **επιθετική ή αναφορική μετοχή**. Συμπτύσσεται **μόνο** αν η αναφορική αντωνυμία έχει θέση υποκειμένου του ρήματος της αναφορικής. Η επιθετική μετοχή συνοδεύεται από το άρθρο, εκτός αν η αναφορική πρόταση έχει θέση ***παράθεσης*** ή ***επιθετικού******προσδιορισμού*** σε άναρθρο ουσιαστικό.
* *Τούτων Διόμιλος ἦρχεν, ὅς ἦν φυγάς ἐξ Ἄνδρου →* ***ὤν φυγάς ἐξ Ἄνδρου.***
* *Οὗτός ἐστιν ὅς ἀπέκτεινε τούς στρατηγούς →* ***ὁ ἀποκτείνας τούς στρατηγούς.***
* *Λακεδαιμόνιοι πρέσβεις ἔπεμψαν οἵ Ἀλκιβιάδου κατηγορήσουσι* → ***κατηγορήσοντες Ἀλκιβιάδου.***

**Ειδικότερα:**

α) κανονικά μπαίνει στην πτώση του ονόματος στο οποίο αναφέρεται, έχοντας άρθρο μόνον εφόσον αναφέρεται σε όνομα που έχει άρθρο.

π.χ. Εἵλοντο στρατηγούς, οἵ ἡγήσονται τῇ στρατιᾷ = ἡγησομένους.

π.χ. Εὐδαίμων μοι ἐφαίνετο ὁ ἀνήρ, ὅς ἐτελεύτα γενναίως = ὁ τελευτῶν.

β) αν όμως η αναφορική πρόταση προσδιορίζει δεικτική αντωνυμία, η αντωνυμία παραλείπεται, και η μετοχή μπαίνει με άρθρο στην πτώση της αντωνυμίας που παραλείφθηκε.

π.χ. Οὐκ ἄν λέγοις τι ἐκείνων, ἅ τότ’ ἐρρήθη = οὐκ ἄν λέγοις τι τῶν τότ΄ ῥηθέντων.

γ) αν όμως η αναφορική πρόταση είναι υποκείμενο ή κατηγορούμενο, η μετοχή μπαίνει με άρθρο σε ονομαστική.

π.χ. Οἵτινες μή ἦλθον, ἦσαν ἀνόητοι = οἱ μή ἐλθόντες.

* Οι **συμπερασματικές προτάσεις** συμπτύσσονται σε **απαρέμφατο αποτελέσματος** .
* *Κριτίας πάντ' ἐποίει, ὥστε διαβαλεῖν Θηραμένην →* ***διαβαλεῖν Θηραμένην.***
* *Ἐπιπίπτει χιών ἄπλετος, ὥστε ἀπέκρυψε τά ὅπλα →* ***ἀποκρῦψαι τά ὅπλα.***
* Οι **τελικές προτάσεις** μπορούν να συμπτύσσονται και σε **απαρέμφατο του σκοπού**.
* *Πρό τοῦ στρατεύματος φῶς ἐποίει ἵνα μηδείς λάθῃ προσιών →* ***μηδένα λαθεῖν προσιόντα.***

ΣΥΜΠΤΥΞΗ ΠΡΟΤΑΣΕΩΝ ΣΕ ΑΠΑΡΕΜΦΑΤΟ

Σε απαρέμφατο συμπτύσσονται οι **ειδικές, οι τελικές** και οι **συμπερασματικές** προτάσεις.

|  |  |
| --- | --- |
| **ΠΡΟΣΟΧΗ!** | 1. Αν το υ­πο­κεί­με­νο του ρή­μα­τος της ει­δι­κής πρό­τα­σης ταυ­τί­ζε­ται με το υ­πο­κεί­με­νο του ρη­μα­τι­κού τύ­που ε­ξάρ­τη­σής της, δεν ε­πέρ­χε­ται **κα­μι­ά αλ­λα­γή** στους ό­ρους της πρό­τα­σης. 2. Αν ό­μως υ­πάρ­χει ε­τε­ρο­προ­σω­πί­α με­τα­ξύ του ρή­μα­τος της ει­δι­κής πρό­τα­σης και του ρη­μα­τι­κού τύ­που ε­ξάρ­τη­σης, τό­τε οι ό­ροι που βρί­σκο­νται σε ο­νο­μα­στι­κή μέ­σα στην ει­δι­κή πρό­τα­ση με­τα­τρέ­πο­νται σε **αι­τι­α­τι­κή**. 3. Κα­τά τη σύ­μπτυ­ξη α­φαι­ρεί­ται η υ­πο­τα­κτι­κή λέ­ξη και το ρή­μα της δευ­τε­ρεύ­ου­σας πρό­τα­σης με­τα­τρέ­πε­ται σε α­πα­ρέμ­φα­το του ί­δι­ου ή του πλη­σι­έ­στε­ρου χρό­νου (ο **πα­ρα­τα­τι­κός** σε α­πα­ρέμ­φα­τοε­νε­στώ­τα και ο **υ­περ­συ­ντέ­λι­κος** σε α­πα­ρέμ­φα­το πα­ρα­κει­μέ­νου). Αν η δευ­τε­ρεύ­ου­σα πρό­τα­ση εκ­φέ­ρε­ται με δυ­νη­τι­κή έ­γκλι­ση, το δυ­νη­τι­κό *ἄν* **πα­ρα­μέ­νει** (*δυ­νη­τι­κό α­πα­ρέμ­φα­το*). |

**ΠΛΑΓΙΟΣ ΛΟΓΟΣ**

**1. ΕΥΘΥΣ  ΠΛΑΓΙΟΣ**

**Α. ΚΥΡΙΕΣ ΠΡΟΤΑΣΕΙΣ ΚΡΙΣΕΩΣ**

|  |  |  |
| --- | --- | --- |
| **ΕΥΘΥΣ ΛΟΓΟΣ** | **ΕΞΑΡΤΗΣΗ** | **ΠΛΑΓΙΟΣ ΛΟΓΟΣ** |
| κύρια πρόταση **ΚΡΙΣΕΩΣ** | **λεκτικά ρήματα** | **ειδική πρόταση ή**  ** ειδικό απαρέμφατο** |
| «Γιγνώσκω τήν φωνήν τῶν  ἀνθρώπων» |  | Λέγει **ὅτι γιγνώσκει τήν φωνήν τῶν ἀνθρώπων**.  Λέγει **γιγνώσκειν** τήν φωνήν τῶν ἀνθρώπων. |
|  | **δοξαστικά ρήματα** | ** ειδικό απαρέμφατο** |
| «Οἱ ἀχάριστοι καί περί τούς θεούς ἀμελῶς ἄν ἔχοιεν» |  | Οἱ Πέρσαι οἴονται **τούς ἀχαρίστους** ... **ἄν ἔχειν**. |
|  | **γνωστικά ή αισθητικά ρήματα**  **+**  **ρήματα μνήμης, δείξης, δήλωσης, αγγελίας, ελέγχου** | **Ειδική πρόταση**  ** Ειδικό Απαρέμφατο**  ** Κατηγορηματική Μετοχή** |
| «Κῦρος ἐν Κιλικίᾳ ἐστί» |  | Ἤκουσεν **ὅτι Κῦρος ἐν Κιλικίᾳ εἴη**. Ἤκουσεν Κῦρον....**εἶναι**.  Ἤκουσεν Κῦρον....**ὄντα**. |

**ΠΑΡΑΤΗΡΗΣΕΙΣ**

**1.** Η **κύρια πρόταση κρίσης** όταν παίρνει στον **πλάγιο λόγο** τη μορφή της **ειδικής** πρότασης **διατηρεί** την έγκλιση που είχε και στον **ευθύ** λόγο όταν το **ρήμα εξάρτησης** είναι **αρκτικού χρόνου.**

**ΕΥΘΥΣ:** Σωκράτης ἀδικεῖ.

**ΠΛΑΓΙΟΣ:** Λέγουσιν ὅτι Σωκράτης **ἀδικεῖ**.

**2.** Όταν το **ρήμα εξάρτησης** είναι **ιστορικού χρόνου,** η **Οριστική** θα μετατραπεί σε **Ευκτική πλαγίου λόγου**. Αντίθετα η **Δυνητική Οριστική** και η **Δυνητική Ευκτική** δεν υφίστανται καμία αλλαγή.

**ΕΥΘΥΣ:** Κενός ὁ φόβος ἐστίν.

**ΠΛΑΓΙΟΣ:** Ἔγνωσαν οἱ στρατιῶται ὅτι κενός ὁ φόβος **εἴη.**

**ΕΥΘΥΣ:** Οὐδενί ἄν ἀπιστήσαιμι Ἀθηναίων.

**ΠΛΑΓΙΟΣ:**  Ὁ Σεύθης εἶπεν ὅτι οὐδενί **ἄν ἀπιστήσειεν** Ἀθηναίων.

**3.** Η **Δυνητική Οριστική** και η **Δυνητική Ευκτική** όταν στον πλάγιο λόγο παίρνουν τη μορφή **ειδικού απαρεμφάτου** ή **κατηγορηματικής μετοχής**, διατηρούν το δυνητικό **«ἄν».**

**ΕΥΘΥΣ:** Οὐκ ἄν ἔχοιμεν τά ἐπιτήδεια.

**ΠΛΑΓΙΟΣ:** Ἔγνωσαν **οὐκ ἄν ἔχοντες** τά ἐπιτήδεια.

**4.** Η **κύρια πρόταση κρίσεως** μετατρέπεται σε **ειδικό απαρέμφατο**, όταν εξαρτάται :

i) από το ρήμα **φημὶ**

ii) και από τα ρήματα **ἐλπίζω**, **ὄμνυμι**, **προσδοκῶ**, **ἐπαγγέλλομαι**, **ὑπισχνοῦμαι**.

**5.** Kατά τη μετατροπή του ευθέος λόγου σε απαρέμφατο ελέγχουμε αν έχουμε **ταυτοπροσωπία** ή **ετεροπροσωπία.** Πιο συγκεκριμένα, αν το υποκείμενο του ρήματος εξάρτησης και του ευθέος λόγου είναι **το ίδιο**, έχουμε **ταυτοπροσωπία**. Αν, όμως, το υποκείμενο του ρήματος εξάρτησης και του ευθέος λόγου είναι **διαφορετικά**, μετά τη μετατροπή το υποκείμενο του απαρεμφάτου (και όλοι οι προσδιορισμοί του) θα μπουν σε πτώση αιτιατική (**ετεροπροσωπία**).

**6.** Αν πρέπει να μετατρέψω τον ευθύ λόγο σε **κατηγορηματική μετοχή**, πρέπει να προσέξω σε τι πτώση θα μπει η μετοχή. α) Αν το υποκείμενο του ρήματος εξάρτησης και του ευθέος λόγου είναι **το ίδιο,** η κατηγορηματική μετοχή μπαίνει σε **ονομαστική**. β) Αν, όμως, το υποκείμενο του ρήματος εξάρτησης και του ευθέος λόγου είναι **διαφορετικά**, η κατηγορηματική μετοχή και το υποκείμενό της μπαίνουν κυρίως σε **αιτιατική**.

Εξαίρεση: σύνοιδα + δοτική / μέμνημαι + γενική

**Β. ΚΥΡΙΕΣ ΠΡΟΤΑΣΕΙΣ ΕΠΙΘΥΜΙΑΣ**

|  |  |  |
| --- | --- | --- |
| **ΕΥΘΥΣ ΛΟΓΟΣ** | **ΕΞΑΡΤΗΣΗ** | **ΠΛΑΓΙΟΣ ΛΟΓΟΣ** |
| κύρια πρόταση **ΕΠΙΘΥΜΙΑΣ** | **βουλητικά , απαγορευτικά, κελευστικά, προτρεπτικά, παραχωρητικά, αποπειρατικά, δυνητικά,**  **ευχετικά ρήματα** | ** τελικό απαρέμφατο** |
| «Μηδείς βαλλέτω» |  | Ἀπηγόρευε **μηδένα** **βάλλειν**. |

**ΠΑΡΑΤΗΡΗΣΗ**

Αν η **κύρια πρόταση επιθυμίας** περιλαμβάνει **κλητική προσφώνηση**, στον πλάγιο λόγο μετατρέπεται σε **αντικείμενο** του ρήματος εξάρτησης. Τα παρακάτω ρήματα εξάρτησης συντάσσονται ως εξής:

**φράζω + δοτική** **λέγω + δοτική** **κελεύω + αιτιατική**  **βοάω-ῶ + δοτική**

**ἐρωτῶ + αιτιατική**  **ὑπισχνοῦμαι + δοτική** **διδάσκω + αιτιατική** **αἰτῶ + αιτιατική**

**ΕΥΘΥΣ:** Ἴτε, **ὦ στρατιῶται**, ἐπί τούς πολεμίους.

**ΠΛΑΓΙΟΣ:** Ἐβόα **τοῖς στρατιώταις** ἰέναι ἐπί τούς πολεμίους.

**Γ. ΚΥΡΙΕΣ ΕΥΘΕΙΕΣ ΕΡΩΤΗΜΑΤΙΚΕΣ ΠΡΟΤΑΣΕΙΣ**

|  |  |  |
| --- | --- | --- |
| **ΕΥΘΥΣ ΛΟΓΟΣ** | **ΕΞΑΡΤΗΣΗ** | **ΠΛΑΓΙΟΣ ΛΟΓΟΣ** |
| **ευθεία ερώτηση** | **ερωτηματικά,**  **γνωστικά,**  **λεκτικά,**  **δεικτικά ρήματα ,**  **+**  **ρήματα σκέψης,**  **φροντίδας,**  **απόπειρας** | **πλάγια ερώτηση** |
| «Ἐπί τίσιν ἄν σύμμαχος γενοίμην;» |  | Ἠρώτα **ἐπί τίσιν ἄν σύμμαχος γένοιτο**. |

**ΠΑΡΑΤΗΡΗΣΕΙΣ**

1. Η **πλάγια ερωτηματική** πρόταση διατηρεί την έγκλιση που είχε και η **ευθεία ερώτηση** όταν το ρήμα εξάρτησης είναι **αρκτικού χρόνου.**

**ΕΥΘΥΣ:** Τίς **ἐστιν** ὁ σῴζων τήν πόλιν;

**ΠΛΑΓΙΟΣ:** Δημοσθένης ἐρωτᾷ τίς **ἐστιν** ὁ σῴζων τήν πόλιν..

2. Όταν το ρήμα εξάρτησης είναι ιστορικού χρόνου, η **Οριστική** ή **απορηματική Υποτακτική** θα μετατραπούν σε **Ευκτική πλαγίου λόγου**. Αντίθετα, οι **Δυνητικές εγκλίσεις** δεν υφίστανται **καμία αλλαγή**.

**ΕΥΘΥΣ:** **Παραδῶμεν** τήν πόλιν;

**ΠΛΑΓΙΟΣ:** Ἐπήροντο εἰ **παραδοῖεν** τήν πόλιν.

**ΕΥΘΥΣ:** **Δοίητε ἄν** τά πιστά;

**ΠΛΑΓΙΟΣ:**  Ἠρώτων ἐκεῖνοι εἰ **δοῖεν ἄν** τά πιστά.

**3.** Αν η ευθεία ερώτηση είναι **ολικής άγνοιας,** η **πλάγια ερωτηματική** πρόταση που προέρχεται απ’ αυτήν εισάγεται με το ερωτηματικό **«εἰ».**

**ΕΥΘΥΣ:** Οἰκεῖται ἡ χώρα;

**ΠΛΑΓΙΟΣ:** Κῦρος ἐπυνθάνετο αὐτῶν **εἰ** οἰκοῖτο ἡ χώρα.

**4.** Αν η ευθεία ερώτηση είναι **μερικής άγνοιας,** οπότε εισάγεται με **ερωτηματική αντωνυμία** ή **ερωτηματικό επίρρημα,** στην **πλάγια ερωτηματική** πρόταση που προέρχεται απ’ αυτήν παραμένει η ερωτηματική λέξη.

**ΕΥΘΥΣ:** Τί ἐστί τό σύνθημα;

**ΠΛΑΓΙΟΣ:**Ἤρετο **τί** εἴη τό σύνθημα.

**Δ. ΟΙ ΔΕΥΤΕΡΕΟΥΣΕΣ ΠΡΟΤΑΣΕΙΣ**

|  |  |
| --- | --- |
| 1. Όταν ο ευθύς λόγος μετατρέπεται σε πλάγιο, οι δευτερεύουσες προτάσεις παραμένουν ομοειδείς δευτερεύουσες. | **ΕΥΘΥΣ:** Ἀναγκασθησόμεθα φίλους ποιεῖσθαι οὕς οὐ βουλόμεθα.  **ΠΛΑΓΙΟΣ:**Ἀναγκασθήσεσθαι ἔφασαν φίλους ποιεῖσθαι οὕς οὐ βούλοιντο. |
| 2. Η έγκλιση τους διατηρείται χωρίς αλλαγές όταν εξαρτώνται από **αρκτικό χρόνο.** | **ΕΥΘΥΣ:** Ἐπεί τῆς Ἑλλάδος προστάται ἐστέ, ἐπιμελήθητε καί ἡμῶν.  **ΠΛΑΓΙΟΣ:** Ἀξιοῦσι, ἐπεί τῆς Ἑλλάδος προστάται εἰσίν, ἐπιμεληθῆναι καί σφῶν. |
| 3. Η Οριστική ή η Υποτακτική της δευτερεύουσας πρότασης θα μετατραπεί σε Ευκτική πλάγιου λόγου, όταν εξαρτάται από **ιστορικό χρόνο.** | **ΕΥΘΥΣ:** Μανθάνουσιν ἅ οὐκ **ἐπίστανται**.  **ΠΛΑΓΙΟΣ:** Ἀπεκρίναντο ὅτι μανθάνοιεν ἅ οὐκ **ἐπίσταιντο**. |
| 4. Υφίστανται όλες τις άλλες πιθανές μεταβολές στα πρόσωπα του ρήματος, στις αντωνυμίες και στα επιρρήματα. | **ΕΥΘΥΣ:** Ποιεῖτε ταῦτα ἴνα τύχητε συγγνώμης.  **ΠΛΑΓΙΟΣ:** Κελεύει τούτους ποιεῖν ταῦτα ἵνα τύχωσιν συγγνώμης. |

ΓΕΝΙΚΕΣ ΠΑΡΑΤΗΡΗΣΕΙΣ

|  |  |  |  |
| --- | --- | --- | --- |
| **Κατά την ΜΕΤΑΤΡΟΠΗ** | | **Από ΕΥΘΥ σε ΠΛΑΓΙΟ** | |
| 1. Το **α’** και **β’** πρόσωπο του ρήματος συνήθως γίνεται **γ'** πρόσωπο. | | **ΕΥΘΥΣ:** Πόσην ὁδόν διηλάσατε;  **ΠΛΑΓΙΟΣ:**Ὁ Κῦρος ἐπυνθάνετο πόσην ὁδόν διελάσαιεν. | |
| 2. Οι **προσωπικές, κτητικές, αυτοπαθητικές** αντωνυμίες του α' και β προσώπου μετατρέπονται στις αντίστοιχες του γ' προσώπου.  ἐγώ, σύ  οὗτος, αὐτός  ἡμεῖς, ὑμεῖς  οὗτοι  ἐμός, σός  ἑαυτοῦ  ἡμέτερος, ὑμέτερος  σφέτερος  ἐμαυτοῦ, σεαυτοῦ  ἑαυτοῦ  ἡμῶν αὐτῶν, ὑμῶν αὐτῶν  σφῶν αὐτῶν | | **ΕΥΘΥΣ:** Δίδωμεν Ἀλόννησον **ἐμαυτοῦ** οὖσαν.  **ΠΛΑΓΙΟΣ:** Λέγει ὅτι δίδωσιν Ἀλόννησον **ἑαυτοῦ** οὖσαν. | |
| 3. Οι **Προ­σω­πι­κές, Κτη­τι­κές, Αυ­το­πα­θη­τι­κές α­ντω­νυ­μί­ες** του β´ προ­σώ­που α­πο­δί­δο­νται με **Δει­κτι­κές α­ντω­νυ­μί­ες** ή την Ο­ρι­στι­κή α­ντω­νυ­μί­α  **" αὐ­τός "** στην πτώ­ση που α­παι­τεί η σύ­ντα­ξη της πρό­τα­σης. | | ***ΕΥ­ΘΥΣ :*** *Ἕτοι­μός εἰ­μι ἡ­γεῖ­σθαι ὑ­μῖν.*  ***ΠΛΑ­ΓΙ­ΟΣ:*** *῎Ε­λε­γεν ὅ­τι ἕ­τοι­μος εἴ­η ἡ­γεῖ­σθαι αὐ­τοῖς.* | |

|  |  |
| --- | --- |
| 4. Τα **χρονικά** και **τοπικά** επιρρήματα μετατρέπονται ως εξής :  ἐνθάδε, ἐνταῦθα  ἐκεῖ  νῦν  τότε | **ΕΥΘΥΣ:** Οἱ Θηβαῖοι **νῦν** δέονται ὑμῶν.  **ΠΛΑΓΙΟΣ:** Ἑώρα τούς Θηβαίους **τότε** δεομένους αὐτῶν. |

**ΠΡΟΣΟΧΗ !!**

**Είδη του «ἄν» :**

* Το **δυνητικό ἄν** παραμένει πάντοτε.
* Το **υποθετικό ἄν** παραμένει, αν το ρήμα εξάρτησης είναι **αρκτικού χρόνου**, ενώ γίνεται **εἰ,** αν το ρήμα εξάρτησης είναι **ιστορικού χρόνου**.
* Το **αοριστολογικό** **ἄν** παραμένει, αν το ρήμα εξάρτησης είναι **αρκτικού χρόνου**, ενώ αποβάλλεται, αν το ρήμα εξάρτησης είναι **ιστορικού χρόνου**.

**2. ΠΛΑΓΙΟΣ  ΕΥΘΥΣ**

Ακολουθώντας την αντίστροφη πορεία είναι αυτονόητο ότι ισχύουν τα εξής:

**Α. Ως προς τη ΜΟΡΦΗ :**

|  |  |
| --- | --- |
| **ΠΛΑΓΙΟΣ** | **ΕΥΘΥΣ** |
| **1. ΕΙΔΙΚΟ ΑΠΑΡΕΜΦΑΤΟ** | ΚΥΡΙΑ ΠΡΟΤΑΣΗ ΚΡΙΣΕΩΣ |
| **2. ΕΙΔΙΚΗ ΠΡΟΤΑΣΗ** | ΚΥΡΙΑ ΠΡΟΤΑΣΗ ΚΡΙΣΕΩΣ |
| **3. ΚΑΤΗΓΟΡΗΜΑΤΙΚΗ ΜΕΤΟΧΗ** | ΚΥΡΙΑ ΠΡΟΤΑΣΗ ΚΡΙΣΕΩΣ |
| **4. ΤΕΛΙΚΟ ΑΠΑΡΕΜΦΑΤΟ** | ΚΥΡΙΑ ΠΡΟΤΑΣΗ ΕΠΙΘΥΜΙΑΣ |
| **5. ΠΛΑΓΙΑ ΕΡΩΤΗΜΑΤΙΚΗ ΠΡΟΤΑΣΗ** | ΕΥΘΕΙΑ ΕΡΩΤΗΣΗ |

π.χ. **ΠΛΑΓΙΟΣ:** Ἡράκλειτος λέγει ὅτι πάντα ρεῖ καί οὐδέν μένει.

**ΕΥΘΥΣ:** «Πάντα ῥεῖ καί οὐδέν μένει».

π.χ. **ΠΛΑΓΙΟΣ:** Ἐκέλευσεν αὐτούς ἀνοῖξαι τάς πύλας.

**ΕΥΘΥΣ:** «Ἀνοίξατε τάς πύλας».

π.χ. **ΠΛΑΓΙΟΣ:** Συνεβουλεύετο πῶς ἄν τήν μάχην ποιοῖεν.

**ΕΥΘΥΣ:** «Πῶς ἄν την μάχην ποιοῖμεν;».

**Β. Ως προς τις ΕΓΚΛΙΣΕΙΣ :**

**α)** Διατηρούνται οι:

|  |
| --- |
| Απλή Οριστική |
| Δυνητική Οριστική |
| Δυνητική Ευκτική |
| Απορηματική Υποτακτική |

π.χ. **ΠΛΑΓΙΟΣ:** Ἀπελογοῦντο ὡς οὐκ ἄν ποτε οὕτω μωροί ἦσαν.

**ΕΥΘΥΣ:** «Οὐκ ἄν ποτε οὕτω μωροί ἦμεν».

π.χ. **ΠΛΑΓΙΟΣ:** Ἠπόρει ποίαν ὁδόν τράπηται.

**ΕΥΘΥΣ:** «Ποίαν ὁδόν τράπωμαι;».

**β)** Η ***Ευκτική πλαγίου λόγου*** τρέπεται σε **Οριστική** (στις προτάσεις κρίσεως) ή **Υποτακτική** (στις προτάσεις επιθυμίας).

Κατά συνέπεια αποκαθίστανται :

* **Το υποθετικό ἄν** (που είχε μεταβληθεί σε εἰ)
* **Το αοριστολογικό ἄν** (που είχε παραλειφθεί)

**Επίσης**:

* χρονικός σύνδεσμος + Ευκτική πλαγίου λόγου  χρονικός σύνδεσμος + ἄν αοριστολογικό + Υποτακτική
* αναφορική λέξη + Ευκτική πλαγίου λόγου  αναφορική λέξη + ἄν αοριστολογικό + Υποτακτική

π.χ. **ΠΛΑΓΙΟΣ:** Ἔλεγον ὅτι Κῦρος τεθνηκώς εἴη.

**ΕΥΘΥΣ:** «Κῦρος τέθνηκε».

π.χ. **ΠΛΑΓΙΟΣ:** Σωκράτης ἐσκόπει ὅ,τι ἀποκρίνοιτο.

**ΕΥΘΥΣ:** «Τί ἀποκρίνωμαι;».

**γ)** Το δυνητικό απαρέμφατο και η δυνητική μετοχή μετατρέπονται σε Δυνητική Οριστική ή σε Δυνητική Ευκτική. Επιλέγουμε ανάλογα με το νόημα:

* Η Δυνητική Οριστική δηλώνει το δυνατό στο παρελθόν, που όμως δεν έγινε.
* Η Δυνητική Ευκτική δηλώνει το δυνατό να γίνει στο παρόν – μέλλον.

**Γ. Ως προς τις ΕΙΣΑΓΩΓΙΚΕΣ ΛΕΞΕΙΣ :**

**1.** Παραλείπονται:

|  |  |
| --- | --- |
| **οι ειδικοί σύνδεσμοι** | **ὡς, ὅτι** |
| **τα ερωτηματικά** | **εἰ, ἐάν** |

π.χ. **ΠΛΑΓΙΟΣ:** Κῦρος εἶπεν ὅτι χρήματα αὐτοῖς δώσοι.

**ΕΥΘΥΣ:** «Χρήματα ὑμῖν δώσω».

π.χ. **ΠΛΑΓΙΟΣ:** Ἤρετο εἰ τῶν ἀνδρῶν τις δυσμενής εἴη.

**ΕΥΘΥΣ:** «Τῶν ἀνδρῶν τις δυσμενής ἐστιν;».

**2.** Τρέπονται:

|  |
| --- |
| **Οι αναφορικές λέξεις στις αντίστοιχες ερωτηματικές, όταν εισάγουν πλάγια ερώτηση.**  ὅς, ὅστις  τίς ;  ὁπότερος  πότερος ;  ὁποῖος  ποῖος ;  ὅσος, ὁπόσος  πόσος ;  ὅπου  ποῦ ;  ὅπως, ὡς  πῶς ; |

π.χ. **ΠΛΑΓΙΟΣ:** Ἠπόρει **ὅ,τι** χρήσαιτο τῷ πράγματι.

**ΕΥΘΥΣ:** «**Τί** χρήσωμαι τῷ πράγματι;».

**3.** Διατηρούνται:

|  |
| --- |
| **Οι αναφορικές λέξεις, όταν εισάγουν αναφορική πρόταση.** |
| **Όλοι οι υποτακτικοί σύνδεσμοι που εισάγουν τις δευτερεύουσες προτάσεις.** |

π.χ. **ΠΛΑΓΙΟΣ:** Οἱ Ἀθηναῖοι ἐνόμισαν τούς ἐναντίους παρασκευάζεσθαι **ἵνα** ἐπίοιεν.

**ΕΥΘΥΣ:** «Οἱ ἐνάντιοι παρασκευάζονται, **ἵνα** ἐπίωσιν».

**ΓΕΝΙΚΗ ΠΑΡΑΤΗΡΗΣΗ**

Για να βρούμε σε ποιο πρόσωπο θα τεθεί ο ρηματικός τύπος, αρκεί να υποδυθούμε εμείς το υποκείμενο του ρήματος εξάρτησης και να μεταφράσουμε. Έτσι θα διαπιστώσουμε τη μεταβολή των προσώπων.

π.χ. **ΠΛΑΓΙΟΣ:** Ἆγις ἔφη οὐκ ἄν δύνασθαι τοσούτους ξυμμάχους ἑλεῖν*.*.

**ΕΥΘΥΣ:** «Οὐκ ἄν δυναίμην τοσούτους ξυμμάχους ἑλεῖν».

**3. ΕΞΑΡΤΗΜΕΝΟΙ ΥΠΟΘΕΤΙΚΟΙ ΛΟΓΟΙ**

Ο **Υποθετικός λόγος** λέγεται **ΕΞΑΡΤΗΜΕΝΟΣ,** όταν η **απόδοσή** του είναι:

|  |  |
| --- | --- |
| α) | Ειδική πρόταση |
| β) | Ειδικό Απαρέμφατο |
| γ) | Κατηγορηματική Μετοχή |
| δ) | Τελικό Απαρέμφατο |
| ε) | Πλάγια Ερώτηση |

Η **Υπόθεση** :

|  |  |
| --- | --- |
| α) Παραμένει ομοειδής |  |
| β) Διατηρεί συνήθως  | **εγκλίσεις** |
| **συνδέσμους** |
| γ) Μερικές φορές: **Ευκτική πλαγίου λόγου**   | **Οριστική** / **Υποτακτική** |

**ΠΙΘΑΝΕΣ ΜΟΡΦΕΣ**

|  |  |  |
| --- | --- | --- |
| **1. ΠΡΑΓΜΑΤΙΚΟ** | | |
| **ΥΠΟΘΕΣΗ** | | **ΑΠΟΔΟΣΗ** |
| **εἰ + Οριστική /Ευκτική Πλαγίου Λόγου ** | | Δευτερεύουσα πρόταση (ειδική, πλάγια)  ( + Οριστική / Ευκτική πλάγιου λόγου) |
| Ειδικό Απαρέμφατο |
| Τελικό Απαρέμφατο |
| Κατηγορηματική Μετοχή |
| **ΠΛΑΓΙΟΣ:** Οἱ ἀφιγμένοι παρῄνουν τοῖς Ἀθηναίοις κατασκόπους τινάς πέμψαι, εἰ μή σφίσιν πιστεύουσιν.  **ΕΥΘΥΣ:** «Πέμψατε κατασκόπους τινάς, ὦ Ἀθηναῖοι, εἰ μή πιστεύετε ἡμῖν». | | |
| **2. ΜΗ ΠΡΑΓΜΑΤΙΚΟ** | | |
| **ΥΠΟΘΕΣΗ** | **ΑΠΟΔΟΣΗ** | |
| **εἰ + Οριστική Ιστορ. χρόνου ** | Ειδική πρόταση (+ Δυνητική Οριστική) | |
| Πλάγια ερώτηση (+ Δυνητική Οριστική) | |
| Ειδικό δυνητικό απαρέμφατο | |
| Δυνητική κατηγορηματική μετοχή | |
| **ΠΛΑΓΙΟΣ:** Εἶπον ὅτι, εἰ μή ἐκεῖνοι ἦλθον, ἐπορεύοντο ἄν ἐπί βασιλέα.  **ΕΥΘΥΣ:** «Εἰ μή ὑμεῖς ἤλθετε, ἐπορευόμεθα ἄν ἐπί βασιλέα». | | |

|  |  |
| --- | --- |
| **3. ΑΠΛΗ ΣΚΕΨΗ** | |
| **ΥΠΟΘΕΣΗ** | **ΑΠΟΔΟΣΗ** |
| **εἰ + Ευκτική ** | Ειδική πρόταση ( + Δυνητική Ευκτική ) |
| Πλάγια ερώτηση (+ Δυνητική Ευκτική ) |
| Ειδικό δυνητικό απαρέμφατο |
| Δυνητική κατηγορηματική μετοχή |
| **ΠΛΑΓΙΟΣ:** Ἔλεγον ὅτι εἰ νομίζοι θεούς ἀνθρώπων τι φροντίζειν, οὐκ ἄν ἀμελοίη αὐτῶν.  **ΕΥΘΥΣ:** «Εἰ νομίζοιμι θεούς ἀνθρώπων τι φροντίζειν, οὐκ ἄν ἀμελοίην». | |
| **4. ΠΡΟΣΔΟΚΩΜΕΝΟ** | |
| **ΥΠΟΘΕΣΗ** | **ΑΠΟΔΟΣΗ** |
| **ἐάν, ἄν, ἤν** **+** **Υποτακτική ή**  **εἰ + Ευκτική ** | Ειδική πρόταση + Οριστική Μέλλοντα / Ευκτική πλάγιου λόγου Μέλλοντα / Δυνητική Ευκτική |
| Πλάγια Ερώτηση + Οριστική Μέλλοντα/Ευκτική πλάγιου λόγου Μέλλοντα /Δυνητική Ευκτική |
| Ειδικό απαρέμφατο Μέλλοντα |
| Κατηγορηματική μετοχή Μέλλοντα |
| Τελικό απαρέμφατο |
| Ενδοιαστική πρόταση **(σπάνια)** |
| Τελική πρόταση **(σπάνια)** |
| Τελική μετοχή **(σπάνια)** |
| **ΠΛΑΓΙΟΣ:** Κῦρος ἐνόμιζεν, εἰ τούς Μήδους ἀσθενεῖς ποίησειε, πάντων τῶν πέριξ ῥαδίως ἄρξειν  **ΕΥΘΥΣ:** «Ἐάν τούς Μήδους ἀσθενεῖς ποιήσω, πάντων τῶν πέριξ ῥαδίως ἄρξω». | |
| **5. ΑΟΡΙΣΤΗ ΕΠΑΝΑΛΗΨΗ στο ΠΑΡΟΝ – ΜΕΛΛΟΝ** | |
| **ΥΠΟΘΕΣΗ** | **ΑΠΟΔΟΣΗ** |
| **ἐάν, ἄν, ἤν** **+** **Υποτακτική ή**  **εἰ + Ευκτική ** | Ειδική πρόταση + Οριστική Ενεστώτα / Ευκτική πλάγιου λόγου Ενεστώτα |
| Πλάγια Ερώτηση + Οριστική Ενεστώτα / Ευκτική πλάγιου λόγου Ενεστώτα |
| Ειδικό απαρέμφατο Ενεστώτα |
| Κατηγορηματική μετοχή Ενεστώτα |
|  |
| **ΠΛΑΓΙΟΣ:** Ἐπεδείκνυ τούς ἵππους, εἰ ἐκ νέων δαμασθεῖεν, ἀρίστους γιγνομένους.  **ΕΥΘΥΣ:** «Ἐάν ἐκ νέων οἱ ἵπποι δαμασθῶσιν, ἄριστοι γίγνονται». | |
| **6. ΑΟΡΙΣΤΗ ΕΠΑΝΑΛΗΨΗ στο ΠΑΡΕΛΘΟΝ** | |
| **ΥΠΟΘΕΣΗ** | **ΑΠΟΔΟΣΗ** |
| **εἰ + Ευκτική ** | Ειδική πρόταση + Οριστική ιστορικού χρόνου / Ευκτική πλάγιου λόγου των αντίστοιχων αρκτικών. |
| Πλάγια Ερώτηση + Οριστική ιστορικού χρόνου / Ευκτική πλάγιου λόγου των αντίστοιχων αρκτικών. |
| Ειδικό απαρέμφατο (+/- ἄν) |
| Κατηγορηματική μετοχή (+/- ἄν) |
| **ΠΛΑΓΙΟΣ:** Εἶπεν ὅτι, εἴ τινα λάβοιεν, ἀπέκτεινον.  **ΕΥΘΥΣ:** «Εἴ τινα λάβοιεν, ἀπέκτεινον». | |

**ΠΡΟΣΟΧΗ !!**

* Όταν στην απόδοση του εξαρτημένου υποθετικού λόγου έχουμε **Μέλλοντα** (Οριστική, Ευκτική, απαρέμφατο, μετοχή), τότε κατά κανόνα έχουμε **προσδοκώμενο**.
* Όταν **και** στην υπόθεση αλλά **και** στην απόδοση του εξαρτημένου υποθετικού λόγου έχουμε **Μέλλοντα**, τότε κατά κανόνα έχουμε **πραγματικό στο μέλλον**.
* Όταν στην απόδοση του εξαρτημένου υποθετικού λόγου έχουμε **Δυνητική Ευκτική, δυνητικό απαρέμφατο ή δυνητική μετοχή,** τότε κατά κανόνα έχουμε **απλή σκέψη του λέγοντος.**
* Η υπόθεση **εἰ + Οριστική ιστορικού χρόνου** στο είδος του **αντίθετου του πραγματικού** μένει **αναλλοίωτη**, ανεξάρτητα από το χρόνο του ρήματος εξάρτησης.

ΕΠΙΜΕΤΡΟ

**ΣΧΗΜΑΤΑ ΛΟΓΟΥ**

|  |  |  |  |
| --- | --- | --- | --- |
| **Α. Σχετικά με τη συμφωνία των λέξεων** | | | |
|  | **ΣΧΗΜΑ ΛΟΓΟΥ** | **ΑΝΑΛΥΣΗ** | **ΠΑΡΑΔΕΙΓΜΑΤΑ** |
| **1** | **Κατά το νοούμενο ή**  **κατά συναίνεση** | Το υποκείμενο είναι περιληπτική έννοια και συντάσσεται με ρήμα ή μετοχή πληθυντικού αριθμού. | **Ἡ πόλις** Ἀγησίλαον **εἵλοντο** βασιλέα. |
| **2** | **Σύμφυρση** | Ανάμειξη δύο συντάξεων | Λέγει **ὅτι** **συμβήσεσθαι** ταῦτα. |
| **3** | **Ανακόλουθο** | Λέξεις μιας πρότασης που δεν ακολουθούν συντακτικά τα συμφραζόμενα, για να τονιστεί  το νόημά τους. | Ἐξῆν αὐτῷ μισθῶσαι  τόν οἶκον **ἀπηλλαγμένος** πολλῶν πραγμάτων. |
| **4** | **Καθ’ όλον και**  **μέρος** | Το σύνολο αντί να μπει σε γενική διαιρετική, τίθεται στη πτώση του όρου που δηλώνει το μέρος. | Οἰκίαι αἱ μέν **πολλαί** ἐπεπτώκεσαν, **ὀλίγαι** δέ περιῆσαν. |
| **5** | **Έλξη** | Ένας όρος μιας πρότασης έλκεται από άλλον επικρατέστερο και μεταβάλλει τη μορφή του. | Ὅπως ἔσεσθε ἄξιοι τῆς ἐλευθερίας, **ἧς** κέκτησθε... |
| **6** | **Υπαλλαγή** | Ο επιθετικός προσδιορισμός δεν συμφωνεί, με τη γενική που προσδιορίζει αλλά με το ουσιαστικό που προσδιορίζει η γενική. | Ὦ κοινόν **αὐτάδελφον** Ἰσμήνης κάρα. |
| **7** | **Αττική σύνταξη** | Ουδέτερο πληθυντικού τίθεται ως υποκείμενο ρήματος γ’ ενικού. | **Καθέστηκε** νυνί **τά** **πράγματα**. |
| **8** | **Πινδαρικό ή**  **Βοιώτιο** | Αρσενικό ή θηλυκό πληθυντικού αριθμού τίθεται ως υποκείμενο ρήματος γ’ ενικού. | **Ἔστιν** ἔμοιγε καί **βωμοί**. |
| **9** | **Παράλλαξη** | Συνδέονται παρατακτικά δύο όροι που είναι συντακτικά όμοιοι αλλά διαφέρουν μορφολογικά. | Πάντες ἴσασιν **ποία** ἐστίν ἡ ἐπιμέλεια τῶν θεῶν καί **ὅτι** χρή πιστεύειν αὐτοῖς. |
| **10** | **Ἐν διά δυοῖν** | Μια έννοια εκφράζεται με δύο λέξεις που συνδέονται παρατακτικά ενώ η μια απ’ αυτές αποτελεί προσδιορισμό της άλλης. | Τήν παῖδα ὁ Ἄμασις ἐκόσμησε **ἐσθῆτί** τε καί **χρυσῷ**. (= ἐσθῆτι χρυσῇ) |

|  |  |  |  |
| --- | --- | --- | --- |
| **Β. Σχετικά με τη θέση των λέξεων** | | | |
|  | **ΣΧΗΜΑ ΛΟΓΟΥ** | **ΑΝΑΛΥΣΗ** | **ΠΑΡΑΔΕΙΓΜΑΤΑ** |
| **1** | **Υπερβατό** | Ανάμεσα σε δύο λέξεις με λογική και συντακτική σχέση παρεμβάλλονται μία ή περισσότερες λέξεις. | Μή λέγετε, ὡς **ὑφ' ἑνός** τοιαῦτα πέπονθ' ἡ Ἑλλάς **ἀνθρώπου**. |
| **2** | **Πρωθύστερο** | Στη σειρά του λόγουτοποθετείται πρώτο εκείνο που χρονικά και λογικά είναι δεύτερο. | **Ἔχεις** τι **κεἰσήκουσας**; |
| **3** | **Χιαστό** | Δύο όροι που σχετίζονται με δύο προηγούμενους διατυπώνονται μ’ αντίστροφη σειρά. | Περί πλείονος ποιοῦ **δόξαν** καλήν ἤ **πλοῦτον** μέγαν **ὁ μέν** γάρ θνητός, **ἡ δέ** ἀθάνατος. |
| **4** | **Πρόληψη** | Το υποκείμενο δευτερεύουσας πρότασης εμφανίζεται ως αντικείμενο στο ρηματικό τύπο εξάρτησης. | **Δημοκρατίαν** γε οἶσθα τί ἐστι. |
| **5** | **Μετάθεση** | Λέξη ή φράση μετατίθεται για έμφαση στην αρχή (πρόταξη) ή στο τέλος (επίταξη) της όλης έκφρασης. | **Ὅπως ἀμυνούμεθα** οὐδείς παρασκευάζεται οὐδέ ἐπιμελεῖται. |

|  |  |  |  |
| --- | --- | --- | --- |
| **Γ. Σχετικά με την πληρότητα του λόγου** | | | |
|  | **ΣΧΗΜΑ ΛΟΓΟΥ** | **ΑΝΑΛΥΣΗ** | **ΠΑΡΑΔΕΙΓΜΑΤΑ** |
| **α) ΒΡΑΧΥΛΟΓΙΑ** | | | |
| **1** | **Από κοινού** | Παραλείπονται λέξεις που εννοούνται από τα συμφραζόμενα αμετάβλητες. | Φράζει ἅ τε **δεῖ ποιεῖν** καί ἅ μή (ενν. **δεῖ ποιεῖν**) |
| **2** | **Εξ αναλόγου** | Παραλείπονται λέξεις που εννοούνται από τα συμφραζόμενα αλλαγμένες. | Τάς μέν **ἐπόρθουν**, τάς δ’ ἤμελλον (ενν. **πορθεῖν**) |
| **3** | **Ζεύγμα** | Δύο αντικείμενα αποδίδονται στο ίδιο ρήμα, ενώ το ένα απ’ αυτά θα ταίριαζε σε άλλο ρήμα. | **Ἔδουσι** τε πίονα **μῆλα** **οἶνόν** τ’ ἔξαιτον {πίνουσι). |
|  | | | |
| **β) ΠΛΕΟΝΑΣΜΟΣ** | | | |
| **1** | **Εκ παραλλήλου** | Το ίδιο νόημα διατυπώνεται καταφατικά και αποφατικά. | **Ψεύδεται** καί **οὐκ ἀληθῆ λέγει**. |
| **2** | **Περίφραση** | Μια έννοια εκφράζεται με δύο ή περισσότερες λέξεις ενώ μπορούσε να εκφραστεί με μία. | **Ποιοῦμαι πόλεμον** (=πολεμῶ) |

**Α Ν Τ Ω Ν Υ Μ Ι Ε Σ**

|  |  |
| --- | --- |
| **ΠΡΟΣΩΠΙΚΕΣ ΑΝΤΩΝΥΜΙΕΣ** | |
| Η ονομαστική των προσωπικών αντωνυμιών (***ἐγώ, ἡμεῖς- σύ, ὑμεῖς***) **κανονικά παραλείπεται**, διότι αυτή δηλώνεται απ’ την κατάληξη του ρήματος. Τίθεται μόνο όταν δηλώνεται **έμφαση** ή **αντίθεση**. | π.χ. Πρεσβύτερός εἰμι Κύρου (ενν. ἐγώ).  π.χ. Σύ μέν παιδείας ἐπιθυμεῖς, ἐγώ δέ  παιδεύειν ἄλλους ἐπιχειρῶ. |
| Η προσωπική αντωνυμία του γ' προσώπου **αναπληρώνεται** συνήθως από την οριστική ή επαναληπτική ***αὐτός***(για έμφαση) και τις δεικτικές ***ὅδε, οὗτος, ἐκεῖνος****.* | π.χ. Οὔτε ἡμεῖς ἐκείνου ἔτι στρατιῶται, οὔτε ἐκεῖνος ἔτι ἡμῖν μισθοδότης.  π.χ. Τήν χώραν αὐτοί καίουσιν. |
| Οι **πλάγιες πτώσεις** της προσωπικής αντωνυμίας του γ' προσώπου (***οἷ, οἱ, σφῶν, σφίσι, σφᾶς***) χρησιμοποιούνται συχνά αντί των **αυτοπαθών**. | π.χ. Κελεύουσιν ἡμᾶς κοινῇ μετά σφῶν πολεμεῖν. |
| Από τις πλάγιες πτώσεις του ενικού οι τύποι που τονίζονται μπαίνουν όταν δηλώνεται έμφαση ή αντίθεση ενώ οι εγκλιτικοί τύποι όταν δεν έχουμε έμφαση. | π.χ. Ταῦτα δίδωμί σοι.  π.χ. Ἐμοί μέν ἔστι ἀγαθά, σοί δέ οὐδέν ἕν. |

|  |  |
| --- | --- |
| **ΚΤΗΤΙΚΕΣ ΑΝΤΩΝΥΜΙΕΣ** | |
| Οι κτητικές αντωνυμίες ***ἐμός, σός, ἡμέτερος, ὑμέτερος, σφέτερος*** αντιστοιχούν με τις γενικές κτητικές αντίστοιχα: ***ἐμαυτοῦ, σεαυτοῦ, ἡμῶν αὐτῶν, ὑμῶν αὐτῶν, ἑαυτῶν*** από τις οποίες και αντικαθίστανται, για λόγους έμφασης, όταν το ρήμα και η κτητική αντωνυμία δείχνουν το ίδιο πρόσωπο. | π.χ. Ἐγώ τοῖς ἐμαυτοῦ λόγοις περιπίπτω. |
| Όταν δεν υπάρχει έμφαση, αντί για την κτητική αντωνυμία χρησιμοποιούνται οι τύποι των προσωπικών αντωνυμιών : ***μου, σου, ἡμῶν***κ.λπ. | π.χ. Διά τῶν νόμων ἐλάμβανε τήν μητέρα σου ὁ πατήρ. |
| Η κτητική αντωνυμία ***ἑός***δεν είναι δόκιμη στους αττικούς πεζογράφους. Αντικαθίσταται από τις γενικές κτητικές ***αὐτοῦ, τούτου, ἐκείνου, ἑαυτοῦ****.* | π.χ. Μετεπέμψατο τήν ἑαυτοῦ θυγατέρα καί τόν παῖδα αὐτής. |
| Μερικές φορές οι κτητικές αντωνυμίες δεν δηλώνουν μόνο κτήση αλλά και αντικειμενική ή υποκειμενική σχέση: χρησιμοποιούνται δηλ. αντί της γενικής αντικειμενικής ή και υποκειμενικής. | π.χ. Τό δέος αὐτούς ποιεῖ τό ὑμέτερον στρατεύεσθαι = ο φόβος ο δικός σας (: (  (= το ότι σας φοβούνται) τους κάνει να εκστρατεύουν. |
| Όταν ο κτήτορας είναι φανερός, η κτητική αντωνυμία μπορεί να παραλείπεται. | π.χ. Οὐ μόνον ἐγώ ἀλλά καί ὁ πατήρ δόξει ἄδικος εἶναι (αντί: ὁ ἐμός πατήρ). |

|  |  |
| --- | --- |
| **ΔΕΙΚΤΙΚΕΣ ΑΝΤΩΝΥΜΙΕΣ** | |
| **ὅδε** | |
| Συνδέεται με πρόσωπα ή πράγματα που βρίσκονται κοντά στον ομιλητή ή αναφέρεται προεξαγγελτικά στα αμέσως επόμενα. | π.χ. Παρ’ ἡμῶν δέ ἀπάγγελλε τάδε, ὅτι... |
| Στους τραγικούς ποιητές συνεκφέρεται με το ***«ἐγώ»*** ή ***«ἐμός»***ή χρησιμοποιείται αντί του ***«ἐγώ»*** ή ***«ἐμός»***. | π.χ. Σκήπτρῳ τυπείς ἐκ τῆσδε *χειρός*  ( = ἐκ τῆσδε τῆς ἐμῆς χειρός) |
| Όταν αντιπαραβάλλεται με την ***«οὗτος»****,* ή ***«ὅδε»***αναφέρεται στο σημαντικότερο ή το πλησιέστερο. | π.χ. Τούτῳ φιλεῖν χρή, τῷδε χρή πάντας σέβειν. |
| **οὗτος** | |
| Συνδέεται με πρόσωπα ή πράγματα που βρίσκονται κοντά στον ακροατή, ή αναφέρεται επαναληπτικά στα προηγούμενα ή πιο σπάνια και για λόγους έμφασης, προεξαγγελτικά στα επόμενα. | π.χ. Ταῦτα μέν δή σύ λέγεις. |
| Μερικές φορές συνεκφέρεται με το ***«σύ»***ή το ***«σός»***ή τίθεται μόνη της αντί του ***«σύ»***ιδίως σε έντονες προσφωνήσεις στην κλητική. | π.χ. Οὗτος καθεύδεις; |
| Πολλές φορές η ***«οὗτος»***επαναλαμβάνει ανακεφαλαιωτικά και εμφατικά μια προηγούμενη φράση ή πρόταση. | π.χ. Ἔδει ὅ βέλτιστον ἕκαστος ἡγεῖτο, τοῦτ’ ἀποφαίνεσθαι. |
| Το σύμπλεγμα ***«τοῦτο μέν – τοῦτο δέ»***έχει επιρρηματική σημασία και μεταφράζεται αφενός (μέν) – αφετέρου (δέ). | π.χ. Τοῦτο μέν Πριηνέας ἐξηνδραποδίσατο, τοῦτο δέ Μαιάνδρου πεδίον πᾶν ἐπέδραμε. |
| Με το ***«καί οὖτος»***+ επίθετο / επίρρημα / εμπρόθετο, προστίθεται σε προηγούμενη έννοια κάτι σημαντικότερο (καί οὖτος *=* και μάλιστα). | π.χ. Ξένους προσήκει σοι πολλούς δέχεσθαι, καί τούτους μεγαλοπρεπῶς. |
| Με το ***«καί ταῦτα»*** *+* εναντιωματική μτχ. / εμπρόθετο, προστίθεται σε προηγούμενη πράξη κάτι σημαντικό που διαπιστώνει με αγανάκτηση το παράδοξο της πράξης. | π.χ. Οὐ λύετε, καί ταῦτ' εἰδότες ὅτι… |
| **ἐκεῖνος** | |
| Συνδέεται με πρόσωπα ή πράγματα απομακρυ-σμένα και διαφορετικά από τον ομιλητή ή τον ακροατή ή σπάνια χρησιμοποιείται αντί του ***«οὗτος».*** | π.χ. Ἐκεῖνοι ὑπό πάντων ἀνθρώπων ζηλοῦνται. |
| Μερικές φορές έχει επιρρηματική σημασία. | π.χ. Εἶπον ὅτι νῆες ἐκεῖναι ἐπιπλέουσιν  (= είπαν ότι τα πλοία πλέουν προς τα εκεί). |
| **τοιόσδε / τοιοῦτος** | |
| Υποδηλώνουν την ποιότητα των πραγμάτων ή των προσώπων στα οποία αναφέρονται. | π.χ. Τοιάνδε τινά φαίνεται ἔχουσα τήν δύναμιν. |
| Σε διηγήσεις: ***τοιάδε = τα εξής*** ***(περίπου),*** ***τοιαῦτα = τέτοια, τόσα (περίπου)*** | π.χ. Τοιαῦτα οἱ Κερκυραῖοι εἶπον. |
| **τοσόσδε / τοσοῦτος** | |
| Υποδηλώνουν το πλήθος ή το μέγεθος των προσώπων ή των πραγμάτων στα οποία αναφέρονται. | π.χ. Τοσαῦτά σοι ἀποκρίνομαι. |
| **τηλικόσδε / τηλικοῦτος** | |
| Υποδηλώνουν την ηλικία και το μέγεθος των προσώπων ή των πραγμάτων στα οποία αναφέρονται. | π.χ. Φίλιππον κατεστήσαμεν τηλικοῦτον, ἡλίκος οὐδείς γέγονεν. |
| **ΠΑΡΑΤΗΡΗΣΗ:** | |
| Η ***τοιοῦτος*** της ***τοιόσδε***, η ***τοσοῦτος*** της ***τοσόσδε*** και η ***τηλικοῦτος*** της ***τηλικόσδε*** διαφέρει όπως η ***οὖτος*** της ***ὅδε***. | π.χ. Ὁ Κῦρος ἀκούσας τοῦ Γωβρύου τοιαῦτα τοιάδε πρός αὐτόν ἔλεξε. |

|  |  |
| --- | --- |
| **ΑΛΛΗΛΟΠΑΘΗΤΙΚΗ ΑΝΤΩΝΥΜΙΑ** | |
| Δηλώνει την αμοιβαία επενέργεια δύο ή περισσοτέρων προσώπων μεταξύ τους. | π.χ. Ἠδίκουν ἀλλήλους. |
| Βρίσκεται μόνο στον πληθυντικό αριθμό και μόνο στις πλάγιες πτώσεις και άναρθρη. | π.χ. Οἱ πονηροί ἀλλήλοις ὅμοιοι. |
| Πολλές φορές αντί για την αλληλοπαθητική αντωνυμία χρησιμοποιείται η αυτοπαθητική. | π.χ. Ἀπίστως ἔχουσι πρός ἐαυτούς οἱ Ἕλληνες (αντί: προς ἀλλήλους) |

|  |  |  |  |  |
| --- | --- | --- | --- | --- |
| **ΟΡΙΣΤΙΚΗ ή ΕΠΑΝΑΛΗΠΤΙΚΗ ΑΝΤΩΝΥΜΙΑ** | | | | |
| **«αὐτός»** | | | | |
| **Α. ΟΡΙΣΤΙΚΗ** | | | | |
| Είναι οριστική σε όλες τις πτώσεις, όταν παρουσιάζει με έμφαση το πρόσωπο ή το πράγμα στο οποίο αναφέρεται. | π.χ. Αὐτός Μένων ἐβούλετο. | | | |
| Χρησιμοποιείται: | | | | |
| α) **χωρίς άρθρο** ως **κατηγορηματικός προσδιορισμός** ουσιαστικού ή αντωνυμίας, ή ως **γενική παραθετική** στα ***«ἡμέτερος, ὑμέτερος*** ή ***σφέτερος»***. | π.χ. Τήν στρατείαν αὐτός Ξέρξης ἤγαγεν | | | |
| β) **με άρθρο** ως **επιθετικός προσδιορισμός** ή ως **κατηγορούμενο** και δηλώνει ταυτότητα. | π.χ. Τήν Ἀττικήν ἄνθρωποι ᾤκουν οἱ αὐτοί αἰεί. | | | |
| Μετά από τακτικά αριθμητικά ορίζει το κύριο πρόσωπο (= πρώτος ανάμεσα σε...) | π.χ. Ἡιρέθη πρεσβευτής εἰς Λακεδαίμονα δέκατος αὐτός (= εκλέχτηκε πρεσβευτής για τη Σπάρτη πρώτος ανάμεσα σε άλλους εννέα). | | | |
| **Β. ΕΠΑΝΑΛΗΠΤΙΚΗ** | | | | |
| Είναι επαναληπτική μόνο στις πλάγιες πτώσεις όταν επαναλαμβάνει πρόσωπο που αναφέρθηκε προηγουμένως. | π.χ. Βασιλεύς καί οἱ σύν αὐτῷ εἰσπίπτουσιν εἰς τό Κύρειον στρατόπεδον. | | | |
| Χρησιμοποιείται στο λόγο και ως προσωπική γ' προσώπου. | π.χ. Τισσαφέρνης διαβάλλει τόν Κῦρον τόν ἀδελφόν ὡς ἐπιβουλεύει αὐτῷ. | | | |
|  | |  |  |
| **ΑΥΤΟΠΑΘΗΤΙΚΕΣ ΑΝΤΩΝΥΜΙΕΣ** | | | | |
| Δηλώνουν αυτοπάθεια (φαινόμενο κατά το οποίο το ίδιο υποκείμενο ενεργεί και πάσχει συγχρόνως). | π.χ. Γνῶθι σαὐτόν. | | | |
| Μερικές φορές αντί για την αυτοπαθητική αντωνυμία του γ' προσώπου χρησιμοποιείται η προσωπική αντωνυμία του γ' προσώπου ή η επαναληπτική αντωνυμία ***«αὐτός».*** | π.χ. Οἱ Ἕλληνες ἐφοβήθησαν μή καί ἐπί σφᾶς ὁ στρατός χωρήσῃ. | | | |
| **Κατ’ εξαίρεση**, η αυτοπαθητική αντωνυμία ταυτίζεται σημασιολογικά με το δεσπόζον πρόσωπο της πρότασης. | π.χ. Οὐκ ἄξιόν ἐστι βασιλεῖ ἀφεῖναι τούς ἐφ' ἑαυτόν στρατευσαμένους. | | | |
| Μερικές φορές το γ' πρόσωπο της αυτοπαθητικής αντωνυμίας λαμβάνεται αντί του α' ή β' προσώπου. | π.χ. Δεῖ ἡμᾶς ἐρέσθαι ἑαυτούς  (αντί : ἡμᾶς αὐτούς). | | | |
| Η αυτοπαθητική αντωνυμία καμιά φορά αναφέρε-ται και στο αντικείμενο. | π.χ. Τόν κωμάρχην ᾤχετο ἄγων πρός τούς ἑαυτοῦ οἰκέτας. | | | |
| Για μεγαλύτερη έμφαση αυτοπάθειας συνάπτεται μαζί με την αυτοπαθητική και η αντωνυμία ***«αὐτός».*** | π.χ. Καταλέλυκα τήν αὐτός αὑτοῦ δύναμιν. | | | |
| Χρησιμοποιείται σε: | | | | |
| α) Άμεση ή ευθεία αντανάκλαση: όταν το πρόσωπο που δηλώνει η αντωνυμία είναι το ίδιο με το υποκείμενο της πρότασης. | π.χ. Ἤν ἐμέ ἀποκτείνητε, βλάψετε ὑμᾶς αὐτούς. | | | |
| β) Έμμεση ή πλάγια αντανάκλαση: όταν το πρόσωπο που δηλώνει η αντωνυμία δεν είναι το ίδιο με το υποκείμενο της δευτερεύουσας πρότασης ή του απαρεμφάτου ή της μετοχής (του ρηματικού δηλ. τύπου εξάρτησης), αλλά με το υποκείμενο της κύριας πρότασης. | π.χ. Ξενοφῶν ἔδεισε μή ἀνήκεστα κακά γένοιτο ἑαυτῷ. | | | |

|  |  |
| --- | --- |
| **ΑΟΡΙΣΤΕΣ ΑΝΤΩΝΥΜΙΕΣ** | |
| **τίς** | |
| Χρησιμοποιείται κανονικά σε καταφατικές προτάσεις και αναφέρεται σε εντελώς αόριστο ή άγνωστο πρόσωπο ή υπαινικτικά σε καθορισμένο ή γνωστό που ο ομιλητής δε θέλει να καθορίσει. | π.χ. Ἴτω τις ἐφ' ὕδωρ. |
| Έχει τη σημασία του ***"πᾶς"*** ή του ***"ἕκαστος"*** συνήθως μαζί με αυτά. | π.χ. Πᾶς τις ἑαυτόν εὐχερῶς σῴζει. |
| Ως περιοριστικό, συνάπτεται με επίθετα, αντωνυμίες, αριθμητικά ή επιρρήματα και εξαίρει ή αποδυναμώνει τη σημασία τους. | π.χ. Τριάκοντα τινάς ἀπέκτειναν. |
| Ως κατηγορούμενο έχει τη σημασία του: ***(κάποιος) μεγάλος, σπουδαίος, αξιόλογος, «κάποιος».*** | π.χ. Ηὔχει τις εἶναι. |
| **ἔνιοι** | |
| Έχει την ίδια χρήση με το **«τινές»** για μικρότερη όμως ποσότητα. | π.χ. Ἐνίοις μέ ἀποκωλύει συνεῖναι. |
| **οὐδείς – μηδείς** | |
| Χρησιμοποιούνται σε αρνητικές προτάσεις*.* | π.χ. Οὐκ ἔστιν οὐδέν ἀγαθόν. |
| **ἄλλος** | |
| Μερικές φορές μεταφράζεται: ***«εκτός απ’ αυτό, επιπλέον».*** | π.χ. Ἀπέθνῃσκον ὑπό λιμοῦ καί τῆς ἄλλης ἀργίας.  (= πέθαιναν από την πείνα και επιπλέον από κάτι άλλο, δηλαδή από την αργία) |
| **δεῖνα** | |
| Χρησιμοποιείται όταν κάποιος δε θέλει ή δεν μπορεί να ονομάσει κάτι. | π.χ. Ὁ δεῖνα τοῦ δεῖνα τόν δεῖνα εἰσήγγειλε. |

|  |  |  |  |
| --- | --- | --- | --- |
| **ΕΡΩΤΗΜΑΤΙΚΕΣ ΑΝΤΩΝΥΜΙΕΣ** | | | |
| **Αντωνυμία** | **Χρησιμοποιείται για:** | | **Παραδείγματα** |
| **τίς** | | αναζήτηση της ταυτότητας ενός προσώπου ή πράγματος (όχι της ποιότητας). | Τίς ἀγορεύειν βούλεται; |
| **πότερος** | | εισαγωγή διμερούς ερώτησης. | Πότερος καλλίων δοκεῖ εἶναι ὁ πατήρ ἤ ὁ υἱός; |
| **ποῖος** | | αναζήτηση της ποιότητας ενός προσώπου ή πράγματος. | Λέγεις τήν ποίαν κατάστασιν όλιγαρχίαν; |
| **πόσος** | | αναζήτηση μεγέθους ή πλήθους. | Πόσον ἄπεισιν ἐνθένδε τό στράτευμα; |
| **πηλίκος** | | αναζήτηση ηλικίας ή μεγέθους. | Πηλίκος ἦσθα ἐπί τῶν Μηδικῶν; |
| **πόστος** | | αναζήτηση αριθμητικής σειράς  (η απάντηση δίνεται με τακτικό αριθμητικό). | Κατενόησαν πόστῳ μέρει αὐτῶν μαχεσάμενοι νενικήκαμεν. |
| **ποσταῖος** | | αναζήτηση χρόνου. | Ποσταῖος ἄν ἐκεῖσε ἀφικοίμην;  (= σε πόσες μέρες …) |
| **ποδαπός** | | αναζήτηση καταγωγής, προέλευσης. | Ποδαπός τό γένος δ’ εἶ; |

|  |
| --- |
| **ΠΑΡΑΤΗΡΗΣΗ** |
| Πολλές φορές ύστερα από την αντωνυμία ***τίς*** ακολουθεί το επίρρημα ***ποτέ*** (= ἄραγε, τάχα) και ύστερα από την ερωτηματική αντωνυμία ***ποῖος*** και ***πόσος*** αόριστη αντωνυμία ***τις*** (= σαν) για έκπληξη ή ειρωνεία, π.χ. ***Τίσι ποτέ λόγοις ἔπεισαν Ἀθηναίους;*** |

|  |  |  |  |
| --- | --- | --- | --- |
| **ΑΝΑΦΟΡΙΚΕΣ ΑΝΤΩΝΥΜΙΕΣ** | | | |
| **Αντωνυμία** | **Χρησιμοποιείται για:** | | **Παραδείγματα** |
| **ὅς** | | αναφέρεται σε ορισμένο πρόσωπο  ή πράγμα | Ἔστι δίκης ὀφθαλμός ὅς τά πάνθ’ ὁρᾷ. |
| **ὅσπερ** | | αναφέρεται σε εμφατικά ορισμένο πρόσωπο ή πράγμα | Παρῆν Μηδοσάδης, ὅσπερ ἐπρέσβευεν πάντοτε. |
| **ὅστις** | | αναφέρεται σε αόριστο πρόσωπο ή πράγμα  (σπάνια χρησιμοποιείται αντί του ὅς) | Μακάριος ὅστις οὐσίαν καί νοῦν ἔχει. |
| **ὅσος**  **ὁπόσος** | | υποδηλώνουν μέγεθος ή πλήθος | Εὔχομαι ὅσην εὔνοιαν ἔχων διατελῶ τῇ τε πόλει καί πάσιν ὑμῖν τοσαύτην ὑπάρξαι μοι... |
| **οἷος**  **ὁποῖος** | | υποδηλώνουν ποιότητα | Καλόν ἀκούομέν ἐστιν ἀοιδοῦ τοιοῦδ', οἷος ὅδ' ἔστιν. |
| **ἡλίκος**  **ὁπηλίκος** | | υποδηλώνουν ηλικία ή μέγεθος | Ὁρᾷς ἡμᾶς ἡλίκοι προσήμεθα βωμοῖσι τοῖς σοῖς; |

|  |
| --- |
| **ΠΑΡΑΤΗΡΗΣΗ** |
| Οι αναφορικές αντωνυμίες ***οἷος, ὅσος, ἡλίκος*** πολλές φορές χρησιμοποιούνται και επιφωνητικά. π.χ. Ὅσην ἔχεις τήν δύναμιν! |

|  |  |
| --- | --- |
| Άλλες σημασίες του: | |
| **οἷος** | |
| 1. Επίθετο ( = ικανός) | π.χ. Οἷος τ’εἰμί ποιεῖν ταῦτα. |
| 2. Απρόσωπη έκφραση = οἷόν τ’ ἐστιν | π.χ. Οὐχ οἷον τ’ἐστί ἐμοί ταῦτα πράξαι. |
| 3. Επιτακτικό υπερθετικού βαθμού | π.χ. Ὁ θεός ὡς οἷόν τε δικαιότατος. |
| 4. Μόριο + αιτιολογική μτχ. σε αντικειμενική αιτιολογία | π.χ. Ἦσαν γάρ καί ἄνθρωποι κατά τούς ἀγρούς, οἷα ἀπροσδόκητου τοῦ κακοῦ γενομένου ἐν εἰρήνῃ. |

**Προθέσεις της Αρχαίας Ελληνικής Γλώσσας**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ἀπό: από, μακριά από** | | | | | | | | | | | | | | | | | | | | | | | | | | | | | | | |
| **συντάσσεται με** | **δηλώνει** | | | | | | | | | | | | | | | | | | | | | **παράδειγμα** | | | | | | | | | |
| **γενική** | τόπο· τοπική αφετηρία | | | | | | | | | | | | | | | | | | | | | Κῦρος ὡρμᾶτο **ἀπὸ Σάρδεων** | | | | | | | | | |
| τόπο· προέλευση | | | | | | | | | | | | | | | | | | | | | Ἡκουσιν **ἀπὸ** **τῶν** ἐν Φωκεῦσι **πόλεων** πρέσβεις. | | | | | | | | | |
| τόπο· απόσταση | | | | | | | | | | | | | | | | | | | | | Ἀπεῖχον οἱ πόλεις **ἀπ**' **ἀλλήλων** στάδια ὀγδοήκοντα. | | | | | | | | | |
| τόπο· απομάκρυνση | | | | | | | | | | | | | | | | | | | | | Τοὺς υἱεῖς οἱ πατέρες **ἀπὸ** τῶν πονηρῶν **ἀνθρώπων** εἴργουσιν. | | | | | | | | | |
| καταγωγή | | | | | | | | | | | | | | | | | | | | | Έγεγόνει **ἀπὸ** **Ἡρακλέους**. | | | | | | | | | |
| χρόνο· χρονική αφετηρία | | | | | | | | | | | | | | | | | | | | | **Ἀπὸ** τοῦδε **τοῦ χρόνου** διατελεῖ στρατηγὸς ὦν. | | | | | | | | | |
| αιτία (= για, εξαιτίας) | | | | | | | | | | | | | | | | | | | | | **Ἀπό** τούτου **τοῦ** **τολμήματος** ἐπῃνέθη. | | | | | | | | | |
| ύλη (= από) | | | | | | | | | | | | | | | | | | | | | Ἰνδοὶ δὲ εἵματα μὲν ἐνδεδυκότες **ἀπὸ** **ξύλων** πεποιημένα. | | | | | | | | | |
| μέσο ή τρόπο (= με, από) | | | | | | | | | | | | | | | | | | | | | Οὐκ **ἀπὸ** **τοῦ** **αὐτομάτου** σοφὸς γέγονε. | | | | | | | | | |
| συμφωνία (= σύμφωνα με, κατά) | | | | | | | | | | | | | | | | | | | | | Νίσαιαν ἔλαβον **ἀπὸ** τῆς προτέρας **ξυμβάσεως**. | | | | | | | | | |
| Διαιρεμένο όλο (= από) | | | | | | | | | | | | | | | | | | | | | **Ἀπὸ** **πολλῶν** ὧν ἔχεις εἰς τὴν τῶν τειχῶν οἰκοδομίαν... | | | | | | | | | |
| ποιητικό αίτιο | | | | | | | | | | | | | | | | | | | | | Ἐπράχθη **ἀπ**' **αὐτῶν** οὐδὲν ἔργον ἀξιόλογον. | | | | | | | | | |
| **ἀντί: μπροστά σε, απέναντι από** | | | | | | | | | | | | | | | | | | | | | | | | | | | | | | | |
| **συντάσσεται με** | **δηλώνει** | | | | | | | | | | | | | | | | | | | | | **παράδειγμα** | | | | | | | | | |
| **γενική** | τόπο· απέναντι | | | | | | | | | | | | | | | | | | | | | Εἰστήκεσαν **ἀντὶ** **τῶν** **πιτύων**. | | | | | | | | | |
| αντικατάσταση (=αντί) | | | | | | | | | | | | | | | | | | | | | Πολέμιος **ἀντὶ** **φίλου** κατέστη. | | | | | | | | | |
| ομοιότητα (= αντί, σαν) | | | | | | | | | | | | | | | | | | | | | **Ἀντὶ** **κυνὸς** εἶ φύλαξ καὶ ἐπιμελητής. (σαν σκύλος) | | | | | | | | | |
| ανταπόδοση ή ανταμοιβή (= αντί) | | | | | | | | | | | | | | | | | | | | | **Ἀντὶ** **ἀμοιβῆς** κακὰ αὐτοῖς παρέχουσιν. | | | | | | | | | |
| αιτία (= για, εξαιτίας) | | | | | | | | | | | | | | | | | | | | | **Ἀντὶ** τῶν μεγίστων **ἀδικημάτων** χρήμασιν αὐτοὺς ἐζημίωσαν. | | | | | | | | | |
| **ἐκ / ἐξ** (μπροστά από φωνήεν)**: από μέσα προς τα έξω** | | | | | | | | | | | | | | | | | | | | | | | | | | | | | | | |
| **συντάσσεται με** | **δηλώνει** | | | | | | | | | | | | | | | | | | | | | **παράδειγμα** | | | | | | | | | |
| **γενική** | τόπο· τοπική αφετηρία | | | | | | | | | | | | | | | | | | | | | Ἐγὼ γὰρ οὐκ ἐξέβην **ἐκ** **τοῦ** **πλοίου**. | | | | | | | | | |
| τόπο· προέλευση | | | | | | | | | | | | | | | | | | | | | Πρέσβεις πρὸς ἡμᾶς ἦλθον **ἐκ Φωκέων**. | | | | | | | | | |
| καταγωγή | | | | | | | | | | | | | | | | | | | | | Ἥρα Ἥφαιστον **ἐκ** **Διὸς** ἐγέννησε. | | | | | | | | | |
| χρόνο· χρονική αφετηρία | | | | | | | | | | | | | | | | | | | | | Τέθραμμαι **ἐκ** **παιδὸς** παρ' ὑμῖν. | | | | | | | | | |
| άμεση ακολουθία (αμέσως μετά) | | | | | | | | | | | | | | | | | | | | | **Ἐκ** **τούτου** διαβαίνουσι πάντες εἰς τὸ Βυζάντιον. | | | | | | | | | |
| ύλη | | | | | | | | | | | | | | | | | | | | | Ἐποιοῦντο διαβάσεις **ἐκ** **τῶν** **φοινίκων**. | | | | | | | | | |
| τρόπο, μέσο (με) | | | | | | | | | | | | | | | | | | | | | **Ἐκ** **τῶν** **ψηφισμάτων** γνώσεσθε ἅ ἐψηφίσατο ἡ βουλὴ περὶ αὐτῆς. | | | | | | | | | |
| αιτία (από, εξαιτίας) | | | | | | | | | | | | | | | | | | | | | **Ἐκ** **τῶν** **πληγῶν** ἀπέθανεν ὁ ἀνήρ. | | | | | | | | | |
| συμφωνία (σύμφωνα με, κατά) | | | | | | | | | | | | | | | | | | | | | **Ἐκ** **τῶν** **νόμων** εἰρήνην πρὸς ἀλλήλους οἱ ἄνδρες ἀξιοῦσι. | | | | | | | | | |
| διαιρεμένο όλο (από) | | | | | | | | | | | | | | | | | | | | | Ὅσα **ἐκ** **τῶν** **κατηγορηθέντων** μέμνημαι ἀπολελόγημαι. | | | | | | | | | |
| **πρὸ: μπροστά από** | | | | | | | | | | | | | | | | | | | | | | | | | | | | | | | |
| **συντάσσεται με** | **δηλώνει** | | | | | | | | | | | | | | | | | | | | | **παράδειγμα** | | | | | | | | | |
| **γενική** | τόπο· το ενώπιον (μπροστά από) | | | | | | | | | | | | | | | | | | | | | **Πρὸ** **τῶν** **πυλῶν**. | | | | | | | | | |
| χρόνο (πριν) | | | | | | | | | | | | | | | | | | | | | Κατέφυγεν εἰς Αἴγιναν μικρὸν **πρὸ** ἡλίου **δυσμῶν**. | | | | | | | | | |
| υπεράσπιση (υπέρ, για) | | | | | | | | | | | | | | | | | | | | | **Πρὸ** **τῆς** **πατρίδος** ἐθέλουσιν ἀποθνήσκειν. | | | | | | | | | |
| Αντιπροσώπευση (εξ ονόματος) | | | | | | | | | | | | | | | | | | | | | Ἐρῶ γὰρ καὶ **πρὸ** **τῶνδε** | | | | | | | | | |
| **ἐν: μέσα σε** | | | | | | | | | | | | | | | | | | | | | | | | | | | | | | | |
| **συντάσσεται με** | **δηλώνει** | | | | | | | | | | | | | | | | | | | | | **παράδειγμα** | | | | | | | | | |
| **δοτική** | τόπο· στάση σε (σε) | | | | | | | | | | | | | | | | | | | | | Ἡ **ἐν** **Σαλαμίνι** καὶ ἡ **ἐν Λεύκτροις** μάχη. | | | | | | | | | |
| τόπο· το μεταξύ (ανάμεσα σε) | | | | | | | | | | | | | | | | | | | | | Οὐ γὰρ ἦν ἀσφαλῶς **ἐν** **τοῖς** **δένδροις** ἑστάναι. | | | | | | | | | |
| τόπο· το ενώπιον (μπροστά σε) | | | | | | | | | | | | | | | | | | | | | Οὐ προδώσω τὸν πατέρα κακῶς ἀκούοντα **ἐν** **ὑμῖν**. | | | | | | | | | |
| τόπο· το πλησίον (κοντά σε) | | | | | | | | | | | | | | | | | | | | | Ἦλθον εἰς Τραπεζοῦντα πόλιν Ἑλληνίδα οἰκουμένην **ἐν** **Εὐξείνῳ**. | | | | | | | | | |
| χρόνο (σε, στη διάρκεια) | | | | | | | | | | | | | | | | | | | | | **Ἐν** **ταῖς** **σπονδαῖς** βασιλεὺς οὐ μαχεῖται. | | | | | | | | | |
| όργανο (με) | | | | | | | | | | | | | | | | | | | | | Τούτους δήσας **ἐν** **πέδαις** εἰς Μακεδονίαν ἀπέπεμψε. | | | | | | | | | |
| μέσο ή τάξη (με) | | | | | | | | | | | | | | | | | | | | | Ἐναυμάχησαν **ἐν** **τάξει**. | | | | | | | | | |
| συμφωνία (κατά, σύμφωνα με) | | | | | | | | | | | | | | | | | | | | | **Ἐν** **τοῖς** **νόμοις** τὰς κρίσεις ἐποιήσαντο περὶ αὐτῶν. | | | | | | | | | |
| αναφορά (σε) | | | | | | | | | | | | | | | | | | | | | Ἡμᾶς καὶ **ἐν** τῷ **δοῦναι** καὶ **ἐν** **τῷ** **λαβεῖν** οἰκείους ὄντας εὐρήσετε. | | | | | | | | | |
| κατάσταση (σε) | | | | | | | | | | | | | | | | | | | | | **Ἐν** μεγάλῳ **κινδύνῳ** ἡγοῦντο εἶναι. | | | | | | | | | |
| εξάρτηση (εξαρτάται από) | | | | | | | | | | | | | | | | | | | | | **Ἐν** **ὑμῖν** δ' ἐστὶ δικάζειν τὰ δίκαια. | | | | | | | | | |
| **εἰς / ἐς: από, μακριά από** | | | | | | | | | | | | | | | | | | | | | | | | | | | | | | | |
| **συντάσσεται με** | **δηλώνει** | | | | | | | | | | | | | | | | | | | | | **παράδειγμα** | | | | | | | | | |
| **αιτιατική** | τόπο· κίνηση προς τόπο (σε, προς | | | | | | | | | | | | | | | | | | | | | Ἀλκιβιάδης ἔπλευσεν **εἰς** **Σάμον**. | | | | | | | | | |
| τόπο· το ενώπιον (μπροστά σε) | | | | | | | | | | | | | | | | | | | | | **Εἰς** **τὸ** **πρόσθεν** τῶν ὅπλων ἐκαθέζοντο. | | | | | | | | | |
| τόπο· το μεταξύ (ανάμεσα σε) | | | | | | | | | | | | | | | | | | | | | **Εἰς** **τοὺς** **δημότας** ἐνεγράφης. | | | | | | | | | |
| τοπικό τέρμα, όριο (σε, μέχρι) | | | | | | | | | | | | | | | | | | | | | Ἀφικνοῦνται πορευόμενοι **εἰς** **Κερασοῦντα**. | | | | | | | | | |
| εχθρική κατεύθυνση (εναντίον) | | | | | | | | | | | | | | | | | | | | | Ἀθηναῖοι ἐστράτευσαν **ἐς** **Βοιωτούς**. | | | | | | | | | |
| χρόνο· χρονικό όριο (μέχρι) | | | | | | | | | | | | | | | | | | | | | Καὶ ἡ ναυμαχία ἐτελεύτα **ἐς** **νύκτα**. | | | | | | | | | |
| αναφορά (σχετικά με, ως προς, σε) | | | | | | | | | | | | | | | | | | | | | Ὑμᾶς δ' ἐγὼ ἀξιῶ προθυμοτάτους εἶναι **ἐς** **τὸν** **πόλεμον**. | | | | | | | | | |
|  | σκοπό (για) | | | | | | | | | | | | | | | | | | | | | **Ἐς** **πόλεμον** παρεσκευάζοντο. | | | | | | | | | |
| ποσό (έως, συνολικά, σε σημείο) | | | | | | | | | | | | | | | | | | | | | Διέφθειραν τριήρεις **ἐς** **διακοσίας**. | | | | | | | | | |
| κατάσταση (σε) | | | | | | | | | | | | | | | | | | | | | **Εἰς** τοὺς ἐσχάτους **κινδύνους** τὴν πόλιν καθιστᾶσι. | | | | | | | | | |
| τρόπο, διανομή (σε) | | | | | | | | | | | | | | | | | | | | | Τοῖς λοχαγοῖς εἶπε παρατάττεσθαι τὴν ταχίστην **εἰς** **ὀκτώ** | | | | | | | | | |
| **ἀνὰ: επάνω, προς τα επάνω** | | | | | | | | | | | | | | | | | | | | | | | | | | | | | | | |
| **συντάσσεται με** | | | | | | | | | | | | | | | | **δηλώνει** | | | | | | | | | | | | | | | **παράδειγμα** |
| **δοτική** (ποιητές) | | | | | | | | | | | | | | | | τόπο | | | | | | | | | | | | | | | Ἥξει **ἀνὰ** **ναυσὶν** καὶ σὺν ὅπλοις. |
| **αιτιατική** | | | | | | | | | | | | | | | | τόπο· τοπική έκταση (πάνω σε, σε) | | | | | | | | | | | | | | | Σιγὴ πολλὴ ἦν **ἀνὰ** **τὸ** **στρατόπεδον**. |
| τόπο· κατεύθυνση προς τα πάνω | | | | | | | | | | | | | | | Ταῦτα τὰ πλοῖα **ἀνὰ** **τὸν** **ποταμὸν** οὐ δύναται πλέειν. |
| χρόνο· διάρκεια | | | | | | | | | | | | | | | Οἱ δὲ **ἀνὰ** τὰς προτέρας **ἡμέρας** ἐμάχοντο. |
| τρόπο (με) | | | | | | | | | | | | | | | Οἱ δὲ τῶν Περσῶν ἱππεῖς ἔφευγον **ἀνὰ** **κράτος**. |
| διανομή ή μερισμό (ανά, από) | | | | | | | | | | | | | | | Λύσας τὴν δέσμην **ἀνὰ** μίαν αὐτοῖς **ῥάβδον** ἐδίδου. |
| **διὰ: διαμέσου** | | | | | | | | | | | | | | | | | | | | | | | | | | | | | | | |
| **συντάσσεται με** | | | | | | | | | | | | | | | | | | **δηλώνει** | | | | | | | **παράδειγμα** | | | | | | |
| **γενική** | | | | | | | | | | | | | | | | | | τόπο· κίνηση διαμέσου | | | | | | | Ἐπῆλθον ἐπ' οἴκου **διὰ** **Ἰσθμοῦ**. | | | | | | |
| τόπο· τοπική απόσταση | | | | | | | **Διὰ** δέκα **ἐπάλξεων** πύργοι ἦσαν μεγάλοι. | | | | | | |
| χρόνο· χρονική διάρκεια | | | | | | | **Διὰ** παντὸς ἀεὶ **τοῦ** **χρόνου** δόξαν κέκτησθε καλήν. | | | | | | |
| χρόνο· χρονική αφετηρία | | | | | | | Τὴν δύναμιν **οὐ** **διὰ** **μακροῦ** τὴν πάλαι ἀνέλαβεν. | | | | | | |
| χρόνο· χρονικό τέλος | | | | | | | Τοιαύτην **διὰ** **τέλους** γνώμην ἔχω. | | | | | | |
| μέσο ή όργανο (με) | | | | | | | Εἰρήνην ἐποιησάμεθα **διὰ** **Νικίου**. | | | | | | |
| τρόπο (με) | | | | | | | Καὶ τοῦτο πειράσομαι δεῖξαι **διὰ** **βραχέων**. | | | | | | |
| **αιτιατική** | | | | | | | | | | | | | | | | | | αιτία (για, εξαιτίας) | | | | | | | **Διὰ** **τί** ἀξιοῦσι κληρονόμοι γενέσθαι τῶν Κλεωνύμου; | | | | | | |
| σκοπό (για) | | | | | | | **Διὰ** τὴν σφετέραν **δόξαν** προσάγουσι τοὺς πολλοὺς ἐς τὸν κίνδυνον. | | | | | | |
| **κατὰ: κάτω, προς τα κάτω** | | | | | | | | | | | | | | | | | | | | | | | | | | | | | | | |
| **συντάσσεται με** | | | | | | | | | | | | | | **δηλώνει** | | | | | | | | | | | | | | **παράδειγμα** | | | |
| **γενική** | | | | | | | | | | | | | | τόπο· στάση σε | | | | | | | | | | | | | | Οὔτε τιμῆς τινος ἠξίωσε τὸν **κατὰ** **γῆς**. | | | |
| τόπο· κίνηση από πάνω προς κάτω | | | | | | | | | | | | | | Πολλοὶ δὲ καὶ **κατὰ** **τῶν** **πετρῶν** ῥίψαντες σφᾶς ἀπέθανον. | | | |
| εναντίωση | | | | | | | | | | | | | | Πολλοὶ τῶν ἀνθρώπων **κατὰ** **τῶν** **οἰκείων** φαῦλα ἐργάζονται. | | | |
| αναφορά (για, σχετικά με) | | | | | | | | | | | | | | Πολὺς δ' ἔπαινος ἦν **κατὰ** τῆς ἡμετέρας **πόλεως**. | | | |
| χρόνο· χρονική διάρκεια | | | | | | | | | | | | | | **Κατὰ** παντὸς **τοῦ** **αἰῶνος** ἀείμνηστον καταλείψει τὴν κρίσιν. | | | |
| **αιτιατική** | | | | | | | | | | | | | | τόπο· στάση σε | | | | | | | | | | | | | | **Κατὰ** μέσον **τὸν** **σταθμὸν** τοῦτον τάφρον ἦν βαθεῖα. | | | |
| τόπο· κίνηση προς τα κάτω | | | | | | | | | | | | | | Πορευόμενοι **κατὰ** **τοὺς** **γηλόφους** ἀφίκοντο εἰς τὰς κώμας. | | | |
| τόπο· τοπική έκταση | | | | | | | | | | | | | | Κῦρος ἐπολιόρκει Μίλητον καὶ **κατὰ** **γῆν** καὶ **κατὰ** **θάλατταν**. | | | |
| τόπο· κίνηση διαμέσου | | | | | | | | | | | | | | Οἱ Ἕλληνες ἐψηφίσαντο **κατὰ** **θάλατταν** τὴν πορεῖαν ποιεῖσθαι. | | | |
| τόπο· το απέναντι | | | | | | | | | | | | | | Μόνος τῶν **κατὰ** **τοὺς** **Ἕλληνας** τεταγμένων οὐκ ἔφυγον. | | | |
| τόπο· το πλησίον | | | | | | | | | | | | | | **Κατὰ** τοὺς ἐρήμους **σταθμοὺς** ἦν πόλις μεγάλη. | | | |
| τόπο· τοπική ακολουθία | | | | | | | | | | | | | | Οἱ δ' Ἀθηναῖοι **κατὰ** **πόδας** πλέοντες ὡρμίσαντο ἐν Ἐλαιοῦντι. | | | |
| χρόνο· χρονική διάρκεια | | | | | | | | | | | | | | **Κατὰ** δὲ τὸν αὐτὸν **καιρὸν** Ἀχαιοὶ τοὺς ἐποίκους προέδοσαν. | | | |
| τρόπο | | | | | | | | | | | | | | **Κατὰ** **μικρὸν** πρὸς ἕκαστα τῶν εἰρημένων ἀπολογήσομαι. | | | |
| διανομή, μερισμό | | | | | | | | | | | | | | Οἱ δὲ παρήλαυνον τεταγμένοι **κατὰ** **ἴλας** καὶ **κατὰ** τάξεις**.** | | | |
| συμφωνία (κατά, σύμφωνα με) | | | | | | | | | | | | | | **Κατὰ** **τὸ μέγεθος** τῆς αὐτοῦ δόξης λόγον παρέχει. | | | |
| αναφορά (σχετικά με) | | | | | | | | | | | | | | **Κατὰ** **ταῦτα** οὐκ ἦν ἀμφισβήτησις. | | | |
| αιτία (εξαιτίας) | | | | | | | | | | | | | | Ταῦτα δ' ἐπείθοντο **κατὰ** **μῆνιν** Ἀπόλλωνος αὑτοῖς συμβεβηκέναι. | | | |
| σκοπό | | | | | | | | | | | | | | **Κατὰ** **θέαν** εἰς Ἴλιον ἀφικόμην τῆς τε γῆς καὶ θαλάττης. | | | |
| ποσό κατά προσέγγιση | | | | | | | | | | | | | | Ἀπέθανον ... **κατὰ** ἑξακισχιλίους καὶ τετρακοσίους **ἄνδρας**. | | | |
| **ὑπὲρ: υπεράνω, πάνω από** | | | | | | | | | | | | | | | | | | | | | | | | | | | | | | | |
| **συντάσσεται με** | | | | | | | | | | | | | | | | | **δηλώνει** | | | | **παράδειγμα** | | | | | | | | | | |
| **γενική** | | | | | | | | | | | | | | | | | τόπο· στάση (πάνω από) | | | | Ἐκάθηντο ἐπὶ τῶν λόφων τῶν **ὑπὲρ** **τῆς πόλεως**. | | | | | | | | | | |
| υπεράσπιση | | | | **Ὑπὲρ** **τῆς** **πόλεως** μάχεσθε. | | | | | | | | | | |
| αντιπροσώπευση (αντί για) | | | | Ἐγὼ **ὑπὲρ** **σου** ἀποκρινοῦμαι. | | | | | | | | | | |
| αιτία (εξαιτίας, για) | | | | **Ὑπὲρ** **τῶν** **γεγενημένων** ὠργίζετο. | | | | | | | | | | |
| σκοπό (για) | | | | Πάντα ποιοῦσιν **ὑπὲρ** **τοῦ μὴ** **διδόναι** δίκην. | | | | | | | | | | |
| αναφορά | | | | Βουλεύεται ὁ δῆμος ὁ Ἀθηναίων **ὑπὲρ** **εἰρήνης** πρὸς Φίλιππον. | | | | | | | | | | |
| **αιτιατική** | | | | | | | | | | | | | | | | | τόπο· στάση σε τόπο (πάνω από) | | | | Ἐπολέμει τοῖς Θραξὶ τοῖς **ὑπὲρ** **Ἑλλήσποντον** οἰκοῦσι. | | | | | | | | | | |
| υπέρβαση μέτρου ή ορίου | | | | Οἱ χορηγοὶ ἔστωσαν τὴν ἡλικίαν **ὑπὲρ** τετταράκοντα **ἔτη**. | | | | | | | | | | |
| **ἀμφὶ: στα δύο / από τα δύο μέρη** | | | | | | | | | | | | | | | | | | | | | | | | | | | | | | | |
| **συντάσσεται με** | | | | | | | | | | | | | | | | | | **δηλώνει** | | | | | | | | | | | | **παράδειγμα** | |
| **γενική** | | | | | | | | | | | | | | | | | | αναφορά (σχετικά με) | | | | | | | | | | | | Τὰ δὲ **ἀμφὶ** **Ζήνωνος** ἀρίδηλά ἐστι (είναι πασιφανή) | |
| **δοτική** | | | | | | | | | | | | | | | | | | τόπο (γύρω από) | | | | | | | | | | | | Ἀχαιοὶ ἔστασαν **ἀμφὶ** **Μενοιτιάδῃ**. | |
| αιτία (εξαιτίας, για) | | | | | | | | | | | | Θανάτου **ἀμφὶ** **φόβῳ** Τυνδαρὶς ἰάχησε. | |
| αναφορά (σχετικά με), για) | | | | | | | | | | | | Νέαρχος τὰ **ἀμφὶ** **τῷ** **παράπλῳ** ἀνέγραψε. | |
| **αιτιατική** | | | | | | | | | | | | | | | | | | τόπο (γύρω από) | | | | | | | | | | | | Καταλαμβάνουσι τοὺς φύλακας **ἀμφὶ** **πῦρ** καθημένους. | |
| τόπο (κοντά σε) | | | | | | | | | | | | Τεθήρακα **ἀμφὶ** **τὰ** **ὅρια** τῆς σῆς χώρας. | |
| χρόνο κατά προσέγγιση (περίπου) | | | | | | | | | | | | Καὶ ἤδη μὲν **ἀμφὶ** ἡλίου **δυσμὰς** ἦν. | |
| ποσό κατά προσέγγιση (περίπου) | | | | | | | | | | | | Μακεδόνων δὲ **ἀμφὶ** **τοὺς** **εἴκοσι** **καὶ** **πέντε** ἀπέθανον. | |
| αναφορά (σχετικά με) | | | | | | | | | | | | Προσεποιεῖτο ἐπιστήμων εἶναι τῶν **ἀμφὶ** **ὁπλομαχίαν** | |
| **ἐπὶ: επάνω** | | | | | | | | | | | | | | | | | | | | | | | | | | | | | | | |
| **συντάσσεται με** | | | | | | | | | | | | | **δηλώνει** | | | | | | | | | | | | | | **παράδειγμα** | | | | |
| **γενική** | | | | | | | | | | | | | τόπο· στάση (πάνω σε) | | | | | | | | | | | | | | Ἰκέται **ἐπὶ** **τῶν** **βωμῶν** ἐκαθέζοντο. | | | | |
| τόπο· το πλησίον (κοντά) | | | | | | | | | | | | | | Ξενοφῶν κελεύει αὐτοῦ μεῖναι **ἐπὶ** **τοῦ** **ποταμοῦ**. | | | | |
| τόπο· το ενώπιον (μπροστά σε) | | | | | | | | | | | | | | Οὐ γὰρ **ἐπὶ** **μαρτύρων** ἀλλὰ κρυπτόμενα πράσσεται τὰ τοιαῦτα. | | | | |
| τόπο· κατεύθυνση (για, προς) | | | | | | | | | | | | | | Ἀνεχώρησαν **ἐπ**' **οἴκου**. | | | | |
| τόπο· τέρμα κίνησης | | | | | | | | | | | | | | Οἱ πελτασταὶ ἀφίκοντο **ἐπὶ** **τοῦ** **εὐωνύμου**. | | | | |
| χρόνο· χρονική διάρκεια | | | | | | | | | | | | | | **Ἐπὶ** **Ἀλκισθένους** ἀφικνεῖται ὁ Φιλώνδας ἐκ τῆς Μακεδονίας. | | | | |
| εξουσία, επιστασία | | | | | | | | | | | | | | Ναύαρχον **ἐπὶ** **τῶν** **νεῶν** Πολέμωνα κατέστησεν. | | | | |
| διανομή (σε, από) | | | | | | | | | | | | | | Καὶ ἐγένοντο βάθος οὐκ ἔλαττον ἤ **ἐπὶ** πεντήκοντα **ἀσπίδων**. | | | | |
| **δοτική** | | | | | | | | | | | | | τόπο· στάση (επάνω σε) | | | | | | | | | | | | | | Ἀναβὰς **ἐπὶ** **τῇ** **τριήρει** ἀπέπλει. | | | | |
| τόπο· το πλησίον (κοντά σε) | | | | | | | | | | | | | | Ἐστρατοπεδεύσατο **ἐπὶ** **τῷ** Ἀπιδανῷ **ποταμῷ**. | | | | |
| ακολουθία (πίσω από) | | | | | | | | | | | | | | Ἐτάχθησαν μέντοι **ἐπ**' **αὐτοῖς** πελτοφόροι. | | | | |
| χρόνο· χρονικό σημείο | | | | | | | | | | | | | | **Ἐπ**' **ἐξόδῳ** πρὸς αὐτοὺς αἱ σπονδαὶ ἦσαν. | | | | |
| χρόνο· χρονική διάρκεια | | | | | | | | | | | | | | Τοῦτον εἰλήφατ' **ἐπ**' **αὐτοφώρῳ** ταῦτα πεποιηκότα. | | | | |
| χρόνο· χρονική ακολουθία | | | | | | | | | | | | | | ἀνέστη δ' **ἐπ**' **αὐτῷ** Χρυσάντας καὶ εἶπεν. | | | | |
| αιτία | | | | | | | | | | | | | | **Ἐπὶ** **πολλοῖς** τῶν κατηγορουμένων ἠγανάκτησα. | | | | |
| επιστασία (επί, σε) | | | | | | | | | | | | | | Ζητεῖ τὸν στρατηγὸν τὸν **ἐπὶ** **τῇ** **δυνάμει** τεταγμένον. | | | | |
| προσθήκη (εκτός από) | | | | | | | | | | | | | | Κάρδαμον μόνον ἔχουσι **ἐπὶ** **τῷ σίτῳ**. | | | | |
| Εξάρτηση (εξαρτάται από) | | | | | | | | | | | | | | Τοὺς νόμους εἶναι χρησίμους ἤ ἀχρήστους **ἐφ' ὑμῖν** ἐστιν. | | | | |
| σκοπό | | | | | | | | | | | | | | Νόμον εἰσενήνοχ' **ἐπὶ** **βλάβῃ** τοῦ πλήθους. | | | | |
| συμφωνία, όρο, προϋπόθεση | | | | | | | | | | | | | | Ἔδοξεν αὐτοῖς πυθέσθαι ἀλλήλων **ἐπὶ** **τίσιν** ἄν τὴν εἰρήνν ποιήσαιντο. | | | | |
| **αιτιατική** | | | | | | | | | | | | | τόπο· κίνηση προς τα πάνω | | | | | | | | | | | | | | Οὐκ ἐτόλμησαν **ἐπὶ** **τοὺς** **ἵππους** ἀναβῆναι. | | | | |
| κίνηση προς τόπο, απλή ή εχθρική | | | | | | | | | | | | | | Ἀγησίπολις ἐπορεύετο **ἐπὶ** **τὴν** **Ὄλυνθον**. | | | | |
| τόπο· τέρμα κίνησης | | | | | | | | | | | | | | Ἀφίκοντο **ἐπὶ** **τὸ** **στρατόπεδον**. | | | | |
| τόπο· τοπική έκταση | | | | | | | | | | | | | | Προυκαλοῦντο δὲ τῶν μακρῶν τειχῶν **ἐπὶ** δέκα **σταδίους** καθελεῖν | | | | |
| χρόνο· χρονική διάρκεια | | | | | | | | | | | | | | Τὀ γὰρ Ῥήγιον **ἐπὶ** πολὺν **χρόνον** ἐστασίαζε. | | | | |
| κατεύθυνση, απλή ή εχθρική | | | | | | | | | | | | | | Ἠνάγκασε τὸν πληγέντα **ἐπὶ** **τὸν** **ἰατρὸν** ἐλθεῖν. | | | | |
| σκοπό | | | | | | | | | | | | | | Τούτους ἔγραψεν ἐπαινέσαι καὶ καλέσαι **ἐπὶ** **δεῖπνον**. | | | | |
| αναφορά | | | | | | | | | | | | | | Αὐτὸς προπετὴς ἦν **ἐπὶ**  **τὸ** πολλοὺς **ἀποκτείνειν**. | | | | |
| τρόπο (με) | | | | | | | | | | | | | | Οἱ δὲ Λακεδαιμόνιοι ἀνεχώρουν **ἐπὶ** **πόδα**. | | | | |
| **μετὰ: μεταξύ, ανάμεσα** | | | | | | | | | | | | | | | | | | | | | | | | | | | | | | | |
| **συντάσσεται με** | | | | | | | | | | | **δηλώνει** | | | | | | | | | | | | | | | **παράδειγμα** | | | | | |
| **γενική** | | | | | | | | | | | τόπο· το μεταξύ | | | | | | | | | | | | | | | Ἕως ἦν **μετ**' **ἀνθρώπων**, μετὰ καλλίστης δόξης διετέλεσεν (ανάμεσα στους ανθρώπους, ζωντανός) | | | | | |
| χρόνο· το σύγχρονο (σε καιρό) | | | | | | | | | | | | | | | **Μετ**' **ἀνακωχῆς** οὐ βεβαίου ἔβλαπτον ἀλλήλους. | | | | | |
| τρόπο (με) | | | | | | | | | | | | | | | Τἀληθῆ **μετὰ** **παρησίας** ἐρῶ πρὸς ὑμᾶς. | | | | | |
| συμμετοχή, σύμπραξη (μαζί με) | | | | | | | | | | | | | | | Ζεὺς κατὰ Τιτάνων **μετὰ** **τῶν** **τέκνων** συνεμάχησε. | | | | | |
| συμφωνία (σύμφωνα με) | | | | | | | | | | | | | | | Καὶ ταῦτ' ἐπράχθη **μετὰ ψηφίσματος** τοῦ δήμου. | | | | | |
| συνοδεία (μαζί με) | | | | | | | | | | | | | | | Ἡ βαρβαρική ἀνδρεία **μετὰ** **θυμοῦ** ἐστίν. | | | | | |
| **δοτική** | | | | | | | | | | | τόπο· μόνο στους ποιητές | | | | | | | | | | | | | | | **Μετὰ** **πρώτοισιν** ἵσταμαι. | | | | | |
| **αιτιατική** | | | | | | | | | | | τόπο· το μεταξύ (ανάμεσα σε) | | | | | | | | | | | | | | | Ῥέα κύμβαλον **μετὰ** **χεῖρας** ἔχει. | | | | | |
| χρόνο· χρονική ακολουθία | | | | | | | | | | | | | | | Λέγε δὲ τὴν ἐπιστολὴν ἥν ἔπεμψε Φίλιππος **μετὰ** **ταῦτα**. | | | | | |
| τάξη, σειρά (ύστερα από) | | | | | | | | | | | | | | | Οἱ νόμοι **μετὰ** το**ὺ**ς **θεοὺς** ὁμολογοῦνται σῴζειν τἠν πόλιν. | | | | | |
| **παρὰ: κοντά** | | | | | | | | | | | | | | | | | | | | | | | | | | | | | | | |
| **συντάσσεται με** | | | | | | | | | | | **δηλώνει** | | | | | | | | | | | | | **παράδειγμα** | | | | | | | |
| **γενική** | | | | | | | | | | | τόπο· απομάκρυνση | | | | | | | | | | | | | **Παρὰ** μὲν **Κύρου** οὐδεὶς λέγεται αὐτομολῆσαι πρὸς βασιλέα. | | | | | | | |
| προέλευση (από, εκ μέρους) | | | | | | | | | | | | | Ἀφίκοντο **παρὰ** **Δαρείου** πρέσβεις. | | | | | | | |
| **δοτική** | | | | | | | | | | | τόπο· πλησίον | | | | | | | | | | | | | Ὁ δὲ κλαίων ἐκαθέζετο **παρὰ** **ταῖς** **ὄχθαις**. | | | | | | | |
| αναφορά, κρίση (κατά την κρίση) | | | | | | | | | | | | | Δοκεῖς **παρ**' **ἡμῖν** οὐ βεβουλεῦσθαι καλῶς. | | | | | | | |
| **αιτιατική** | | | | | | | | | | | τόπο· το πλησίον (κοντά σε) | | | | | | | | | | | | | Καθήμενος **παρὰ** **τὰς** **ὄχθας** τοῦ ποταμοῦ ὠδύρετο. | | | | | | | |
| κατεύθυνση σε πρόσωπο (προς) | | | | | | | | | | | | | Καὶ φεύγει Χαρίδημος ἐς τὴν Ἀσίαν **παρὰ** **βασιλέα** Δαρεῖον. | | | | | | | |
| χρόνο· χρονική διάρκεια | | | | | | | | | | | | | Δεῖ τοῖς φίλοις **παρὰ** **τὰς** **χρείας** τὰς βοηθείας παρέχεσθαι. | | | | | | | |
| σύγκριση (σε σύγκριση με) | | | | | | | | | | | | | **Παρὰ** τἄλλα **ζῷα** ὥσπερ θεοὶ ἄνθρωποι βιοτεύουσι. | | | | | | | |
| εναντίωση (αντίθετα προς) | | | | | | | | | | | | | Οἱ Θηβαῖοι τὰς πόλεις **παρὰ** **τοὺς** **ὅρκους** κατειλήφασιν. | | | | | | | |
| εξαίρεση, έλλειψη (παρά) | | | | | | | | | | | | | **Παρὰ** τρεῖς ἀφεῖσαν **ψήφους** τὸ μὴ θανάτῳ ζημιῶσαι. | | | | | | | |
| αιτία (εξαιτίας) | | | | | | | | | | | | | Οὐδὲ γὰρ Φίλιππος **παρὰ** **τὴν** αὑτοῦ **ῥώμην** τοσοῦτον ἐπηύξηται... | | | | | | | |
| **περὶ: ολόγυρα** | | | | | | | | | | | | | | | | | | | | | | | | | | | | | | | |
| **συντάσσεται με** | | | | | | | | | | | | **δηλώνει** | | | | | | | | | | | | | | | | | **παράδειγμα** | | |
| **γενική** | | | | | | | | | | | | τόπο (γύρω από) | | | | | | | | | | | | | | | | | Αὐτοὺς Κορίνθιοι **περὶ** γῆς **ὅρων** πολέμῳ κατεῖχον. | | |
| αναφορά (σχετικά με) | | | | | | | | | | | | | | | | | Βούλομαί τι καὶ ἄλλο παράδειγμα **περὶ** **τούτων** εἰπεῖν. | | |
| αιτία (για) | | | | | | | | | | | | | | | | | Οἱ Θηβαῖοι ἔδεισαν **περὶ** **τῆς** **πόλεως**. | | |
| σκοπό (για) | | | | | | | | | | | | | | | | | Καὶ ἐνταῦθα πρέσβεις ἧκον **περὶ** **φιλίας**. | | |
| αξία προτίμηση | | | | | | | | | | | | | | | | | Οἱ τότε δικάζοντες τὸ δίκαιον **περὶ** **πολλοῦ** ἐποιήσαντο. | | |
| **δοτική** | | | | | | | | | | | | τόπο (γύρω από) | | | | | | | | | | | | | | | | | Ὁ πλεῖστοςδὲ φόνος **περὶ** **ταῖς** **πύλαις** αὐταῖς ξυνέβη. | | |
| αιτία ή αναφορά (για) | | | | | | | | | | | | | | | | | Φοβηθεὶς **περὶ** **τῷ χωρίῳ** ἔπλει παρὰ τὴν γῆν. | | |
| **αιτιατική** | | | | | | | | | | | | τόπο (γύρω από) | | | | | | | | | | | | | | | | | **Περὶ** **Θήβας** ἦν τὸ στρατόπεδον. | | |
| χρόνο κατά προσέγγιση (περίπου) | | | | | | | | | | | | | | | | | Διαβέβληται ἡ πόλις **περὶ** τοὺς νυνὶ **καιρούς**. | | |
| ποσό κατά προσέγγιση (περίπου) | | | | | | | | | | | | | | | | | Ἐν ταῖς μάχαις ἀπέθανον **περὶ** **πεντήκοντα** **καὶ** **διακοσίους**. | | |
| αναφορά (ως προς, σχετικά με) | | | | | | | | | | | | | | | | | **Περὶ** **τοὺς** **θεοὺς** ἀσεβοῦσι. | | |
| ενασχόληση (με) | | | | | | | | | | | | | | | | | Καὶ Ἀγησίλαος μὲν δὴ **περὶ** **ταῦτα** ἦν. | | |
| **πρὸς: απέναντι, προς το μέρος** | | | | | | | | | | | | | | | | | | | | | | | | | | | | | | | |
| **συντάσσεται με** | | | | | | | | | | **δηλώνει** | | | | | | | | | | | | | **παράδειγμα** | | | | | | | | |
| **γενική** | | | | | | | | | | τόπο· το πλησίον (προς το μέρος) | | | | | | | | | | | | | Χαλκὶς **πρὸς** **τῆς** **Βοιωτίας** κεῖται. | | | | | | | | |
| καταγωγή (από την πλευρά) | | | | | | | | | | | | | Ἐλεύθερος ἦν καὶ **πρὸς** **πατρὸς** καὶ **πρὸς** **μητρός**. | | | | | | | | |
| αναφορά (σχετικά με, ως προς) | | | | | | | | | | | | | Ὅ,τι δίκαιόν ἐστι καὶ **πρὸς** **θεῶν** καὶ **πρὸς** **ἀνθρώπων**, τοῦτο πράξω. | | | | | | | | |
| ωφέλεια (προς όφελος) | | | | | | | | | | | | | Σπονδὰς ποιησάμενος **πρὸς** **Θηβαίων** μᾶλλον ἤ **πρὸς** **ἑαυτῶν**... | | | | | | | | |
| επίκληση (στο όνομα, για όνομα) | | | | | | | | | | | | | Μηδαμῶς **πρὸς** **θεῶν** Ὀλυμπίων, θάνατον ἐκείνων τῶν ἀνδρῶν καταψηφίσησθε. | | | | | | | | |
| **δοτική** | | | | | | | | | | τόπο· το πλησίον (κοντά σε) | | | | | | | | | | | | | Τὸ δὲ ἄλλο στράτευμα **πρὸς** τῇ **πόλει** ἀπέλιπεν. | | | | | | | | |
| τόπο· το ενώπιον (μπροστά σε) | | | | | | | | | | | | | Ὑπὲρ τούτων ψευδῆ διαμαρτυρίαν **πρὸς** **τῶ ἄρχοντι** ἐποιήσατο. | | | | | | | | |
| ενασχόληση (με) | | | | | | | | | | | | | **Πρὸς** **ἄλλῳ** μετὰ ταῦτα ἐγενόμεθα. | | | | | | | | |
| προσθήκη (εκτός από) | | | | | | | | | | | | | Καὶ **πρὸς** **τοῖς** ἄλλοις **κακοῖς** οὗτος ἀπαίδευτος ἄνθρωπός ἐστι. | | | | | | | | |
| **αιτιατική** | | | | | | | | | | τόπο· στάση (προς το μέρος) | | | | | | | | | | | | | **πρὸς** **ἕω** (προς την ανατολή), **πρὸς** **ἑσπέραν** (προς τη δύση) | | | | | | | | |
| τόπο· το ενώπιον (μπροστά σε) | | | | | | | | | | | | | Τῶν ἀπόντων φίλων μέμνησο **πρὸς** **τοὺς** **παρόντας**. | | | | | | | | |
| χρόνο κατά προσέγγιση (περίπου) | | | | | | | | | | | | | **πρὸς** **ἑσπέραν** (προς το βράδυ) | | | | | | | | |
| φιλική ή εχθρική διάθεση ή ενέργεια | | | | | | | | | | | | | Τὴν **πρὸς** **τούτον** φιλίαν διαφυλάττουσιν. | | | | | | | | |
| αναφορά (σχετικά με, ως προς) | | | | | | | | | | | | | Οὐ **πρὸς** **τὰ λεγόμενα** ἀπολογεῖται. | | | | | | | | |
| σύγκριση (σε σύγκριση με) | | | | | | | | | | | | | Οὐδὲν τὰ χρήματα **πρὸς** **τὴν** **εὐγένειαν**. | | | | | | | | |
| σκοπό (για) | | | | | | | | | | | | | **Πρὸς** **τί** τοῦτο λέγεις, ὦ Σώκρατες; | | | | | | | | |
| τρόπο (με) | | | | | | | | | | | | | Ζελείτας ἔγνω **πρὸς** **βίαν** συστρατεῦσαι αὐτοὺς τοῖς βαρβάροις. | | | | | | | | |
| ενασχόληση (με) | | | | | | | | | | | | | Ἐγίγνοντο **πρὸς** **τὸ** **πολιορκεῖν** τὴν πόλιν. | | | | | | | | |
| **ὑπὸ: κάτω από** | | | | | | | | | | | | | | | | | | | | | | | | | | | | | | | |
| **συντάσσεται με** | | | | | | | | **δηλώνει** | | | | | | | | | | | | | | | | | **παράδειγμα** | | | | | | |
| **γενική** | | | | | | | | τόπο· (κάτω από) | | | | | | | | | | | | | | | | | Ξιφίδια **ὑπὸ** **μάλης** εἶχον. | | | | | | |
| αιτία (εξαιτίας, από) | | | | | | | | | | | | | | | | | Θάσος κακῶς εἶχεν **ὑπό** τε **τῶν** **πολέμων** καὶ **στάσεων**. | | | | | | |
| συνοδεία (με συνοδεία) | | | | | | | | | | | | | | | | | Τὰ τείχη κατέσκαπτον **ὑπ**' **αὐλητρίδων**. | | | | | | |
| τρόπο (με) | | | | | | | | | | | | | | | | | **Ὑπὸ** **σπουδῆς** ἐπεσκεύασαν τὰς ναῦς. (με βιασύνη) | | | | | | |
| **δοτική** | | | | | | | | τόπο (κάτω από) | | | | | | | | | | | | | | | | | Οἱ πολέμιοι ἀντιπαρετάξαντο **ὑπὸ** **τῷ** **τείχει**. | | | | | | |
| υποταγή (υπό την εξουσία) | | | | | | | | | | | | | | | | | Οὕτω καὶ νῦν ἔτι ποιοῦσι οἱ **ὑπὸ** **βασιλεῖ** ὄντες. | | | | | | |
| επίβλεψη (υπό την επίβλεψη) | | | | | | | | | | | | | | | | | Ἐτύγχανε **ὑπὸ** **παιδοτρίβῃ** ἀγαθῷ πεπαιδευμένος. | | | | | | |
| **αιτιατική** | | | | | | | | τόπο (κάτω από) | | | | | | | | | | | | | | | | | Ξενοφῶν ἐν τῇ **ὑπὸ** **τὸ ὄρος** κώμῃ ἐσκήνου. | | | | | | |
| χρόνο· χρονική διάρκεια | | | | | | | | | | | | | | | | | **Ὑπὸ** **νύκτα** ἐπορεύοντο οἱ ὁπλῖται. | | | | | | |
| υποταγή (κάτω από την εξουσία) | | | | | | | | | | | | | | | | | Αἴγυπτος **ὑπὸ** **βασιλέα** ἐγένετο. | | | | | | |
| **ἄνευ** | | | | | | | | | | | | | | | | | | | | | | | | | | | | | | | |
| **συντάσσεται με** | | **δηλώνει** | | | | | | | | | | | | | | | | | | **παράδειγμα** | | | | | | | | | | | |
| γεν**ι**κή | | εξαίρεση, χωρισμό (χωρίς) | | | | | | | | | | | | | | | | | | Οὐδεὶς ἀποθνήσκει **ἄνευ** τῆς ὑμετέρας **ψήφου**. | | | | | | | | | | | |
| προσθήκη (εκτός από) | | | | | | | | | | | | | | | | | | Ὁ πόλεμος **ἄνευ** **τοῦ** καλὴν δόξαν **ἐνεγκεῖν** ἐν πᾶσι τοῖς κατὰ τὸν βίον ἀφθονωτέροις διῆγεν ἡμᾶς. | | | | | | | | | | | |
| **ἄχρι / ἄχρις** | | | | | | | | | | | | | | | | | | | | | | | | | | | | | | | |
| **συντάσσεται με** | | | | | | | | | **δηλώνει** | | | | | | | | | | **παράδειγμα** | | | | | | | | | | | | |
| **γενική** | | | | | | | | | τοπικό όριο | | | | | | | | | | Τοὺς δὲ λοιποὺς ἐδίωξεν **ἄχρι** **τῆς** **Μαλέας**. | | | | | | | | | | | | |
| χρονικό όριο (έως) | | | | | | | | | | **Ἄχρι** **τῆς** τήμερον **ἡμέρας** οὐδὲν πρᾶξαι δυνάμεθα. | | | | | | | | | | | | |
| **ἕνεκα / ἕνεκεν** | | | | | | | | | | | | | | | | | | | | | | | | | | | | | | | |
| **συντάσσεται με** | | | | | | | **δηλώνει** | | | | | | | | | | | | **παράδειγμα** | | | | | | | | | | | | |
| **γενική** | | | | | | | αιτία (εξαιτίας) | | | | | | | | | | | | Ἰδίαις **ἔχθρας** **ἕνεκα** ταῦτα ποιοῦσι. | | | | | | | | | | | | |
| σκοπό (για, για να) | | | | | | | | | | | | Πάντα ποιεῖ **ἕνεκα** **τοῦ** τὴν πατρίδ' **ἐλευθερῶσαι**. | | | | | | | | | | | | |
| αναφορά (όσον αφορά, ως προς) | | | | | | | | | | | | Φῶς εἰ μὴ εἴχομεν, ὅμοιοι τοῖς τυφλοῖς ἄν ἦμεν **ἕνεκά** γε **τῶν** ἡμετέρων **ὀφθαλμῶν**. | | | | | | | | | | | | |
| **μέχρι** | | | | | | | | | | | | | | | | | | | | | | | | | | | | | | | |
| **συντάσσεται με** | | | | **δηλώνει** | | | | | | | | | | | | | | | **παράδειγμα** | | | | | | | | | | | | |
| **γενική** | | | | τοπικό όριο | | | | | | | | | | | | | | | Οἱ ξύμμαχοι **μέχρι** **τοῦ** **Ἰσθμοῦ** ἦλθον. | | | | | | | | | | | | |
| χρονικό όριο | | | | | | | | | | | | | | | Οἱ Ἀθηναῖοι ἐναυμάχησαν **μέχρι** **δείλης**. | | | | | | | | | | | | |
| **πλὴν** | | | | | | | | | | | | | | | | | | | | | | | | | | | | | | | |
| **συντάσσεται με** | | | | | | | | | | | | | | | **δηλώνει** | | | | **παράδειγμα** | | | | | | | | | | | | |
| **γενική** | | | | | | | | | | | | | | | εξαίρεση | | | | Ἅπαντες ἀπέθανον **πλὴν** **ἑνός**. | | | | | | | | | | | | |
| **ομοιόπτωτα** προς προηγούμενο όρο της πρότασης | | | | | | | | | | | | | | | εξαίρεση | | | | Πάντες ἄνθρωποι ἡδέως προσδέχονται τὰς ἑορτὰς **πλὴν** **οἱ** **τύραννοι**. | | | | | | | | | | | | |
| **χάριν** | | | | | | | | | | | | | | | | | | | | | | | | | | | | | | | |
| **συντάσσεται με** | | | **δηλώνει** | | | | | | | | | | | | | | | | **παράδειγμα** | | | | | | | | | | | | |
| **γενική** | | |  | | | | | | | | | | | | | | | | | | | | | | | | | | | | |
| σκοπό (για, για να) | | | | | | | | | | | | | | | | Καὶ ταῦτά σοι **Γοργίου χάριν** ἀπεκρινάμην. | | | | | | | | | | | | |
| **χωρὶς** | | | | | | | | | | | | | | | | | | | | | | | | | | | | | | | |
| **συντάσσεται με** | | | | | **δηλώνει** | | | | | | | | | | | | | | **παράδειγμα** | | | | | | | | | | | | |
| **γενική** | | | | |  | | | | | | | | | | | | | | | | | | | | | | | | | | |
| εξαίρεση, χωρισμό (χωρίς) | | | | | | | | | | | | | | **Χωρὶς** δήπου σοφία ἐστὶν **ἀνδρείας**. | | | | | | | | | | | | |
| προσθήκη (εκτός από) | | | | | | | | | | | | | | **Χωρὶς** δὲ **τούτων** φύλακας ἐν ταῖς ἀκροπόλεσι τρέφει. | | | | | | | | | | | | |
| **ὡς** | | | | | | | | | | | | | | | | | | | | | | | | | | | | | | | |
| **συντάσσεται με** | | | | | | **δηλώνει** | | | | | | | | | | | | | **παράδειγμα** | | | | | | | | | | | | |
| **αιτιατική** | | | | | |  | | | | | | | | | | | | | | | | | | | | | | | | | |
| κατεύθυνση σε πρόσωπο | | | | | | | | | | | | | Πορεύεται **ὡς** **βασιλέα**. | | | | | | | | | | | | |
| ποσό κατά προσέγγιση | | | | | | | | | | | | | Ἱππέας εἶχεν **ὡς** **διακοσίους**. | | | | | | | | | | | | |



ΕΠΙΛΟΓΗ ΒΙΒΛΙΟΓΡΑΦΙΑΣ

|  |  |  |  |
| --- | --- | --- | --- |
| **1.** | **Μιχ. Ζώση** | Συντακτικό του Αρχαίου Λόγου | Εκδόσεις «Γρηγόρη» |
| **2.** | **Α. Γιαγκοπούλου** | Συντακτικό της Αρχαίας Ελληνικής Γλώσσας | Εκδόσεις «Ζήτη»1995 |
| **3.** | **Κ. Βασιλάτου** | Συντακτικό της Αρχαίας Ελληνικής Γλώσσας | Εκδόσεις «Σαββάλα» |
| **4.** | **Π. Λαζαράκου** | Ο Υποτεταγμένος Λόγος | Αθήνα 1989 |
| **5.** | **Χ. Αξή -**  **Χ. Βλασταράκου** | Συντακτικό της Αρχαίας Ελληνικής σε αυτοτελή μαθήματα | Εκδόσεις “Λιβάνη” |
| **6.** | **Α. Β. Μουμτζάκη** | Συντακτικό της Αρχαίας Ελληνικής | ΟΕΔΒ 1981 |
| **7.** | **Μ. Μπαχαράκη** | Συντακτικό της Αρχαίας Ελληνικής | ΘΕΣΣΑΛΟΝΊΚΗ 1993 |
| **8.** | **Ν. Παρίση** | Συντακτικό της Αρχαίας Ελληνικής Γλώσσας | Πατάκης 1994 |
| **9.** | **Α. Παπαγεωργίου** | Μαθήματα της Αρχαίας Ελληνικής Σύνταξης | Εκδόσεις «Φιλολογικό» |
| **10.** | **Αθ. Σαλμανλή**  **Α. Μπιτσιάνη** | Συντακτικό της Αρχαίας Ελληνικής Γλώσσας | Θεσσαλονίκη 1992 |
| **11.** | **Ν. Ασωνίτη –**  **Β. Αναγνωστοπούλου** | Συντακτικό της Αρχαίας Ελληνικής | Αθήνα, ΑΝΑΣΤΑΣΑΚΗ |
| **12.** | **Παν. Τζαβέλη** | Συντακτικό της Αρχαίας Ελληνικής Γλώσσας | Πατάκης 1983 |
| **13.** | **Αχ. Τζαρτζάνου** | Συντακτικό της Αρχαίας Ελληνικής Γλώσσης | Εκδόσεις Αφοι Κυριακίδη |
| **14.** | **Μ. Φιλιππάτου** | Συντακτικό της Αρχαίας Ελληνικής | Αθήνα 1968 |
| **15.** | **Ν. Τζουγανάτου** | Συντακτικό της Αρχαίας Ελληνικής Γλώσσας  Ο Υποταγμένος Λόγος | Εστία 1963 |